
ELOSZO. 

Rendkívül örvendek, hog}^ édes atyám 

„Összegyűjtött Papi Dolgozatai'^ -íiSiK elsŐ köte- 
tét végre a világ eleibe bocsáthatóm. A többi 
kötetek az előfizetési felhívásban közölt 
módozatok szerint szakadatlan egymásután- 
ban fognak következni. 

Az első kötet tartalmát, mint a felhí- 
vásban is jeleztük volt, még maga édes 

atyám álKtotta össze „Amit az életből és a 

bibliából tanultam'^ címmel. — A megboldo- 
gult szándékát és eredeti terveit akartam 
szolgáim azzal is, hogy ezt a kötetet és 
ezzel a címmel bocsátom előre. Lehetőleg 
a tartalom is az, amit a megboldogult maga 
szánt ebbe a kötetbe. Ö ugyaiíis megálla- 
pította tervezett kötetének teljes tartalom- 
jegyzékét, a közlendők címét és sorrendjét. 
A darabok nagyobb- részét azonban csak 
épen kijelölte, megnevezte, de nem szedte 
össze; azért nekem kellett a nagy irathal- 
mazból az illető egyházi beszédeket kivá- 

lógatnom. A legtöbb darabra magát a címet 
sem jegyezte föl, csak ily általános jelzé- 
sekkel látta el: „áldozócsütörtöki egyházi 
beszéd", „virágvasárnapi", „iskolai évmeg- 
nyitáskor" stb. így a beszédek tartalmának 
az áttanulmányozására volt szükségem, hogy 
a címhez a megfelelő darabot, és megfor- 
dítva, megtalálhassam. Hogy mindezt meg- 
tehessem, előbb természetesen nagyjából 
rendeznem és csoportosítanom kellett a meg- 
boldogultnak összes ii'atait. így sikerült 
egynek a hijával valamennyi egyházi beszé- 
det megtalálnom. „Vettetek-e szent lelket" 
című pünkösti beszédének azonban már 
nem tudtam nyomára akadni s í^y mellőz- 
nöm kellett. Olyan darabot azonban, amelyet 
ő ide nem szánt, egyet sem vettem fel. 

Gyakorlati szempontból terjedelem dol- 
gában el kellett térnem az ő tervétől. A 
megboldogult ugyanis a tartalmat két részre 
osztotta: „Prédikációk", „Szertartásiak és 
„Vegyesek" cime alatt. Mindkét részbe 
38 — 38 darabot osztott be. Már pedig 76 
közönséges, ünnepi, szertartási és alkalmi 
egyházi beszéd és ima nehezen férhet el 
egy kötetbe. Még ha a tetszetősség és a 
kényelem szompontjait feláldozom is, még 
akkor is lett volna két akadály: neveze- 

tesen az egész vállalat beosztása és az a 
körülmény, hogy egj ily vaskos kötet ára 
bizony egyszerre nagyobb összeggel terhelte 
volna meg a könyvvásárlót. Ezt pedig ke- 
rülni akartam. Azért a tőle ideszánt dara- 
boknak egész második csoportját s az elsőből 
is 1 1 -et félre tettem egy későbbi kötet számára. 

Szépirodalmi szerzőink kiadásainak min- 
tájára teljesen kritikai, tudományos mód- 
szerrel szerettem volna az egész vállalatot 
szerkeszteni. Erről azonban, legalább rész- 
ben, le kellett mondanom. Komoly megfon- 
tolás után alapos okok kényszerítettek erre. 

Édes atyámnak ugyanis a stilusa min- 
den szépsége ereje és gazdagsága mellett is 
nagyon nehézkes volt. Gondolatainak a mély- 
sége és bősége, már a dolog természeténél 
fogva is megnehezítette előadását. Az sem 
vált előnyére, hogy — ^^ sok más divatos 
írónkkal ellentétben — kevesebbet írt és 
többet gondolkozott, mintsem az a tartalom 
és alak kívánatos összhangjának a javára 
vált volna. A német theológiai és filozófiai 
miívek pediff itt-ott még magyar nyelvérzékét 
is megvesztegették. Mindezekhez járult még, 
hogy az utolsó simítást csak a katetrában, élő- 
szóval végezhette el. Azért ha csak nem akar- 
tam máskülönben rendkívül nagyértékű 

műveinek elterjedését megnehezíteni, kény- 
telen voltam ezt az utolsó simítást magam 
elvégezni. Ezt azonban mindenütt a lehető 
legnagyobb óvatossággal és felelősségem 

teljes tudatában tettem. Gondolatait, azok be- 
osztását és elrendezését, valamint beszédeinek szer- 
kezetét sehol sem elintettem. Ha lehetett, saját 

szavait még javításaimban is megtartottam, 
így tehát úgyszólván csak a szórenden és 
a szókapcsolatokon tettem a nélkülözhetet- 
len módosításokat s végül terjedelmes kör- 
mondatait bontogattam fel. Abban a tudatban 
cselekedtem így, hogyha életében megjelenhetnek 
a müvei, mindezeket az én kérésemre ő maga 
megtette volna. A közöttünk levŐ viszouy 

teljes jogot ad nekem erre a feltevésre. 

Szokatlan eljárás ez részemről, de 
nem mondhatom, hogy egészen párja nél- 
kül való lenne. A szerző felhatalmazására 
hivatkozva. Gyulai is javította a Kemény, 
Helfi is a Kossuth írásait, — ha szabad 
kicsit a nagyokhoz hasonh'tanom. Egyéb- 
iránt, ismétlem, teljes mértékben vállalom 
érte a felelősséget. Másrészről a komoly 
kritikának és a tudományos szempontból 
érdeklődőknek egybevetés céljából szívesen 
bocsátom rendelkezésére az eredeti, teljesen 
érintetlen kéziratokat. 

Egyházi irodalmunkban az is egészen 
szokatlan, hogy a kötet végén jegyzeteket 
csatolok az egyes darabokhoz. Ha azonban 
egyházi irodalmunknak a történetét ahoz a 
színvonalhoz akarjuk előkészíteni, amelyen 
világi irodalmunknak a története áll, aldíor 
nézetem szerint az irodalmi közzétételnek 
ez a módszere nélkülözhetetlen. De külön- 
ben is, még ha fiúi túlbuzgóság, vagy elfo- 
gultság is tólem, hogy atyám egy-egy alko- 
tását ilyen pepecselő gondozás mellett bo- 
csátom irodalmi útjára, és ha talán így 
valamivel többet is adok az elégnél, úgy 
hiszem, hogy ezt, ha gyengeség, vagy 
túlzás is tőlem, bárki elnézheti. Mert ha 
csakugyan van némi irodalmi, maradandó 
értékük e beszédeknek, az irodalomtörté- 
netre nem közönbösek azok az adatok, 
amelyeket róluk följegyezni jónak láttam. 
A világi irodalom példája legalább ezt 
mutatja. Ha pedig nincs, akkor sem ártot- 
tam vele; sőt egyházi, templomi kultúránk 
szempontjából egyiköknek-másikoknak még 
így is lehet némi történelmi érdekessége a 
jövőben. 

Az előfizetők lassú gyülekezése és azok, 
miket a fentiekben elmondottam, mentsenek 
ki késedelmemért is. 

Végül : az a cég, amelyik az előfizetést 
hirdette, a jelentkezők csekély száma miatt 
a kiadásra nem vállalkozhatott; azért a 
nagyohh keretekben mozgó derék debre- 
ceni kiadók, Hegedűs és Sándor, vették gon- 
dozásuk alá a most meginduló egész vál- 
lalatot. 

Ifj. Mitrovics Ctyula. 

Visszaemlékezések Mitrovicsra. 

(1841. máj. 16—1904. jan. 25.) 

I. 

Vasárnap volt. Híveinek kívánságára az ö meg- 
szokott, kedves katedrájából, az egyszerű, de nemes 
ízlésű, csínos boltívek között csak épen hogy felszál- 
lott a sóhajtás az ö megkönnyebbüléseért. Hívei, kik 
annyi nemes szomjúsággal követték gondolatainak 
fárasztó mélységeibe a hit és tudás forrásai után, 
szerteoszolva, alighogy hazaértek : az ö lelke is haza- 
tért az ö teremtő urához, a nagy lelkek örök 
forrásához. Mire dél lett, lelke elhagyta ezt a testi 
világot. Hiszen úgyse sokkal tudott már neki többet 
adni, mint keserű csalódásokat tervezgetéseihez, bilin- 
cseket nagy lelkének röpűléséhez és mérhetetlen lelki 
gyötrelmeket ezek elviseléséhez. Keresztyén hitének 
minden balzsamára, érzékeny lelkének összes erőire^ 
övéi szeretetének teljes áldozatkész íigyehnére volt 
szüksége annak a megnyugvásnak a magára erösza- 
kolásánál, amelyről utolsó írott sorai tanúskodnak: 
y,Éltem. Sokat küzdöttem. Tengernyit csalódtam, Es 
most elfáradtam, nyugodtan halok meg . . . A halálnál 
nincs szebh álom ! . . . Érdemes érte élni ! /" 

— ^^hakespeari szavak — monda reá költői lelkű 
barátja és munkatársa az Úr oltára körűi. 

Mitrovics: Papi dolgozatai. I. 1 



— Keresztyéni és őszinte szavak, — igazolhat- 
ják azok, kik látták az ö lelkét nyugalomban és zok- 
szó nélkül repülni a halhatatlan létei felé. És bizo- 
nyíthatják ama férfias biztossággal papírra vetett utolsó 
vonások is. 

Az élet keserű csalódásai felett érzett fájdalma 
csak addig dúlta lelkét, amig le nem számolt küzdel- 
meivel. De mégis; ezután is a szívébe harapott még 
egyszer, utoljára. Akkor, amikor november utolsó 
vasárnapján (XI. 30.) újra megkondult a Kossuth- 
uccai templom harangja és ö lábon hordott betegsé- 
gétől összeroskadva az ágyba hanyatlott, pedig a palást 
is a vállán, a biblia is — induláshoz készülve — a 
kezében voltak. 

E nagy leszámolás után már csak testi fájdalmai 
voltak. 

De hát mi bántotta az ő lelkét? Mi volt az ő 
életének az a nagy csalódása, amelyről utolsó sorai 
is tanúskodnak? Ha élettörténetének külső folyását 
vesszük: nagyban és egészben szerencsésnek, sőt 
boldognak mondható. Pályáján elérte, amit egyáltalá- 
ban ember a papi pályán elérhetett. Mint tanár az ő 
nevére esküvő tanítványok díszes seregével s azok 
ünneplő ragaszkodásával dicsekedhetett volna, ha t. i. 
a hiúság (sok ember nagyságának e meggyalázója) 
gyengeségei közé tartozott volna ; mint tudós, kicsinyes 
viszonyaink ellenére is az európai nagy protestáns 
népek theológusaival állott egy vonalban; mint író- 
nak szinte korlátlan sikerei voltak: mint pap meg- 
rázta hallgatói lelkét s aztán fölemelte a gondolatok 
tisztító sphaeráiban és másfél egyházkerület müveitjei 
és előkelő színvonalú papi szónokai tekintettek föl reá, 



mint követendő mesterükre. Évtizedeken át volt egy- 
házkerületének a közvéleménytől úgyszólván ellen- 
mondás nélküli egyhangúsággal kiszemelt püspök- 
jelöltje ; ámbár, ha nem lett volna is olyan határtalan 
nagy tisztelője Kun Bertalannak, mint volt, akkor is, 
saját szavaival élve, gondolatának még csak árnyé- 
kában sem volt az élő fának döntögetése, sőt anyagi 
tehetetlenségére hivatkozva, amint tetteivel is meg- 
mutatta, soha nem is számított rá. 

Családi élete is boldog és megelégedett volt. 
„Otthon és a katedrában vagyok a legboldogabb", ezt 
szokta mondogatni. Szokatlanul gyöngéd viszony fűzte 
idősb fiához, ki a legszeretőbb atya mellett egyúttal 
a legbensőbb barátot is kettős fájdalommal siratja 
benne. A szerelem tüzében összeforrott ifjak szokása 
szerint a gyöngéd apa gyakran küldte a távolban 
vándorló fiú után kertjének első ibolyáit, utolsó chri- 
santemumát. „A virágokban, fiam, — írta ilyenkor — 
sohasem csalódik az ember. Az hálásan mindig vissza- 
adja a ráfordított gondot és fáradságot". Hordozgatta 
is kedveltebb virágait ablakról-ablakra, amint a nap- 
fény változott. 

Az is páratlanul álló kitüntetés vplt rá nézve, 
— melyet az ő minden ellenkező látszat ellenére is 
szerény lelke egész nagyságában átérzett — hogy őt, 
Jd szerkesztő korában úgyszólván testével fedezte a 
„húsvéti igazságok" hirdetőjét, aki az „új orhodoxia" 
^Uen is fulmináns cikkelyekben tiltakozott: a dogma- 
tikus theológiai gondolkozás legerősebb fészkQ, Debre- 
•cen, választotta meg élete utolsó évtizedében lelkészéül. 

És mégis, úgyszólván, egész életén a keserű melan- 
^holia sötét fonalának kellett áthúzódnia. 



' A Sárospataki Lapokban közölt visszaemlékezések, 
melyek a baráti és tanítványi szeretetnek olyan meg- 
ható szépségű virágai voltak, szintén megemlékeznek 
erről ; sokan egyenesen megkísérlik magyarázatát adni 
későbbi visszavonulásának. Nézetem szerint azonban 
nem találtak rá mindezeknek igazi forrására. 

n. 

Az bizonyos, hogy a kedélyhangúlat zordonsága 
a szeretet kiapadhatatlan kincseivel telt szívét, különö- 
sen a távolabb állóktól, gyakran eltakarta nehézkes 
ködével. Az is bizonyos, hogy e lelki jelenség és az 
ö lassú, de mind keserűbb visszavonultsága között, 
melyet csak utolsó előtti évében derített meg ábrán- 
dos irodalmi terveivel, kell valami okozati összefüg- 
gésnek lennie. Én, ki oly sokszor és olyan közelről, 
a szeretet aggódó gondosságával, de egyúttal a lelki 
világ érdekes problémái iránt érzett ellenállhatatlan 
vonzalommal, olyan közelről analyzáltam az ő szellemi 
életét és aki a lehető tárgyilagosságot is azért minden- 
kor igyekeztem az ő elemzésénél is megőrizni : mind- 
ezeknek közös forrását abban látom, hogy neki élet- 
hivatásának a betöltésénél kellett keserű csalódást szen- 
vednie. 

Nagy szavak s így általánosságban kifejezve tar- 
talmuk talán nem is egészen világos. Részletesebben 
kell kifejtenünk. 

Korának theológusai közt, a nála 25 évvel idő- 
sebb Ballagit kivéve, talán egynek sem volt szélesebb 
theológiai és általános tanultsága, mint neki. Eleinte 
egyháztörténelemre, majd exegezisre készült (később 
is mindig az eredeti görög szöveget használta elméi- 



kedései alapjául) s csak külföldi tanulmányainak a 
végén szólították fel, hogy most már a gyakorlati theo- 
lógiával kapcsolatos tudományokhoz kell szegődnie. 
Püspöke szavaival nyugtatta meg magát megkedvelt 
tárgyainak odahagyásáért : egy jó theológusnak min- 
dent kell tanulnia. Itthon a theológiai erkölcs-tudo- 
mány s különösen az azzal összefüggő bölcseleti kér- 
dések kezdték vonzani. Annyira, hogy amikor egy aka- 
démiai pályakérdés Pauernek és Öreg Jánosnak a sza- 
bad akaratról szóló érdemes munkáit eredményezte, 
ezzel a kérdéssel, bár más szempontból, ő is foglal- 
kozott s könyvtárában számos, erről a kérdésről szóló 
külföldi mü maradt utána. Űgy, hogy csak ide nem 
tartozó körülmények akadályozták meg őt abban a 
tervében, hogy részt vegyen az akadémiai versenyen. 
Tanúhnányaihoz járult tudományos életének egy másik 
megbecsülhetetlen szokása: szabad idejének jelenté- 
keny részét is magányban, ridegnek tetsző szótalan- 
ságban töltötte el. A nagy világ, mielőtt erre csak 
részben is, a legkisebb ok lett volna, jobbára ezért 
hitte öt mogorvának és talán embertársait lenéző kevély- 
nek. Pedig ezek az idők voltak a gondolkozását mélyítő, 
a mások gondolatvilágát assimiláló elmélkedések ter- 
mékeny, gazdag percei. Ekkor gazdagodott és emel- 
kedett az ő világfelfogása. Nem épen gyorsan működő, 
de roppant emésztő és munkabíró képességgel fel- 
ruházott és mindenek felett súlyos gondolatoktól 
iskolázott agyának hatalmas kohója ilyenkor gyúrta, 
forrasztotta és idomította azokat a gondolattömegeket, 
melyeket feldolgozó erejéhez méltó nagy acceptiv ké- 
pességével naponként magába szívott. így hát alapos 
«és széleskörű tanulmányai a hosszas, szigorú és mély 



gondolkozás sajátos egyéni, intenzív erejű tüzében 
izzottak át. 

Egyfelől tanúltsága, másfelöl erősen iskolázott 
gondolkozása, — mert tanulmány és elmélkedés nála 
mindig nyomon követték egymást, — tudományos és 
gyakorlati téren is következetes és erős meggyőződést 
teremtettek benne. Valóban, a felületesebb szemlélő is 
megjegyezhette, hogy gyakorlati téren sem akadt olyan 
kérdésre, amely az ő elvi alapokra berendezett gon- 
dolkozásában ne talált volna megfelelő és mindig elvi 
színvonalon álló kész feleletre. Tudományos téren meg 
olyan mély és magvas volt mindig felfogása, hogy elő- 
adásának világos volta mellett is — ami megint annak 
volt az eredménye, hogy sokat tanult, de még többet 
gondolkozott, — gyakran amiatt volt baja, mert a 
legtöbb ember természete nem is szereti, meg nem is 
bírja ki az eszmék régiójának hideg levegőjét. 

De ő kibírta, sőt mindig csakis azt kereste. 

Azokon a sasszárnyakon is, amelyeket Apáczai a 
philologia és philosophia képében ad a theologia alá, 
ő a magasba, a legmagasabbra szállt. Olyan magasra, 
hogy sokan, bár csak félve tekintettek e magaslatokra, 
már is „gombolkozni^ kezdtek és a dogmatikus gon- 
dolkozás kényelmes és meleg takarói után nyúl- 
tak, ö neki az volt a meggyőződése, hogy a szabad-- 
elvű theologia mit sem árt a vallásos eszmék erejének 
és győzelmének ; sőt, hogy épen a hivatalos dogmák hir- 
detése, vallása és emlegetése ellensége az igazi vallásos- 
ság elterjedésének. De még ez nem lehetett volna se 
külső összeütközéseknek, se belső meghasonlásnak a 
forrásává nála. Hiszen a szabadelvű theológusok min- 
dig így gondolkoznak anélkül, hogy ezért magáért ka- 



tasztrófaszerü ellentétek merülnének fel. Csakhogy ö 
azokkal tartott, akik egy lépéssel még tovább mentek. 

m. 

Mitrovics úgy gondolkozott, hogy a protestantiz- 
musnak a saját múltjából és lényegéből kifolyólag első- 
rangú hivatása, sőt több, egyenesen kötelessége a val- 
lásos gondolkozás terén is lépést tartani világfelfogá- 
sunk változásaival és bővüléseivel. Minden változik, 
minden módosul, ami csak él ezen a teremtett vilá- 
gon. Egyedül a vallásos gondolkozás legyen a dogmák 
sarkophágjában megcsontosodott múzeumi múmiává? 
A protestantizmus az élő hitet prédikálja. Legyen élő 
hát a mi hitünk is ; élő, azaz a történelem és a tudo- 
mány ezer benyomásaira reagáló, a tökéletesedés ideál- 
ját kereső, tehát a fejlődés útján járó hit. Mert ha nem 
tud élővé lenni, nem tud bele illeszkedni mai törté- 
nelmi, természettudományi és bölcseleti világfelfogá- 
sunk keretébe : lassanként elmarad tőlünk, lefoszlik lel- 
künkről, mint fejlődő idomainkról a gyermekruha. Epén, 
mert erős volt a hite, mert a hitéletnek nem csak ko- 
moly, hanem határozottan irányadó szerepet szánt a 
modern ember lelkivilágának alakulásánál: azért élt 
lelkében az a gondólat, hogy a hit életkérdései a refor- 
máció szellemében újra átnézessenek és megvitassanak. 
Történelmi folyamatnak tekintette ezeknek a kérdések- 
nek is a fejlődését, épen úgy, mint ahogyan mindenki 
elismeri, hogy az ember egész szellemi élete — pld. 
a filozófia valamennyi tétele — az eszmék harcá- 
nak érlelő melegében fejlődik és veti magát alá a his- 
tóriai változások processusának. Épen, mert komolyan 
vette a vallásos hit szerepét, azért nem tudott meg- 

nyugodni abban, hogy felettük elsikolva, elintézetlenül 
hagyjuk a hit és tudás közötti határkérdéseket. 

A reformáció elvégezte a maga korának feladatait 
és szent örökségül hagyta reánk azt a gondolatot, hogy 
sem a hagyományok, sem a tekintélyek nem lehetnek 
a mi hitünknek szabályozói. A mi hitvallásaink is, bár 
tisztelettel szólnak ^a görög és deák atyáknak magya- 
rázások" -ról is és „a római eklézsia doktoraidról, de nem 
fogadják el az írás csalhatatlan magyarázóinak. Nem 
akarhatták hát a confessiók aláírói sem, hogy a hit- 
világ terén vállalt kalauzoló szerepükért gondolkozá- 
sunk szabadságával fizessünk s lelkünk szárnyak he- 
lyett békók gyanánt öltse azokat magára. 

Széles látóköre és erős kritikai szelleme gondo- 
latmenetét önkénytelenül is ide sodorta. Önmagával 
könnyű volt tisztába jönnie; hiszen amint gondolko- 
zását elemeztük, épen a hite sugalta neki ezeket. 
Pálnak a thessalonikaiakhoz küldött intése is megerő- 
sítette lelkét igazainak érzésében. „Mindeneket meg- 
próbáljatok: ami jó, azt megtartsátok*^. (I. V. 21.) 
A helvéciai confessióból is hamar kész volt a fele- 
lettel: „Ante omnia protestamur nos semper esse 
paratissimos, omnia et singula hic a nobis proposita, 
si quis requirat, copiosius explicare, denique meliora 
ex verbo dei docentibus, non sine gratiarum actioney et 
cedere et obsequi in dominó cui laus et glória". (Praef. 
Utolsó bekezdés.) 

„Deum credimus et docemus unum esse, essen- 
tia ,veL natura per se subsistentem sibi ad omnia suf- 
ficientem, invisibilem, incorporeum immensum" etc. 
^Pluralitatem verő deorum abominamur" (Cap. III. §. 1.) 

„Deum docemus solum adorare et colere. Hunc 



honorem communicamus nemini, iuxta mandátum do- 
mini . . . Adorandum autem colendumque docemus 
deum, sicuti ipse nos colere docuit in spiritu videKcet 
et veritate, non cum ulla superstitione sed cum sin- 
certitate secundum verbmn eius : ne aliquando ad nos 
etíam dicat Qnis requisivit haec ex manibus vestris ? 
Nam et Paulus : Deus non colitur — ait — humanis 
manibus, tamquam qui ipse aliquo indigeat". (Caput 
V. §. 1.) 

„Non probamus interpretationes quaslibet . . . . : 
sed illám duntaxat scripturarum interpretationem pro 
orthodoxa et genuina agnoscimus, quae ex ipsis est 
petita scripturis (ex ingenio utique eius linguae, in qua 
sünt scriptae, secundum circumstantias item expensae, 
et pro ratione locorum vei similium, vei dissimilium, 
plurium quoque et clariorum expositae (cum regula 
fidei et caritatis congruit et ad glóriám dei hominumque 
salutem eximie facit". (Cap. 11. §. 1.) „. . . Eodem in ordine 
(scil. patrum Graecorum Latinorumque) collocantur 
etiam conciliorum defínitiones vei canones. Qua- 
propter non patimur nos in controversiis religionis 
vei fidei causis, urgeri nudis patrum sententiis, 
aut conciliorum determinationibus ; multo minus receptis 
consvetudinihus aut etiam multitudine idem sententium, 
aut longi temporis praescriptione^ . (Ib. §. 2.) 

Csak kikapott részletek azok közül, amelyeket 
aggódó bizalmasainak idézni szokott. 

így erősbödött szabadelvű theol. felfogása zavar- 
talan bizonyossággá ; a protestáns theologiának és val- 
lásos közgondolkozásnak ilyen irányú fejlesztése így 
érlelődött a protestáns eszmék jövője érdekében nél- 
kőlözhetetlen szükségérzéssé. Erősen küzdött benne 

Zakariás intelme: „szeressétek az igazságot és békes- 
séget^ (Vni. 9.) és a Timotheusé: y,kövessed az igaz- 
ságot, a hitet, a szeretetet, a békességet azokkal egye- 
temben, kik segítségül hívják az urat**. (11. 22.) De 
küzdött benne sok más egyéb is. A modern ember 
ugyanis örökké analyzál, boncol és érveket latolgat, 
A tudomány és a kulturális élet százféle kérdésein 
rágódó lélek nehezen szánja rá magát a nagy actióra. 
Hát benne a mai embernek ez az egyoldalúsága is 

— melyet a sok tanulmány csak még jobban szított 

— küzdött erős characterével, a természettől kü- 
lönben nagy akaraterővel felruházott egyéniségével. 
HuUám-huUámot ért lelkében ezeknek az elemeknek 
a belső tusájánál. Az egyik magasra emelte benne 
azt a gondolatot, hogy egy megvívandó nagy theo^ 
lógiai küzdelemben újból ki kell magát fejtenie a 
protestantizmusnak, s a rationális hitnek új csillagát 
kell felmutatnia az eszmék és törekvések bábeli 
zavarában kavargó emberiség számára ; a másik eléje 
vetette a bomlás, a széthullás kétségbeejtő képét, 
melyet a protestantizmus mutatna fel, ha az a szel- 
lemi harc gyengének találná hivatásához és önmagához. 

A szabadelvű és a dogmatikus theologiai gondol- 
kozás feletti tépelődései közben nem azon tűnődött 
hát, hogy református pap létére lehet-e szószólója a 
rationális hitnek. Ezzel hamar és megingathatatlan 
bizonyossággal tisztában volt. Hanem azon, hogy a 
protestáns egyházaktól képviselt szabadabb vallásos, 
bölcseleti és humanitárius eszméknek tesz-e szolgála- 
tokat a magyar földön az, aki bent, a magyar pro- 
testantizmus kebelében, kipattantja a lappangó ellen- 
téteket s a theologiai viták viharában tisztogatja a 

vallásos gondolatokat a letűnt évszázadokon át beszí-^ 
vott dohos levegőtől. 

Elhallgattatta egyelőre aggodalmait. „Jöhet oly 
idő, midőn majd a theologiai küzdelmek iránt ma- 
gyarországi egyházközönségünk legnagyobb része, az 
ú. n. laikus osztály is, érdeklődni fog talán; amidőn 
már inkább lehet lesz aztán félteni egyik vagy másik 
„mételyező*^ iránytól ; de ez időnek most még csak kö- 
zeledő árnyékát sem látom^. (Egyh. és üres templomok 
16. 1.) így felelt azoknak, akik a szabadelvű iránytól 
a hitélet megrendülését várták. 

„Olyan érőt fárasztó tusát emberben még soha 
sem vívott a személyes meggyőződés, az értelem a 
dogmával, a kijelentéssel, mint Luthernél" (U. o. 21.) 
— mondja ismét azoknak, akik meg magát az igehir- 
detőt féltették a szabadabb szellemű vizsgálódásoktóL 

Mindamellett is távol volt tőle a gondolat, hogy 
egyszerre egy mindeneket fenekestől felforgató moz- 
galmat indítson. Szerénysége miatt erőit sem becsül- 
hette volna annyira, -hogy egy álomból felébresztett 
óriással, három millió magyar protestánsnak a szen-^ 
vedélyességig fokozódott hitéletével, az életre keltett 
furor theologicus-szal, birkózzék s hatalmába ejtve^ 
vezesse kitűzött célja felé. Talán Széchenyi példája 
is foglalkoztathatta, aki a saját agitatióinak következ- 
ményeitől vonult döblingi kálváriájára. Ezért is, meg 
sok más egyébért is, a rombolás és a vallásos gon- 
dolkozás kártékony oldalhajtásainak írtogatása helyett 
inkább az alkotó, építő munkához fogott, noha elmé- 
jének kritikai éle egyébként a polémia felé vonzotta 
volna. Prédikációs fűzeteket bocsát közre; 1872-ben 
a magáét, 1877-ben a Láng Henrikét, kinek akkor- 

tájban jelent meg magyarul dogmatikája is Keresztesy 
nagyenyedi tanár fordításában. 1876-ban meg a val- 
lástalanság okairól elmélkedik „Egyháziatlanság és az 
üres templomok** címmel. Bár különösen hangzik, 
mégis azt kell mondanunk, hogy ez a három müve 
vitairat a szabadelvű theológia érdekében. A polémia 
leghatásosabb fegyvereivel küzd ezekben: tettekkel, 
magának és kedves mesterének, Lapg Henriknek a 
példájával, mutatja meg, hogy hogyan épít és mit 
hirdet a szabadelvű theológia! 

A tudományos anyaggyűjtés és a belső fejlődés 
esztendői után a „Sárospataki Lapok** -kai köszöntött 
be. Mindjárt az első évfolyamban sűrű egymásutánban 
bocsátja útnak Nagy Gusztáv irányadó cikkelyeit: A 
húsvéti igazságokat, Az igaz keresztyénséget és az 
Igaz protestantizmust. A támadások elibe aztán maga 
áll ki a Vegyes közlemény ek-h&íi, de önállóan is, a 
Oyenge conffessorok-h^xv. Erős szenvedélyeket váltot- 
tak ki ezek a cikkelyek a magyar protestáns egyház 
irányadó és kevésbé irányadó embereinek lelkéből. 
Végzetes félreértések követték a Sárospataki Lapoknak 
mind élesebben kidomborodó dogmatikai irányát. Való- 
sággal veszett híre támadt Nagy Gusztávnak, a szer- 
kesztőnek és az egész szabadelvű iránynak. A szabad 
szó elfojtását, hivatalaik elvételét emlegették a sajtó- 
ban is, de még inkább magánbeszélgetésekben. 

Óvatosan, lassú megfontolással kezdte tehát és 
íme sok felől mégis milyen visszautasításra talált! 

Egy rövid év keserves tanulsága és szívet facsaró 
tépelődései elegendők voltak ahoz, hogy korábbi 
aggodalmai felébredjenek és uralkodóvá váljanak 
lelkén. Hiszen még meg sem kezdték a munkát, még 

úgyszólván csak fölvetették annak szükségességét: 
és az emberek theologiai érzékenysége, ez a mindig 
tele puskaporos hordó, már is robbanáshoz készült. 
Be kellett látnia, hogy a magyar protestantizmus 
semmiképen sem ért még meg arra, hogy, saját 
principiiunainak alávetve magát, tovább haladjon a 
magaválasztotta úton. És ha tiszteletreméltó töredé- 
keiben meg volna is a hajlandóság erre, a nagyobb 
rész ott maradna, ahova még őseik juttatták el a 
haladás útján. Ma hárman vagyunk e hazában egy 
atyának a vérei s ma is megtagadjuk, mostohának 
nézzük a legfiatalabbat. Ha tovább folytatjuk a vitát : 
tovább tördelődünk s csak ellenségeink örömét s a 
veszekedő atyafiak számát szaporítjuk. Már pedig 
Mitrovics, ki különben is az unióban látta a magyar 
protestantizmus virágzásának egyedüli biztosítékát, 
nem nyugtathatta volna meg a lelkiismeretét, ha az 
ö és munkatársai felléptére szétválunk azok is, kik 
idáig legalább testben, ha már lélekben nem, úgy ahogy, 
egyek lehettünk. 

Felhagyott hát a harccal. Nem azért, mintha 
legyőzték volna ; nem is azért, mert magát féltette — 
polémiában sem ismerte sohasem a félelmet — ha- 
nem mert a magyar református egyháznak az egy- 
ségét akarta megőrizni. 

Mi haszna is lett volna a felvilágosodásnak, a 
szabad vallásos gondolkozásnak abból, ha az érdeké- 
ben vívott küzdelem ketté osztotta, tehát így vérszegény- 
nyé tette volna azt a protestantizmust, amely magyar 
földön még mai megcsontosodott elvei mellett is mégis 
csak legerősebb, sőt talán csak egyetlen versenyre képes 
ellenfele a klerikálizmusban rejlő reakciónak? 

A megindult vitának az ö lelkében ez a gondolat 
volt szomorú eredménye. Lemondott hát a további 
küzdelemről. Ami ezután következett, az már csak az 
elvek fenntartását jelezte; ami csatározások folytak, 
azokat már csak a zászló becsületéért vívta. 

Kis nemzet vagyunk világmozgató elvek eldön- 
tésére. Szellemi életünknek vizei sekélyesek a mély 
járatú hajók öbleihez. Egyházi és vallásos életünk 
meg különösen kicsinyes és szegényes ahhoZj hogy 
valami nagy apparátusokkal, akkor legalább, ott dol- 
.gozni lehetett volna. 

Szép eszméiről lemondott ő is és a tulaj don- 
képeni theologiai tudományok teréről mindinkább 
Tisszavonúlt. 

De micsoda belső küzdelemmel járhat egy erős 
akaratú embernek lemondania az első ideákról? Oda 
liagyni azt a működési tért, amelyet legtöbbre és 
lerőihez legméltóbbnak tartott! 

Ezt csak az ítélheti meg, aki valaha megpró- 
bálta már összes testi és lelki erőit egy célra meg- 
feszíteni s aztán megpróbálta megválni attól! Ez a 
belső vihar, mely reményeinek, terveinek s a magyar 
protestantizmus belső erejében vetett hitének annyi 
szép virágát kitépte, összekuszálta, mennyi romot 
hagyott az ő lelkében maga után! Keserű csalódást, 
maga-megtagadó lemondást ! 

Ez a lemondás első nagy fájdalma az életben, 
amelyet nem tudott soha elfeledni! Az élethivatásért, 
amelyről saját eszméink érdekében kell lemondanunk, 
ugyan kárpótolhat-e ez a földi világ, bár valamennyi 
kincsét nyújtsa is cserébe!? 

Azt hiszem, eltaláltam hát az igazságot, midőn 

Mitrovics kedélyének megnehezülését, az ö vissza- 
húzódását, zárkózottságát első sorban ezekre a belső 
válságokra viszem vissza. 

Sokan tán nem fogják megérteni, hogy valaki- 
nek a lelkét hogyan rázhatja meg olyan dolog, mely 
az egyén sorsával, anyagi javával, sőt külső tisztes- 
ségével is, látszólag, sőt tán valójában is, semmi 
kapcsolatban nincs. Azt felelhetném rá, hogy az 
afféle csapás a nagyok kiváltsága. Csak önzetlen, nagy 
lelkeket sújt le, ha valaki kevesebbet használhat, mint 
amennyit kedvezőbb viszonyok közt használhatna. 
Csak nagy emberek energiáját töri meg, ha le kell mon- 
daniok olyan feladatokról, amelyek lelkükhöz forrottak. 

IV. 

Az életmüvészet nem volt az ő kenyere. 

Mindazonáltal nem volt ő az a szerencsevadász sem, 
aki „va banque"-ot játszva, mindenét egy kockára teszi 
fel. Hiszen annak a protestantizmusnak a gyermeke 
o, amely szeret lehetőleg egész embereket nevelni. Ö sem 
tisztán tudósnak készült. Elevenen érezte, hogy mi ma- 
gyar protestánsok nem élhetünk mindig a munkafel- 
osztás szellemi fényűzésének . . . Azért teljes érdeklő- 
déssel vetette magát egyházi közéletünk vizeinek sod- 
rába. Ezek a vizek pedig már akkor is tele voltak 
sellőkkel és örvényekkel. Hiszen már a Sárospalaki 
Lapokat is, szemben a havi szemlékkel, úgy okolja 
meg, hogy elevenebb mozgású orgánumra van szük- 
ségünk. Ezt a magyarázatot ugyan inkább az ő láza- 
dozó tudós lelkiismeretéhez intézte, mint a nagy kö- 
zönséghez, amely bizony még csak nem oly régen is 
engedte elbukni a Sárospataki Füzeteket. 

Egyházi társadalmunknak azt a felpezsdülését, 
amely nyugalmasabb politikai életünknek természetes 
következményeként a 80-as évekkel beköszöntött, ö is 
fel akarta használni egyházi életünk alapos újjászer- 
vezésére. Hogy milyen nagy tervei voltak ebben az 
irányban is a Sárospataki Lapokkal, azt a részletekig 
menő pontossággal talán csak akkori munkatársa s a 
szerkesztésben igazi jobb keze, Radácsi, tudhatná fel- 
sorolni. De a zsinatról írott tanulmányai és karcolatai, 
meg a Sárospataki Lapoknak egész öt éves ciklusa 
félreismerhetetlenül mutatják a széles körvonalakdt. 
Harcban született az ö lapja s polémia volt a felava- 
tása is. De itt is csalódás érte. A debreceni zsinat 
eredményeit kicsinyelte, egyik-másik alkotását (pl. az 
iskolai önkormányzat kodifikálását) meg épen vesze- 
delmeseknek tartotta. Éles szemeivel a kulisszák mögé 
is belátott s midőn később az események fájdalmas 
tapasztalatait és borús sejtelmeit egyre igazolták: el- 
vesztette a reményét abban is, hogy egyháztársadalmi 
téren lehessen még a közel jövőben valamit csinálni. 

Nem történelmet írunk, psychológiai képet rajzo- 
lunk. Az a célunk, hogy megvilágítsuk az ő lelkének 
borongós hangulatait. Azért talán nem felületessség 
tőlünk, ha az ő mozgalmas korának eseményeit sorra 
nem vesszük, s amelyekre hivatkozunk is, csak épen 
megemlítjük. Azt már inter parenthesim említettük, hogy 
iskolai autonómiánknak sérthetetlenséget követelt a 
zsinati ellenzékkel együtt s ha nemzeti szempontból 
szükség van a jogok megszorítására, kivételes helyze- 
tet a református egyháznak. Nem így történt, pedig a 
közokt. kormánnyal folytatott hosszas pourparlékból 
remélte, hogy lehetett volna. Egyes elejtett nyilatko- 

zatokból pedig arról győződött meg, hogy hazafias- 
ságunkat megillető kiváltságos hivatásunkról azok is 
lemondtak, kiknek legerősebben kellett volna képvi- 
selniök. 

Állami és egyházi . ügyeink gyakori érintkezésé- 
nek meg az lett a következménye, hogy a politika rá- 
tette a kezét egyházi életünkre. Az egykori debreceni 
zsinati ellenzék minél érzékenyebb volt autonomikus 
érdekeinkre, zsinaton és konventeken annál gondo- 
sabban őrködött többségére az a párt, mely abban 
látta a hazai protestantizmus legfontosabb életfeladatát, 
hogy egyház és kormány között soha semmi súrlódás 
ki ne fejlődhessék. Különösen keserű elégtétellel em- 
legette, hogy, mióta Tisza a kormányelnökségről le- 
mondva, konventi elnök lett, a do ut des elvére hi- 
vatkozva, mindig mérsékelni igyekezett az államsegély- 
keresőket. A történelemnek lesz hivatása kimutatni és 
eldönteni, hogy uralkodó vezérférfiainknak az állam- 
mal szemben viselt ilyetén conciliáns egyházpolitikája 
mennyiben vált hasznára vagy kárára egyházi éle- 
tünknek. 

Két dolog azonban egészen bizonyos. Ugyanis 
tiszántúlról, már a pesti zsinatra is, jobbára csak a 
többség embereit bocsátották fel; az ellenzék vezér- 
férfiai közül csak épen Lukács Ödön és Kiss Albert 
(utóbbi is csak mint póttag) voltak jelen. A konven- 
teken pedig épen senki. Erdély pedig mindig és min- 
denütt együttesen lépvén fel, ha ez a két kerület ösz- 
szefogott, amire a kölcsönös párt-, illetőleg kerületi 
érdekek miatt állandóan volt hallgatólagos megállapo- 
dásuk s különösen ha még a két Dunamellékről is 
kaphattak segédcsapatokat — már pedig mindig kap- 

Mitrovics : Papi dolgozatai. I. ^ 

tak — akkor sohasem lehetett a kisebbségnek sem 
érve, sem gyözehne. Egyszóval, különösen a konven- 
teken, örökös diktatúra uralkodott. Ez az egyik igaz- 
ság. A másik pedig az, hogy ahol az egyházi életben 
a szabad vélemény nyilvánítását eféle csoportosulások be- 
folyásolják: ott okvetetlenül kell vesztes félnek lenni, 
és ez nem lehet más, csak az egyházi közérdek. 

Egyrészről a politika, másrészről a közömbös kis- 
lelkűség voltak az ő egyházpolitikai irányának Scyllája 
és Charibdise. De mert az a törekvésünk, hogy annak 
a vázlatnak, amelyet bizonyos szempontokból az ő 
lelki képmásáról rajzolni akarunk, az igazság és a 
hűség legyen a legértékesebb tulajdonsága, ezeken 
felül az igazsághoz tartozik azt is megjegyezni, hogy 
az ő egyéniségének, bár máskülönben kiváló képes- 
ségei minden tekintetben határozottan vezérszerepre 
praedestinálták, volt két gyönge oldala : erős érzékeny- 
sége és, ami ezzel szokott járni, csekély ellenálló ereje 
az élet maliciáival szemben. 

Ha mindezeket figyelembe vesszük, nem fogunk 
csodálkozni azon, hogy lábai alatt egyházi közéletünk 
terén is ingadozni érezte a talajt. Az az egyházpoli- 
tikai irányzat, amelyhez ő is tartozott, a debreceni 
zsinaton elvesztette a csatát. S ő, mint az már az erős 
meggyőződésű embereknél történni szokott, az új idők- 
höz nem tudott, de nem is igen akart alkalmazkodni. 
Különben az is természetéhez tartozott, hogy olyan 
küzdelmekbe ne menjen bele, amelyeknél még csak 
kilátása sem lehet a győzelemre, vagy tán helyesebben: 
amelyeknél nem egynemű fegyvereket mérnek össze. 
Ezért lassanként elmaradoztak konventi felszólalásai. 
Utolsó időkben már leginkább csak akkor állt fel, ha 

kerületének érdekeit kellett védelmeznie. Megbízást is 
bizonyára csak azért vállalt, mert érezte, hogy ezeket 
a nagyon is jogosult partikuláris érdekeket ö másnál 
talán több szerencsével képviselheti : noha még a leg- 
bizalmasabb családi körben sem engedett volna meg 
annyi szerénytelenséget magának, hogy eféléket sza- 
vakba foglaljon. 

V. 

Lassanként mindinkább szűkült a kör, mely az ö 
egyéniségéhez és működéséhez a megfelelő ensemble-t 
megadhatta volna. Nagyszabású ember volt. A kis 
kérdések nem érdekelték, azokhoz sohasem tudta a 
kellő perspektívát megtalálni. Sorsának tragikumát — 
mert annak lehet nevezni azt a tömérdek csalódást, 
amelyről utolsó sorai tanúskodnak — az okozta hát, 
hogy az élet a nagy feladatokai félre tolta előle. Már 
pedig csak ilyenekkel birkózva érezte jól magát. íme, 
mikor az országgyűlési egyházpolitikai mozgalmak 
újból nagy kérdések elé állítják a protestáns egyhá- 
zakat és amikor úgy látja, hogy ezekben a kérdések- 
ben a hazai protestantizmus még nincsen engageálva, 
munkakedve újra fellendül: megírja házasságjogi 
nagyobbszabású monográfiáját; forrón szeretett püs- 
pökének bizalmából kidolgozza a prot. püspökök uta- 
sítás tervezetét és — feljegyzései szerint — a mis- 
kolci püspöki konferencia egész kis parázs tudományos 
vitát rögtönöz a hamisítatlan szabadelvű protestáns 
felfogás győzelme érdekében.^ 

^ Félreértés Jdkerűlése végett mellesleg megjegyezzük, hogy a szóban 
forgó javaslat bizonyára épen szabadelvű iránya miatt nem nyert szente- 
sítést Az orthodox felfogás felülkerekedését — mert itt is e körűi forgott 

2' 

Csakhogy ezek az alkalmak mindinkább ritkultak. 
És ráadásul bizonyos szempontok és tendentiák mind 
nagyobb pretensióval kezdtek érvényésülni, amelyek 
miatt már odahaza, Patakon, se tudta magát annyira 
otthoniasan érezni, mint korábban, mikor a tisza- 
nánaiaknak, a miskolci egyháznak és Szász Domokos- 
nak a hívogató szavát keUett visszautasítania. 

A nemes lelket jellemzi az a vágy, hogy szellemök 
kincsével mentől szélesebb körben boldogítsák az embe- 
reket. Lelkének ez a nemes vágya elhallgattatta ö benne 
is olthatatlan szerelmét az iskola és egyh. kerülete iránt. 
Huszonnyolc éves tanári munkásságának eredményei, 
— mely munkásságának a háládatosság volt egyik 
vezető gondolata s amelyről elmondhatta : ,, semmiben 
nem vádol az én lelkem", mert hűen betöltötte Pálnak 
a sáfárokról szóló kívánságát: „minden hívnek talál- 
tassék", — a lelkiismeretét is megnyugtathatták. Nyo- 
masztó, kilátástalan anyagi helyzete meg határozottan 
követelte tőle azt az áldozatot, melyre a debreceniek 
bizalma neki alkalmat adott. 

Emberszeretetének és családapai kötelességének 
terhei alatt valósággal roskadozni kezdett. És pedig 
újabb nehéz napok előtt állott : három gyermeket kel- 
lett egyszerre taníttatni. És sem ezen a ponton, sem 
a 4 évvel utóbb elhatározott fizetésrendezés kilátásba 
helyezésével nem kapott, nem látott semmi reményt. 
És ha ebben az irányban lelki ismeretének lehettek 
is aggodalmai — szerénysége itt sem engedte megnyi- 



a kérdés — még azok is előmozdították, kik előbb az ő szabadelvű theo- 
logiai irányának voltak munkatársai. Hiába, az elmék és a korszakok 
gondolkozása is megfárad! És ő az eféle tapasztalatokat is csalódásai 
közé számította. 

latkoznia — ezek a körülmények, ha akkor nem, 
utólag okvetetienül megnyugtatták teljesen esetleges 
nélkülözhetetlensége fölötti tépelödésében. 

Elment tehát. És az elmenetelt nem is kellett 
soha megbánnia, mert egy percig sem érezte magát 
Debrecenben idegenül. És ha itt is nagyot csalódott, 
annak nem Debrecen és az ö sajátságos légköre volt 
az oka. Ez a csalódás csak azt bizonyítja, hogy ta- 
pasztalatokban sohasem lehetünk elég gazdagok és 
hogy, ami közös és általános baja egyházi életünknek, 
az „egyháziatlanság és az üres templomok", ez alól 
Debrecen sem kivétel egészen. Ös polgári elemének 
mély vallásossága mellett Debrecen intelligenciája csak- 
nem oly kevéssé templomlátogató, mint más vidékek- 
nek az úri népe. Már pedig öt összes szónoki képes- 
ségei — mint a jelen kötet darabjai is mutatják — 
inkább a magasabb műveltségű hívek papjává képe- 
sítették. Népszónoknak, népies szónoknak, sokak mel- 
lett elmaradt. Ismervén önmagát, ambíciója is erre a 
térre vonzotta. Azért, hacsak tehette, mindig elcse- 
rélte szolgálatra az ú. n. „kistemplomot", ahova, 
helyi szokásból, mégis inkább odatartott az inteUigencia. 
Óhajtotta, remélte, hogy egyházi szónoklataival sike- 
rülni fog az inteUigenciának mindinkább szélesebb 
körét megnyernie. 

A közömbösség jege volt-e túlságosan vastag; a 
korszellem áthatolhatatlan-e ebben az irányban ; vagy 
az ö rugékonysága volt-e már megtörve ahhoz, hogy 
a katedrán kívüli eszközöket is kellő sikerrel felhasz- 
nálhassa szónoklatai hatásának támogatására; vagy 
talán valamennyi együtt véve, anü legvalószínűbb : 
elég az hozzá, hogy ambícióját siker nem koronázta. 

S amennyire boldog volt, mert azt hitte, hogy végre 
megtalálta a szívek kulcsát, mikor egy alkalommal az 
etiquette chablonját átlépve, maga Degenfeld gróf azért 
kereste fel szerény hajlékában, hogy öt egy alkabni 
imájáért ilyen szokatlan és épen azért kitüntető for- 
mában üdvözölje: ép annyira elborította a fájdalom, 
midőn arról kellett meggyőződnie, hogy főcélja érde- 
kében mit sem használó szórványos eseteket leszá- 
mítva — a fagy sehogysem engedett. Nem a debre- 
ceniek fagya; nem, hanem az, amely a magyar. pro- 
testantizmus legjobbjainak lelkét ölte meg : az, amelyet 
a korszellem lehellete fű a szívekre. 

Egyszóval ebben is csalódott, nagyot csalódott; 
és ezt nem enyhítette az a siker sem, hogy más téren, 
Debrecen népiskolai ügyének folytonos zaklatásaival s 
derék munkatársainak, különösen a tanítóságnak se- 
gítségével, sikerült olyan hatalmas lendületet adnia^ 
hogy ennek eredményeként a város és egyház több, 
mint 20 tanítóság creálását határozta el. Másrészről 
épen ez a munkássága, (melynek fárasztó voltát eléggé 
jellemzem azzal, hogy iskolaszéki elnökségben kitűnő 
utódának, Kiss Albertnek a keze alá 1200 frt fizetés- 
sel egy külön űj lelkészi jellegű tisztviselőt adtak), 
nem lehetett alkalmas testben-lélekben megtört erőinek 
istápolására . . . 

Akinek a közélet ideális küzdelmei közben annyi- 
szor kellett a kedvelt eszmékről való lemondás nehéz 
erényét gyakorolnia, nem csoda, ha lelke eredeti ru- 
gékonyságát teljesen elvesztette. Emiatt aztán már 
magánéletének számos, szívet facsaró megpróbáltatásá- 
val szemben a küzdelmet élete végén teljesen feladta.... 

És pedig még csak ezután érte a legkeserűbb. 

mert baráti és apai szívét találó és ránézve kiheverhetetlen 
csalódás. Ez, bármily kicsiny része legyen is napjaink 
eseményeinek, a pataki alma mater annalese még sem 
fog róla megfeledkezni . . . 

Értem a magyar irodalomtörténet sárospataki 
akadémiai tanszékének a betöltését. Ezt ö, atyai sze- 
retetének megbocsátható elfogultságából, fiának, e visz- 
szaemlékezések írójának, szánta. Régi egyházkerületé- 
ben még meglévő befolyását teljesen föl is használta 
emez óhajtásának a keresztülvitelére. 

1903-iki nyári üdülése és a hosszas izgalom — 
melyek teljesen hatalmukba ejtették minden idegszá- 
lát — felvillanyozták és állandó tevékenységben tar- 
tották. (Számos egyházi beszéd maradt töredékben ezek- 
ről a hetekről.) 

Mikor megbizonyosodott az események fordula- 
táról, amelyet, régebbi munkatársainak gondolkozását 
ismerve, szinte kizártnak vélt: az életnek legelemibb 
szükségleteiről is lemondott, állandóan szobájába zár- 
kózott s pár hétre rá testileg is megtört. November 
végén házi orvosa már megállapíttotta a gyógyítha- 
tatlan kórt. Bajának régi keletünek kellett ugyan 
lennie, de külső symptómákban mindaddig nem jelent- 
kezett, míg reményeinek s vágyainak az élethez fűző 
utolsó szála is el nem szakadt. 

* * 

Méltán elmondhatta hát magáról: „Éltem. Sokat 

küzdöttem. Tengernyit csalódtam" . . . Csakhogy ezek 
a csalódások egy nem mindennapi léleknek csalódá- 
sai voltak: olyan csalódások, amelyektől az emberek 
átlagát megkíméli a sors . . . 

Ifj. Mitrovics Gyula. 

Az én lelkipásztori hitvallásom. 

(Beköszönő egyházi beszéd, elő- és utóimával.) 

a) Dőlma. 

Hálával borulunk le szent színed előtt, szerető 
Atyánk és kegyelmes Istenünk, a Jézus Krisztusban! 

Hálával különösen ez alkalommal, azon szerete- 
tedért, amellyel földi életünk céljainak eléréséről, 
szívünk nyugalmának, lelkünk üdvösségének megnye- 
réséről örök időktől fogva gondoskodtál s ma is gop- 
doskodol s innen e földi élet porából, annak ezer 
kísértései és leverő hatalmai között is, igaz hazánkba, 
égbe emeled fel szívünket. 

Te, Uram, amint az éj sötétében és kietlenségé- 
ben, annak szívünkre nehezedő árnyaiban, meggyújtád 
ott fent, az ég boltozatán tenger csillagaidat: épen 
úgy gondoskodtál arról is, hogy atyai szeretetednek és 
vezetésednek, a Krisztus keresztjéről felénk sugárzó 
fénye megálljon életünk útai felett s folyvást emlé- 
kezt^gsen szíAÜnknek veled való összeköttetésére s 
igaz emberi rendeltetésünkre. 

Ez a hely, ezek a szent falak, az azok között új 
pásztorával együtt imádkozó gyermekeid, mind ilyen 

örök emlékeztető bizonyságai és jelei atyai kegyel- 
mednek. 

Kegyelmed biztosítéka szívünk nyugalmának helye, 
örök kincs az kezeink között, még akkor is, amikor 
oda kint mindent elveszítettünk és mindenben csa- 
lódtunk. 

Add, hogy közösen meg tudjuk azt becsülni és 
megtanuljunk áldásaival élni. A te szolgád is, akit 
kegyelmedre méltattál s atyai kegyelmed és szereteted 
kihirdetésére ez idö szerint elhívtál; mi, a te gyer- 
mekeid is, akikhez általa szólasz szent Igéd és szent 
Lelked terjesztése végett. 

Boldog nép és boldog gyülekezet az, jó Atyánk, 
amely közösen meg tudja becsülni és érteni nála letett 
kincseidet: Szent Fiad válságának érdemeit és meg- 
szentelő lelkednek erejét és mint egy szív dobban 
össze a te országod építésében, közös emberi hiva- 
tásának munkálásában. 

Cselekedjed azért, Atyánk, a te szíveket egybe- 
kötő hatahnaddal, hogy ide, e szent falak közé, soha 
se jussanak el, sőt itt, parancsolatodra nyugodjanak 
meg, még azok a viharok is, amelyek odakint az élet- 
ben, sötét felhőket űznek szárnyaikon s megtépik 
szíveinket . • . 

A szeretet ilyen igéinek és áldásainak hirdetésére 
add, Atyánk, a te lelked erejét, a te szolgád ajkaira 
és aziránt való kész engedelmességet olts mindnyájunk 
szívébe, Szent Fiadért, a Jézusért kérünk ! . . . Ámen. 

b) Egyházi beszédek. 

Alapige : Róm. 1 : 15 — 17. vers. Kész vagyok nektek is, akik 
Rómában vagytok az evangyéliuöiot prédikálni. Mert 
nem szégyellem a Krisztus evangyéliumát stb. 

Midőn e szent helyen először állottam meg, hálá- 
val eltelve és mély megaláződással az iránt a gond-^ 
viselés iránt, amely kifogyhatatlan szeretettel és böl- 
cseséggel vezette eddig is éltemet s amelynek kegyelme 
egy, az ő dicsőségére, más helyen ugyan, de a ti 
hiteteknek sorsosai üdvére felállított oltár mellől szólí« 
tott el, így őszülő hajszálakkal: méltán a régi bölcs- 
nek tanítványához s ezt kiegészítve, a Rómabelieknek, 
az Apostolhoz intézett eme felhívását hallom felém 
hangzani : „Beszélj fiam, hogy megismerjelek^ . . . Akar- 
juk meghallani tőled, hogy micsoda értelemben va^y?'^ 
Cselek. XXVÍII. 22. 

A ti részetekről egészen jogosnak, engemet ille- 
tőleg pedig komoly, lelkiismeretbe vágó dolognak tar-^ 
tom e felhívást és az arra adandó hitvallást, minden 
protestáns templomban; itt, ezen a helyen pedig két- 
szeres mértékben, több ok miatt. 

Isten ugyanis, a maga kegyelméből, két drága 
kincset adott az emberi szívbe. Az egyiket szívünknek, 
életünknek minden viszonyát megáldó, megszentelő 
hitét, a másikat : lelkiismeretünknek szabadságát. Erről, 
ha más embernek talán könnyelműen lehet is gon- 
dolkoznia, református egyházunk tagjának nem szabad 
azt sem másra bízni, még ha saját lelkipásztora 
volna is az; sem bűnösen megalkudni; mert hiszen 

református egyházunk szent hite szerint, amely azt, 
minden más egyháztól megkülönbözteti, itt hitével, 
lelkiismeretével, kiki önmagának áll és esik, és szent 
könyvünk tanítása szerint, jaj azoknak, ^^akik a jő 
lelkiismeretet megvetvén, a hitet elveszítették^. I. Timőth. 
L: 19. 

Éhez járul az, hogy épen napjainkban, az élet 
bölcseségéhez, és a nagy emberszeretet örve alatt, 
bizonyos tekintetben a míveltséghez tartozik, még a 
vallásos elvek terén is, a színtelenség és az igazságra 
való megalkuvás, bizonyos felkapott, kegyeskedő jel- 
szavak és az úgynevezett „jo békessége címe alatt az 
alkalmazkodás. Épen azért református egyházunk érdeke 
megkívánja azt, hogy ismerje papjának egész gon- 
dolkozásmódját, vallásos jellemét; ismerje hitének 
szilárdságát s ismerje mély tudományának átható szelle- 
mét és irányzatát is. Mert jaj annak a gyülekezetnek, 
jaj reményeinek és hitének, amelynek pásztorát szelle- 
mében verik meg az idö változó hullámai, hogy így 
annál könnyebben elszéledjen a nyáj. Bármely vallás 
általában, a protestantizmus pedig különösen is, vég- 
képen nem arra való, sem keletkezésében, sem hiva- 
tásában, sem különösen eddigi életének tanulságai 
szerint, hogy vezettessék a társadalmi ingatag felfo- 
gások által s lelki életünknek ez az oldala is kiszolgál- 
tassék annak az elvnek, hogy mi az, ami legtöbb ember- 
nek tetszik ? Épen ellenkezőleg az a célja, hogy vezesse, 
megszentelje magát a társadalmat is s legyen és marad- 
jon, legalább ebben a szegény, sokképen megpróbált 
emberi szívben, és legyen legalább itt, e szent falak 
között, egy kicsi hely, ahol csalódásaink belátása után 
is megmarad szívünknek nyugalma; meg az az örök 

tiszta forrás, amelyből merítve, még a romokat is 
újra lehet teremteni, tévedéseinket is kiigazítani, fáj- 
dalmas csalódásainkat is kárpótolni, ezt az őszinte 
bünbevallást tévén Isten kegyelme előtt : „ Uram, a mi 
tudományunk csalt meg bennünket^. 

De hát mindezeken felül még, épen nekem, aki 
ezen a helyen először állottam meg, bármennyire 
nyilvánvaló is az én hitem az én Uram és Istenem 
előtt, mivel eddig is az ő szolgálatára méltatott enge- 
met, ezek a szent falak itt körültem és átveendő 
örökségem személyes vonatkozásai is erkölcsi köte- 
lességemmé teszik, hogy ne áltassak senkit sem, sem 
tudományom, sem hitem, sem az isteni szolgálatnak 
dolgai felől. 

Bizony szégyeneinem kellene tudományomat, szé- 
gyeneinem koromat, ha nem tanultam volna meg azt, 
hogy ez a szent hely a magyar református, sok vi- 
hart látott, de soha, egy percre is meg nem ingott 
protestáns jellemeknek és erkölcsöknek tanító és 
nevelő helye és olyan próféták öröksége, akik Isten 
lelkétől különösen is ihletve, nagyban hozzájárultak 
ahhoz, hogy ez a hely legyen megingathatatlan ősvára 
a magyar kálvinizmusnak és hazaszeretetnek; akik- 
nek szellemét és alkotásait látva, bizony nincs mit 
tagadnom, hogy a prófétával kell megvallanom : „A/i, 
Uram, Istenem, nem tudok én szólani, mert kicsiny 
vagyok! Jerem. I: 6. ... És akik ma valamennyien 
ezt az intelmet hangoztatják felém: „Ne használd 
szidalomra a te örökségedet!^ Jóéi. 11: 17. 

Az ő szellemök előtt és ti előttetek akarom azért 
elmondani lelkipásztori hitvallásomat. Hallgassátok 
meg azt szíves figyelemmel. 

Bizony egyszerű tétel az egész s felolvasott szent 
igénk szerint ebben foglalom össze: 

A Krisztus lelke és tudománya mindenre elégséges 
nekem. 

I. Elégséges azon vildgossdgra, amely a reformált 
egyház hivatása. 

IL Azon köztársadalmi kötelességek teljesítésére^ 
amelyek jövőjét biztosítják. 

1. 

Az emberi szívnek K. K. ! magában is, a minket 
környező világnak pedig ezer változataival, esemé- 
nyeinek hullámzó tengerével, még nagyobb mérték- 
ben meg vannak a maga kérdései, amelyeket keres- 
nünk, megfejteni törekednünk kell is, jogos is. 

Ma már, emberi műveltségünk nagy kiterjedése 
mellett, igen sok dolog keresésében nem lehet és 
nem is tanácsos az emberi értelmet elnémítani ; vagy 
azokra a kérdésekre a feledés és napirendről való 
levétel nehéz köveit felhalmozni ; mert azok a kövek, 
mint egykor a Krisztus sírjára odahelyezett és az 
igazság diadalát elnémítani és a zsidó nép bűnét el- 
takarni akaró kövek, megmozdulnak még ma is Isten 
lelkének és igazságszolgáltatásának érintésére s már az 
apostol szavai szerint sem lehet, hogy y^amelyeket lá- 
tunk és hallunk, azokat nem szóljuk^. Cselek. IV. 20. 
S mert az emberiség műveltségének ilyen modorú 
vezetése mellett bizonyára nem lett volna sem szük- 
séges, sem jogos a reformáció, a hagyományos fel- 
fogások és az uralomra jutott katholicizmus mellett. 

A fődolog csak az, hogy szívünk és az élet 
mindeme kérdéseit milyen szellem világítása mellett 

lehet okosan, emberi kevélykedés nélkül keresnünk 
és azokra nézve a megnyugtató feleletet elfogadnunk ? 

Tudományomnak is, szívemnek is könnyű itt a 
választás. Mert nem szégyenlem a Krisztus evangyé- 
liomát, amely mindenre elégséges nekem: ebben ta- 
lálom fel az engem vezérlő szellemet és mértéket is, 
épen a tudomány tanítván meg arra, hogy y, senki 
felébb ne bölcselkedjéky amint kell bölcselkednie^ s épen 
csalódásaink is minden lépten-nyomon igazolván, 
hogy yjdz emberek bölcsesége Isten előtt bolondsága. 
Rom. XH: 3. I. Korinth. IV: 6. 

Hirdettem eddig is, ez meggyőződésem ma is, 
hogy reformált egyházunknak létezése alapjait te- 
kintve, nincs mit félnie sem az értelmi világosságtól, 
sem a tudomány hatalmától és szerencséjétől. Épen 
ezért szabad, sőt egyenesen kötelessége minden em- 
beri kérdést keresnie, a világosságot terjesztenie. Bát- 
ran érintkezbetik a tudománnyal s felhasználhatja an- 
nak vívmányait, szellemi erejét. Sőt egyenes célja és 
köztársadalmi hivatása, nevelői köteUsségej hogy tagjai 
értelmőket okosan tudják használni^ hogy mindeneket 
megvizsgáljanak, „még az istenségnek mélységes titkait 
is^. I. Korint. ü: 10. De nekem aztán elég a fény- 
ből annyi, amennyi a Krisztus evangyéliomából felém 
sugárzik s magán a legelső kérdésen: az emberi tu- 
domány forrásán, az emberi értelemnek vallásos meg- 
győződésem alakításában való jogán vagy képességén 
kezdve dicsőítem ugyan a szellemi adományok alko- 
tóját, amiért ez isteni szikrát belénk oltotta; de alá- 
zattal vallom aztán be, hogy ez az emberi értelem, 
legnagyobb ereje mellett is, legfeljebb csak arra képe- 
sít, hogy az apostollal ^^; „látunk csak mint egy homd- 



31 

lyos tükör áltaX^ ; hogy boldogtalan ember az, aki 
saját értelmi erejében bizakodva, általa mindent tudni 
és kimagyarázhatni vél s egyedül annak világító tor- 
nya mellett mer rálépni a tudás mélységes örvé- 
nyeire. 

Nekem elégséges e világosságból annyi, amennyi 
szívemnek nyugalmát megadja ; az élet kételyeit meg- 
nyugtatásomra megoldja; lelkemet erröl a göröngyös 
földről egy tisztább légkörbe, igaz hazájába emeU, 
vagy legalább az oda emelkedésre folyvást figyelmezteti ; 
kétségbeesésemet enyhíti, erkölcsi erőmet biztatja; 
hinni, bízni, szeretni, remélni segít ; azt nem kérdem, 
hogy milyen kézzelfogható számítás szerint? . . . elég, 
ha lelkem szárnyai, szívemnek szentebb dobbanásai, 
értelmem tisztább és ihlettebb sejtelmei égbe emel- 
nek hitemnek szárnyain, anélkül, hogy lelkem eme 
repülésének törvényeit kézzelfoghatóan tudni akarnám 
vagy titkait keresnem csak szükségem is volna ! . . . 

És ami vallásos életünk másik, örök időktől 
fogva annyi buzgalommal, de még több emberi téve- 
dések között keresett kérdését illeti: rám nézve tel- 
jesen közönyös az, hogy az a tudós mint bizonyítja 
be vallásos életem tényleg meglevő alapját és legelső 
féltételét, azt, hogy e világ és annak változatos ese- 
ményei felett egy örök, igaz Isten uralkodik. Nekem 
teljesen elég annyi, hogy szentséges tekintete előtt 
alázattal leborulhatok és tisztán látom mindannyiszor, 
valamikor csak megmozdul itt e kicsiny, szegény em- 
beri szívben ; ha látom lépten-nyomon kezének mun- 
káját, szeretetének nagyságát; látom a világ történe- 
tében és az én sorsomnak is vezetésében; és látom 
egyaránt áldásaiban, nehéz keresztjeiben; és látom 

sokszor súlyos intelmeiben, életem megrázó tanulsá- 
gaiban, azokban a szívemet tépő fájdalmakban és 
kísértésekben, amelyek oly sokszor meglepik és szin- 
tén a porig verik ; végre a szemeimből omló könyek- 
ben, bűnbánatom e megtisztult gyöngyeiben, atyai 
szeretetének ama szivárványában, amely ezekből a 
könyekből visszasugárzik s amely ilyenképen meg- 
tisztult lelkemet összekötvén az éggel és földdel, új 
világom felől emez égi szózat hallatszik felém : „Meg- 
bocsáttattak a te bűneid. Eredj el és többé ne vétkez- 
zél. Elég neked az én kegyelmem. Ne félj, csak higyj !^ 
n. Korinth. XH: 9., János Vni: 11. 

Igen, ne félj, csak higyj! Mert úgy az egyes 
ember szívének ezt az újjászületését, mint az egész 
emberiség koronkénti megújhodását, ezt a világ -vált- 
ságot; erkölcsi és köztársadalmi történelmünk ama 
jelenségeit, amely szerint egyes ember is felemelke- 
dik Isten keze által a porból, ahová saját cselekede- 
tei által bukott s az egész emberiség, egy egész tár- 
sadalom is sokszor szörnyű átokban nyilvánuló tév- 
útakról, elvadult erkölcsöktől ismét visszatér Isten- 
nek örök céljaihoz és fejlődése rendes útaihoz: — 
mindezt bizony megint nem a tudomány, nem em- 
beri értelmem fogja megfejteni előttem, amely önma- 
gának törvényeit is csak alig ismeri . . . Nekem 
elég tudnom annyit, amennyit Krisztus evangyéliomá- 
ból és a világ történetéből minden lépten-nyomon 
látok, hogy „Ügy szerette Isten e világot, hogy az ö 
egyetlen szülött fiát adta érette, hogy minden, valaki 
ő benne hiszen, el ne vesszen, hanem örök élete 
legyen". Nekem elég tudnom, hogy ez az Isten-em- 
ber végtelen szeretetéből magára vette ennek az em- 

béri, földi életnek terheit ; ide lépett közénk a porba, 
hogy felemeljen; végig szenvedte bűneinknek átkait, 
keserű fájdalmait, gyötrő könnyeit ; végig szenvedte ö, 
akiben soha álnokság nem találtatott; aztán végre 
oda jutott a keresztre s vérével pecsételte meg isteni 
küldetését. 

Óh, nekem elég tudnom, hogy azokból a 
keresztről lehulló vércseppekből próféták, vértanúk, 
az emberiség újjászületése származtak! Óh nekem 
elég tudnom annyit, hogy azt a keresztet ma is lé- 
lekben megölelvén, valami égbeemelő, megnyugtató 
érzés, egy jobb, tartósabb, tisztultabb erkölcsi erő 
mozdul meg szívemben, amely felett megint a kö- 
nyörülő Isten eme szava hangzik felém : „Elég neked 
az én kegyelmem! Ne félj, csak higyj!" 

De hát mind ezek mellett a jövő ? ! Emberi éle- 
tünk eme legszorongatóbb kérdése ? . . . Azok a sötét, 
könnyektől áztatott koporsók, amelyeket oly bő szám- 
mal visznek el naponkint szemeink előtt és azok a 
megrendítő gyorsasággal egymás mellé boruló sír- 
hantok, odakint a temetőben?? . . . 

Mondom: vallásos hitünk és általában emberi 
életünk eme legnagyobb kérdése, amellyel szemben 
a legnagyobb tudomány is kétségbeejtő lemondással 
és tehetetlenséggel rakja le eszközeit. Az a pillanat, 
amidőn ez a vergődő emberi szív utolsót dobban 
s bekövetkezik az, amit a költő oly szépen mond: 
„ óh ! az a kis pataky mely a szívet hajtja, ha egyszer 
elakad, ki nem pótolhatja óceánja vérnek^ (Arany) 
s amelyre vonatkozólag, még az ó-szövetségi bölcs is, 
csak e szomorú és sivár igazságot képes megállapí- 
tani: „Por vagy és porrá kell lenned, melyből vétettél!^ 

Mitro^ips : Papi dolgozatai. I. 3 

FoT vagyok és porrá kell lennefny melyhői vétet- 
tem ! ? Ennyivel nem lehet megelégednie, sem szívem- 
nek, amelybe más vágyakat és reménységet is oltott 
az isteni gondviselés, sem értelmemnek, amely az 
erkölcsi igazságszolgáltatásnak egész más módját látja, 
úgy az egyes ember, mint az egész világ történetében. 
És ha semmi más, maga ez a végeredmény mutatja 
előttem az emberi tudásnak sorsát emberi életünk 
vezetésében, amidőn ime, a Krisztust kisérő emausi 
egyének sorsára jut . . . Szorongás, félelem lepi meg 
nappali bölcseségük fényének letűnése után s ilyen 
imára készteti helyzetük ajkaikat: ^üram! maradj 
velünk, mert már bealkonyodott és meghosszabbúltak az 
esteli árnyékok!^ Lukács, XXIV : 29. 

Ezért; van az, hogy én. Krisztus evangyéliumá- 
nak világa nélkül, még távol a temető kapuitól, ide 
bent a mozgalmas, változatos, a legtöbbször még 
egészen boldog életben sem tudok jámi lelkemet 
tépő aggodalmak nélkül. Odakint a temetőben pedig, 
annak irtóztató némaságában, a csendesen beomló 
sírok lélekrázó süly édesében, meg abban, amidőn ily 
lassú pusztulás mellett végre még azok a sírok is 
elenyésznek és a sima pázsittal lesznek egyenlővé, 
mintha mi sem történt volna: csak a Krisztus pél- 
dájából merített hitemmel vagyok képes belépni, irtóz- 
tató félelem és kétségbe nem ejtő tanulságok nélkül. 

Ezzel a fénnyel vallásos meggyőződésemben és 
ezzel a hittel, az élettől megválni egészen természe- 
tesen irtózó szívemben, a holtak hazája és minden 
újonnan felhányt sírgödör, a mennyországnak meg- 
nyitott kapujává váUk lelkem előtt s oda kikísért 
kedveseink kihűlt poraira minél mélyebben hullanak 

reá az emésztő föld göröngyei, lelküket annál maga- 
sabban látom az ég felé szállani! . . . 

Miért ? mert okát, megtörténésének módját tudom?? 
Óh, hát azért is, mert Isten hatalmának mindenek 
lehetségesek; de különösen azért, mert nekem elég 
tudnom azt, hogy y, Látom a Jézus példájából, hogy 
tm lészen a holtak porából^ , hogy feltámadásában 
y^Elnyelettetett a halál, szintén a diadalomig^ ; söt 
tudnom, látnom, hogy az örök életnek, már itt, a 
földi életben megvan előképe közöttünk; meg az 
erénynek és bűnnek egyaránt; amannak az idő által 
el nem pusztítható áldásaiban és emlékeiben; ennek 
átkaiban és örök szégyenében!! 

íme, ez K. K. ! lelkipásztori hitvallásom, reformá- 
tus hitünk főbb tárgyait és kérdéseit illetőleg. Az apostol 
szavai szerint „(gy hiszek és azért szólok igy!^ H. Ko- 
rinth. IV : 13. 

n. 

De a Krisztus Evangyélioma és annak fénye 
elégséges nekem, a^on köztársadalmi kötelességek telje- 
sítésére is, amelyek a reformált egyház jövőjét bizto- 
sítják. 

S melyek ezek a kötelességek? 

Első sorban az, ami a keresztyén vallást már 
keletkezésében, céljaiban és általában minden más 
előbb létezett és még ma is létező vallástól meg- 
kütönbözteti s amelyre épen mai társadalmi viszo- 
nyaink, ezek között az annyira forrongó napok kö- 
zött, a legnagyobb szükségünk van: az általános 
emberbaráti szeretet mindazok iránt, akik csak azt 
megérdemlik. 

3* 



36 

Én sem magam senkit nem gyűlölök, sem mást 
arra nem tanítok; sem gondolkozás módjáért, sem 
meggyőződéséért, sem hitéért, vagy ebbeli tévedéséért ; 
mert hiszen ezek felett ítéletet mondani egyedül Isten- 
nek van joga s az embernek csak cselekedetei azok, 
amelyek részben ítéletem tárgyai lehetnek. 

És, meggyőződésem és tapasztalatom szerint, nem 
az a baj; nem az válhatik a társadalom átkává és 
ebben a társadalomban, az annyira szükséges békés 
együtt lakozásnak és közös, nagy emberiségi céljai 
megvalósításának akadályává, hogy eltérőleg gondol- 
kozunk; hogy kiki értelmének ereje és szívének 
sugallata szerint alkotja meg törekvéseinek, tisztele- 
letének, sőt imádásának is tárgyait és eszményeit; 
még nem is az, hogy ezekben tévedhetünk; hanem 
igenis az, ha valaki, mint egyes ember vagy egyes 
nagyobb társadalmi körök is, elhitetik magokkal, hogy 
az ő meggyőződésük tartja meg egyedül a világot ; ha még 
tévedéseik mellett is, egyedül ők akarják kormányozni 
az életet és intézni a társadalmi rendet; egyszerűen 
azért, mert annak hagyományait, előjogait megszokták 
s mert az valamikor az „egyedül üdvözítő" jogcímet 
erőszakolta ki — az mindegy, akár a vallásban, akár 
emberi életünk más köreiben — tehát végeredményében 
az, hogy valaki elhiteti magával, hogy ma is elég, sőt 
egyedül jogos a korhadt tölgy és rohataq intézmények 
ama világossága, amely a maga idejében sem oszlatta 
él az éj sötétségét s csak kísértetiesebbé tette árnyait / . . . 

Vagy tovább tanulmányozva a legújabb esemé- 
nyek fejlődésének útját, nem az a baj és nem az 
fogja jövőre sem megzavarni a társadalmi békés 
együtt-lakozást, a szíveknek egy nagy célban való 

összedobbanását és kikeserítvén egymás ellen a szen- 
vedélyeket, áldatlan vívódásban pusztítani el a legjobb 
erőket, hogy egyik vagy másik felekezet címe alatt 
imádjuk Istenünket; mert ez a vallásos élet gazdag- 
ságát mutatja csak magában és ezért csak áldanunk 
lehet a gondviselés kegyelmét, amiért ilyen kimerít- 
hetetlen kincses bányává tette szívünkben a vallásos 
meggyőződést : — hanem az, ha valaki a más hitűek 
lelketlen megejtésére használja fel saját vallásának 
félreértett hivatását ; az aztán mindegy, akár történeti 
előjogának erőszakolásával, akár eme történeti elő- 
jogok által kezére játszott előnyeivel és hálójával; 
elhitetvén ily módon magával azt, hogy állam és egy- 
ház, család, haza és társadalom, csak akkor járnak 
egyedül helyes úton, ha egy hitre esküvő rabszolgá- 
kat nevelnek. Ily nevelés által pusztíttatik el a 
lelkiismeret szabadsága s így tétetik egy rengeteg 
sivataggá a vallásos élet változatos világa, egy üdvö- 
zítő úttal csupán, amely Krisztus evangyélioma helyett 
ismét az emberi tekintély imádásához vezet, túl e 
szép hazának bércein! . • . 

A keresztyén vallást általában, ennek szelleme 
szerint a protestantizmust és magyar reformált egyhá- 
zunkat is, mindenütt a humánizmus alkotásai jelzik 
rendes fejlődésének útain, elkezdve az értelmi rab- 
szolgaság eltörlésétől ama sokféle könyek letörléséig, 
amelyeket a társadalmi nyomor és a bün idéztek elő. 

Mint református lelkipásztor, hiszem és vallom 
azért, hogy — mert az Isten országa nem szavakban és 
^üram. Uram, felkiáltásokban áll, hanem cselekede- 
tekben" — egy könyü, amelyet Isten igéjével a szen- 
vedők szemeiből letörölhetek, egy szorongató kétely. 

amelyet az evangyéliom vígasztajásával eloszlathatok 
és egy bűnösnek felemelése, akit Krisztusnak kegyelem- 
Ígéretével jobb útra téríthetek: többet ér és elsőbb 
rangú lelkipásztori kötelességem és teendőm, mint 
minden tudomány, amely „kérdéseJ{;et támaszt inkább, 
hagynem mint Istenben válá épülést^. I. Timóth. I. : 4. 

Nem is említve azt, hogy bármely vallás értéke 
és társadalmi jelentősége nem annyira tudományától, 
hitelveitől függ egymagában, mint inkább cselekedem 
teitöl, alkotásaitól, az emberiség javára tett intézmé- 
nyeitől és tagjainak erkölcsi súlyától: erre, az ilyen 
lélek áJtal áthatott irányban való működésre, még ha 
egymagunk maradnánk is, különösen kötelezi a ma- 
gyar reformált egyházat egy kiváló kötelessége: a 
hazaszeretet, múltjánál fogva is, a jelen idők szüksé- 
geit is tekintve. 

Ugyanis, ha valahol, úgy imádott magyar hazánk- 
ban ez az összetartó kapocs, az a mindent megneme- 
sítő, megszentelő lélek, amelynek még a hitbeU el- 
téréseket is ereje lehet nem kiegyenlítenie, mert hiszen 
erre szükség sincs, hanem egymás mellett működő 
társadalmi erővé tenni, vagy legalább gyűlöletében, 
elfogultságában és ezekből származó bomlasztó hatá- 
siában és átkaiban mérsékelni. 

A máglyából, a kiontott vércseppekből, gondolom : 
elég volt már a tanúiság a történet számára!? 

Az általános ember- és hazaszeretet, hitünknek meg- 
tagadása nélkül, bátran oda írható az Isten gondviselő ke- 
gyehnéből számunkra megnyitott új ezredév kapuja fölé t 

Bátran oda írható annyival is inkább, mert erre 
a kettőre már szintén szégyen volna alkudnia Magyar- 
ország bármely vallásfelekezetének! 

íme, ez K. K. ! lelkipásztori hitvallásom azon tár- 
sadalmi kötelességek teljesítésére nézve, amelyek refor- 
mált egyházunk jövőjét biztosítják .... Az apostol 
szavai szerint, ezekre nézve is y,lgy hiszek^ azért be- 
szélek így ;" nem csak, hanem ezek szerint igyekszem 
élni és cselekedni is. 

Dehát én, az én Uram Jézus Krisztusnak egyik 
legkisebb szolgája, bármennyire meghajlom és enge- 
delmeskedem is, küldetésemre nézve az ö parancso- 
latát hallván : „Elmenj, és, valamiket parancsolok nekedy 
megmondjad'^ Jeremiás; I: 7.: érzem, hogy egymagam 
„csak kiáltó szó vagyok a pusztában^. Máté. Ili: 3. 

Ti hozzátok fordulok azért első sorban szeretett 
híveim ! Fogadjátok az én lelkipásztori küldetésemet 
és jóakaratú munkálkodásomat olyan szeretettel és 
bizalommal, amilyen személyválogatás nélkül való sze- 
retettel és őszinte, becsületes munkakedvvel jöttem én 
hozzátok ! Nem magamért, hanem megint egy protes- 
táns elv magasztos érvényesüléséért és diadaláért ké- 
rem ezt is tőletek. Isten országa, egész vallásos éle- 
tünk, maga az egyház, mint üdvintézmény ; annak 
drága kincsei^ kifogyhatatlan áldásai, bizonyára nem 
egyes emberé, nem is a lelkipásztoré, épen protestáns 
elv szerint .... Virágzásáért és emelkedéséért, vagy 
ellenkezőleg, hanyatlásáért és bukásáért egyaránt fele- 
lős közöttünk mindenki. 

Én, itt Isten színe előtt, magamra vállalom e fe- 
lelősségnek reám eső részét és sohasem tudnék meg- 
állani remegés nélkül Istennek ítélőszéke előtt, ha 
valaha a büségtörés útjára térnék. Legyetek ti is hűek 
atyáitoknak, szintén a világ előtt ismeretes és példány- 
szerű hitéhez, tántoríthatatlan jelleméhez. így egy is 

el nem fog veszni közöttünk. Erre pedig, épen a mai, 
sok tekintetben bomlasztó hatású társadalmi viszonyok 
között elsősorban nagy szükségünk van. 

Szerencse, hogy az isteni gondviselés, épen a mi 
egyházunkban, megadta az eszközöket minden irány- 
ban, drága kincsünknek megőrzésére és növelésére. 

Kiváló hitbuzgó, áldozatkész, bölcs férfiakat állí- 
tott nekem is vezéreimül. Ezeket a férfiakat, a mélyen 
tisztelt egyháztanácsot kérem azért, fogadjon engemet, 
az egyszerű, de jó igyekezetü munkatársat szeretettel. 
Tapasztalt bölcsessége, egyházi életünk szívverésének 
minden irányú ismerete pótolja ki egyelőre az én 
gyengeségeimet is, addig, míg én is közelebbről meg- 
ismerem most már szeretett testvéreimet s szívünk kö- 
zös és egymást értő lángokkal doboghat össze szere- 
tett egyházunk közös nagy céljaiért. 

De különösen nagy szükségem van a ti szeretete- 
tekre és jóakaró támogatástokra, nagytiszteletü lelkészi 
kar, szeretett szolgatársaim az Úrban ! 

Én a Thimotheus tisztelő félelmével, csekély erőm 
felett váló méltó töprengéssel lépek közétek az Űr ol- 
tárának szolgálatába. Prófétai nagyságtok, kipróbált 
apostoli bölcseségetek mutogassa meg nekem a val- 
lásos élet végtelen tengerének gyöngyeit, amelyeket 
keresnem lehet és mellettök a veszélyes szírteket, 
amelyek felé egyházi életünk hajóját, hüségtörés és 
Isten ügyének árulása nélkül, vezetnem nem szabad. 

Úgy az egész társadalom, mint egyes emberek 
fejlődése és boldogsága is, két, ikertestvér nagy hata- 
lom érvényesülésétől és összeölelkezésétől függ. Az 
egyik a tudomány , amely keresi emberi fejlődésünk 
útjait és tanulságait ; a másik a vallás, amely a földön 



41 



is folyvást az égre emlékeztet. Az egyik hatalom kép- 
viselője közöttünk az iskola, a másiknak forrása az 
egyház. Magát a protestantizmust e két hatalom ér- 
vényesítése hozta létre ; az táplálta és tartja fenn még 
ma is, még pedig sehol oly kiváló mértékben, mint 
épen a debreceni ref. egyházban. 

S mert e két nagy hatalom szoros kapcsolata erő- 
sítésének óhajtok én is egyik szerény munkása lenni : 
fogadjatok ti is szívesen engemet nagytiszteletü s te- 
kintetű főiskolai tanári kar s tisztelt tanítói testület. 

Én jól ismerem a tudománynak, a nevelésnek 
áldásait; de ismerem téveteg útait is. Legyen a vilá- 
gosság, amelyet lelketek szent tüzével tápláltok, nekem 
is, az én tanúlságomira is lobogó fény és munkássá- 
gotok azon talaj, amelyen tovább építenem lehet s 
amelynek előkészítői iránt őszinte hálával azért is tar- 
tozom, mert lelkipásztori működésemnek eredménye 
is, jelentékeny mértékben, a ti buzgalmatoknak lesz 
előre biztosított jutalma. 

Igen, Mindenható Atyánk ! szíveink, egyetértésünk 
ilyen összeölelkezésére add rá a te megszentelő ál- 
dásodat! így mi is boldogok leszünk, a te dicsőséged 
is nevekedni fog mi közöttünk. Ámen! 

c) Utó ima. 

Meghallottad, Atyánk, a te szolgádnak pásztori 
hitvallását: „legyen neki, — szent igéd ígéretéből — 
az ö hite szerint!^ 

Te, aki ismered szívünknek legkisebb dobbanását 
is és ismered érzelmeinket, mielőtt születtek volna és 
a gondolatokat, mielőtt azok ajkainkra jönnének : ítéld 
meg őt igazságban, ha akaratod szerint cselekszik-e 

elhatározásaiban és oltárod körül való forgolődásának 
ígéretében ? ! 

Nagy és drága kincset, szent örökséget bíztál reá- 
Atyáinknak szent hitét, szívünknek nyugalmát, élet- 
útainknak vezetését; ezeknek a százados falaknak, a 
te imádásodra és az emberi igaz míveltség terjeszté- 
sére messze elvilágló dicsőségét: add azért, hogy hü 
sáfára legyen a reá bízott kincseknek! 

Te ugyan Atyánk, saját szívünk és az élet tanul- 
ságai által is, érthetően, sokszor megrázó módon szó- 
lasz mihozzánk : cselekedjed azért, hogy az a világos- 
ság, amelyet szolgád által terjesztesz közöttünk és 
szeretetednek azok a tanúbizonyságtételei, amelyekre 
általa is rámutatsz előttünk, annál mélyebben hassa- 
nak szívünkre s annál nagyobb hálára kötelezzenek 
irántad. 

Minden könyü, amelyet szent igéd biztató szava 
által letörlesz szemeinkből ; és minden világosság, amely 
eloszlatja sokszor tépelődő lelkünk kételyeit ; és minden 
megnyugvás, amely vergődő szívünkre száll : legyenek 
tanúbizonyságai az ő életének és beszélő jelei a mi 
hitünknek is. 

így áldd meg, Atyánk, szent lelked erejével, a 
frigykötést, amelyet ez órában a te néped új pászto- 
rával kötött ! Szent Fiadért, a Jézusért, kérünk ! Ámen. 



n. 
„Ments ki, Uram, engemet!" 

— Úrvacsoraosztáskor. — 

Alapige: Lukács. XIV: 16 — 24. ö pedig monda annak: 
egy ember készíte nagy vacsorát és híva sok ven- 
déget, és elküldé szolgáját a vacsorának idején, 
hogy megmondaná a hivatalosoknak : jertek el, 
mert immár mindenek elkészíttettek! És mind- 
nyájan egyenlőképen kezdték magukat mentegetni. 
Az első monda: szántóföldet vettem és ki kell 
mennem, hogy azt meglássam ; kérlek téged, ments 
ki engemet ! A másik monda : öt igabarmot vettem 
és elmegyek, hogy azokat megpróbáljam; kérlek 
téged, ments ki engemet! És más monda: fele- 
séget hoztam és azért nem mehetek. Mikor azért 
a szolga hazament volna, megmondá ezeket az ő 
urának ; akkor megharagudván a gazda, monda az 
ö szolgájának: eredj hamar a város uccáira és 
szorosira, és a regényeket, csonka-bonkákat, sán- 
tákat és vakokat hozd bé ide! És monda a szolga: 
Uram! meglett, amit parancsoltál; de még is üres 
hely vagyon ! Akkor monda az Űr a szolgának : 
eredj el az utakra és ösvényekre és kényszeríts 
bejönni mindeneket, hogy teljék bé az én házam : 
mert mondom néktek, hogy egy is a hivatalos 
férfiak közül nem kóstolja meg az én vacsorámat. 

E példázatban Jézus azokat az okokat tünteti fel, ame- 
lyek miatt a zsidók nem fogadták el az Istentől „az Isten 
országában^ megkínált lelki javakat. Semmi egyébhez 
nem volt érzékük és vágyódásuk, csak a földi dolgok- 
hoz. Arra gondoltak tehát csupán, hogyan nyerhet- 

nek minél nagyobb világi gazdagságot^ hogyan emel- 
kedhetnek mások fölibe tekintélyükkel s hogyan elé- 
gíthetik ki élvezetvágyaikat. Minthogy pedig mindeze- 
ket az ilyen természetű előnyöket és gyönyöröket a 
szegény megvetett Jézustól nem várhatták, nem is 
akartak megjelenni azon a vendégségen, amelyet Isten 
nekik a Jézus által készíttetett. 

Mintha csak a mai embereket látnók a zsidók 
viselkedésében. A mai embereket, vágyaikkal^ törekvé- 
seikkel, életfeladatok hajszolásával. A mai embereket 
szellemükben, esztelenségükben, könyelmüségükben és 
szégyenletes hálátlanságukban . . . 

íme! az Isten iránt való hála kötelessége, a be- 
csületes szív parancsa diktálja nekünk, hogy épen 
akkor szeressük, akkor imádjuk legjobban Istent, mikor 
legjobban áld, mikor áldásaival halmoz el s akkor 
maradjunk legközelebb ö hozzá, és akkor kérjük leg- 
forróbb imádsággal segítségét, megszentelő jelenlétét, 
amikor életünknek egy-egy elhatározó, egész sorsunk, 
üdvünk, vagy boldogságunk felett döntő, forduló pont- 
jához jutunk el s mi futunk előle s nem szégyeljük 
azt a hálátalan és saját magunkra nézve esztelen 
mentegetőzést: „ments ki. Uram, engemet!^ 

,j Ments ki, Uram, engemet!^ . . . Fájdalmas könye- 
ket kell úgy-e, gyorsan, halaszthatatlanul letörlened? 
Gyermekeid sírnak odahaza egy falat kenyérért ? És a 
szerencse oly ritkán tekint be éhező családod körébe, 
hogy, ha most Isten imádásával, itt e szent helyen, 
elszalasztod a kedvező órát, amely verejtéked mellett 
meghozza talán a régóta várt falat kenyeret, soha 
sem tér vissza többé . . . Vagy ott kell ülnöd haldokló 
házastársad, gyermeked, atyád vagy anyád betegágya 

mellett, akik felett már ott lebeg a halál fekete szárnya, 
megfagyasztó lehellete s te még egyszer akarod érezni 
szívüknek utolsó dobbanását, hallani égbeszálló lelkük 
búcsúszavát? azt az utolsó, irtóztató kötelességet is 
akarod teljesíteni szeretteid iránt, hogy kebeledről dől- 
jenek a koporsó vánkosára s te fogod be a hosszú 
álomra szemüket, amelynek bezáródásával boldogsá- 
god ege borúit el ! ? . . . 

Ah! dehogy, hiszen ez Istenimádás, neki is 
tetsző áldozat lenne ! . . . 

^Szántóföldet vettem és ki kell mennem , hogy azt 
meglássam . . . Ezért ments ki engemet /" 

De hát mondd csak : voltaképen miért is mentsen 
meg tégedet az úr, amiért hívogató szavának nem 
engedelmeskedel, amiért elfordulsz tőle ? ! . . . Hát nem 
látod e nyilatkozatodból szívednek, lelkednek egész 
sivárságát, az iszonyú hálátalanságot, amely ellened 
kiált?!... Óh, hát míg rosszul folytak dolgaid, míg 
könyhullatás volt kenyered éjjel-nappal, míg üldöztek 
a szegénységnek rémei, a kínzó gondok és a meg- 
meg újuló nélkülözés ; míg szegényes, koldus ruhada- 
rabok, a nyomor, a megtépett élet e jelképei fedezték 
testedet : óh ! addig, úgy-e, volt miért imádkoznod az 
Istenhez, volt miért vigaszt keresni eme szent házban ? 
De mosty amikor nemcsak mindennapi kenyered van 
meg magadnak és tieidnek, amikor Isten áldása meg- 
nőtt kezeid között, amikor megszaporította javaidat, 
amikor magad mondod, hogy: „szántóföldet vettem^: 
most már nem is kell többet újabb kegyelme? Most 
már nem hallgatsz reá, ha fényes asztalához akar 
ültetni; most már ilyen rút hálátlansággal fizetsz s 
vakmerően kihívod magad ellen azt az isteni igazság- 

szolgáltatást, amellyel az életben minden lépten-nyo- 
mon találkozunk. Elfeleded, hogy ö az istentelent meg- 
rontja a gazdagságával, hogy holnap újra koldus és 
földönfutó lehetsz, hogy neked is szól a szigorú élet- 
útasítás: „Bizony mondom tinektek, hogy egy is a 
hivatalosok közül meg nem kóstolja az én vacsorá- 
mat". (Luk. XIV. 24.) 

Bizonyára nem az a másik hivatalos* sem, aki ezzel 
útasitja vissza az Ür hívogató szózatát : „Öt igabannot 
vettem és elmegyek, hogy azokat megpróbáljam". 

Én Istenem ! mennyi ember szájából hallom na- 
ponként a nyugtalanságot és panaszt, hogy a gazdál- 
kodáshoz szerencse és Istennek áldása kell! Sokszor 
hasztalanul, terméketlenül issza be a föld véresverej- 
tékemet, amelyeket a nehéz munka sajtol orcánkra; 
tövis és bogács, kétségbeejtő pusztaság terül el a 
tereken, amelyeket reménnyel szántottunk fel s ahova 
drága magot hintettünk el... Néha már édes számí- 
tással állunk meg a rezgő hullámok előtt, a gyü- 
mölcstől földre húzott fák koronája alatt s csak egy 
rövid óra és ime irtózatos pusztulás terül el szemeink 
előtt, eltörik kezünkben a kenyér botja, és előttünk a 
siralmas lecke, amit már előbb is meg lehetett és 
meg kellett volna tanúinunk: „Sem aki plántál, sem 
aki öntöz, — egyedül Isten az, aki előmenetelt ad!" 
— S ez az ember és utána sok más még is elfordul 
Isten elől; igavonó állatainak, gazdasági berendezé- 
seinek erejét próbálja meg. Előre tájékozódni akar, 
hogy mit sajtolhat ki a maga erejével attól a földtől, 
amely pedig a legtöbb esetben hálásabb vagyon, mint 
az emberi sziv, mert kenyeret ad, virágot hajt a rá- 
forditott munkáért. De hát azért ez is Isten lelkének 

ereje alatt áll s ha egyszer ez a lélek megmozdul és 
jj megveri a földet iszonyú hatalmával, nyomban pusz- 
tassággá válik az!^ Megnyugvás, lemondás, a nélkü- 
lözésnek, az újra kezdődő munkának bátorsága és 
reménysége, egy szóval azok a lelki kincsek kellené- 
nek ilyenkor ennek a szegény csalódott emberi szív- 
nek, amelyeknek dúsan felterített asztalához már ré- 
gebben hívogatott az Ür, de amelyeket elutasítottál s 
amelyeket újra már nem fog egy elbizakodott emberi 
szívre se kényszeríteni, mert ezt mondja neked is: 
„Bizony mondom néktek, hogy egy is a hivatalos 
férfiak közül nem kóstolja meg az én vacsorámat!'^ 

Bizonyára nem az a harmadik sem, aki ezzel 
utasítja vissza az Ürnak hívogató szózatát: „Felesé- 
get hoztam és azért nem mehetek ! " . . . 

Óh, ez a szegény boldogtalan, örömében meg- 
vakult és szíve neves vérének hullámaitól elragadt 
ember, már nem is kéri, mint az előbbi kettő : 
„Kérlek téged: ments ki engemet!" 

Annyira természetesnek találja a hálátlanságot, 
annyira szükségét látja, hogy magában, hogy Isten 
nélkül maradjon, hogy egyszerűen, határozottan ki- 
jelenti: „Feleséget hoztam, azért nem mehetek!'' 

Feleségedért, szíved másik feléért, életed meg- 
talált kincséért és boldogságáért, tehát azért fordulsz 
el Istentől^ azért nem jöhetsz ide imádni őt, mert 
erkölcsi szövetséget kötöttél, amely hivatásánál, céljánál 
és kötelességeinél fogva Istennek temploma?! 

Boldogtalan, magad sem tudod, hogy mit be- 
szélsz, magad sem tudod, hogy miként rakod saját 
házadban á fészket a mérges kígyóknak, s milyen 
irtózatot készítesz magad számára, ha így kezded a 

családi életet, ha éppen itt akarsz Isten nélkül ma- 
radni . . . Itt, ahol nem magadnak és nem magadért 
lehet és kell élned, de nem is csak magadért kell 
számolnod sem, hanem Isten ítélő széke előtt azokért 
is, akiket néked adott az Ür! 

Lásd: még a különben tiszta és szabados öröm 
is bűnné, utálattá válik ebben az életkörben, ahol 
a test és a vér kiűzik a lélek, a szeretet- tiszta an- 
gyalait. Lásd: el sem tudod képzelni, hogyan bírja 
meg lelked a szülei szív nagy terheit, édes gondjait, 
nehéz kötelességeit, nem ritkán gyötrő aggodalmait, 
örök áldozatait . . . Hogyan ? — Isten nélkül — az ö 
jelenléte és segedelme nélkül: mikor ez a család- 
élet egy boldog, kicsiny sziget ugyan, de amelyet az 
élet nagy tengerének hullámai verdesnek meg, de 
amelynek égboltján csak egy rövid nap alatt is, ezer 
és ezer felhő jelenik meg . . . Bekopogtatnak a nélkülö- 
zés, a csalódás, a halál kísértő követei ... Óh nem 
lehet mindezeket az olyan házastársaknak és szülék- 
nek elbírniok, akik Isten nélkül indultak el, akik Is- 
ten nélkül építették házukat. Az ilyeneknek utoljára 
is kétségbeesve kell látniok, hogy mint temeti el annak 
romja maguknak és övéiknek is életboldogságát s 
mint írja Isten büntető ujja tanulságul az ilyen családi 
tűzhely romjaira azt az ítéletét: „Egy is a hivatalo- 
sak közül nem kóstolja meg az én vacsorámat!'^... 

Az Ür folyvást hívogat különféle módon. Ne 
utasítsuk azt vissza könnyelműen. Késő bánat a vége 
ennek rendesen. 

Hallgassunk azért az Űr hívogató szavára és lá- 
togassuk az ő megterített szent asztalát minden időben ! 
Ámen. 



ffl. 
Isten igéje és az emberi szív. 

— Tavaszi vetéskor. — 

Alapige: Máté, XIII. 3 — 8. És szóla nékik sokat példa- 
beszédek által, mondván: egy magvető ember ki- 
méne vetni. És mikor a magot hintené, némely a 
mag közül esek az útfélre : és elj övének a madarak 
és elkapdosák azt. Némelyik esek a köves helyre, 
ahol nem vala sok földe és hamar kikele, mivel- 
hogy a földben nem vala mélyen. És a nap mikor 
felkölt volna, megsüté azt, és mivel hogy nem 
vala gyökere, kiszárada ; némely pedig esek a tövis 
közé és a tövisek felnevekedvén, megfojtják azt. 
Némely pedig esek a jó földbe, és gyümölcsöt 
terme, némely száz annyit, némely hatvan annyit, 
némely pedig harminc annyit. 

A Máté szerinti evangyéliomnak az a fejezete, amely- 
ből mai szövegünket vettük, kétségen kívül egyik 
fényes pontja Jézus tanításainak. A legszebb, a leg- 
tartalmasabb hasonlatok hosszú sorát foglalja magá- 
ban Isten országáról, az erkölcsi világrendről. Oly 
éles vonásokkal jellemzi az embert, hogy az igazság 
benne akaratlanul is szíven talál, hogy az adott voná- 
sokban megdöbbenve ismer még ma is az ember 
magára s kénytelen látni, hogy mennyire mélyen, 
alapjában, egyszóval egészen ismerte ő az embert; 

Mitrovics: Papi dolgozatai. 1. 4 



50 



az embert, ki nagyobb, komolyabb dolgaiban mindig 
ugyanaz marad: ember hibáiban, ember erényeiben. 

Vetés és aratás : íme a vezér gondolat, mely eme 
hasonlatok valamennyijét áthatja; egyszersmind hatá- 
rozottan kiemeli azt is, hogy Isten országának, a 
vallásnak első alaptétele a szabadság, az ember kény- 
szerítés nélküli fogékonysága, ellentétben az igazság- 
terjesztés ama szerencsétlen, söt lelkiismeretlen mód- 
jával, melyet még ma is gyakran sürgetünk s mely- 
ben fődolog az önakarat teljes megtagadása. Szöve- 
günk, különösen a mai, K. K. ! kettős értékű és érdekű, 
mert szépsége és tartalmas volta mellett egyszersmind 
időszerű is. A természet, annak élete és jelensége, 
hű képei benső, lelki életünknek. Nyitott könyvéből 
sokszor megbecsülhetetlen igazságokat olvashatunk. 
Most, midőn a természet újra ébredésével remények 
közt szórjuk a földbe magvainkat, kívánatos, hogy a 
külső magvetés mellett a benső, a lelki magvetésről 
is megemlékezzünk. 

Lássuk csak közelebbről. Hol Isten, e véghetet- 
len nagy hatalom tesz és működik, ott az ember, e 
kicsi, gyönge teremtés, legjobban teend, ha tétlenül 
hallgat és érez csupán: sokaknak ez a véleményük. 

Nem szándékom, K. K. ! ebben az órában reá 
mutatni azokra a veszedelmekre, melyek az ilyetén 
felfogásnak a következményei lennének. Azonban, a 
kezünk alatt levő hasonlat alapján már eleve állítha- 
tom, hogy evangyéliom-ellenes dolog, ha valaki 
az igazság iránti érdekeltségét és őszinteségét a vak 
engedelmesség után ítéli meg; állíthatom, hogy a 
keresztyénség minden magasabb törekvése eredmény 
nélkül marad, ha nem hat be a kedély mélyébe a 

megtisztított akaraton át. Amint a magnak a földre: 
az evangyéliomnak, az Isten országának az emberi 
szívre van szüksége; létezése, emelkedése vagy ha- 
nyatlása határozottan az emberi elhatározáshoz, az 
iránta tanúsított hűségéhez vagy hűtlenségéhez és nem 
kizárólag csak az isteni korlátlan vezetéséhez van 
kötve. Isten, aki örök hűséggel gondoskodik lelkünk 
szükségeinek fedezéséről, szüntelen hallatja köztünk 
hívogató szavát és ezer utat talál, hogy beszéde, az 
igaz tudomány, leikünkhöz férkőzzék. Ö az a magvető, 
aki a szöveg szerint mindnyájunk szívében, erkölcsi 
életében előkészíti az aratást ; a vető föld az egész 
világ, az ember-szív összesen és külön-külön ; a mag 
pedig az ige, amely itt él, itt hat, itt izgat folyvást 
közöttünk. Ez a mag nem szorítkozik csupán ama 
holt betűkre, melyeket talán az egyház az ó- és új- 
szövetség irataiban őriz; mert hatása végtelen, benn 
van a szívben, a lelküsmeretben, az egyesek és népek 
történetében, a természetnek, a teremtettségnek örök 
nagy kijelentésében . . . Ezt az igét hallgatjuk ma 
mindnyájan. Tehát gyökeret ver-e szivünkben? el- 
fogadjuk-e mindnyájan és gyümölcsöt hoz-e kimarad- 
hatatlanúl, ha nem száz annyit, hát legalább hatvan- 
vagy harmincszorosán ? 

Nézzük meg a szöveget. Abból meglátjuk, hogy 
mennyiféle az emberi szív magatartása az Isten igé- 
jével szemben, mennyi a magvetés után az eredmény 
külön-külön. 

„Mikor a magot hintené, némely a magok közül 
esek az útfélre és eljövének a madarak és elkapdo- 
sák azt". Ebbe az osztályba esik az emberek leg- 
nagyobb része; ide tartoznak azok, kik a világ tágas 

és keményre taposott útain járnak legörömestebb. 
Náluk a mag az útra esik, ahol a szívet, annak ne- 
mesebb, jobb érzéseit a mindennapi foglalatosság és 
munka nehéz terhe keménnyé teszi s nagy részben 
elfojtja; azért nálok az ige ott fekszik csupán a 
felületen, aztán eljönek a földies, kicsinyes gondola- 
tok sötét, önző madarai és elrabolják azokat, mielőtt 
megfoganhattak, mielőtt meggyökerezhettek volna. Ide 
tartoznak azok, kik egészen a jelennek, a földnek, a 
mostaninak élnek csupán; elég éles érzékük és értel- 
mük van a mindennapi élet, a külső szerencsés 
előrehaladást siettető dolgok iránt, de ha a lélek ma- 
gasabb, bensőbb életéről, annak rendeltetéséről halla- 
nak beszélni, egészen ismeretlen világ tárul fel előt- 
tük, amelyet nem ismernek, amely iránt közömbösek 
s melynek igazságai és sürgető életelvei elől azért be 
is zárják gondosan kemény szívöket, mivel azt a 
világ már egyszer s mindenkorra magának foglalta le. 
Egészen az élet, a gyakorlat emberei ők, egészen 
sajátos céllal, egészen jellemző életelvekkel, amelyek 
közül az első ez: fordíts kellő figyelmet azon hatal- 
makra és körülményekre, amelyek az élet felett ural- 
kodnak, amelyeknek a befolyása alatt alakúi az. Ezek 
szerint lelkiismereted lehet eléggé érzéketlen, eléggé 
fel sem vevő; foglalási vágyad mindig kijebb-kijebb 
terjeszkedhetik, csak kellő elővigyázattal bánj el a 
dologgal, okosan érülközzél embereiddel s ismerd 
pontosan a határokat, amelyeket átlépned az önszégyen 
büntetése nélkül nem lehet. Aztán, ha már a külső 
hatalom és előny után ígyen futkosok magatartása 
bántja jobb érzésedet, azt is tapasztalod : hogyan igyek- 
szik itt mindenki túlkiáltani lelküsmeretét, hogyan hall- 

gátja el az igazat, hogyan teszi azt nagyobbá vagy 
kisebbé, mennyi hamisat, mennyi igaztalant beszél 
szünetlenül. 

S ha aztán védelmezőjéül lépsz fel az igazság- 
nak, a jognak, a méltányosságnak; magasztalod a 
vádolásnélküli lelkiismeret pótolhatatlan nyugalmát : 
gondolod, hogy a gyakorlat ez emberei meghallgatják 
intő szózatod? Ellenkezőleg, szánó mosollyal fog- 
ják mondani : hogyan lehetsz ily csodálatra méltó 
ábrándozó, különösen a mai világban, mikor az élet 
valóban nehéz küzdelem s a meg^hetés legelső mű- 
vészete ebben áll: vigyázz, hogy le ne győzessél, 
vigyázz, hogy el ne sodortassál ! 

Néha K. K. ! az igazság — mely, ha már egyszer 
megindult, feltartózhatatlanúl halad elő útjában — aka- 
ratlanul is odacsapódik az ilyen emberek lelkéhez, az 
élet egy-egy csendesebb, nyugalmasabb percében; 
ilyenkor mint izgató tövis kel fel az ő szívükben is 
^gy-^&y nemesebb, komolyabb érzelem: az egyiket 
családi öröme, családi boldogsága közepette rázza meg 
a gondolat, hogy a jólét után mások könyei kiálta- 
nak ; a másikra az élet delén szakad rá a megpróbál- 
tatás sötét éjszakája; egy harmadikra lélek-rendítően 
hat ama göröngyök kopogása, melyek élet- és elvtár- 
sai koporsójára hullanak ... De hát az ily megható 
pillanatok nyugtalan érzése ellen ott van ismét az 
élet, annak zaja, baja ; s épen azért, mert az élet oly 
rövid, oly kérlelhetlen valóság, minek fogyasztaná azt 
ily futólagos meghatottsággal ? I így csap el aztán feje 
felett annak árja; így jőnek aztán elő az égnek ma- 
darai, melyek elkapják a magot, mely az ilyeneknek 
a szívére hullt. 

„Némely mag esek a köves helyre, — így foly- 
tatja tovább a kezünk alatti hasonlat, — ahol nem 
volt sok föld és hamar kikele, mivelhogy a földben 
nem vala mélyen". Az érzéketlenek a teljesen közö- 
nyösekkel ellentétben, a könnyen lelkesülök, a pilla- 
natra föllángoló, a felületes, ingatag jellemek találó- 
képe ez. Hallják ök és örömmel is fogadják az igét, 
minden szellemi ihletés iránt eléggé fogékonyak, sőt, 
mi több, magáról a vallásról, annak igazságairól is 
örömest beszélnek egy-egy lelkesült pillanatban. Mily 
szép, mily nagyszerű az eszme, melyért az újabb kor 
jobb lelkei annyi odaadással, annyi önmegtagadással 
küzdenek . . . ime így kiáltanak ök az ihletés, a meg- 
hatottság pillanatában ; aztán ellenségei, gyűlölői lesz- 
nek a réginek, s talán a visszaélésnek, mely oly rég- 
óta akadályozza családi, társadalmi, egyházi életünk 
szerencsés kifej lését. Ilyenkor azt vélnéd: hegyeket 
fognak mozdítani így fölvert lelkesedésükben. Igen, de 
csakhamar eljönek a sötét napok, beállanak az aka- 
dályok, melyeket a megindult igazság hullámként vet 
fel maga előtt. S akikre annyit számítottál, akikben 
oly sokat bíztál, lelkesedésükre oly sokat építettél, elő- 
ször boszankodnak kissé a megtámadott, üldözött ügy 
mellett, — mert hiszen az ily felületes természetben 
meggyulladt tüz sem alhatik ki véglobbanás nélkül, 
— aztán megf élemlenek s maradnak a régiek, sőt nem 
ritkán ellenségeivé lesznek az igazságnak, melynek 
csak az imént ajánlották fel szolgálatukat. Óh, és va- 
lóban, hány szív van olyan, mely, mint a tavaszi gyom, 
úton-útfélen ott terem, könnyen zöldéi s könnyen her- 
vad el. Hányan vannak, kiknek szívük elevenebben 
dobban meg az igazság érintésére, de újra megtörik. 

inihelyest érte tenni, szenvedni, áldozni is kellene va- 
lamit, akik mindenben, mindenütt ott vannak, mint 
az árny, vagy a báb, amelynek fontoskodó képe van, 
de a nap állásához képest változik, de magának nin- 
csen élete, nincsen egyetlen gondolata. Aztán próbáld 
csak meg figyelmeztetni az adott szó szentségére, a 
tartósnak fogadott szövetség kötelező erejére ! Ahelyett, 
hogy szégyennel ismerné el ingatag gyöngeségét s 
összeszedné erejét, ha az élet vihara így igénybeveszi 
az egész élet lelki rugékonyságát : még mentegetőzni 
fog. Nem hiszem, — úgymond — hogy igazság iránti 
szereteted egészen a rajongásig, a hajthatatlanságig fog 
vinni; fogadd tőlem a felbomlott szövetség emlékéül 
ezt a tapasztalati életbölcseséget : tanúid meg, hogy 
az igazságból elég annyit kimondani, elfogadni és kö- 
vetni, mennyi elégséges arra, hogy épen hidegnek ne 
mondjon a közvélemény, de azért őrizkedjél levonni 
a végkövetkeztetést, mely akadályozhatja előrehaladá- 
sodat, zavarhatja nyugalmadat, sőt veszély ezheti elő- 
nyös állásodat. íme így beszél K. K. ! az, kinél hiány- 
zik az akarat, a kitartás, a csöndes, lassan növekvő, 
de kitartó komolyság, kinél hiányzik a következetes 
komolyabb jellem törhetetlen hűsége; akinél a szöveg 
szerint a szív keménységét és álnokságát a tettetés és 
látszat néhány ujjnyi földje takarja el. 

És a harmadik osztály? Szent leckénk eme sza- 
vakban adja annak jellemét: „némely esek a tövis 
közé és a tövisek felnevekedvén, megfojták azt". Ne- 
kik már kétségenkívül mélyebb, komolyabb természet 
a sajátjuk, kedélyük mély és bensőséges, melyben a 
magasabb, tisztább szellemi élet nemcsak könnyen 
gyökeret ver, hanem nem ritkán virágzik is ; aztán egy- 

két kalászt is hajt, de a gyümölcsre még itt is ha- 
szontalan várakozol ; az még folyvást kimarad. És mi 
ennek az oka K. K. ? A föld, melybe a mag hullott, 
nincs eléggé megtisztítva, benne maradnak a szív, a 
lélek egyes alkalmatlan tövisei ; talán a világi javak és 
gazdagság túlságos szeretete, fárasztó gondjával, kemény- 
szívüségével, gyakran jogtalanságaival. Nem mondom 
én, hogy olykor nem nemes lelkűek ök ; igen, de mit ér, 
ha saját magukkal, saját lelkükkel vannak megha- 
sonlva. Szeretik, küzdenek ök a jó után, lelkiismere- 
tök elég világosan és örösen beszél, egy darabig vál- 
lalkoznak is a nehéz pályára, de mert bensejük így 
van megosztva a világ és a lélek javainak szeretete 
között, ingataggá lesznek, ha ama keresztútra érnek, 
hol csak a szilárd és kísértéseknek ellentálló akarat 
képes szerencsésen választani. Óh, hiszen ti bizonyo- 
san tapasztalhattátok, mily hirtelen megváltoztathatja 
a nem várt szerencse sok ember egész érzelemvilá- 
gát ; mint tisztátalanítja meg szeretetét ; mennyire szá- 
mító lesz minden lépésénél; mily kicsinyesen aggá- 
lyoskodik minden világi veszteség felett ! Örömest szol- 
gálna Istennek és az embereknek is, hanem az igazságot 
nem képes többé szeretni teljes szívből, teljes lélekből ; 
a világ mindég szorosabban veszi őt körül, hiúságá- 
nak, életgondjainak, növekvő igényeinek tövisei min- 
dég sűrűbben verődnek fel körülte; mindig beljebb, 
mindig fájóbban hatnak szívébe, mig végre a lelkén 
maradt folt mindig ijesztőbb alakot ölt magára. S bár 
a kezdet itt egészen más, s bár a kifejlés itt remény- 
nyel egészen teljes volna, azért épen úgy nem hoz 
gyümölcsöt, mint az a mag, mely az útfélre és a szik- 
lákra esek. 

Igen K. K. ! de, ha az istenigével, az igazsággal 
szemközt elfoglalt emez állások mindenike ennyire ál- 
dástalan, ha annyi sok a mag, melyet elkapkodnak az 
ég madarai, mielőtt gyökeret vernének, annyi sok el- 
hervad, mielőtt kifejlenék : melyik hát az, mely a 
szöveg szavai szerint a jó földbe esik, s gyümölcsöt 
terem némelyik százannyit, némelyik hatvan- és har- 
mincannyit ? A jó föld a fogékony, erős és tiszta szív 
és értelem, mely örömest, fáradhatatlanul kész utána 
járni az igazságnak, örömmel fogadja, megőrzi, s kö- 
veti azt; a jó föld az egész ember, jobb tehetségei- 
vel, értelmével, érzelmével és erős akaratával együtt. 
Nem elég, hogy mi az igazságot hallgassuk, eltűrjük 
csupán; kell, hogy azt kész lélekkel el is fogadjuk, 
söt mi több, hogy azt erősen, törhetetlenül akarjuk is. 
így fogja az megteremni gyümölcseit: a szeretetet, 
megnyugvást és békeséget először magunkkal, saját 
bensőnkkel, aztán Istennel, a külvilággal s embertár- 
sainkkal. Pedig ennek a békének és boldogságnak 
megteremtése egyedüli feladata a vallásnak. Eme gyü- 
mölcsöket kell nekünk mindnyájunknak megterme- 
nüük, és eme gyümölcsöket mutathatjuk mi fel kivé- 
tel nélkül, csak akarnunk kell igazán s eme gyümöl- 
csökről ismer meg az Űr, hogy az övéi vagyunk. Ámen. 



IV. 

A kánai menyegző. 

(Farsaugi egyházi beszéd.) 

a) Ima. 

örömmel és hálával jöttünk fel szent házadba, jó 
Atyánk! Örömmel és hálával azokért az örömökért, 
amelyeket te nekünk, a te jóságodból és bizony csak 
kifogyhatatlan kegyeim ességedböl idöröl-idöre adsz — 
és azért a szeretetért, amelyet irántunk mindenkor 
tanúsítasz. Leborulunk előtted és szegény emberi szí- 
vünknek még megmaradt jobb és tisztább érzelmeivel 
vesszük ajkainkra, hozzád való ragaszkodásunknak és 
hitünknek azt az énekét, hogy „mennyekben te vagy, 
nekünk csak egyedül mi Istenünk /" . . . 

Nincs olyan több, nincs olyan nagy és nincs 
olyan bölcs és szerető Isten, mint csak te egyedül! 
Nem csak áldasz, nem csak boldogítasz, hanem taní- 
tasz is minket, életsorsunk vezetésében megmutatott 
minden cselekedeteidben. 

Egy isteni szikrát kapott lelkünk, a te lelkedből, 
a szeretetet ! És emberi gyarlóságunk és ennek a szere- 
tetnek a föld porával való érülközése miatt ez is 
tanácstalan: sokszor megtéved és átokká válik áldás 
helyett . . . Örök virágokkal szórtad be életünknek 
útait; vidám órákat engedsz megérnünk, hogy azok 

emeljék lelkünk erejét ; és gondatlanságunk és kapzsi- 
ságunk miatt azok is méreggé, siralommá válanak 
sokszor kezeink között. Örömmel kezdjük a farsangi 
vígalmakat és sokszor nagy bűnökkel, keserű vissza- 
emlékezésekkel végezzük azokat; mind csak azért, 
mert elfeledjük a jóltevö, a megáldó kezet, amely 
kezünkbe adta az örömnek poharát ! Mind csak azért, 
mert menyegzőt tartunk, de nincs közöttünk, mert 
nem is hívtuk meg, a te szent fiad, a mi megváltónk, 
csodatevő szeretetével, a keveset is megsokszorító, a 
keservek vizét is megédesítő borával. 

Gondtalan, könnyelmű szívvel kezdjük meg örö- 
meinknek, áldásaidnak élvezetét és a bűn mámorával 
végezzük azt sokszor, mint Heródes menyegzőjét! 

Oh, taníts meg azért. Atyánk, örömeinkben is 
megérteni a te tanácsaidat. Taníts meg arra, hogy, ha 
te vagy velünk boldog óráinkban, csak akkor vál- 
nak áldásunkká. Ámen. 

b) Egybázl beszéd. 

Alapige: János II : 1 — 11. Harmadnapon menyegző lön Káná- 
ban, Galieliának városában és ott vala Jézusnak 
anyja stb. 

A vallást K. K. ! nem egy ember tartja köztünk 
nagyon komor, unalmas és egyhangú dolognak. Annak 
igéi, e szent helyről tartott beszédek ellen, sok ember 
hozza fel azt a kifogást, hogy kiszakítja a z embert a 
mindennapi élet folyásából, hogy a mindennapi élet teen- 
dőinek végzéséhez alkalmatlan légkörbe emeü fel, hogy 
mindenben a sötét oldalt keresi, hogy mindenben kifo- 
gásokat, fogyatkozásokat jelez, hogy elérhetetlen köte- 

lességekre utal és azoknak a teljesítésére sürget * . . 
Igazán kényelmetlenül, zaklatva találja az ember magát, 
ha folyvást ennek tanácsai után néz, ha folyvást 
parancsaira hallgat. Ha valamire, — mondogatják sokan 
— úgy erre illik legtalálóbban: a jóból csak keveset 
s igen alkalomszerűen s csak a kibírhatatlan keserű- 
ség enyhítésére ; mint az ünnepi ruha idö előtt hasz- 
nálva, Qgy ez is, nem csak kényelmetlenné, de érdek- 
telenné is válik egyúttal ... így beszél sok ember, ha 
néha e dolog felett elgondolkodik, ha e szent helyre 
jö, vagy ha innét házába távozik. 

Ma K. K. ! én sem akarom erőszakolni Istennek 
országát ! ... engedek azok kívánságának, kik ellenünk, 
a vallás igéinek hirdetői ellen, e kifogást teszik : enge- 
dek azokénak, kik a vallásról úgy gondolkoznak, 
mintha az embert örömében, tiszta élvezetében zavarná 
meg, mintha teher lenne az ember lelkén. Még azt 
sem vetem szemükre ma: milyen aggasztó jelenség 
a család erkölcsi életének kifejlésében, ha már így fél 
az ember önmagától, ily tehernek tartja lelke neme- 
sebb értelmének koronkénti megszólalását . . . Nem, 
hiszen, kint az idő amúgy is olyan rideg, olyan 
örömtelen. Halotti szemfedő borúi mindenütt a termé- 
szet nyugalmára; legyen legalább a szívben öröm. 
Különben is ma egy barátságos család körébe, menyeg- 
zőre hívom meg őket Kánába, Galileának városába. 

De jertek el ti is mindnyájan K. K. ! Jézus, a 
mi életünk legjobb akaratú vezére, ül ott az asztalfőn. 
Az igazi tanítványoknak méltó helyök van a nagy mester 
jobb és bal keze felől, biztosan telepedhetünk le mellé ; 
ő majd jellemzi nekünk vendégtársainkat s a tanúiság, 
melyre majd figyelmeztet, bizonnyal hasznunkra lehet. 

ha majd a közörömnek szánt napokban, lelki-testi 
életünk felfrissítése végett, mi is keresztyénhez méltóan 
akarunk örülni. 

^Harmadnapon menyegző lön Kánában, Galile- 
ának városában — eme szavakkal kezd az evangé- 
lista elbeszélésének vázolásához — és ott vala Jézus- 
nak az anyja ; sőt elhívaték Jézus is az ö tanítványaival 
abba a menyegzőbe". 

A legtöbb ember bizonyára tudja köztetek, mit 
tesz az: társat választani maga mellé egy hosszú életre, 
annak örömeire, de egyúttal nagy keresztjeinek is az 
emelésére. Nehéz megmondani, mit érez a szív, minő 
kétségek szorongatják az ember lelkét, ha eljö végre 
a perc, midőn Isten színe és saját lelkiismereted előtt 
igazán, tettetés nélkül kell elmondanod: „szeretetből 
hozzám veszem, vele megelégszem, vele tűrök, vele 
szenvedek, sem boldog, sem bologtalan állapotában el 
nem hagyom, az Isten engem úgy segéljen". Oh, ha 
e szövetségkötés csak abban állana, hogy a szerető 
szívek egymás sajátjai legyenek, egymáshoz közelebb 
dobogjanak, hogy ha az csak a föld múlékony és nem 
is nehezen kielégíthető érdekeiért történnék, hogyha 
annak útai mindenütt mosolygó tájakon, virágok között 
vezetnének ! hogyha ahoz komolyabb erkölcsi felelősség, 
magasab erkölcsi cél nem volna kötve ! hogyha ahoz 
igénye, várni valója nem volna az égnek, a társada- 
lomnak, az egyháznak, az egyetemes emberiségnek!... 
oh, akkor az ilyen pillanatnál nem volna könnyebb, 
nem volna zavartalanabb öröme az életnek! 

De hát igaz menyegzőt tartani igen nehéz, mert 
szigorúan számot kell adnia mindenkinek arról, ha 
szeretete olyan-e, mint az apostol kívánja: hosszú- 

türö, kegyes, nem irigykedik, nem cselekszik álnokul, 
nem fuvalkodik fel, nem cselekszik éktelenül, nem 
keresi csak a maga hasznát, nem gerjed hamar 
haragra, nem gondol gonoszat, nem örül a hamis- 
ságnak, mindeneket elfedez, mindeneket remél, min- 
deneket eltűr, soha el nem fogy, erős, mint a halál, 
kemény, mint a koporsó, a szenvedések árjai el nem 
olthatják azt . . . (I. Kor. Xin. 4 — 7.) A kánai menyeg- 
zői pár így fogta fel az általuk teendő erkölcsi lépés 
jelentőségét ; érezte, hogy ennyi fontos kötelesség telje- 
sítéséhez isteni segedelem. Istennek közelléte szükséges... 
JNos, hát ezért hívta meg Jézust és az ő tanítványait 
abba a menyegzőbe. 

Meghívja-e ma is minden új házaspár élte ilyen 
komoly, elhatározó percében a Jézust, — saját neme- 
sebb, tisztább érzéseit? Meghívja-é a választásra, 
hogy segítsen az igaz, valódi kincs megtalálásában? 
meghívja-é menyegzőre, hogy jelen legyen a megál- 
dásnál ? ! sőt örömeinkben, meghívjuk-e őt mi is mind- 
nyájan az élet javainak és vidám perceinek élvezeténél ? 
Én ezt nem tudhatom; e kérdésre feleljen meg ki-ki 
a saját lelkiismerete előtt. Én a tapasztalásból az élet- 
ből csak annyit tudok, hogy a gazdagságnak ma is 
előnye van a szív jósága felett; hogy az arc viruló 
rózsái ma is több érdeklődőt képesek egybegyűjteni, 
mint a lélek nemessége, a jellem szépsége; s hogy 
általában örömünk többször olyan, melyet a Jézus 
előtt szégyellenénk s mely a komolyabb, higgadtabb 
percekben önmagunkban is keserű visszaemlékezést s 
szégyennel teljes bánatot képes csupán felkölteni. Oh, 
mert mit ér, ha díszes virágkoszorú ékesíti az arának 
homlokát, de azért szívének soha sem lesz egyetlen 

édes, lélektápláJó gyümölcse ; mit ér, ha ahelyett, hogy 
a példabeszéd kifejezése szerint férjének koronája és 
dicsősége lenne (XII: 3.), leend belőle hiúságokat 
imádó Jézabél, a te lelked nyugalmát gyilkoló Achüa^ 
Jaon király felesége, gyöngeségedet, talán jó szívedet 
kigúnyoló Mikól, Dávid király felesége. 

K. K. ! Jegyesek s általában ti mindnyájan, akik 
örvendetek ! akarjátok-e, hogy örömötök tartós és meg- 
szentelt legyen ? Abban az esetben hívjátok meg ti is az 
Urat, épen úgy, mint ez a kánai örvendő család tévé. 

„Mikor elfogyott volna a bor — így vázolja tovább 
az evangyélista elbeszélését — Jézusnak anyja monda 
neki: nincsen boruk !** 

Hogy az öröm, a jólét és élvezet órája hamar, 
mikor nem is várnók, keserűségre, fogyatkozásra válto- 
zik ; hogy a szegénység, a bánat és keserűség is, mint 
paizsos férfiú, hirtelen, vendégként helyet foglalhat 
dús asztalunknál, örvendő szíved közepén: az ma is 
megtörténik, mint a kánai új házaspárnál, kinél a 
családi élet gondja és terhe vajmi hamar jelentkezett. 
De, hogy szerető szívek osszák meg veled terheld, 
résztvevő lelkek segítsenek bajaidban, mint Mária : az 
már ma ritka jelenség közöttünk; mi már ma más- 
kép gondolkozunk s teszünk. 

Sok fényes, előkelő, gazdag nászkíséretet láttam 
én meghíva szegény asztalhoz, szegény család kö- 
rébe: a gazdag szíve még nem oly kevély és fel- 
fuvalkodott, hogy el ne nézné pár percig, ha a sze- 
génynek is van néha öröme, ha élte elhatározó pontján 
ö is bizalommal fordul embertársa részvéte felé. 

De, midőn bekövetkezik nálad is a nehéz, keser- 
ves pillanat, amidőn nincsen borod; midőn meg- 

fogyatkozik munkád mellett is a mindennapi kenyér 
és lelkednek gyönyöre, szívednek öröme; amidőn 
érzed, hogy gyermekeidet, egész családodat a nehéz 
idők, a reád nehezedő szükség miatt nem nevelheted, 
nem tarthatod úgy, mint atyai szíved sugallaná, ke- 
resztyén szíved parancsolná: próbálj csak azokhoz 
fordulni segítségért, szíves gyámolításért, kik meg- 
oszták örömöd, kik asztalodnál a násznagyi igazán 
megtisztelő méltóságot vivék, kiknek lélekemelő szép 
tisztök lenne, hogy tanácsaikkal vezessenek, ha zavarba 
jösz; vigasztaljanak, ha könnyeket hullatsz; oltalmuk 
alá fogadjanak, ha méltatlan bántalmakat szenvedsz! 
Minő kicsiny szívet, minő fukar kezet találsz nálok 
a legtöbb esetben. Hogyan fognak elutasítani eme 
szavakkal: Barátom! engem vígaszságra hívtál meg; 
magam megerőltetésével is engedtem hívásodnak. Most 
könnyeid, családi gondjaid vannak, kinek nincsen az ? 
Kislelkűség azokkal mindjárt máshoz fordúhii, má- 
sokat terhelni! Az élet terheivel előre számot kellett 
volna vetned pontosan ! Tulaj donkép nem is lett 
volna szabad szeretned, a családi élet erkölcsi céljaiért 
törekedned. Neked nagy hibád van, nem vagy jó 
keresztyén, nem ismered a könnyezők énekét: „Ha 
szívemet bánat járja, szemem keserűség árja : előtted 
való zokogásom, titkon ajtómat behajtva és magáno- 
san sóhajtva: akkor is édes ujúlásom, mert minden 
könnyűvel, jajjal, könnyebbül sorsom egy bajjal" . . • 
(Zsolt. VI. 9.) Igen, próbálj csak az Úrhoz fordulni 
bajaiddal. Több jó embered is van talán az élet- 
ben, azokról ilyen helyzetben jó megemlékezned; én 
már tettem érted annyit, mennyi tetterőm vala; ezen 
túl mi dolgom vagyon nékem teveled ! ? . . . 

„Mikor megkóstolta volna a násznagy a vizet, mely 
borrá változott — ez kiemelendő utolsó pontja még az 
előttünk fekvő elbeszélésnek — szólítá a vőlegényt és 
monda neki: Minden emberek először jó bort szoktak a 
vendégnek adni és minekutána megborosodnak, akkor 
adnak alább valót ; te pedig a jó bort ekkorra tartottad". 

Mi volna abból, minő szomorú következménye 
lenne annak K. K. ! ha az isteni erkölcsi háztartás 
is úgy volna teremtve, mint a miénk? Ha az Ür is 
úgy intézkednék, mint mi a magunkéval rendelke- 
zünk? Ha ő is emberi eljárási módokat alkalmazna 
cselekvényeiben? Akkor adná kezünkbe az öröm po- 
harát, mikor az önző szív bennünk már utána sóvá- 
rog; akkor venné le rólunk látogatásait, mikor a 
csüggedő lélek bennünk alatta idő előtt nyughatatlan- 
kodik? ! Nálunk az öröm, a jólét órája rendesen ván- 
szorogva jár, sőt magunk is mindent elkövetünk, 
hogy visszatartsuk kissé, vagy hogy legalább vigyen 
magával valamit a kötelességnek szánt időből is. 
Ámde a szomorú napokban azt szeretnők, hogy ha 
már csakugyan előkerülnek, hogy csakhamar meg- 
elégelné azokat az Űr ! 

És pedig ennek épen megfordítva kellene lennie 
s az Ür szerint rendesen úgy is vagyon! Mi ember- 
társainkat többnyire édes szavakkal hálózzuk körül, 
bő adománnyal ejtjük el, aztán üres kézzel, hideg 
szóval hagyjuk el; az Űr megfordítva: kezefejével 
kínál meg, megkóstoltatja veled az élet és a munka 
keserűségének italát, de utoljára tartja fel kegyelmé- 
nek és bő áldásainak édes borát. Mi az örömöknek 
élvezetében rendesen könnyehnüek, sőt kapzsiak va- 
gyunk: csak a ma legyen édes, a holnap keserüsé- 

MitrovicB : Papi dolgozatai I. 5 

geit majd csak kibírjuk valahogy ; — az Ür tanácsa 
szerint ez mind máskép vagyon, ö a keserűből szo- 
kott édeset teremteni, míg az ember kezében még 
az édes is keserű lészen. 

Elébe állsz s lélekrendítö hangon panaszlod el, 
hogy mily hasztalan munkálkodói, mennyire nincs 
sikere fáradságodnak; elébe állsz. s lélekrendítö han- 
gon panaszlod el, hogy mindenkivel szemben a szere- 
tet, tisztelet és becsületesség elvét érvényesíted s 
mégis hidegség, rágalom, lenézés az, mivel mások 
részéről találkozol. Emberi számítás szerint itt volna 
az idő, melyben az Úr megmutatná szabadításának 
erejét ... de az ő órája még nem érkezett el. Simeon 
és Anna próféta asszony késő vénségig vártak az Ür 
idvezítésének öröme után; Jézus is megforgatja elő- 
ször a tanítványokat a kétségbeesés zajló tengerén; 
legkedvesebb barátját, Lázárt, tíz napig hagyja feküdni 
a halál jég karjai között; — talán te sem vagy kö- 
zelebb az ö szívéhez, talán te sem tennél többet az 
ő ügyében. Várd tehát türelemmel, mikor az Úr 
békességgel bocsáthat el téged is. 

Igen, keresztyének! Hordva az ő keresztjét kö- 
zülünk ki-ki békességgel, várja be az Úr szabadításá- 
nak óráját ki-ki türelemmel. A szövegben vázolt nász- 
nagyhoz hasonló csábítók szavára ne adjatok ti semmit 
sem. Azok közé az emberek közé tartoznak ők, kik 
örökös könnyelműség játékának szeretnék látni az 
életet ; kik mámoros fővel, elfásúlt szívvel akarnak 
annak gondjai és teendői közé vetődni. Tiszta fő, 
gazdag szív, munkás kéz is nehezen él meg mai nap ; 
óh, de minő keserű sors várakozik arra, ki munka 
közben akar a tivornyából kijózanodni. 

Aztán arra a hideg, a sír felé hanyatló napokra 
csak nektek is kell valamit adnotok; hiszen azokra 
csak tinektek is borzalom lehet gondolnotok? 

Édes az élet s jó nekünk a mi szemeinkkel 
nézni a napot; ezért hiszem, hogy a megválás, a 
halál igen keserű és fájdalmas lehet. Ha még aztán 
idö előtt, kapzsi mohósággal ürítjük ki az öröm utolsó 
cseppjeit is ; ha a szív már az élet déU órájában 
kiég, mi marad meg a keserű végpercek enyhítésére, 
mi marad meg a hideg göröngyök, nyugvó ágyunk 
melengetésére ? . . . 

Akkor adj te Atyánk nekünk vidám órát, mikor jónak látod 
S légy mellettünk úgy is, ha kereszted ránk bocsátod . . . 

Ámen. 

V. 

„flyen főpap illik mihozzánk". 

— Kun Bertalan püspök püspöki jubileumára. — 
Alapige: Zsidók. VII: 26. Ilyen főpap illik mihozzánk. 

Protestáns egyházunk, K, K! elvi álláspontjánál 
fogva, nem imádja az embereket és nem bálványozza 
az emberi tekintélyeket. Mint mindig, úgy e részben 
is törhetlen hűséggel megtartjuk szent vallásunk 
alapítójának, Jézusnak, az emberi szív hiúságát és 
kevélységét csábító kísértéssel szemben adott paran- 
csolatát: „Egyedül a te uradat istenedet imádjad és 
csak ö neki szolgálj!'^ (Máté. IV: 10.) Hanem e mellett 
az elismerés, a hála és tisztelet érzését mindenkor ke- 
gyelettel ápolta és ápolja még ma is szívünkben az igaz 
érdemek iránt, hogy így aztán eleget tegyen szent 
könyvünk ama másik parancsának: „Adjátok meg 
mindeneknek, amivel tartoztok; akinek félelemmel féleU 
mety akinek tisztességgel, tisztességet^^. (Róma. XIU: 7.) 
Ennyi K. K ! egyedül ennyi az a jutalom, amelyet egyhá- 
zunk adhat azoknak, akik odaadással szolgálták szent 
ügyét, magas emberiségi céljait, annak érdekeit ; ennyi 
első tekintetre bizonyára kicsinynek látszó, de értékében 
sokat érö adománya amaz önfeláldozásért, sokszor sú- 
lyos véráldozatokért, amelyekbe ez ügynek szolgálata 



69 

kerül és pedig nem csupán a múltban, hanem, bár 
más alakban és más mértékben, a jelenben is . . . 
Óh, hát minden esetre nemes és tiszta szív kell ahoz, 
hogy valaki meg tudja koszorúzni azt a keresztet, 
amelyet kiválóbb férfiak kész odaadással és bátor lé- 
lekkel képesek voltak elhordani, söt dicsövé tenni 
másokért s a közügy javára is ! 

Egy ilyen érzelem forrásából fakadó szép és ke- 
gyeletes, de egyszersmint köteles ünnepély és hála- 
tartozás lerovására gyűlt össze ma K. K! e szent 
helyen tiszáninneni egyházkerületünk s szintén szív- 
ből, lélekből vesz abban részt magyar protestáns egy- 
házunk nagy közönségének, sőt szélesebb társadalmi 
köreinek is Uletékes képviselete. Eljöttünk, hogy örül- 
jünk; de egyszersmint, hogy hálát adjunk a Gond- 
viselésnek azért, hogy kifogyhatatlan jósággal és 
előrelátással gondoskodott koronként rólunk az által, 
hogy nagy és erős férfiakat küld el számunkra, példa- 
adásképen egyrészről, vezérekül másrészről, hogy így 
folyvást fejlődjék, növekedjék közöttünk Istenországa, 
lelki, erkölcsi kincseinknek emez összesége, amelynek 
áldása nélkül boldogtalanná válanék emberi életünk, 
cél nélkül valóvá összes emberi törekvésünk. 

Eljöttünk ide, nem azért, hogy dicsőítsük azt a 
férfiút, aki immár egy félszázad óta buzgólkodik Isten 
oltára körül s szintén egy negyedszázad óta főpász- 
tora egyházkerületünknek s vezére, méltó dicsekedése 
egyetemes magyar reformált egyházunk közéletének; 
mert hiszen a dicsőítésre e férfiúnak végképen nincsen 
szüksége s ha én e szent helyen ily irányban nyitnám 
meg ajkamat, az a főpásztor, aki az alázatosság, 
nemes egyszerűség példányképe előttünk; akit, itt e 

szent helyen, s ott a tanácstennek, a nyilvános élet 
sokszor szenvedélyek hullámai által csapkodott ese- 
ményei között én nem egyszer hallottam a zsoltáríró- 
val így imádkozni: „Uránig nem fuvalkodik fel aa én 
seívem, sem az én szemeim nem emelkedtek fel és nem 
jártam nagy és én felettem vaU csodálatos dolgokban^' \ 
(Zsoltár. CXXXI.) mondom : az a főpásztor bizonyára 
óva intöleg emehié fel azt a jóságos föpásztori kezét, 
amely már annyi áldást osztott közöttünk, s annyi 
tévelygőt vezetett vissza az igaz útra s ezt kiáltaná 
felém megszégyenítőleg az apostollal: „Avagy vétkez- 
tem-ey mikor magamat megaláztam, hogy ti felmagasz- 
taltassatok?^^ s nincsen-e megírva: ,, dicsekedjék az 
alázatos az ö nagyságával !^\ (II. Kor. XI: 7. Jakab I. 9.) 
Eljöttünk, nem az ő dicsőítésére, amelyre sohasem 
vágyott, amely méltó terhére volna kincsekkel meg- 
rakott szívének; hanem eljöttünk, hogy ezt az alkal- 
mat, abban az ő szellemét, az Ó életét látva itt előt- 
tünk, tanúiságunkra, felbuzdulásunkra használjuk fel 
s hálára kulcsolván össze kezeinket, örömmel ad- 
junk kifejezést annak a gondolatnak, amely lesz mai 
egyházi beszédemnek is főtárgya, az ünneplő közön- 
séggel együtt ezt mondván: ^^Ilyen főpap ülik mihoz- 
zánk^^ ^ aki tetteivel j példaadásával a magyar reformált 
egyház két nagy céljának megvalósítására tanít minket. 
Ezek közül az egyik : az értelmes vallásosságon nyugvó 
igaz emberi műveltség és a másik: a tántoríthatlan 
hazafiság. 

Mig e kettős gondolatkörre vonatkozólag, csak 
éppen főbb vonásaiban, alkalmilag elmondanék néme- 
lyeket, ajándékozzatok meg becses figyelmetekkel. 

A protestantizmus, K. K. I az értelmi felvilágoso- 

dásnak s az ennek alapján felépült meggyőződésnek 
a vallása. A történet tanúbizonysága szerint, ez volt 
kiindulási forrása, több mint háromszáz év előtt, s ez 
mindenkori célja ; nemcsak, hanem ebben rejlik amaz 
ereje is, hogy folyvást terjesztője, és sohasem gyengülő 
terjesztője, az igaz, józan, tiszta emberi műveltségnek. 
Épen azért, mert nem állott érdekében, nem is fel- 
adata az, hogy elzárja hívei elől az Isten által éltünk 
vezéréül, éltetőjéül gyújtott világosságot s ennek fé- 
nyétől áthatott műveltséget; hanem ellenkezőleg az, 
hogy neveljen mindenkor a közélet s ebben saját maga 
részére is értelmes, józan belátású, müveit egyéneket, 
hogy így aztán, emez erkölcsi erő birtokában, képessé 
tegye őket egyrészről a földi élet magas feladatainak 
megoldására, ennek az életnek oly sokszor kikerül- 
hetlen küzdelmeire, áldásainak, javainak okos élvezetére, 
összes emberi hivatásának megvalósítására; hanem 
aztán másrészről egy magasabb világ polgársá- 
gára is. 

Mi ilyen feladatunk és célunk emlegetésénél nem 
vádolunk senkit ; hanem annyit talán nyugodtan és di- 
csekedés nélkül mondhatunk, éppen a legszigorúbb 
ítélet előtt is nyitva álló történetünk s a közvélemény 
által minden pontján ellenőrizhető közéletünk tanul- 
sága alapján, hogy annak a sötét, sok tekintetben ré- 
mes szellemi éjszakának előidézésében, amely az embe- 
riség egyrészét igaz útjából itt-ott oly gyakran eltéríti, s 
kifejlődésére nem egyszer ráborul, — bizonyára nem 
volt része a protestantizmusnak s a sötétség, az elmék 
megbénításának és földerítésének munkáját bizonyára 
még elkeseredett s gyakran szintén szenvedéllyel ócsárló 
ellenségeink sem fogják reánk. 

Igen, protestáns egyházunk az, amely sokszor ne- 
héz és súlyos áldozatokat váró versenyre kelve nálunk 
hatalmasabb műveltségű tényezőkkel és mtézmé- 
ny ékkel, szószéken és iskoláiban, magán- és közéle- 
tében, gondolkozás-módjában és alkotásaiban, egyaránt 
hirdeti az apostollal, hogy „mindenek lehetségesek ti- 
nektek", hogy „mindeneket vizsgáljatok, még az Isten- 
nekmélységeit is" ; hirdeti, hogy ezt a roppant kincsekkel 
beszórt világot, mint egy gazdag eszmékkel, gondola- 
tokkal és tanúiságokkal telt könyvet alkotta és nyi- 
totta fel a gondviselés legnemesebb teremtménye,, az 
ember előtt. Odafenn az ég csillagezreivel, most imára 
késztető mély csendjével, majd félelmet gerjesztő ha- 
talmával, s idelent a föld örök törvényeivel s mind- 
ezek mellett ez a dobogó, nyugtalan emberszív gazdag, 
benső világával, soha ki nem haló vágyaival, szép gon- 
dolataival, magasratörő eszményeivel, folyvást előbbre, 
többre csalogató reményeivel, s oly sokszor keserű 
csalódásaival; egész embervilágunk változatos esemé- 
nyei s történetének most felemelő, majd lesújtó ta- 
nulságai ; az egyes ember és az egész társadalom, úgy 
amint előttünk áll felséges képében, magasztos eré- 
nyében, kiváló tulajdonaival és érdemeivel és úgy, amint 
már talán megfeledkezett méltóságával, tehát a maga 
bűneivel és pusztító átkaival : mindezt, a természeti és 
szellemi életnek ezt az örök hánykódásban levő ten- 
gerét, annak rejtett kincseit és félelmetes hullámait 
folyvást tartó búvárlat, eszmélkedés tárgyául tartja pro- 
testáns egyházunk s annak megismerésére igyekszik 
vezérelni tagjait és pedig éppen abból a célból, hogy 
ilynemű ismeretei által szebbé, tartalmasabbá, boldo- 
gabbá tegye az életet . . . Hanem egytől aztán irtózik 

s a műveltségnek egy neme ellen egész életével til- 
takozik : s ez az a világosság, mely káprázatba ejté a 
gyönge emberi szemet; a kezébe ragadott tudomány 
fegyvere, ha pusztító hatalommá válik kezében ön- 
maga s az emberiség igaz eszményei ellen. S ez az 
a műveltség, amely kevéllyé teszi az értelmet, sóvárrá 
a szívet s természetes halál nélkül is földdé és porrá 
az embert, holott előbb az eget kereste. Ez az a mű- 
veltség, amelyben nincsen bölcseség s amely ebnélet- 
ben s gyakorlatban egyaránt tagadja, hogy „minden 
bölcseségnek kezdete az Úrnak félelme". 

„Minden bölcseségnek kezdete az Úrnak félelme ! " 
Igen, ez a protestáns egyház által terjesztett művelt- 
ség alapköve. És mindent és az ilyen műveltséget K. K. ! 
lehet tanulni könyvekből és lehet tanulni az élet tapasz- 
talataiból ; dehát azok a holt betűk, igen sokszor, név- 
nélkül, hdércfényei az emberi értelemnek, amelyek ha- 
lálra vezetnek és azok a tapasztalatok, sokszor éppen 
keserű csalódásaik miatt, sötét takarófátyolai a valódi 
igazságnak. Es én itt. Isten szine előtt, tiszáninneni 
egyházkerületünk lelkészi karának, a nagyszámú értel- 
mes, művelt egyházközönségnek, alsóbb és felsőbb is- 
koláinkban szintén egy félszázad óta felnövekedett 
tanítványainknak nevében teszem a hála ama nyilat- 
kozatát, hogy az ilyen műveltséget, az ilyen megnyug- 
tató tudományt attól a férfiútól tanultuk legközvetet- 
lenebbűl, legmeggyőzőbben megismerni, aki iránt ma 
tiszteletünket fejezvén ki, örömmel mondjuk az apos- 
tollal, hogy „Hyen főpap illik mihozzánk^', aki ilyen 
világosságnak központja mi közöttünk. . . Mi sem imád- 
juk az embereket, hanem azért dicsekedéssel hirdet- 
jük, hogy ennek a mi kicsi világunknak immár fél- 

század óta adventi öröme volt s ma különösebben 
illik ajkunkra ez az ének : ^Áldott, aki jött az Úrnak 
nevében /" 

Meghamisítják, K. K. ! Jézusnak eme tanítását: 
,jAz én országom nem e világból valő^^, azok, akik oda 
magyarázzák mintha ö a vallás által ki akarta volna 
az embereket szakítani az emberi élet és emez élet 
viszonyainak természetes alapokon nyugvó kötelékei- 
ből. Azok meg épen bűnös játékot űznek a keresz- 
tyénség címével, jelentkezzék az a keresztyénség bár- 
mely felekezet elnevezése alatt, akik, annak az Isten- 
től megáldott földnek határain kívül, amelyet végzete 
mutatott ki, külön-külön az emberiség egyik-másik, 
kisebb-nagyobb egyesületének munkássági teréül, bár- 
mely hatalomnál, vagy tekintélynél keresik munkás- 
ságunknak okát, célját, akár segítő eszközeit. 

A magyar ref. egyház ide van forrva ehhez a ma- 
gyar hazához. Itt született, itt rengett bölcsője, bizony 
sokszor gyászdalok zengése mellett s vérének hullása 
közben. De itt talált oltalmat ; itt nyert fennmaradásá- 
hoz is erőt. Igaz, hogy sokáig küzdött; de elvégre, 
koronként mégis megtalálta törvényes oltalmát. Azokért, 
amelyek sokszor mint pusztító vész-fellegek vonultak 
el fejünk felett, mi senkit sem vádolunk, senkinek 
sem teszünk keserítő szemrehányásokat, mert hiszen 
tudjuk, hogy az idők szelleme, a kor műveltségének 
kezdetleges volta hozta magával s kölcsönösen emberi 
gyarlóságok és szenvedélyek voltak sokszor forrásai. 
Szemrehányás helyett még sokat érő kincseink is 
maradtak meg kezeink között: a szép, a felemelő visz- 
szaemlékezések ; az, hogy megpróbáltattunk s meg- 
erősíttettünk arra, hogy türelemmel hordozzuk el az 

idők hozományait; hogy megtanuljuk békével, kitar- 
tással bevárni az idők fejlődésének törvényeit s még 
lemondani is egy szebb, egy jobb jövő biztató ké- 
peiért s ha egyébért nem, már csak a háládatosság 
elve szerint is valljuk, hogy a protestantizmusnak itt 
élnie, halnia kell ; igaz céljai és hivatásainak becsüle- 
tes meggondolása mellett nincs számára másutt hely. 
Itt kezdte munkásságát, s itt kell akarnia teljesíteni 
hivatását. Érdeke, célja teljesen egy a magyar hazának 
és egy az ember tökéletesedésének és a boldogságunkat 
szolgáló államnak céljaival és érdekeivel és semmi egye- 
bet sem kíván, csak azt, amit e természetes viszony s 
erkölcsi kötelék hoz magával. Nem kiváltságokat, nem 
dédelgetést kívánunk, hanem őszinte bizalmat nyílt 
törekvéseinkért ; testvéri hümegadást, becsületes munka- 
bért s béke türelmet arra, hogy a protestantizmus is 
kifejthesse a maga módja szerint és érvényesíthesse 
szellemét, más műveltségi tényezők mellett, az ember 
szívben és társadalomban egyaránt. Nem megkülön- 
böztetést, mert hiszen az áramlat, amely ily módon, 
ilyen lejárt eszmék erőszakolásával akarná megboly- 
gatni a mai társadalmi egyesülés és haladás rendjét, 
első sorban bizonyára azt a protestantizmust sodorná 
el legbiztosabban, amely a munka, a becsületes törek- 
vés, a szellemi és erkölcsi nagyság kiváltságán kívül, 
minden olyan válaszfal ellen küzd, amelyen hagyo- 
mányok állíttattak az ember és ember közé. Óh hála, 
örök hála a Gondviselésnek, hogy az a főpásztor, aki- 
nek ma megadjuk a tiszteletet, itt e szent helyen, 
beszédével. Isten igéjével, így tanított minket szeretni 
a hazát s ott künn az életben, példaadásával, böl- 
cseségével, így oltalmaz meg annak ma már sok- 

szór divatos tévedéseitől. Ezért is mondjuk örömmel : 
y, Ilyen főpap ülik mihozzánk ! ^^ s hirdetjük az apostollal : 
yjMost a mi főpapunk annyival drágább szolgálatot 
nyert, hogy ilyen drága szövetségnek közbenjárója kö- 
zöttünk!'' (Zsid. VEI: 6.) 

Drága szövetség K. K. ! Tegyük azt magunk ré- 
széről szívünkben tartóssá, áldásossá. Az isteni gond- 
viselés beváltotta nekünk emez ígéretét: „Támasztok 
magamnak hűséges papot, ki az én kedvem és aka- 
ratom szerint cselekszik". Mi háláljuk meg ezt azzal, 
hogy a próféta szavai szerint „építsünk neki állandó 
házat lelkünkben" (1. Sám. H: 36.) Midőn főpászto- 
runk, 25 évvel ezelőtt első főpásztori szózatát intézte 
mihozzánk, azt ezen ünnepélyes ígérettel zárta be az 
apostollal: „Mint első munkás járván előttetek, teljes 
tehetségem szerint azon leszek, hogy nem csak azokat 
kívánom közleni, melyekben megbízattam, hanem az én 
magam lelkét is, mivel nekem szerelmeseim vagytok". 
Ö beváltotta ígéretét; tegyük mi is tiszteletünket és 
hálánkat teljessé az által, hogy legyen élő és munkás 
közöttünk az ő szelleme és példaadása. Én azt hi- 
szem, ez lesz a legszebb és legkedvesebb ajándék, 
amit ma neki adhatunk. Ámen. 



VI. 

A mások vallásos meggyőződése iránt 

való türelmetlenség. 

— Közönséges. — 

Álapíge : 1. Korinth. XI : 18 — 19. Hallom, hogy visszavoná- 
sok vágynak köztetek, valami részre pedig hiszem 
is. Mert szükség lenni hasonlásoknak is köztetek, 
hogy, akik állhatatosak, azok megesmertessenek ti 
köztetek. 

A vallás dolgáhan, annak egyes igazságaiban, az 
e részben felmerült vagy épen megállapított nézetek 
elfogadásában és követésében, valamint régen sok- 
képen eltértek az emberek egymástól, úgy ma sem 
vagyunk K. K. ! teljesen egyek, mindenben megegye- 
zők. Mindenkinek komoly , emberi természetétől elválaszt- 
hatatan, érzékeinkkel szinte felfoghatatlan, lelke 
mélyén fekvő ügye az. Ezért egészen természetes, ha 
ezen a téren mindenki gondolkozni, vizsgálódni kíván 
és ha emberi méltóságának rovására nem igen haj- 
landó olyan engedmények tevésére, hogy legkomolyabb 
életkérdéseit más oldja meg ; hogy jövője, szerencséje 
más észjárástól függjön és hogy általában egész emberi 
mivolta idegen, nem ritkán hamis érdekek által is 
vezető kéz alakítása alatt fejlődjék. 

Ha ilyen hajlandóságot, ilyen érdeklődést látunk 
ebben az irányban, azt várnők, hogy ez a körülmény 
mindenkiben csak őszinte örömet költhet föl. Azt hin- 
nők, hogy ezzel a jelenséggel szemközt mindenkit csak 
megnyugtató gondolatok tölthetnek el. Hiszen most 
már e nemes ügyet nincs mitől félteni; biztos lépé- 
sekkel haladhat az a kifejlés végső célja felé, mivel 
most már iránta minden ember ilyen igazán érez, 
mivel érte tenni mindenki ilyen lélekbevágó komoly 
kötelességének tartja! Most már csak az veszhet el, 
ami az egyes emberé vagy a kiváltságos osztályé; 
de ami az egész emberiséggel együtt született, be 
nem következhető megsemmisülésével enyészhet csu- 
pán el! 

S mégis elég különös K. K. ! E szerencsés jelen- 
ség miatt földerülő arcokat hasztalan keressük. Ellen- 
kezőleg : sok ember közöttünk sötét rémeket lát ; elke- 
seredett lélekkel, kétségbeesett komolysággal szomorú 
végromlást jósol ; lázas szenvedéllyel izgat a megindult 
mozgalom ellen s annak megállítására. S csak leg- 
alább az alapot, az okot tudnók, hogy miért ! A ter- 
mészetben nem találsz egyetlen fűszálat, egyetlen 
falevelet, nem egyetlen önálló létezést, mely a másik- 
hoz mindenben hasonló s épen ezért szolgai utánzás 
lenne! A nap sugarát a földnek valamennyi élő és 
élettelen lénye saját körülményeihez képest saját szín- 
nel, saját töréssel fogja fel. Az élet fentartó elemeit 
valamennyi lény saját szükségei, saját módja szerint 
dolgozza át. Nos és csak a vallásnak kellene sok ember 
kívánsága szerint olyannak lennie, mely reád függesz- 
tett, reád kényszerített holt anyag lenne lelked élő 
részein, melyről ha nem így hiszesz, mely felett ha nem 

így gondolkozol, nincs itt helyed a gyülekezetben ? A 
vallásnak, amelyet az apostol oly türelmesnek, szere- 
tettel olyan teljesnek rajzol, hogy nincs zsidó, sem görög, 
senr szolga, sem szabados, mert ti mindnyájan egy 
vagytok a Jézus Krisztusban? (Gal. Hl. 28.) 

Nem régi dolgokat beszélek én most előttetek 
K. K. ! Nem a római katholikus egyházban, melynek 
türelmetlenségét már rég meg lehetett szoknunk, hanem 
épen a protestáns egyházban is ki volt mondva nem 
régen: ti, akiknek gondolkodástok legkisebb részben 
eltér attól, melynek legfőbb érdeme és tisztessége csak 
az, hogy régi aggastyán, — elmehettek s alakíthattok 
magatoknak más egyházat! 

Jézusnak tanítványai, akiknek igaz, önzetlen buz- 
galmukat és jóakaratukat talán csak mégsem lehet 
kétségbe vonni, nem egyszer jöttek egymással éles elvi 
összeütközésbe. Gyakran kicsinyes, mellékes, tan- és 
egyházszervezkedési kérdések megoldásában is ellent 
mondtak egymásnak ; hanem azért a testvéri kitagadás 
sötét gondolatának lelketlen ítéletét, a Jézus által reá- 
juk hagyott örökség szívtelen elperlését egyik sem 
kísérletté meg elfogultságában vagy talán sértett hiú- 
ságában. Ellenkezőleg, összeölelkezve szeretettel men- 
tek mindnyájan a reájuk bízottak elvégzésére. Közöttük 
a legnagyobb tespedésnek, kínhalálnak tartá az egy- 
helyben maradást, szolgai gondolkozást; sőt mi több, 
maga Jézus életfentartó feltételnek nyilatkoztatja ki 
a lélek szabad, önálló röpülését s az ennek sugalla- 
tára ne talán választott eltérő irányt. Mindnyájan tud- 
ták, hogy az igazság előbbvitelének biztos halála a 
tespedés és hogy az ellentétek küzdelméből kerülhet 
elő csak egészséges, életerős megállapodás. Krisztus 

a saját tudományát is égö üszőknek mondja a régi 
világ roskadozó háztetője felett s maga eképen nyilat- 
kozik szövegünkben : „Ne gojidoljátok, hogy azért jöttem 
volna, hogy békességet bocsássak a főidre ; nem azért 
jöttem, hogy békeséget bocsássak, hanem fegyvert." 
Ezt is monda: „szükség lenni hasonlásoknak is köz- 
tetek, hogy valakik állhatatosak, azok megismertessenek 
ti köztetek". 

K. K. ! Az előttünk fekvő élettapasztalat hív fel, 
hogy ma egy fontos igazság felett elmélkedjünk. Ez 
pedig nem más, mint ez: Aki mások vallásos nézete 
ellen tűreVmetlen, az nem akarja e részben az igazságot 
és annak diadalát. 

A tárgy elég komoly, figyelmezzetek! 

Az igazság K. K. ! a legmindennapibb, a leg- 
kisebb dologban is sokkal nagyobb, sokkal mélyebb 
s hozzá sokkal több oldalú, semhogy azt egy kicsi 
ember elbírhatná, egyes emberi értelem kimeríthetné. 
Semmiesetre sem olyan természetű, hogy valaki sze- 
rénytelenség nélkül elmondhatná róla: elvégeztem 
körülte mindent: most már másnak a megfigye- 
lésére s ítéletére e tárgy körül nincsen semmi 
szükség; most már másoknak csak ezt a szabályt 
kell megtartaniok : se ahoz ne tégy, se abból el 
ne végy. 

En azt hiszem: ti megmosolyognátok azt az 
embert, ki elhitetni akarná veletek, hogy ti mindig 
mindenben tévúton jártok, hogy a háztartását, a gaz- 
daságát egyedül csak ő rendezte be megállható okok 
alapján és hogy ti végromlásra juttok, ha el nem hi- 
szitek, amit ő beszél; elestek, ha el nem fogadjátok 
a kezet, amelyet a gyáva vakoknak igy odanyújt. 

Igen, de ha földi körülményeitek berendezésére, 
csekélyebb fontosságú ügyeitek vezetésében nem indul- 
tatok el mások föltétlen tanácsa után, mennyivel 
kevésbbé bízhattok meg azokban, kik magasabb tár- 
sadalmi, egyházi ügyekben is egymaguk akarnak dön- 
teni, lelkiismereti dolgokban is rólatok, nélkületek 
akarnak intézkedni s megállapodásra jutni ? ! Ne hall- 
gassatok ti reájuk! Ne higyjetek ti ö nekik! Ellen- 
ségeik ök az igazságnak! S hozzá még nem igaz 
tanítványai a Jézusnak, kinek nagyságát pedig folyvást 
ajkukon hordják, kinek igazságszeretetével pedig fennen 
dicsekszenek. Nem olvassátok ti azt a nagy Mesterről 
sehol sem, hogy valaha úgy bizonyított volna állítása 
mellett: igaz, mert én mondom; hogy valaha arra 
törekedett volna, hogy tanának vakon hívő tömeget 
toborozzon össze . . . Krisztus mindig azt monda: 
ti magatok ítéljétek meg, ha igaz-e, amit én hirdetek ; 
mindeneket megpróbáljatok s ami jó, azt megtartsá- 
tok; az én tudományom csak kovász lészen, mely 
arra hívatott, hogy folyvást izgassa a lelkeket, ha az 
igazság keresésében aluszékony leszen; nem azért 
jöttem, hogy békességet, hanem hogy háborút szerez- 
zek ti köztetek. 

Azt a kis vádat, hogy az ellenség nyugtalan, 
izgága természetnek venné az igazság keresését ; azt 
a keserű gúnyt, mely lazításnak tartja annak bejegy- 
zését : eltűrhetjük mi Jézusért és az ő ügyéért. Ahoz 
a nagy gondolathoz, mely Pál apostolnak erőt adott, 
nekünk is hozzá kell szoktatnunk magunkat: azért 
lettem ellenségetekké, mert az igazat szólottam tinektek. 
(Gal. IV : 16.) 

Ki valamiben bizonyosságra törekszik, ki szereti, 

Mitrovics: Papi dolgozatai I. 6 



óhajtja az igazságot, csak örülni tud azon, ha valaki 
más irányban is kísérleteket tesz; mert hiszen a 
hasztalan fáradság, a tévesztett lépés, a késő bánat, 
mind biztos út az elhagyott, kétségbevont jóhoz 
való visszatérésre s annak igazolására . . . S miért 
kellene az igazság-keresésnek ezt a jogos módját 
épen csak ezen a téren meg nem kísérlem? Miért 
nem szabad hát épen csak a vallás terén új irányt 
is meg nem kísérlem, ha a régi már áldástalannak 
bizonyult? Vagy talán e kísérletre még semmi szük- 
ség, az oly idöelötti lenne valóban?! 

Ne mondjatok ellent magatoknak ; ne kényszerít- 
setek, hogy saját panaszaitokkal forduljak ellenetek ! 

Ti mindig visszavágytok a régi, vallásos, szép 
napokra! Megható szavakkal szeretitek vázolni, minő 
szép volt, midőn még régen a család csendes estéken, 
a nap fáradalmai után, édes pihenést, lelki fölemel- 
kedést is tudott keresni és találni a bibliában. Most 
már ilyenre senki sem gondol, ma már az isteni 
értelem vezetéséhez senki sem folyamodik. A hosszú 
panaszt megunja végre az ember s vele a bajon nem 
is segít. Azért kérdem, miért áll hát utunkban türel- 
metlenségetek, ha mi az igazságnak másik oldalát is 
meg akarjuk kísérlem ; ha el akarjuk hárítani az aka- 
dályt, mely az embereket az írásolvasásától elriasztva, 
iránta őket közömbösekké tévé? Miért áll utunkba 
türelmetlenségetek, ha mi közelebb akarjuk azt hozni 
az emberi szívhez, az emberi értelemhez és ha ebből 
a célból igaz értelmére szállítjuk le azt a képzeleti, 
nagyított világot, melyre szükség volt ama népnél, 
mely az igazságot, az eszmeit csak kézzelfogható 
alakban tudta némileg megérteni, amelynek manna 

kellett, hogy ne munkálkodjék, amelynek ábránd 
kellett, hogy a valóra annál kevesebbet gondolhasson? ! 

Eddigelé az embereket elégszer, elég komolyan 
figyelmeztettük már a jövő életre, az ott bekövetkező, 
kikerülhetetlen szigorú ítéletre, hogy megrendítsük, 
megállítsuk azt, ki a bün útján rohan. Még azt is 
elmondottuk előtte, hogy az atyák elkövetett vétkeiért 
számot kell adni ezer íziglen. S mindennek idáig még 
nem lett meg a kellő sikere. Mert hiszen épen ti 
mondjátok, ti panaszoljátok, hogy az erkölcsi tiszta- 
ság ma is csak ritkaság és hogy komoly, jóakaratú 
beszédeknek igen kevés sikere van. Kérdem azért 
hát : miért áll mégis utunkban a ti türelmetlenségtek, 
ha mi az igazságnak másik oldalát is meg akarjuk 
kísérteni? Miért áll utunkba a ti türelmetlenségetek, 
ha mi néha-néha akképen is prédikáljuk Istennek 
igéjét : azért lép előtérbe az erényes, a becsületes, mert a 
becstelenség így aljasít le ; mások vétkeiért ugyan, ha 
abban nincs semmi részed, nem vagy felelős, de ami 
a tied, azért érdemed szerint fizet meg az Isten s a 
világ ítélete. 

Elmondjuk sokszor, néha igazán megdöbbentő 
komolysággal, hogy az egyház, annak intézményei, 
olyan, Isten akarata szerint és nem ebből a világból 
való, nem ennek a világnak a számára alapított tár- 
sulat, amelynek tagságától, az az iránt tanúsított hű- 
ségtől függ mindenkinek jövendő üdve, óhajtott bol- 
dogsága. És mégis íme odáig jutottunk, hogy az ér- 
tehnes kinőve érzi magát annak gyámsága alól, hogy 
ö szerinte az ma már csak az egyszerűek iskolája 
lehet; ez utóbbiak pedig viszont követik amazokat s 
erényt keresnek a mások által megkezdett hüségtörés- 

nek az utánzásában. Azért a gazdag, mammonára es- 
küdve, nem látja a szegénynek szükségeit ; a szegény 
keresztje alatt nyögve sem érzi lelkének igazi sebeit, 
azért felmentve hiszi magát annak kötelességei alóL 
Már most aztán igazán nem látom, mi veszedelmes, 
mi lázító van abban, ha akad ember, ki a vallásos 
társulatról, mint igen komoly, egyenesen emberi cé- 
lókért alakúit egyesületről tanít. Azért semmi vesze- 
delmet sem látok abban, ha valaki aképen is hirdeti 
Isten igéjét, hogy a gazdag buzgó, áldozatra kész egy- 
háztag legyen, mert földi öröme is megnemesül, ha 
a szegényért tennie módjában van ; és ha ezért a sze- 
gény is érzi, hogy az evangélium menedék, amennyi- 
ben Isten közelében „minden könyüvel, jajjal köny- 
nyebbül sorsunk egy bajjal". 

K. K. ! Az igazság megállapításának csak egy biz- 
tos és célravezető módja van : türelemmel keresni azt 
minden irányban, nem félteni azt mások vizsgálatá- 
tól ! Valóban, nem akar igaz, bő aratást az, ki fél fel- 
hányni földének megfeküdt, megtespedt ugarát. Aki az 
igazságkeresésben más elvek szerint jár el. Jézusnak azt 
az ítélettételét vonja magára : jaj nektek, képmutatók, 
mert a mennyeknek országát bezárjátok az emberek 
előtt, mert ti nem mentek be, és akik be akarnának 
menni, azokat is nem bocsátjátok! (Máté XXIII: 13.) 

Azt meg aztán az értelmes, előrelátó munkásság 
elve hozza magával, hogy, ha valaki valamely ügyben 
fárad, valamely irányban áldozatokat tesz, valamely 
eszme körül hívőket, követőket csoportosít: annak 
figyelme terjedjen odáig is, hogy ne ingatag, múlékony 
alapra építsen, és ne a nádszálként ingó tömegnek, 
hanem jellemben szilárd és meggyőződéssel teljes 

embereknek legyen a vezére. Igen, de a vezér esz- 
közli-e ezt? A türelmetlenség nevel-e ily egyéneket? 
Hiszen csak az állhat rendületlenül, tántoríthatatlanul 
valamely ügy szolgálatában, ki kényszerítés nélkül a 
saját, hosszú s tegyük hozzá : keserves tapasztalata után 
győződött meg annak helyességéről, boldogító voltá- 
ról ; míg a szolgalélek, amily könnyen volt betanítható 
saját kezedre, saját célod előmozdítására, éppen oly 
könnyen ellened is fordul, mert nála a pártállás meg- 
választásánál nem az igazság dönt, melyről nincsen 
fogalma, hanem a rábeszélés ereje, melynek ő nem 
bír ellenállani. 

Ilyen múlékony győzelmet, ilyen könnyen változ- 
ható többséget K. K. ! mi ellenségeinktől nem irigyel- 
hetünk meg, magunknak pedig annál kevésbé kíván- 
hatunk. Mindenki által hozzáférhetővé, mindenki által 
kereshetővé kell tennünk az igazságot még akkor is, 
ha kevesen maradunk is együtt. Hogyha a megmoz- 
gatott tenger partra vetett egypár értékes gyöngy- 
szemet, ne rejtsük el csak azért, mert talán adandó 
alkalommal egymagunk akarjuk annak hasznát venni ! 

Nagyszerű és lassú fejlődésü dolog ez ! Nem egyes 
embernek, nem is egyes kornak, de az egész embe- 
riségnek érdeke a vallás; azért megérdemli, hogy tü- 
relemmel várjuk el végső kifejlését ; megérdemU, hogy 
saját nézetünk iránt való elfogultság nélkül kísérjük 
figyelemmel annak felmerülő alakulásait, a jobb lel- 
kek által megkísértett javításokat, az őszinte, boldogító 
szándékból származó újításokat. A türelmetlenség, 
nézetünknek az erőszakolása még egy ügynek sem 
alapítá meg szerencséjét, még egy ügyet sem vitt ke- 
resztül diadallal, ha azt más okok nem ajánlották, ha 

nem volt értelmes, megdönthetlen létalapja. Épen pro- 
testáns egyházainknak kell ezt vallaniok. Mert hiszen 
a protestáns vallásból sok mindent fel lehet adni, sok 
mindent elveszíteni, de legfenségesebb elvét, a lelki- 
ismeret szabadságát, a szabad gondolkozást, a szere- 
tet türelmességét nem szabad, még egymás iránt való 
elkeseredésből sem elfelejtenünk . . . Azért várjatok 
még kissé ! . . . 

Jézus fellépése első percétől látta keresztjét, melyre 
munkásságáért jutnia kell ; tanítványai is biztosak vol- 
tak a Mester figyelmeztetése után, hogy nyugalmas, 
békés percekre nem számíthatnak fáradságuk után. 
Ki munkálkodik most is itt miközöttíink haszonért, 
világi, látható nyereségért? Öltözzétek fel azért még 
kissé a könyörületnek indulatát s tűrjetek el még min- 
ket is egy kevés ideig. (Kor. ül: 12 — 13.) Nekünk 
előttünk lebeg, mit Jézus mondott : Ha a világ titeket 
gyűlöl, tudjátok meg, hogy engem gyűlölt előbb ti- 
nálatok. (Ján. XV : 18.) Másrészről mihelyest belátjuk, 
hogy az igazság nem a mi részünkön van, az igaz 
megbánás érzetével adjuk át egészen a ti kezetekbe 
a munkát és elismerést, mert senkisem lehet olyan 
könnyelmű, hogy roszakaratú akadályul vesse magát 
Istenországának a kifejlése elé. De különben is Isten 
niég egy igaz ügyet sem hagyott el ; hogyne segítené 
hát elő saját országának a kifejlését és eredményes 
működését ? ! Mi azért hát békeséggel várjuk be amaz 
igaz ítéletet, melyet majd az idő és az Úr teend mi 
közöttünk. Ekkor majd megismertetnek közöttünk^ 
akik állhatatosak. 

Azért hát, ha olyan emberekre akadtok, akik gon- 
dolkoznak és másféleképen gondolkoznak a vallás dol- 

gaiban, mint ti, hallgassatok az apostolra, aki így szól 
hozzátok : 

„Atyámfiai, férfiak ! távozzatok el ez emberektől és 
hagyjatok békét őnekik ! Mert ha emberektől vagyon 
e dolog és tanács, semmivé leszen ; ha pedig Istentől 
vagyon, ti fel nem bonthatjátok azt". (Csel. V: 38 — 39.) 
Ámen. 



vn. 
A hit jó cselekedetek nélkül. 

— Konfínnációi vasámapon. — 

Alapíge : Máté : V : 20. Ha a ti igazságtok feljebb nem bö- 
YÖlködendik az írástudók és farizeusok igazságánál : 
semmiképen nem mehettek be a mennyeknek 
országába. 

Az erény s annak gyakorlása K. K. ! közös kincse 
és joga minden embernek. Nincsen az egyik vallás- 
hoz sem kötve s különösen nem oly természetű, hogy 
egy bizonyos rendnek, egy bizonyos osztálynak le- 
hetne kizárólagos sajátja csupán. A kunyhóban úgy, 
mint a palotában, a felvilágosodás földjén úgy, mint a 
sötétség mezején, egyaránt teremhetnek annak virágai, 
egyaránt mutatkozhatnak annak gyümölcsei. Nem min- 
denütt lelhető fel ott, hol az igazságot hirdetik ; nem 
szükségkép hiányzik ott, hol — nézetünk szerint — a 
tévedés uralkodik. Ki legyőzve szenvedélyeit, kellő el- 
határozással teszi azt, mit jobb meggyőződése és 
lelkiismerete szerint jónak, helyesnek talál: erényes 
az, ha mindjárt valamikép másokkal jár is egy és 
ugyanazon templomba. 

Bármennyire a józan észnek, az egymásközötti 
békének legyen is azonban alapelve az, mit most 
emlékezetbe hoztam, sok ember, különösen napjaink- 

ban, nincs vele sehogysem kibékülve . . . Többet mon- 
dok: sokan a vallástalanság eltagadhatatlan jelének 
tartják ma az eféle elveket. Kezdik hinni az emberek, 
hogy csak az igaz vallás teheti az embert erényessé. 
Mivel pedig a maga vallását természetesen mindenki 
egyedül helyesnek és egyedül igaznak tartja, nem 
csoda, ha sokan olyan meggyőződésben élnek, hogy 
erényes, becsületes, tiszta jellemű egyéneket csak az 
ő vallásában lehet találni. Igen, az elfogultság és ra- 
jongás odáig megy, hogy az emberek megítélésében 
magát az Istent is olyan gyarlónak gondolják, mint 
aminők a szív és a lélek benső értékének a meg- 
határozásánál mi magunk vagyunk egymással szem- 
ben. Mivel Isten kijelentette a maga vallását, — így 
okoskodnak ma közöttünk sokan, — természetesen 
ezen a valláson kívül nincsen üdv, nincsen erény, 
nincsen megigazúlás. Minthogy pedig erre a kérdésre : 
melyik a kijelentett vallás? mindenki azt feleli: az 
enyim ! — azt kezdik megállapítani, hogy a kegyelmes 
Atya mindenkit elítél, ki nem úgy hiszen, mint ő, — 
sőt, hogy őt is eldobná magától, ha nem azon az 
úton járna, amelyen a tömeg, ha nem azt hinné, amit 
hinni szokásuk a kényelmes természetű embereknek. 

K. K. ! A mai alkalom, annak jelentősége hív 
fel engemet, hogy e hibás nézetnek, ennek a kár- 
hozatos iránynak, amennyiben az talán közöttünk is 
mutatkoznék, lehetőleg ellene hassak. Reformált egy- 
házunk újabb tagokkal szaporodott, nem adhatunk 
át nekik szebb örökséget, mintha az első lépéstől 
figyelmeztetjük az apostol szavaira : egymást békesség- 
gel szeressétek. 

Mindnyájan a szeretet vendégségében kívánunk 

részesülni: azért hozzánk is illő léend, ha a keresz- 
tyéni szeretet és kölcsönös türelem elve előtt megál- 
lapodunk, ha meghallgatjuk annak szavát, mely így 
hangzik : az ember erkölcsi értéke nem a vallástól függ 
s az erény a legtévesebb vallásban is lehetséges. 

Remélem, sikerülni fog állításomat bebizonyítani. 
Kisérjen figyelmetek! 

Nagyobb tévedésbe bizonyára senki sem eshe- 
tik, K. K. ! mint az, aki talán abban a meggyőződés- 
ben él, talán olyan véleményt terjeszt, hogy mind- 
azok, kik az egyházon kívül állanak, egyenes tárgyai 
Isten haragjának s kikerülhetetlen sorsuk csak a sötét 
kárhozat. Pedig én nem ismerek olyan egyházat, mely 
minden további feltétel nélkül üdvözít ; de még ke- 
vésbbé ismerek olyat, mely kizárólag és egyedül az 
által tenne valakit boldoggá, hogy ő ahhoz és nem 
éppen egy másikhoz tartozik. Az emberi boldogság 
sokkal komolyabb, sokkal nehezebb feladat, semhogy 
oly könnyen jönne. Azért valamennyi igazság, melyet 
az egyház tanít, mind az a jő ; mit kinek-kinek adhat, 
csak az egyik kicsiny eszköz ennek a nagy ered- 
ménynek a létrehozására; a másik, ami fő, saját 
kezedben van: az embernek önmagát kell boldoggá 
tennie. Ez pedig oly módon, lehetséges, hogy a 
neki adott kegyelem mértéke szerint igyekezzék 
erkölcsileg nagyobbá lenni. A hit — mondja az 
apostol — még ha hegyeket mozdít is, csak zengő 
érc és pengő cimbalom, ha nincs mellette a szeretet, 
ha nincs mellette az erény. (I. Kor. Xni: 1.) 

Avagy azt hiszitek talán, hogy az Isten, ha vala- 
kit idvezíteni akar, feltételül köti ki, hogy neki az 
igaz egyházban kell születnie? Nem ember ő, hogy 

számítás vezesse szent kezét; nem ember ö, hogy 
viszontszolgálat fejében adjon valamit. Az ilyen feltétel 
lealacsonyítaná előttem szent nevét; az ilyen önösség 
nem ajánlaná előttem jóságát. Az igazság, a kijelentés 
ismeretéről ne beszéljünk : az igazság ismerete magá- 
ban még nem emeli senkinek erkölcsi értékét. Azt 
meg nincs hatalmamban tudnom és ismernem, ami 
olyan természetű, hogy először ki kell jelentetnie. 
Szerencse, aki megismerheti ; de nem bün, ha valakinek 
nem volt alkalma arra, hogy sajátjává tegye. Ama 
tudat, hogy valaki egész odaadással hisz az evangyé- 
liumban, még egy szívet sem tisztázott a világ ítélete 
előtt, ha máskülönben nemtelenül érzett. A tévedés, 
amelyben valaki egy és más dologra vonatkozólag volt, 
még egy igaz jellem nagyságából sem vont le egy 
hajszálnyit sem. Ámde a jó cselekedetnek magában, 
benső ismereteim egész összegétől függetlenül is, értéke 
van! Ezért a vallás valamennyi igazsága sem képes 
fölemelni, naggyá tenni azt, aki a bün porában gyö- 
nyörrel fetreng. Ezért a vüág valamennyi hatalma sem 
képes senkit sem megfosztani az önérzettől, melyet a 
jó gyakorlása kiben-kiben eszközöl ; nem, még akkor 
sem, ha talán a jót más felfogás szerint gyakorolta 
is, mint ahogy szokás és ha talán ő egészen máskép 
gondolkozik is, mint ahogyan gondolkozni arról ma 
divat. 

Azt hiszem, K. K. ! hogy ezek az értelemnek, a 
józan észnek szavai. Már pedig Istenről úgy gondol- 
kozom, hogy ő az embert csak oly alapelvek után 
ítélheti meg, melyek az értelem világa előtt kiállják a 
bírálatot. így állván a dolog, igazán ellenkeznék a 
józan ésszel feltennünk ő róla, hogy ő a tévedést. 

az egy és más dologban való ismeretlenséget — ame- 
lyek a felfogásnak és az értelemnek akaratlan töké- 
letlenségei is lehetnek, — éppen oly bűnül számítja 
fel, mint a szív szertelen hajlamait, mint a lélek gonosz 
indulatait. Millió ember ül még ma is Jézus világa 
nélkül lelki sötétségben ; akárhány testvér van itt közel 
hozzánk, ki, mert más volt élethivatása, nem áll a 
műveltségnek azon a fokán, amelyen te farizeusi öntelt- 
séggel kevélykedel . . . Tagadd meg hát ezeket ! Mondd, 
hogy az egyszerű ruha alatt nem lehet olyan nemes 
szív, mint a tied ; mondd, hogy eszerint hát a szegény 
nem is bírhatja örökség szerint Istennek országát. 
Pedig a külömbség köztetek és ö közötte talán csak 
az, hogy te cégért teszesz magadra, ö pedig csendesen 
így imádkozik: „ítélj meg Uram engemet, te látod 
legjobban szívemet!" 

Avagy önmagad teremtménye-é az értelmi erőnek 
az a mértéke, mellyel rendelkezel ? Én úgy tudom, hogy 
Istennek jóságos adománya az! Avagy tőled függ-é, hogy 
a dolgok értelmed világánál úgy és ne máskép jelen- 
jenek meg? Én úgy tudom, hogy az értelem ép oly 
korlátozott, mint a szem! Amennyire alaptalan volna 
tehát bűnül beszámítani valakinek, hogy ö miért nem 
lát jobban és tovább, mint valósággal, épen olyan 
jogtalan zsarnokság lenne tőled őt arra kényszeríteni, 
hogy lássa azt, amit te látsz, amit te látni tudsz; 
higyje azt, amit te hiszesz, amit hinned könnyen lehet. 
Avagy ki adta neked azt a jogot, hogy valakinek a 
benső szentélyéig nyomulj ? hogy valakinek lelkiisme- 
reti kérdéseiben lépj fel biróúl ? Ezeknek a kérdéseknek 
a megoldása nem tereád tartozik ; ezeknek rendezésé- 
vel Isten előtt egyedül ő a felelős csupán. Érd be azzal 

a szerencsével, hogyha neked a léleknek ez az ereje 
felülről, Istennek kegyelméből, adatik; de ne tartsd 
bűnnek, ha valaki azzal nem bír és ha valakinek az 
csak a léleknek hánykódásai, az értelemnek fárasztó 
munkája után leszen sajátjává. Egy hívő emberhez, 
aminő te vagy, illő dolog, hogy ne káromolja Istenét ; 
már pedig ezt teszed mindannyiszor, valahányszor 
úgy gondolkozol, hogy a te hited nélkül nem lehet 
senki erényes. Mert hiszen ezt a hitet, épen te szerin- 
ted, nem mindenkinek adja ; nos és mégis oly erényt 
követelsz, mely e hit nélkül, nézeted szerint nem 
lehetséges ? ! 

Nem, K. K. ! Isten bizonyára nem a személyt^ 
hanem a szívet, nem magát az értelem világát, mely 
valaki előtt ragyog, hanem ama cselekményt nézi és 
ítéü meg, melyre valakit az értelem rá vezetett, mely 
a világosságnak eredménye lett. Nem lehet rossz fa 
az, mondja Jézus is, mely jó gyümölcsöt terem. 
(Mát. Xn : 33.) Nem az a fő, ki ültette a fát, Pál-e, 
Apolos-e? Nem az a fő, melyik fa melyik helyre 
jutott ? Majd a gyümölcs fogja eldönteni : ki közülünk 
tárgya Isten haragjának, vagy pedig atyai szereteté- 
nek ? ! Vájjon szednek-e hát a tövisről szőlőt, vagy a 
bojtorjánról fügét, ha mindjárt oly helyre ültetik is, 
hol legjobban járja a verőfény, ha mindjárt legnagyobb 
gonddal ápolja is a szőlő ura?! (Mát. VII: 16.) Aztán 
talán nem is szép, ha a testvérek így veszekszenek 
az atyai örökség elsőbbségi joga felett ? Talán nem is 
illő, ha valaki minden áron osztani akarja azt^ 
amit nem szerzett, ami neki is csak ajándékképen 
adatott. Az érdemel, az kap bizonyára legtöbbet, ki 
legtöbbet szerez, ki legszívesebben cselekszik; nem 

pedig az, ki legvilágosabban lát, ki legtöbbet tud. 
Jézus a jerikói utasról mondott felséges példázatában 
a samaritánusnak, egy zsidó eretneknek adja az 
elsőbbséget a kevély, érzéketlen, igazhivő lévitával 
szemben. A samaritánus emberszeretetét, erényét, 
nemes szívét, értelmi tévedése ellenére is, örök példa- 
képül állítja fel tam'tványai elé ; ezt mondván : „Men- 
jetek el és ti is ekképen cselekedjetek!" — Avagy: 
„Nem bánom, menjetek bár és kezdjétek el az áldás- 
talán harcot, mely az egymás igazának megállapítása 
felett kikerülhetetlenül bekövetkezik!" De mi ezt még 
sem szeretjük, mert mindenben mesterünknek tartjuk 
a Krisztust és mert, amennyire lehet, igaz tanítvá- 
nyai akarunk lenni. Azért közel maradunk Jézushoz 
és ő utána hirdetjük, hogy az erény nem kizárólagos 
joga egyik vallásfelekezetnek sem; hirdetjük, hogy 
az az erős akarat, az az állandó hajlam, amelynek 
erejével ki-ki teszi azt, ami jó, ami helyes és hogy 
nincs olyan emberi szív, melyet az néha-néha meg 
ne szállana, melyhez az erő hozzá ne férkőzhetnék. 
Hirdetjük, hogy mindent tudni — igaz — nem lehet, 
de sok jót tenni mindenkinek van - elég alkalma és 
elég ereje. 

Igen, K. K. ! ilyen felfogás, ilyen alapelvek val- 
lására tanítsa ki nálunk mindenki a szívét ; ilyen meg- 
győződés emeljen fel mindnyájunkat az általános 
emberszeretet magaslatáig. Mivel a vallásos igazságok- 
ban mindnyájan egyek nem lehetünk, gondoljuk 
meg, hogy lehetetlenséget kívánni nagy gyarlóság, de 
magasabb tekintetben azért mindnyájan rokonok, 
emberek vagyunk. Becsületesség és erény az emberi- 
ség eme legtisztább kötelékei, mindenütt meglelik 

hazájukat, mindenütt megtalálják termő földjüket. 
Mindenütt vannak hívei a jónak, melyre mi is igyek- 
szünk; tehát mindenütt vannak testvérek, barátok, 
tiszteletet érdemlő embertársak. Az út, melyen hala- 
dunk, igaz, hogy sokféle, az egyik nehezebb, a másik 
kényelmesebb ; de akinek nemes szíve van s erejéhez 
képest a jó után igyekszik, végre a legnehezebb úton 
is csak eljutand lassanként az Atyához. Egy út van 
csak, amely téveteg, amely boldogságra soha sem 
vezet — a bűnnek útja. Erre ne lépjen közületek 
soha senki sem; ettől való visszatartózkodásra adja 
Isten mindnyájunknak a jobb lélek erejét. Ámen. 

(Werkmeister nyomán,) 



vni. 

* 

A szeretet régi és új parancsolatja. 

— Közönséges egyházi beszéd. — 

Alapige: 1. János. II: 7 — 11. Atyámfiai, új tudományt nem 
írok néktek, hanem régi tudományt, melyet eleitől 
fogva tudtatok ! E régi tudomány az a beszéd, me- 
lyet hallottatok eleitől fogva. Viszontag új tudományt 
írok néktek, mely igaz mind ő reá a Krisztusra 
nézve, mind ti reátok nézve: mert a sötétség el- 
múlt és amaz igaz világosság immár fénylik. Aki 
azt mondja, ő a világosságban vagyon, és az ö 
attyafiát gyűlöli, mindez ideig sötétségben vagyon. 
Aki szereti az ő attyafiát, világosságban marad és 
abban nincsen semmi botránkozás. Aki pedig gyű- 
löli az ő attyafiát, az sötétségben vagyon, és a sö- 
tétségben jár; és nem tudja hová megyén; mert 
a sötétség megvakította az ő szemeit. 

Egy régi és egy új parancsolatról beszél az az 
ismeretlen keresztyén író, akinek szavait választottuk 
ma elmélkedésünk alapjáöl. Egy olyan régi parancs- 
ról, mely új is egyúttal, — a szeretetről. Réginek al- 
kalmasint azért nevezi, mert hiszen már nagy idő óta, 
Izraelben, Görögországban és Rómában, a bölcsek 
mondásaiban és a népek ajkairól is, sokféleképen 
hangzott az ; újnak pedig kétségenkívül azért mondja, 
mert csak a keresztyénség felejtette ki elsőbben egész 

terjedelmében, a maga teljes mélységében és meleg- 
ségében. 

Dehát csakugyan igaz-e állításunknak ez a má- 
sodik tétele is ? Korunkban, — midőn oly sokan kü- 
lönös mulatságot csinálnak magoknak abból, hogy a 
keresztyénséget, amelyből futottak fel pedig eddig, mint 
repkény, nemünk legszentebb érzelmei és legmagasz- 
tosabb gondolatai, mindenáron lealacsonyítsák és ki- 
fosszák, — azt is megkísértették, hogy Jézustól még 
azt az utolsó dicsőséget is elvitassák, melyszerint a 
felebaráti szeretet, a könyörület, az ellenségszeretet és 
az emberek egymásközti testvériségének alapelveit ő 
plántálta tanai és példája által az emberiség szívébe 
úgy, mint még senkisem ő előtte. „A szelídséget és 
könyörületet, mégpedig nem csupán az emberek, hanem 
minden élőlény iránt, a keresztyén időszámítás előtt 
már ötszázaddal előbb ajánlotta a buddhaizmus. Hogy 
a felebaráti szeretet parancsolata az egész törvény 
összege : ezt meg a zsidók között Jézus előtt már egy 
emberkorral előbb tanította Hillel rabbi. Hogy az ellen- 
séget is tartozunk segíteni: ez már Jézus előtt alap- 
elvök volt a stoikusoknak. És egy emberöltővel utána 
már, azonban mindenesetre függetlenül ő tőle, Epictetos 
minden embert testvérének nevezett, mert Isten mind- 
nyájunknak atyánk. Ez az ismeret, az emberiség fej- 
lődésének elannyira útjában fekszik, hogy azt bizo- 
nyos helyeken, és pedig nem pusztán csak egyeseknek, 
szükségképen fel kellett találnia!" (Strauss: Der alté 
und der neue Glaube. 83. lap.) 

így tehát a mi keresztyén írónknak nem lenne 
igaza, midőn a szeretetet új parancsolatnak nevezi, s 
a keresztyénség semmi különösebb érdemet sem szer- 

Mitrovics : Papi dolgozatai. I. 7 

zett magának azáltal, hogy ajánlotta azt. Vizsgáljuk 
meg. Aztán ítéljetek ti magatok. 

Hogy a szeretetet már jóval Jézus előtt is hir- 
dették és gyakorolták, az bizonyos. Mint a férfinak a 
nőhöz, az anyának az ő gyermekéhez, a fiútestvér- 
nek nőtestvéréhez, a barátnak az ő barátjához, a nemes 
keblünek még az ellenséghez is való természetes von- 
zalma magától és oly hatalmasan nőtt az az emberi 
szív talajában, hogy nagyszerűségét minden égalj és 
ihinden nyelv hirdette eleitölfogva, ahol csak ember 
lakott. Minden értebnes dolgot — írja a nagy költő — 
elmondtak már egyszer valamikor s nekünk csak újra 
kell azt mondanunk; hanem sok függ aztán attól, 
hogyan és mi összefüggésben mondjuk azt újra. 
A keresztyénség a szeretetet egy új világnézettel hozta 
sokatmondó összefüggésbe: a vallás központjává és 
az erkölcsiség alapjává tette azt. 

Az Isten szeretet! Ez korántsem olyan magában 
álló kijelentés, melyet csak mintegy esetlegesen, szór- 
ványosan lehetett a keresztyénség legrégibb okmányai- 
ban feltalálni; sőt ellenkezőleg inkább az alaphangja 
ez a keresztyénségnek. A világ hatalma úgy tűnik itt 
fel, mint amely mindenkihez közelálló, mindenki szá- 
mára jelenlevő, s mindenki iránt szíves, kegyelmes, 
áldó hatalom. Kiengesztelése végett nem kíván állati 
és emberi áldozatot; nem várja meg, hogy emberi 
kezek szolgáljanak neki, — sokkal inkább ő ad 
életet és lehelletet mindennek és ő tölt be mindent 
jóvoltából. Az emberektől nem vár semmiféle szolgál- 
tatást ; nem fenyegetőzik törvényeivel, sőt ő adja meg 
és ő hozza létre az ember számára mindazt, amit 
csak a törvény kíván ; mert ő az a szentlélek, ki lakást 

vesz az emberben; mert ö olyan szeretet, mely gaz- 
dagon árasztja el a szívet. Ö ruházza a mezők lilio- 
mait és ö táplálja az égnek madarait; az embernek 
pedig önmagát adja oda egészen, hogy érezze és 
élvezze öt. Nem akarja, hogy csak egy is elvesszen, 
hanem hogy mindenki eljusson az igazság ismeretére ; 
nem kívánja a bűnösnek halálát, hanem megtérését 
és életét. Még azután is keresve, hívogatva jár utána 
annak, aki dacol vele és ezer akadályt gördít útjába, 
csakhogy eszmélkedésre bírja öt. A bűnbánót még 
bensőbb örömmel fogadja keblére, mint az igazságost 
s az Isten angyalainak öröménekét zengi annak meg- 
térésén. Felkeresni és boldoggá tenni mindenkit, 
aki csak elveszett ; íme ez egyedüli feladata az ö leg- 
nagyobb küldöttének s mindazoknak, akik csak az ő 
nevében jönnek az emberekhez. Még ama fájdalmak, 
csapások és nélkülözések is, amelyek elválhatatlanok- 
nak látszanak a világtól, csak az ö nevelő szeretet- 
eszközeivé lettek itt. „Megdorgálja az Ür, akiket sze- 
ret". Azért azoknak, akik az Istent szeretik, minden 
dolognak, — a magasságnak és mélységnek, a szük- 
ségnek és bőségnek, a fájdalomnak és az örömnek, 
sőt még a tévedésnek és hibának is, — javukra kell 
szolgálnia. 

Az Isten szeretet ! Ez a keresztyénség okmányai- 
ban amaz alaphang, mely messze túlhaladja az isme- 
retnek mindama megzavarásait, melyek természetesen 
itt sem hiányzanak. De ha az Isten szeretet, akkor 
a szeretet a világon ama mindent átható dolog, 
amelynek fényében minden ellentmondás elenyészik 
és minden fájdalom megenyhül. 

De az ember részéről is a keresztyénségben 

jutott csak a szeretet elsőbben elvi értékhez és mé- 
lyebb jelentőségéhez. Az ember, mint ember és nem 
mint zsidó vagy görög, nem mint férfi vagy nő, nem 
mint úr vagy szolga! (Gal. in. 28.) Az ember, mint 
Isten fia, mint lélekből és lélekre való lélek, nem 
pedig, mint a porból és a por számára való por; 
mint oly végtelen értékű lény, hogy az egész tágas 
világ sem elégséges kárpótlás és váltságdíj egy ember 
szívére! (Máté XVI. 24.) Az ember, mint aki oly 
magasra van becsülve az örök Isten szemében, hog^^ 
minden felüdítő ital víz, melyet a szomjazónak adunk, 
fel van jegyezve az életnek könyvébe; hogy minden 
bántalom, mellyel egy embert illetünk, az örök Isten 
méltósága ellen való merényletnek tűnik fel; hogy 
csak annyiban van részünk az élet kegyelmében is, 
amilyen mértékben vagyunk szolgálatkészek, szívesek 
s felebarátaink irányában békülékenyek. Ezért egyik 
ember sem puszta eszköze egy másik ember kedv- 
teléseinek, hasznának, a kizsákmányolásnak, az uralom- 
vágynak. „Az embernek fia nem azért jön, hogy ural- 
kodjék, hanem, hogy szolgáljon és váltságul adja 
életét felebarátaiért". „Egyik a másik iránt tisztelettel 
viseltessék és senki se nézze csak a maga hasznát, 
hanem a más hasznát is". Ezért az ellenség szeretete 
korántsem egyszerű föllángolása csak a nemes szív- 
nek, mely mint valami feltűnő, emberfeletti dolog, 
csodálatot ébreszt, hanem egészen természetes emberi 
dolog és pedig éppen azért, mert az ellenségben is 
az embert kell becsülni. Embertársamnak pedig koránt- 
sem attól függ az értéke: véletlenségből mi viszony- 
ban áll átmenetileg az én személyemmel? Hiszen az 
örök Isten sem vonja meg az ő esőjét és napsuga- 

rait, sőt az ö érző és ébresztő lelkének áldásfolyamát 
sem, még attól sem, aki káromolja őt. 

íme, — ki akarná ezt tagadni, — ezek azok az emberre 
vonatkozó alapnézetek, melyek az egész újszövetség- 
ben átvonulnak és amelyek az abból származó élet- 
igék által teljes szépségükben és mélységükben van- 
nak mai nap már szívünkbe plántálva. 

S mert a keresztyénségben a szeretet az Isten- 
ről és az emberről való új világnézettel állíttatott 
sokatmondó összefüggésbe, azért lett az a vallásnak 
központjává és az erkölcsiségnek alapjává. „Szeresd 
a te Uradat, Istenedet teljes szívedből, teljes lelkedből 
és minden erődből ; szeressed a te felebarátodat, mint 
magadat (sőt, tehetned hozzá Jézus szellemében: 
még jobban, mint magadat, amennyiben életedet is 
áldozatul kell adnod felebarátodért) ; ez a törvény és a 
próféták írása. íme ily kevés és mégis oly sok; csak 
egyetlen, a szeretet az, mit Jézus a vallás lényegé- 
nek nevez. Legnagyobb tanítványa is azt mondja az 
egyedüli okos istenitiszteletnek, ha magunkat szent és 
élő áldozatul állítjuk oda Istennek. (Róma Xn. 1.) 
A legnagyobb és a legtisztább kifejezés, amelyben 
együvé foglalta a keresztyénség a vallás lényegét: 
az istenfiúság. Elvetni a félelem szolgai lelkét és a 
szeretet fiúságának ama lelkét hordani magunkban, ki 
által kiáltjuk: „abba", azaz szerelmes atya (Róm. VIIL, 
Gálát IV. 6.); s nem látni többé semmiféle fegyel- 
mező eszközt a hátunk mögött, hanem érezni azt, 
hogy egyedül a szeretet kormányoz bennünket; és 
ebből a forrásból meríteni gondolatainkat, szavainkat 
és cselekedeteinket; nem szolgának lenni a házban, 
hanem szabad fiúnak, ki az ő gazdag atyjának javait 

kezeli (Gálát III. 25., IV. 1 — 6.): ezt jelenti a vallásos 
hit a keresztyénség értelmében. 

A szeretet lesz itt vallássá. Ahol ez hiányzik, 
mind az, amit csak a valláshoz szoktunk különben 
számítani, bárminek látszik is, csak zengő érc és 
pengő cimbalom (I. Kor. Xin.); mindaz, ami külön- 
ben annak nevébe burkolódzik: minden alamizsnál- 
kodás, minden imádkozás, templomba járás, bőjtölés 
csak képmutatás színében tűnik fel. (Máté VI. 1. köv.) 
És így lesz a szeretet egyszersmind minden erkölcs- 
nek alapja. „Senkinek semmivel ne tartozzatok, ha- 
nem hogy egymást szeressétek; mert aki egymást 
szereti, a törvényt töltötte be. Mert eme parancsola- 
tok: ne paráználkodjál, ne ölj, ne lopj, hamis tanú- 
bizonyságot ne tégy, ne kívánjad a másét — és ha több 
más parancsolat vagyon is, e beszédbe foglaltatik be 
summa szerint : szeressed felebarátodat, mint temaga- 
dat. Mert a szeretet a törvénynek betöltése ''. (Róma 
Xin. 9 — 10.) Csak egy bün van a világon : az önzés ; 
és csak egy erény : a szeretet. Ez értelme ama köve- 
telménynek is, melyet a keresztyénség oly határozót- 
tan állított az erkölcsiség központjául, hogy az ember- 
nek újjá kell születnie. A „természeti" ember az az 
ember, aki csak önmagát keresi; míg az újjá szüle- 
tett ember az, aki szeret. Megérintve az Istennek 
lelkétől, meggyőzetve Istennek szeretetétől, boldog- 
nak és szerencsésnek érezve magát az élet kegyel- 
mének birtokában, kénytelen mintegy benső áldásait 
kiárasztani ; azt szólja ajaka és azt is teszi, ami- 
vel szíve telve van. Óh, a hit, az az Istennek, 
mint megbocsátó szíves és áldó hatalomnak ben- 
sőnkben való megtapasztalása, nyughatatlan munkás 

egy dolog s a szeretetben mutatja ki a maga tevé- 
kenységét. 

Es végre vajon jutalomra számító vallás-e 
ez ? En jól ismerem az új-szövetségben ama helyeket, 
amelyeknek jutalomra számító hangzásuk van. Dehát 
mikor hagyunk fel már avval, hogy a fát amaz egypár 
vad hajtása után ítéljük meg, melyet a kertész elfelejtett 
róla levágni ? Mikor tanuljuk meg már azt, hogy a val- 
lást legbensőbb szívverésében lessük el s a szerint 
ítéljük meg? Vizsgáljuk meg egy Jézusnak, egy Pál 
apostolnak életét és működését ! Hol találunk abban a 
kegyességnek, a bírnivágyásnak csak egyetlen nyo- 
mára is? Mindazok az alakok, melyeket az evangé- 
lium az ö legbensőbb életösztönéböl kifolyólag terem- 
tett, hangos és folytonos tiltakozás a vallásos élet 
terén a jutalomra való számítás ellen. Ott van ama 
vámszedő, ki megigazulva tér meg házához és bol- 
dognak érzi magát ama benső békében, amelyet talált; 
ott Mária, ki elfelejti a világot amaz örök igék miatt, 
melyeket meghallott; vagy ama bűnös asszony, ki a 
bánat könyével teszi életét a szeretet lábai elé és 
megelégszik eme vigasztaló szavakkal: menj el bé- 
kességben ! ama fiú, kit a magábatérés útja az atyai 
ház boldog csarnokaiba vezet vissza; az az alázatos- 
ság, mely saját érdemeit sem ismeri s midőn az örök 
bíró jutalmat akar adni munkájáért, csodálkozva, 
megszégyenítve kérdezi: mikor és hol tettem én 
ezeket? Itt az önmagát elfelejtő odaadás mindezen 
alakja határozott ellentétben áll a farizeusnak Istennel 
alkuvó, számító kegyességével. Vagy ama nagy élet- 
küzdelem, amelyet leveleink tanúbizonysága szerint, Pál 
apostol a hitért folytatott az álszenteskedéssel szemben ; 

aztán az alázatosságért és igénytelenségértj szemben 
az érdemhajhászattal ; a háládatosságért az előjogok és 
szolgálattételek miatti dicsekedés ellenében: mi egyéb 
hát ez legigazabb mivoltában, mint a vallás terén a 
bírni vágyás elleni küzdelem?! 

Nézzük csak még egyszer át azt a szerepet, me- 
lyet a szeretet a keresztyénségben elfoglal. Emlékez- 
zünk csak vissza, hogy azt egy új világnézettel hozták 
itt sokat jelentő összefüggésbe; hogy azt az egész 
vallás összegének és az egész erkölcsiség forrásának 
ismerték fel és jelentették ki; ne feledjük el végre 
azt sem, ami semmi esetre sem a legjelentéktelenebb 
dolog, hogy az emberi kedély és akarat oly megra- 
gadó kifejezést nyer az eszményi személyiség életé- 
ben, hogy azok, akik csak a legkisebb benyomást 
nyernek is ő tőle, egész a halálig a hű szeretetet tün- 
tetik fel életök legmagasabban álló vonásául. Mind- 
ezek után aztán bizonyára nem fogjuk merényletnek 
nevezni, ha a szeretet új parancsolatjáról hallunk be- 
szélni, föltéve természetesen, hogy kellő tiszteletben 
tartjuk azért az emberi nem más jót tevőit és barát- 
jait is. Továbbra is dicsekedhetünk hát azzal, hogy 
Jézus a felebaráti szeretet, könyörület és az emberek 
egymás közti békülékenységének alapelvét oly mér- 
tékben plántálta tanai és példaadása által az emberi- 
ség szívébe, mint még előtte senki sem. 

Senki sem? Gondoljuk csak meg! Nem élt-e 
már ötszázaddal elébb oly férfiú, ki épen oly magas 
mértékben tarthat igényt az eféle dicsérethez? íme 
ott van amaz indiai királyi szülött! A palota gazda- 
sága és pompája közt nőve fel s egy királyi udvar 
műveltségében neveltetve, készakarva cseréli fel bíbor 

ruháját a próféta és koldus köpenyével, mihelyest 
a világ valódi arculatát felismeri. Az élet mélyébe 
való egyetlen pillantás örökre elvette élet-örömét. 
Látta mindazt, ami csak a nap alatt történik; látta a 
születést és elmúlást, a virúlást és enyészetet, — (és 
pedig mindkettőt fájdalmak között), — a teremtett- 
ségnek a véges szorongásai miatti sóhajtozását ; a 
nyomort, mely a bölcsötöl a halálos ágyig ér és a 
sok csalódást, a két végső pont között; a szerencse 
csalogató képeit, mely senkinek sem tartja meg azt, 
mit ígér; a szenvedély esztelenségeit, mely kielégítést 
ígér és undort hagy maga után ; a bölcsnek kínlódását 
az igazság után, amely rászedi őt. Ezek után egészen 
az az érzés hatotta át, hogy a világ csak gonosz álom ; 
az ó-szövetség bölcsével monda: „nyomorúságos dolog 
az embernek élete, a bölcsőtől kezdve, mígnem az 
anya kebelébe térnek vissza, ahonnan vétettek ; semmi 
sincs a földön, csak félelem és remény és utoljára a 
halál;" — és bölcs Salamonnal így kiáltott fel: „Óh 
hiábavalóságok hiábavalósága '^ ! Elmúlik a világ az ö 
örömeivel és Istennek egy igéje sem áll meg örökké. 
Mert hiszen nincs Isten! az égből nem hull üdítő 
harmat üdítve a szomjazó földre; a végtelen pusz- 
tában nem emelkedik lajtorja, amelyen égihatalmak nyújt- 
ják át egymásnak arany kelyhüket, hogy vigasztalással 
és békével töltsék be a gyászoló emberszívet és nincs 
fül a végtelen világűrben, mely megértené az ember 
panaszát. A világ csak látszat és Isten is csak csa- 
lódás. Ezért csak két hangulat menti meg az általános 
pusztaságból a szívet : a világról való lemondás, min- 
den világi szeretetnek, minden gondolatnak és vágy- 
nak ama szent semmiségbe (Nirvána) való sülyedése, 

aztán a könyörület, szánalom, odaadó szeretet az 
összes szenvedő teremtettség iránt, mint amelyek a 
létnek velünk közös terhei alatt sóhajtoznak. 

íme ez a buddhaizmus! Bizonyára oly önzés és 
jutalomra való számításnélküli vallás, mint igen kevés 
más, és a szeretetet benne is egy sokat mondó világ- 
nézettel áll erős összefüggésben, éppen úgy, mint a 
keresztyénségben. Dehát nem szabad-e már emiatt 
a keresztyénségben a szeretetnek új parancsolatáról 
beszélnünk? Már nem állaná-e ki az összehasonlítást 
a galileai ácsfiú az indiai királyszülöttel? Itt a beteg 
szív vallása, a reménytelenség, a kibékülés nélküli 
világfájdalom, amott az egészséges szem, telve remény- 
nyel és hittel, örömmel, életkedvvel, tetterővel ... A 
keresztyénség is ismeri a fájdalomnak egész erejét: 
íme ott van jelképe, a kereszt és az embernek fia 
a végesség legmélyebb nyomorai között! De a fájda- 
lom a nevelő szeretet végső reménye, tehát emelőrugója 
a tetterőnek, megújító sava az életnek; folytonos 
felhívás a hithez, hogy győzze meg a világot, mert a 
legnagyobb szükség mélységéből is ily ének száll fel 
a levegőbe : „szorongások, nélkülözés és szükség közt 
is vidám vagyok, mert ha gyenge vagyok is, erős 
vagyok ; azoknak, kik az Istent szeretik, mindenek egy- 
aránt javukra vannak; ha Isten velünk, kicsoda elle- 
nünk?" A keresztyénség is ismeri a múlandóság pana- 
szait: „elmúlik a világ az ő örömeivel". Csakhogy 
ez a hang erő vei teljes összhangba olvad át valamennyi 
okmányain. A keresztyén ember szeme nem áll meg 
egyoldalúlag ama szemfedélnél, mely minden dolog 
felett kitárva van, hanem mind abban, ami csak jő és 
távozik, annak az istenségnek látja színekben dús 

öltözetét, ki oly felségesen ruházza a mezők liliomát 
és oly dúsan táplálja az égnek madarait, aki minde- 
neket betölt jóvoltával és minden lény számára való- 
ságos jóvá teszi az életet s aki a halálba is életet 
támaszt s életet teremt. A kersztyénség is ismeri a 
világról való lemondást és e tekintetben követelményét 
oly nyomatékkal hangsúlyozza, hogy sokan csakis az 
egyetlen komoly, a világtól elfordult vonást olvassák 
ki arcából. Csakhogy e mellett egyszersmind új eget 
és új földet hirdet. És éhez a földhöz reménnyel telve 
fordulnak követőink szemei. Ennek a földnek a keresz- 
tyén lélek hatalma által a világ durva anyagiságából 
ki kell emelkednie és a keresztyén e világ földében 
és e földnek mezőiben nagy kincset, egy égi országot 
lát, mely onnét kiásható s emelhető, mely fokozatos 
fejlődésben füvet, vetést és kalászt hoz elő saját ere- 
jéböl. Es a világ eme fejlésének nem a semmi a célja, 
hogy ennek az árnyékában keresse az ember nyugal- 
mát és békéjét, — hanem maga az Isten, aki lesz 
mindenekben. Magának az embernek is az a legna- 
gyobb öröme és dicsősége, ha istennek lehet készsé- 
ges munkatársa a teremtő világgondolatok munkájánál. 
Buddha vallása ellenben tétlenségre kárhoztatja népeit, 
mert elrabolja tőlök a hitet, reménységet; a szere- 
tet pedig, amit egyedül hagy meg nekik, siránkozó 
és zavaros. A keresztyénség az emberi erőnek a leg- 
nagyobb mértékű fokozására, szíves, tevékeny szeretetre 
hívja fel népeit. És követték is a felhívást; bátran, 
reménnyel eltölten vállalkoznak a társadalmi feladatok 
megoldására, azaz a szentségre és a világi rossznak a 
legyőzésére. 

Ha manapság sokan, és pedig legnagyobb részben 

magas szellemek és a közműveltség terjesztői, kacér- 
kodnak a buddhaizmussal és Buddhához szeretnék 
vezetni Krisztustól népüket: ebben amellett, hogy ez 
a keresztyén vallás szellemében való tudatlanságot 
jelenti, az idö egyik szánandó kóros jelenségét lát- 
hatjuk. 

Mindezek mellett azért igaz marad az, hogy a 
szeretet a keresztyénségben mint új parancsolat oly 
mélységben és melegségben tűnik elö, mint még soha 
sem azelőtt, sem azután. Dehát miért hangzanak sokak 
előtt a szavak oly különösen és hitetlenül. Azért, mert 
ők csak az egyház és felekezetiség keresztyénségét 
ismerik. Ez pedig mindig eszünkbe jutattatja azt az 
elbeszélést, melyet az olasz költő oly érdekesen ad 
^lö. Ez elbeszélés szerint egy zsidó meggyőzve az 
ő keresztyén barátjának beszédei által, azon a ponton 
áll, hogy keresztyénné legyen. De előbb Rómát s a 
keresztyénségét az ő fényének és világuralmának szék- 
helyén óhajtja látni. Barátja retteg amiatt, hogy mit 
fognak majd az ékesszólás szavai jelenteni szemben 
a tényekkel, melyek megbüntetik a hazugságot ? Dehát 
amaz elmegy és megnéz mindent, ami abban az idő- 
ben ott csak nézni való volt: Istennek és az emberi 
szív kincseinek bitorlóját, a papokat és azok erkölcs- 
telenségét ; az esztelen babonát, a legcudarabb bálvány- 
imádást. De íme! visszatér; barátjának kezébe teszi 
kezét és ezt mondja: „Nos hát keresztyén vagyok! 
mert oly vallásnak, mely mindent el tud tűrni, csak- 
ugyan isteni eredetűnek kell lennie". 

A keresztyénség az ő eredeti szelleménél fogva 
oly egyszerű és oly keveset kíván : „Arról ismer meg 
a világ, hogy az én tanítványaim vagytok, hogy egy- 

,mást szeretitek!" „Ez a törvény és a próféták írása: 
szeressed Istent teljes szívedből és felebarátodat, mint 
magadat". Hanem hogy azért keresztyénnek tartaná- 
nak-e engem a papok és theológusok, ha olyan isteni 
szeretet volna sajátom, mellyel képes volnék minden 
előítéletről lemondani, mihelyest értelmem átlátta annak 
semmis voltát, minden rossz szokással felhagyni, mi- 
. helyest a lelkiismeret fénye megvilágosította azt; min- 
den kötelességet gyönyörűséggel teljesíteni, a szomorú 
és vidám órákban Istennek kebelén nyugodni, mint 
a gyermek szokott az ő atyjának kebelén, — mind-^ 
ezek mellett azonban nem írnám alá az ő előítéletei- 
ket és szükkeblüségöket ? — hát azt nem tudom. Afelől 
azonban már annál erősebben meg vagyok győződve, 
hogy az, aki a szeretetet tette vallássá, felettem is 
kitárná áldó kezét és azt mondaná: „Azok az én 
bátyám és néném, akik teljesítik a mennyei atyának 
akaratát". És ha oly felebaráti szeretettel rendelkezném, 
amely hosszútűrő és kegyes és nem nézi csak a magáét ; 
amely nem tűrheti el azt, hogy a nap lemenjen az 
ő haragja felett; amely kibékül bántaJmazóival és meg- 
nyeri azokat ; tudom, hogy akkor, ha megkérdene amaz 
örök bíró: melyik egyházhoz tartozol? pápista, vagy 
kálvinista, darbysta vagy methodista voltál-e hát, és 
én így felelnék: egyik sem óh Uram! — azt fogná 
mondani : helyesen fiam ! egyik sem — vallásosságból. 
Sokatmondó jelenet a Pál apostol életéből, me- 
lyet az „Apostolok cselekedeteiről írott könyv" szá- 
munkra egy helyen vázol. Épen ahoz akar az apostol 
kezdeni, hogy lerajzolja az evangéliom szolgálatában 
tanúsított tevékenységét, midőn a zsidó király, Agrippa, 
eme kicsinylő észrevétellel szakítja meg beszédét: 

„Nagyon kevéssel akarsz rábeszélni, hogy keresztyén 
legyek ; hogy szakítva minden világi tekintettel és 
atyám hitének minden kötelékével, annak az utálatos 
újitó szektának legyek tagja, melynek már csak neve 
is elég elítélés". — Nagyon kevéssel! Csak azzal a 
Jézussal, az ö életével, az ö szellemével! Nincsen 
semmi azokból a dolgokból, melyek minden vallást 
kitüntetnek, megkülömböztetnek : semmi sokat jelentő 
szertartás, a hittételnek kész rendszere, bevett egyház- 
alkotmány! Nagyon kevéssel! És mit felel az apos- 
tol? „Kívánnám az Istentől, hogy mind közel, mind 
ugyan valóban, nemcsak te, hanem mindazok, kik 
most engem hallgatnak, lettek volna olyanok, mi- 
nemű én". 

Nem hogy keresztyének legyetek, — mert hiszen 
mit tesz a név, a szó? mi köze van a vallásnak a 
vitakérdésekhez, a theológiai meghatározásokhoz ? Ke- 
resztyén ide, keresztyén oda! hát dobjátok el a ne- 
vet, ha egyszer nektek kényehnetlen, vagy gyűlöletes 
az ! De ha olyanok lennétek, mint én vagyok ! mi 
tudjuk, mit jelent ez: hogy mindnyájan érezzétek, 
hogy ti Isten fiai vagytok, akiket Istennek lelke kész- 
tet, akiknek szívébe a szeretet van kitöltve! Akik a 
fiúság lelkével cserélték fel a félelemnek szolgai lel- 
két, hogy elmondhassák : „Abba ! Atyám ! akinek az 
emberiség javáért való, önmagát is felemésztő oda- 
adásuk esetében azon egyetlen mentségük van csu- 
pán: a Krisztus szeretete késztet így engemet! Mi 
lehet a keresztyénségnek célja, ha nem az, hogy ilyen 
embereket képezzen? De az egyházak nem elégedtek 
meg ezzel. Azok így szólottak: egyik zsinórmértéket 
a másikra, egyik parancsot a másik után ! Ök az ő 

szabályaikat és dogmáikat, amelyek pedig elvégre is 
csak emberiek és mulandók valamennyien, feljebb- 
valóknak tartották, mint ama keveset, amelyen alap- 
szik pedig mind ez; s éppen e miatt a türelmetlen- 
ség és gyűlölet kiáltozásával töltötték be a világot s 
elszámlálhatlan sokat ártottak a keresztyén nevezetnek. 

írjátok azért minden templom bejáratára azt, amit 
az ösz János, az őskor eszmékben dús mondája alap- 
ján, a keresztyénség magvának nevezett Efézusban 
és a mi teljesen elégséges is : Fiacskáim, szeressétek 
egymást! De írjátok szívetek táblájára is mindennap 
megújítva, éppen azért, mert az összes és önhaszon- 
lesési hajlam mindennap újra ébred: „Üj parancso- 
latot adok nektek, hogy egymást igen szeressétek ! " 

Mindenekelőtt pedig ne válasszátok szét azt, ami 
a dolog természeténél fogva össze van kötve ; mintha 
az istenszeretet és felebaráti szeretet két külömbözö 
dolog lenne, holott pedig a szeretet parancsa csak 
egy. „Aki azt mondja: szeretem az Istent, és gyűlöli 
az ö attyafiát, hazug az. Mert aki nem szereti az ö 
attyafiát, akit látott, mimódon szeretheti az Istent, 
akit nem látott"? (I. Ján. IV. 20.) De viszont „erről 
ismerjük meg, hogy mi az Istennek fiait szeretjük, ha 
mi az istent szeretjük''. (V. n.) „Ne válasszátok szét 
azt, amit Isten összekötött. Ne legyen inkább vallá- 
sotok, ha egyszer semmi szeretet sincs bennetek. Ne 
imádkozzatok inkább, ne adjatok hálát, ne éljetek az 
Úrvacsorájával, ha egyszer semmi szeretet sincs ben- 
netek. Mert hiszen ez lehetetlen dolog. A ti valláso- 
tok csak hiábavaló tudás, ha hiányzik abból a meg- 
ható, életerösítö és átható szeretet. Imádságotok üres 
szófaragás csupán és semmit sem nyertek vele, ha 

nem szerető szívből fakad és Isten azt válaszolja rá : 
Távozzatok el tőlem szátoknak fecsegésével. Úrvacso- 
rázástok üres szertartás. Az, ki szeretetből halt meg 
a kereszten, csak azt hallgatja meg, aki érzi a sze- 
retetet. Ne közeledjetek ide, hanem menjetek el előbb, 
béküljetek ki és tegyétek le az ellenségeskedést és 
akkor jöjjetek az Úr oltárához". (Harms.) Ámen. 

Láng HenrikbőL 



Isten és a világtörvények. 

— Közönséges. — 

Alapige: Róm. I. 20. Ami Istenben láthatatlan, tudni- 
illik az ö örökkévaló hatalmassága és Istensége, e 
világnak alkotmányából és a teremtett állatokból 
megértetvén, megláttatnak ; e végre, hogy legyenek 
ök maguk menthetetlenek. 

Majdnem hihetetlen, K. K. ! mily könyen elbánik 
-^isorunkban sok ember a vallással. Mióta arra a meg- 
győződésre jutottak, hogy mind az, ami csak van és 
történik, természetes világ-okokból származik s az 
azokban működő törvényekre vihető vissza; mióta a 
mai tudománynak oly meglepő eredménnyel sikerült 
eme világ-okokat és törvényeket fölfedeznie : az embe- 
rek részére ama szavaknak, melyekben korábban az 
emberiség legmagasabb gondolatait és legmélyebb ér- 
zelmeit fejezte ki, — Isten nevének és a Gondvi- 
selésnek — nincs többé értelme, s nem is képesek 
többé magukban azokat az érzelmeket felkölteni, melyek 
előbb eme szavakhoz fűződtek volt. És habár nem 
titkolják is el, hogy a vallás elestével kénytelenek le- 
mondani több olyanról, ami az emberiség előtt ré- 
gebben örvendetes és vigasztaló volt: új világisme- 
retükben teljesen megelégedetteknek látszanak, gyak- 
ran igazán úgy beszélnek, mint az az ember, ki bör- 
tönéből szabadult meg; sőt szánalommal tekintenek 

Mitrovics : Papi dolgozatai. I. 8 

azokra a testvéreikre, kik mellettük még Isten házába 
gyűlnek össze és imádkozva emelik fel kezeiket ahhoz, 
aki volt, van és aki örökkön-örökké leszen. És bár 
kénytelenek is megvallani, hogy vannak most még, s 
talán igen sokáig ezek vannak túlnyomó többségben, 
mert hiszen a műveletlenség és tudatlanság, — minden 
vallásnak a kettős forrása, — csak lassan enyészik 
el a felvilágosodás napja előtt: kevélyek arra, hogy 
ők a gondolkodók kisebb számát alkotják, s azt 
mondogatják, hogy a szavazatokat nem számlálni, de 
mérni kell. 

Vannak azért korunkban is olyanok, akik egy- 
részről örülnek, hogy oly világban élnek, amelyben 
rendíthetetlen törvények uralkodnak, de azért más- 
részről épen oly nagy örömmel és épen olyan erős hittel 
vallják azt is, hogy „ő nincs távol egyikünktől is; 
mert hiszen ő benne élünk, mozgunk és vagyunk:" 
Az ilyenek előtt azért könnyen merülhet fel az a kér- 
dés: vájjon csakugyan kizárja-e hát egymást a ter- 
mészeti és vallásos világnézet ? nem lehetséges-e, ter- 
mészetes világ-ok mellett is, valamennyi dolgot egy- 
úttal Istenre is vissza vezetni ? vájjon a gondolkozó és 
művelt embernek, szükséghez képest meg kell-e szűn- 
nie egyúttal vallásos embernek is lennie? 

Föltett kérdésünk megoldása végett mindenek- 
előtt ama veszteséget kell közelebbről megtekintenünk, 
mely bennünket emez újabb világismeret nevében 
fenyeget. 

A vallásról kell lemondanunk ! De hát tehetjük-e 
ezt oly könnyű szívvel? Amennyire csak nemünk 
történetében, a legrégibb kezdetig, egész odáig vissza- 
megyünk, amidőn az emberi kéz följegyzé már szá- 

munkra érzelmeink s gondolataink első adatait, vagy 
ahol csak mai napság is, népet találunk, ha mindjárt 
a legtávolabb esö szigeten is: — a vallás általában 
a gondolkozásnak oly ösztöne, a szívnek oly erős vá- 
gyódása, s a lelkiismeretnek oly szüksége gyanánt 
tűnik élőnkbe, mint amelynél fogva a világ többségében 
is az egyetlent keressük s a véges világokban is a 
végtelen teremtő alapot szemléljük; amelyen kipihen- 
jük magunkat, mint egy mentő kikötőben a végesség 
zátonyai után; benne, emez egyetlenben oly békes- 
séget élvezünk, melyet nem adhat meg a világ mú- 
lékony tüneményeivel és javaival s amely által arra 
indíttatunk, hogy életünket és érzelmeinket eme fenn- 
söbb hatalommal valami módon összhangzásba hozzuk. 
A gondolkodás, a szív, a lelkiismeret mindenütt, min- 
den alakban ott áll előttünk, ahol csak emberekkel ta- 
lálkozunk, — a legtökéletlenebb kísérlettől a legtisz- 
tább alakzatig, — s azért nem feljogosít-e arra a 
természetes föltevésre, hogy a vallás az emberi ter- 
mészetneK olyan alapvonása, mely épen a folyvást 
előre haladó képzésre és nemesítésre alkalmas és 
nem az a rendeltetése, hogy elenyésszék! 

És vallásában, K. K. ! még valamennyi nép mind 
abból, amivel valaha csak bírt, a legmagasabbat és 
legszentebbet emelte föl tiszteletének a tárgyai közé. 
Ez volt mindig és mindenhol ama csendes szentély, 
melyben a dologok kíméletlen valósága elől elrejthetek 
a népek lelkületöknek kincseit; ez az örök igazság 
és örök nyugalom ama vidéke, melyekben a világ 
minden talánya megoldást talált, a tűnődő gondolat 
minden ellent mondása kibékült, az érzelem minden 
fájdalma megenyhült; ez ama légkör, melyben min- 

den bánat, minden gond — már akár az áhítat 
meglevő érzetében, akár a jövőnek reményében — 
elenyészik; egyszóval ez volt az életnek a vasár- 
napja. 

Ha a világ elenyészett már örömeivel; ha össze- 
omlott a jó, melyen csüggött a szív; ha eltűnt az 
öröm és bánat lépett annak helyére : a bánat nélkül 
való, zavartalan öröm után sóvárgó szív Istenhez, a leg- 
magasabb, az egyedül maradandó jóhoz menekült ; ennek 
bírásában aztán nyugalmat talált s a legkeserűbb lélek- 
fáj dalom is szelíd szenvedéssé változott, s a könye- 
ken át is mosolygott a szem. Ha a világ talányai 
zavarba ejtek a gondolkozó elmét s az élet ellent- 
mondásai megsebzék a kedélyt, a világban található 
rossz mindmegannyi megoldatlan kérdés gyanánt állott 
a lélek elé : az egység és igazság után törekvő lélek 
az egyetlennek, a minden dolgok okainak enyhítő mély- 
ségébe merült alá, s benne, — az már mindegy, 
akár a gondolkodó világszemlélet, akár a közvetetlen 
hit által, — oly szent és összhangzó rendet talált, 
amelyben mindennek helyesnek és jónak kell lennie 
a maga helyén, s aki által még a rosznak is, még a 
gonosz cselekedetnek is jó véget kell érnie. 

S midőn az ember ily módon megtalálta Istent, 
mint végtelen alapot, s a világnak, sőt saját múlékony 
életének is örök okát és célját: a világ szorongása 
elenyészett, a szenvedélyek vihara után a szív lecsen- 
desült, az akarat megtisztulva a szenvedélyektől és a 
kedély megszabadulva minden önösségtől, a tiszta föl- 
tétlen odaadás oly állapotban találta magát, amelyben 
elmondhatta az ember : ha te sajátom vagy, csak akkor 
nem tudakozom többé az ég és föld után ; és ha tes- 

tem, lelkem elenyészik is, még abban az esetben is 
vígaszom és szívem része vagy te uram! 

Es eldobjuk-e magunktól a vallásos érzelemnek 
ezt a gazdagságát, mely az ember számára éppen abból 
származott, hogy minden külső eseményt amaz eszmei 
középpontra vezetett vissza, kit Istennek nevezünk? 
Eldobjuk-e magunktól a bizalomnak, megadásnak, az 
akaratnak, erőnek és a vidámságnak ezt a kiapadhat- 
lan forrását, mely eddig az emberi szívben, épen 
Istennel való összefüggésében buzgott elő ? Feloldjuk-e 
a szelíd hangulatnak eme hanglépcsöjét, — a véges- 
ség igája alatt nyögő teremtménynek a sóhaját, — az 
időnek nyomásából és nyomorából származó sóvár- 
gását Isten és az ő országa után, — a megbánás fájdal- 
mát, — a megtalált kibékülés örvendezését, az Isten- 
ben nyugvó kedély örömét, a hála énekét és a szükség 
kiáltását? — Mind ezt feladjuk-e csak azért, mert 
elég bölcsek lettünk megérteni és megtudni azt, 
hogy a világban minden természetes okok szerint 
történik ? 

De gondoljuk meg végre azt is, hogy az embe- 
riség eddigi történetében minden hatalmasabb világ- 
mozgató cselekménynek is a vallás volt a mozgató 
rugója. Ami helyes és jó, ami megmenti a népeket, 
ami üdvöt hoz egyesek lelkének: mindezt Görög- 
ország bölcsei, Izrael prófétái régen hirdették már 
Krisztus előtt, s mégsem gyújtott az s nem hatotta át 
a lelkeket, mígnem a názárethi kézműves a vallásos, 
Istentől ihletett kedély tüzpontjába foglalta össze az 
idő sugarait s a vallásos hit egységébe gyűjtve össze 
azt, ami eddig szétszórva volt, az új égben új földet 
mutatott elő. Az állam és a társadalom már jóval a 



118 



reformáció előtt is küzdött az időnek bajai és az 
uralomra vágyó papság túlkapásai ellen; a reformá- 
ció korában pedig már épen nagyon sok volt az olyan 
müveit egyéneknek a száma, kik éles értelemmel tün- 
tetik ki a létező viszonyoknak az értelem követelmé- 
nyeivel való ellentmondásait s akik az éle és gúny 
nyilait szórták a téves hit hajléka felé. Mindennek 
azonban mégsem volt meg a hatása, mígnem eljöttek 
azok a vallásos egyének, kik új vallásos meggyőző- 
désünknek mintegy a tüztengerébe merítették belé 
mindazt, mi az időben forrott és birkózott. Ezek az- 
után azon az örök alapon, amelyből saját életök gyökér- 
szálai is táplálkoztak, mélyen nyúltak bele az időbe 
s átalakították azt. 

A legnagyobb fölvilágosodás, a legfinomabb tudo- 
mányos és irodalmi képzettség sem képes megvédeni 
egy kort sem a legmélyebb sülyedéstől : vallásos embe- 
rek egyedül a földnek savai, a világnak világosságai 
és a társadalomnak megmentői. 

Azért nem szabad-e föltennünk a kérdést: mi 
annak az oka, hogy korunk oly sokáig fáradozik 
némely feladatok megfejtésében, amelyek újra, meg 
újra fölmerülnek s megoldás nélkül maradnak ; továbbá 
azt, hogy már évtizedek óta folyvást akció és reakció 
között ingadoznak!? 

Honnan származik mindez ? Én azt hiszem onnan, 
mert népünk jelenleg nem eléggé vallásos; nekünk 
inkább a boncoló értelem, mint az eleven, örvendező hit 
a sajátunk. Az előző idők valamennyi meggyőződését 
megemésztette a kételkedés, vagy más egyéb okokból 
peregtek le rólunk, — ámde újak nem léptek azok helyére. 
Ezért hiányzik nálunk az elevenség s a szerencsés alkotás 

eredménye, mert csak a vallás képes erős, alázatos, 
önfeláldozó embereket teremteni; olyanokat, kik ural- 
okdnak a lelkeken s magukkal ragadják a világot. 

Testvéreim ! Ha ezek alapján csakugyan áll, hogy 
a vallás magas és jelentékeny állást foglal el az embe- 
riség életében: vajon oly könnyen túladtak-e azon, 
ama világismeret kedvéért, mely azt állítja, hogy ö a 
vallás nélkül ellehet? És mit kínálnak nekünk mind- 
ezekért a szavakért cserébe? Ugyan vessünk számot 
magunkkal egy pillanatra. 

Vajon a természeti világszemlélet csakugyan 
kizárja-e hát a vallást? vajon az ember csakugyan 
kénytelen-e megszüntetni vallásos érzelmeit s csele- 
kedeteinek kegyes érzelmekből származó indítékait, 
mihelyt tudományosan gondolkozik? Hogyan, hát csak 
azért, mert tudom, hogy — mikép az írás mondja, 
— a föld magától — mondanók ma: az ő benső 
erejéből, vele született törvényszerűségnél fogva — 
hozza elő füveit és a kalászos rens^ő mezőket, — többé 
már nem szabad a zsoltáríróval tartanom és azt mon- 
danom : te vagy az, ki füvet adsz az állatok számára és 
kenyeret, hogy megerősítsd az ember szívét és bort, 
hogy megvídítsad őt? Hogyan, hát csak azért, mert 
tudom, hogy az örök csillagok ott felettem a bennök 
működő csendes törvényszerűség szerint saját erejök- 
ből futják változhatatlan pályájokat, nem kiálthatok 
fel többé Jobbal : te vagy, aki vezeted a hajnalcsillagot 
és göncölszekeret s mindeniket saját nevén szólítod? 

Mintha bizony a fejlés és mozgás eme törvényei- 
ben, amelyek elvégre valamennyien egy összbangzó 
egészet alkotnak, nem egy gondolat, egy értelem, egy 
szellem, éppen az a lélek volna munkás, akit mi Isten- 

nek nevezünk! Es mert tudom, hogy a népek sorsa 
természetes törvények szerint fejlődik; mert tudom, 
hogy a nemzetek virágzása és hanyatlása is egészen 
érthető világ-okra vihető vissza: nem mondhatnám 
többé Jobbal: te nálad vagyon a bölcseség és hata- 
lom, te zárod oltalmad alá az embereket és senki 
onnét ki nem veheti ; te cselekszed azt, hogy a tanács- 
adók megbolonduljanak; te oldod le a királyoknak 
övöket és te kötsz ismét azoknak derekukra övet; te 
szaporítod meg a népeket és te veszíted el ismét 
azokat? Hogyan, hát csak azért, mert látom, mint 
omlik össze nyilván látható okoknál fogva, egyetlen éj 
alatt, az a királyi trón, mely vérre és hitszegésre volt 
alapítva, amelynek lábai az élvezet és kapzsiság ingo- 
ványában nyugodtak csupán, vagy amelynek zászlóit 
csak népámító papok lobogtatták, — többé már nem 
beszélhetek isteni gondviselésről. Istennek messze vi- 
lágító ujjáról, amaz istenítéletről, mely mindezeket 
végrehajtotta volt? 

Es ha valamely nép lerázván magáról a szolga- 
ság igáját, kiutasítja határáról a lelketlen elnyomót, 
óh! az okok valamennyien nyilvánvalók: tagjainak 
összetartása, lakóinak vitézsége, vezéreinek tapintata, 
az egésznek lelkesültsége — merő tiszta világ-okokJ 
Dehát ha így van, lesz aztán az ilyen népnek ereje 
arra, — hogy megfékezve önmagát, győzelem-kiáltásaiba 
az alázat szelíd hangját vegyítse, mondván : nem min- 
ket, hanem téged illet. Uram, a dicsőség; nagy dol- 
got mivel az Ür velünk, örvendezzünk azon! 

Ha áttekintem életemet, azt, hogyan származtam, 
óh, igen, valamennyi tényező nyilván előttem vagyon: 
a kedélyi és szellemi örökség, mit számomra a szülei- 

ház adott; a tanítók, nevelök, a föld, az égalj, az idö 
befolyása ; — mind fel lehet egyenként számítani. Dehát, 
mert a világ-okot ismerem, nem lehetne többé már a 
költővel, aki előtt szintén ismeretes volt a világössze- 
függés, így imádkoznom: Magasztos szellem, te adod 
meg nekem mindazt, amiért csak imádkozom : te adtad 
nekem a nagyszerű természetet birodalmúi; te adtad 
az erőt, hogy érezzék és élvezzem azt ! ? Vagy a má- 
sik költővel: mi vagyok és mit tettem én, hogy keb- 
leden táplálsz engemet, midőn érzéketlenül és félig 
öntudatlanul ezrek vesznek el a földi járom alatt?! 

Es ha tapasztalom, hogy ami a látszat szerint 
fejlődésemet és boldogulásomat gátolja és akadályozza : 
a fájdalom, nélkülözés, betegség, mindennemű szük- 
ség, végtére még az is arra szolgál, hogy tisztítsa 
szívemet, ébressze tetterőmet, képezze jellememet ; ha 
látom, hogy a természet törvényei az ember erkölcsi 
minősége és szellemi szükségeire való tekintet nélkül 
haladnak ugyan vak útjokon, de a természet rendjé- 
nek éppen ezen tekintet nélkül való mérete az emberi 
képzést és műveltséget mozdítja elő: mért ne bo- 
rúihatnék le imádattal az előtt a szellem előtt, Id a 
természeti és erkölcsi rendet így tartja összhangban 
és eképen sz(^l: akik őt szeretik, mindenek egyaránt 
javokra vannak. 

Nem, nem K. K. ! a természeti világnézet soha- 
sem zárja ki a vallásost, s a vallásos világnézet egyet- 
len pontja sem zavarja meg a természetit. Az ember 
lehet gondolkozó lény, aki mindenben természetes 
törvényeket és okokat fürkész ; de emellett benső ellent- 
mondás nélkül lehet egyszersmind olyan vallásos is, 
ki mindenben Istennek a hatalmát szemléli s tiszteli. 

Világnézetünk teljes melegsége a természeti világ- 
szemléletnek a vallásossal való emez összeköttetéséből 
származhatik csupán. Hiszen ma már nem puszta 
rideg törvényekkel állunk szemközt, melyek mit sem 
kérdezősködnek szívünk jóléte és fájdalmai körül, ha- 
nem a véges mindennemű megvalósulásában ama sze- 
met látjuk, ki nagy világának rendjében azt a helyet 
is kinézte, ahova nekem mennem, vagy ahol állanom 
kell. Ma már ama szeretettel találkozunk, aki mint 
védő, vigasztaló édesanya áll mellettem mindenütt, ahol 
megsebzett a világ s aki vígasz és béke szavait hal- 
latja velem, súgja fülembe. Ma ama szellemet találom 
mindenütt, kivel bizalmasan beszélhetek; aki, ha a 
tenger utolsó határára száműz is a világ, a kemény 
kövek felett égi lajtorját készít a számomra láthatat- 
lanul is, amelyen vigasztalva és gyógyítva lép szívembe 
az örök erő. Ma már a világ többé nem puszta gépe- 
zet fogas vaskerekekkel, irtóztató zakatolással; ma már 
a világ ama mindenütt jelenvaló szellem kijelentése, 
ki szelíd köteléken vezeti teremtményeit, aki bennünk 
van, él és mozog s tőle való függésünk mellett is saját, 
szabad mozgást enged számunkra. S ha az ember így 
találkozik Istennel, a legmagasabb lénnyel azok között, 
kiket ismerhetünk; ha érzi magában amaz élő erőt, 
ki többé nem mint valamely irtóztató rémítő jelenség 
áll a távolban felette, hanem mint kegyelmes jóltevő 
Isten, — óh akkor, mintha az egész ég szállana alá 
a múló földi napok fölé, megvilágítva hegyet és völ- 
gyeket ! óh akkor erősebb lesz érintésünk s tágabb a 
szív, s benső szerencséjében akaratlanul is nevet keres 
az ember arra, hogy kifejezze, mit szíve erezett ! Igen, 
de nem talál más nevet, hanemha amaz örök Iste- 

nét, amely megérinté öt, amelyet fogalmakkal, ala- 
kokkal sohasem lehet kimeríteni; keresi a legjobbat, 
mi a földön lehetséges s eképen kiált : Atyám, anyám, 
szeretet ! 

Végre, valamint világnézetünk kellő melegségét 
csak a természeti világszemléletnek a vallásossal való 
összekötésből merítheti, éppen így, csak ezen az úton 
köthető örök szövetség ama két hatalom, a tudomány 
és hit között is, amelyek eddig, nagy szégyenökre, 
folyvást küzdöttek egymás ellen. Most már a kegyes 
embernek nem leend érdeke többé ellenséges szem- 
mel néznie s gyanúsítania a tudományt; viszont a 
szabad vizsgálódásnak az Istennek, valamely hitnek, 
vagy az egyháznak nevében való ama borzasztó kiát- 
kozása is végkép elenyészik a föld színéről. A mai 
vallásos embernek így kell beszélnie : rám nézve telje- 
sen mindegy az, akár Mózes, akár Darwin szerinti 
értelemben magyarázza valaki a világot; akár azt 
mondja, hogy a világ egy ködfoltból, a nyomás és 
taszítás benső szükségképeniségéből állott elő, akár 
pedig azt, hogy az örök Isten hatalom-szavával terem- 
tette. Istennek bölcsessége, nagysága és mindenható- 
sága előttem mindenképen egyaránt kitűnik, örök és 
dicső. Mit érdekel engem az, — fogja mondani, — 
akár azt döntik el a tudósok, hogy Jézus születésénél 
éppen azon tényezők működtek, amelyek akármelyik 
más ember fiánál; akár pedig azt, hogy az evangé- 
hstáknak van igázok csuda elbeszéléseikkel. Hadd dönt- 
sék ezt el a tudósok ! Az örök Isten hatalma mindkét 
esetben egyaránt nagy, amiért a bűn és romlottság 
világának közepette ily nemes emberszívet alkotott. S 
így is, úgy is igaz marad az, mit az evangélisták ott 

egy szép képben mondanak, hogy, midőn az ember- 
nek fia megjelent, megnyilatkoztak az egek s a béke 
galambjai szállottak alá, hirdetve, hogy a gonosz vízár 
elenyészett már s ama mennyei szózat hallatszott : ez 
az én szerelmes fiam, kiben én megszenteltettem. 
Most már az egyházban mi sem leend utálatosabb, 
mint ama betüimádó, ki nem tudja megengedni, 
hogy a tudomány és a hit megérjék feltámadásukat. 
De most már a tudós sem szakíthatja ki magát kevé- 
lyen és nagyralátóan testvéreinek közösségéből, hanem 
a vallásos magvat még a leghiányosabb alakokban is 
újra kiérzendi ; tudja, hogy Istenre vonatkozólag min- 
den beszéd csak gyönge rebegés ; tudja, hogy a vég- 
telen fogalma felett minden gondolkodásnak elvégre 
mégis csak többé-kevésbbé jelképesnek kell maradnia. 
Igen, a tudósok újra belépnek majd az egyházba s 
bíráló szellemök erős sava mellett a hívő és szerető 
szív melegét teendik fel amaz oltárra, melyen a népek 
az örök Istennek mutatják be áldozatukat. 

Mily igen óhajtanám K. T. ! ha egyházi jelenünk 
zavaros forrongásának és sötét küzdelmeinek ép oly 
vallás lenne győzelmes eredménye, mely a műveltsé- 
get Istenbe vetett hittel, a dolgok természetes szem- 
léletét vallásos világnézettel képes egyesíteni ! Óh, mily 
igen óhajtanám, ha eme vallásnak egy megújhodott, 
valóban protestáns s éppen ennek alapján egy igazán 
keresztyén egyház lenne eredménye! Megismerjük-e 
azonban ezt, vagy nem: le kell tennünk a kardot, 
melyet kivontunk, mielőtt egy új egyház fénye meg- 
világosítaná szemeinket s fölmelegítené szívünket. Mit 
nyugtalanítana mindez bennünket ? ! Bízzuk csak mind- 
azt, ami szívünket nyomja, arra, aki a felhőknek szabad 

tért és a szeleknek utat és forrást mutat. Óh, ha az 
idö teljessége elérkezik, bizonyára megtalálandja az 
utat is, amelyen mindaz, ami csak a jelen küzdelmé- 
ben értelmes és igaz, megállhat és előbbre haladhat.. 
Ügy legyen ! Ámen. 

Láng HenrikbőL 



X. 

A világítéletről. 

— Közönséges. — 

Alapige: Lukács XXI: 7., 10., 11., 25., 26., 27. vers. Meg- 
kérdek Jézust az ő követői mondván : Mester ! 
micsoda jelenségei lesznek az utolsó ítéletnek? 
És ő monda nekik: Egy nemzetség más nemzet- 
ség ellen támad és egyik ország a másik ország 
ellen. És minden helyeken nagy földindulások lesz- 
nek és éhségek s döghalálok és rettegtetések és 
az égből nagy jelek lesznek. Akkor lesznek jelek 
a napban, a holdban és a csillagokban; és a föl- 
dön a pogány népeknek szorongattatások, taná- 
csokban való megfogyatkozásnak miatta, mivel 
hogy a tenger és a hab zúgni fog! Az emberek 
is elámulnak a félelem miatt és azoknak várások 
miatt, melyek e földnek kerekségére következnek: 
mert az egeknek hatalmasságai megindulnak. És 
akkor meglátják az embernek fiját eljőni a felhő- 
ben, hatalommal és dicsőséggel. 

Lesz-e méltó jutalma vagy érdemlett büntetése 
tetteinknek? be fog-e állani egykor olyan idö, midőn 
erkölcsi magatartásáról, egész életvezetéséről minden- 
kinek szigorúan számolnia kell? midőn a rossz, az 
elbizakodott léhaság nem jár többé közöttünk felemelt 
fővel, arcátlan öndicsekvéssel, a valódi érdem pedig 
nem lesz kénytelen mindig szerényen visszavonulni. 



127 



igazságtalanul mellőztetni ? Vagy ellenkezőleg, kiki 
kénye-kedve szerint töltheti továbbra is napjait anélkül, 
hogy az ilyen komoly ítélettételnek és elválasztó idő- 
nek a megérkezésétől tartania kellene? anélkül, hogy 
az ember erkölcsi értéke felett határozó magasabb 
hatalomra való gondolás által megszokott életrendé- 
ben és egykedvüségében zavarni engedné magát ? Szóval, 
komoly valóság-e, vagy pedig csak a rosszabbak ijesz- 
tésére szánt gondolat-e az az utolsó számadás? 

íme ez az a kérdés, melyet Jézus tanítványai a 
szövegben nagy mesterüknek feladnak és amely min- 
ket is közelről érdekelhet. A szövegül választott hely 
írója, Jézus nevében, komoly valóságnak állítja ez 
ítélet egykori bekövetkezését: irtóztató jelek előzik 
meg annak elérkezését; egyik nemzetség támad a 
másik ellen és mindenütt lesznek nagy földindulások, 
éhségek és döghalálok és az égből is nagy jelek ; 
akkor lesznek jelek a napban, a holdban és a csil- 
lagokban, az emberek is elámulnak a félelem miatt, 
az egeknek hatalmasságai megindulnak s az embernek 
fia úgy jövend el a felhőkben nagy hatalommal és 
dicsőséggel ! . . . . 

Igazán jó és kényelmes volna K. K. ! ha a 
kicsiny ember oly kiváltságos lény lenne a nagy 
mindenségben, hogy csillagok őrködnének könnyelmű 
játéka felett; hogy a természet szokatlan, rendkívüli 
jelenségek létrehozására fordítaná erejét csak azért, 
hogy fölrázza őt álmából, midőn aludnia a vég- 
leges erkölcsi bukás nélkül tovább már nem lehet. 
Igazán nagyszerű dolog volna, ha az eféle keserű, 
szomorú órákat olyan soká lehetne halasztani; ha a 
rendellenesnek, a rossznak uralma ily hosszú időre 

biztosítva lenne ; ha a világítélet kérdését a rosszabbak 
előnyére és azoknak megnyugtatására lehetne meg- 
oldani. De hát régen volt az, amidőn az ember volt 
középpontja a világnak, midőn ö érte történt a vi- 
lágban minden, s a mindenség azért futotta úgy pá- 
lyáját, — ahogyan futotta — mert áz embernek úgy . 
volt rá szüksége. 

A kezünk alatti elbeszélés ily felfogás alapján 
színezi ki az utolsó ítéletet és azért halasztja azt bi- 
zonytalan időre. Ámde mi keresztyének Jézus testi 
visszajö vételét többé okosan nem várhatjuk ; de nekünk 
reá többé ily értelemben nincsen is szükségünk. En 
nem áltatok, a hosszú idővel, a halasztgatással nem 
kecsegtetek senkit. De hiszen jó is, ha tisztában 
vagyunk magunkkal; ha tudjuk, hogy mikor mit 
várhatunk. Azért azt mondom, mit beszédem folytán 
bebizonyítani is igyekszem, hogy a világítélet nem 
oly természetű, mely bizonytalan, beláthatlan időben 
fog megtörténni, hanem igen is az tart folyvást és vég- 
hezmegy kinek-kinek szívében s a világtörténetben. 

Erről akarok ebben az órában előttetek némely eket 
elmondani, kisérjen b. figyelmetek! 



Mindnyájan tudjuk, — mert hiszen oly gyakran 
tapasztaljuk, — hogy van az emberi kebelben egy 
hang, mely tetteink és mulasztásaink felett egyaránt 
beszél; mely nekünk ezekre törvényeket szab; mely 
felettünk eme törvények szerint ítél, föhnent, vagy 
vádol, a cselekvés valódi értéke szerint ; örömöt vagy 
fájdalmat készít oly mérvben, amint azt ki-ki megér- 
demli. 

Ez a benső, a szívben véghezment világítélet! 
Bizonyára nem a test és vér rendelte ezt így! Mert 
hiszen e parancsoló hatalom, bennünk, ügyei felett 
érzéki hajlamainkkal tanácsot sosem ül, alkuba soha- 
sem bocsátkozik; határozásai nem csak függetlenek 
azoktól, hanem a legtöbb esetben merően ellent is 
mondanak azoknak. Megtiltja, mit a szenvedély 
bennünk talán óhajt, s komoly hangon parancsolja, 
mi ellen az egész erővel tusakodik. Sokszor helyben- 
hagyását nyilatkoztatja ki oly körülmények között, 
midőn megtagadtuk magunkat, s szemrehányásokat 
tesz akkor, mikor, felfogásunk szerint, dicséretére 
számíthattunk. 

És eme benső világítélet nem azért világítélet, 
mintha a világ, mások, talán a közvélemény után 
indulva el, idegen felfogásnak volna visszhangja csupán. 
Ellenkezőleg, mások ítélete meg nem vesztegetheti. 
Sőt úgy tapasztaljuk, hogy nyilván megdorgál ott, hol 
a tömeg dicsér, s megelégedését tudatja velünk akkor, 
mikor a világ fenhangon kárhoztat s föltétel nélkül 
elítél. Ama láthatatlan lélek hangja ez bennünk, ki az 
eget és a földet s mindent, ami ezekben van, terem- 
tette; egyenesen az égi, fensőbb származás az oka, 
hogy ítéletét bennünk oly fensőbb, független hatalom- 
mal képes végrehajtani. 

S ti nem ereztétek volna még soha sem benső- 
tökben eme zajtalan, de lélekrendítő világítéletet? Óh 
én nem hiszem ezt, nem hihetem! Emlékezzél csak 
vissza arra az időre, midőn egyszer és másszor könnyel- 
műen dobtál el magadtól egy-egy kötelességet s azzal 
kezdted magad mentegetni, hogy hiszen mások még 
többet is mulasztanak, hogy kitartó szorgalmad, lelki- 

Mitrovics: Papi dolgozatai. I. 9 

ismereted, pontosságod már úgy is nevetség tárgya 
lett azok előtt, akik szeretnek mindent könnyen venni, 
könnyen végezni. Ilyenkor azt hitted, hogy a köteles- 
ségből, a munka időből lopott óra édes pihenést fog 
hozni számodra — s íme, valami teher kezdte nyomni 
a lelkedet, valami kínzó nyugtalanság fogta el szíve- 
det. S ekkor meg már azt hitted, minden szem reád néz, 
minden ajak beszélni kezd, hogy feltegye előtted ama 
szégyenítő kérdést: ki végzi most helyetted azt, mit 
magadra vállaltál, mire nézve pontosságot ígértél . . . 

Lásd: a világítélet benned ezzel megkezdődött! . 

Hát arra az időre nem emlékszel-e, midőn min- 
den lépten-nyomon bántott a gondolat, hogy más 
ember is állhat az értelmi műveltségnek azon a fokán, 
melyre te fáradsággal emelkedtél; sőt, hogy ő tisztán 
lát ott, hol neked nincsenek világos fogalmaid — s 
ezért aztán az irigység kígyó sziszegésére hallgatva, 
elkezded a rágalom becstelen munkáját? Azt hitted, 
hogy minden szó, mely az ő becsületéből levon, a 
tiédet teszi fényesebbé ; azt hitted, hogy az ő romjain 
erős tornyot építesz a magad számára. De, midőn 
csendes óráidban dicsőséged felett nagyokat nőtt a 
hiúságod, egyszerre csak közbekiáltott egy hang: a 
mások vérével ne dicsekedjél! 

Lásd: a világítélet ezzel benned megkezdődött! 

Hát azt elfeledted-e, midőn egy szegény, ügye- 
fogyott állott meg házad küszöbén, — éppen úgy 
mint Lázár az evangéliumi gazdag ajtaja előtt, — 
családja, gyermekei sírtak odahaza egy darab kenyérért 
s így könyörgött előtted: csak egyetlen morzsalékot, 
mely gazdag asztalodról alá hull, az Istenért, az Isten- 
nek nevében ! És te az élvezetektől nem értél rá meg- 

hallgatni a szegénynek szavát. Egyszer csak a szük- 
ségben szenvedő háznép ajkán, megzendülni haliád 
az ének szavát : „KönyhuUatásom én nekem kenyerem 
éjjel nappal !" Ismét : „Lelkem óh mit sülyedezsz ? A hit- 
ben mit csüggedezsz ? Egy kis bajt nem gyöznél-e meg ? 
Hogy tántorítana ez meg?'^ Aztán szégyenpírt hajtott 
orcádra a gondolat: én nem hallgattam meg, de az 
Isten megsegíté azért s önként jutott eszedbe az evan- 
géliumi gazdag története . . . 

Lásd a világítélet ezzel benned megkezdődött! 

Az természetesen megtörténhetik, hogy a köny- 
nyelmü mit sem ad a benső, személyes törvényszék 
ítéletére, hogy süketté teszi magát beszéde ellenére. 
Éveken át kierőszakolhatja, hogy a világ zajában soha 
sem férkőzhetik hozzá közel Istennek intő, hívogató 
szava; hogy megmarad az, aki volt, sőt sülyed foly- 
vást, amint akarta, de a benső ítéletet azért meg 
nem semmisítheti. Örök az, mint maga az emberiség. 
Futhatsz előtte, — de folyvást nyomodban marad ; kiált- 
hatsz ellene, — hanem ő mindig túl kiált. Körül- 
veszed magad örömökkel, vakító fénnyel, — ö borút 
von arcodra, keserű cseppeket önt poharadba. Soha 
sem nézesz hátra virágos útadra, csak valahogyan 
komoly arcával ne találkozzál, — ő elődbe kerül s mély 
pillantásokat vet lelkedbe s megrázza egész való- 
dat. Azt hiszed, hogy végre kifárad s zaklatása 
megtörik makacs kitartásodon. Néha már úgy érzed, 
hogy meg is szabadultál tőle s íme — ahova nyu- 
galom végett hajtottad le fáradt fejedet, ahol már 
csakugyan kíméletet várnál magad iránt : oda ül halá- 
los ágyad szélére. S míg másokat, kik vele együtt 
jártak, kik tőle sohasem féltek, eme szavakkal biztat : 

9* 

menjetek be a ti atyátoknak örömébe, bírjátok az 
országot, mely nektek megkészíttetett a világ funda- 
mentumának felvettetése előtt ; — neked hideg kézzel 
fogja be az örök álomra szemedet s így szól hozzád : 
mindig kerültél, hogy veled soha se beszélhessek s 
íme mégis eljött az alkalom, midőn elmondhatom azt, 
mit már régen akartam: átkozott, menj el tőlem az 
örök tűzre, mely készíttetett a hozzád hasonló köny- 
nyelmü lelkeknek! 

A számadás, a világítélet azonban nemcsak kinek- 
kinek a saját szívében történik meg ilyen módon, 
hanem véghez megy az K. K. ! az életben! a világ- 
történelemben is. 

Aki csak kevéssé is tud gondolkozni, be fogja 
látni, hogy az élet, a történet nem hiú véletlennek 
tarka vegyüléke ; nem is szükségképeni jelenségeknek 
céltalan szövedéke csupán, hanem oly komoly esemé- 
nyek összefüggő egymásutánja, amelyek kölcsönösen 
határozzák meg egymást, amelyek egy magasabb világi 
ítélőbíró vezetése alatt állanak. Isten ítéletet tart az 
élet felett minden lépten-nyomon! 

Cselekvényeink, igaz, elválaszthatatlan összefüggés- 
ben állanak legbensőbb lényegünkkel ; végrehajtásuk felett 
szabadon rendelkezünk ; de hová fejlenek ki, ha egy- 
szer az élet szántóföldébe elvetettük azokat : bizonyára 
nem az ember határozza el! Azoknak következmé- 
nyei az Istennek, az erkölcsi világrendnek rendelmé- 
nyei; ő hívja azokat elő; ő határozza meg, hogy 
a létező körülmények között mi fejlődhetik ki azok- 
ból. Óh, és mily félreismerhetetlenek ama jelek, 
melyek fennhangon hirdetik, hogy egy igazságos ítélő- 
bíró lakik a csillagok felett! S ti nem láttátok még 

ama nyomokat, melyeket az ilyen ítélet, az ilyen szám- 
adás az életben itt-ott maga után hagyott? Ti nem 
álltatok volna még meg sohasem a történetek sokszor 
egyhangú s nyugalmasnak látszó folyamában ilyen 
megrázó s komoly pontok előtt? Óh én ezt sem hi- 
szem, ezt sem hihetem! Hányszor szilárdította meg 
a zsarnokság közöttünk terhes igáját?! Azt hitte az 
ember : uralkodása már örökös leend ; az emberekben 
már végkép kihalt a szabadság szeretete, annak vágya. 
Az volt a hit, hogy már nem is érzi többé az ember emberi 
méltóságát, olyan nyugalommal tűri megaláztatását : 
midőn egyszer a járom hordozóiból ismét emberek, 
Isten, e legszabadabb lény képének hordozói lettek. 

Íme a világüélet megérkezett! 

Hány család virágzott éveken át gazdagságban és 
erényben egyaránt; a jó gyermekekben mindig erö- 
sebb támaszt kapott a jövőben, — midőn egyszer 
megvesztegetett érzelmek: gyűlölség, versengés, sze- 
retetlenség ütötte fel közöttük tanyáját s szem- 
látomást rohant alá a magasból, hová eddig emel- 
kedett. 

Íme a világítélet reá nézve már megérkezett! 

Hány állam fénylett a másik felett? Bölcseség 
az államfőknél, hűség és munkaszeretet, a tagoknál, 
mindig nagyobb boldogságot árasztottak mindenfelé. 
Aztán, mert a bölcseségből ravaszság, a becsületes 
szorgalomból nyomorult földhöz tapadás lett, — ki- 
esett az államok sorából. 

Íme a vüágttélet megint megérkezett! 

Az, hogy a mag néha hosszasan szendereg, anél- 
kül, hogy hajtana, anélkül, hogy életjelt adna magá- 
ról ; az, hogy cselekvényeinknél nem mutatkozik azoii- 

nal azoknak eredménye, hogy Isten ítéletével néha vá- 
rakozik, — még nem ringathat senkit sem közöttünk 
hamis megnyugvásba; nem biztosíthat senkit sem 
afelől, hogy az ítélet végképen kimarad. Elveszteném 
végkép munkakedvemet, a nélkülözés megtörné erő- 
met, megrendítené hitemet, ha csak azt látnám, hogy 
a henye sokáig fényesen lakozik körültem ; azt pedig 
példákból sem tapasztalnám, hogy elvégre ő koldus- 
botra jut, engem pedig az Ür mindazokra megsegít! 
Lemondanék a becsület harcáról, az erény küzdel- 
méről, harcsak azt látnám, mily sokáig jár közöttünk 
a gonosz önhittséggel, mindenütt pusztítva, minden 
munkabért magához harácsolva; azt pedig sohasem^ 
tapasztalnám, hogy végre a magasból alábukik s he- 
lyére azok jutnak el, kiknek kenyerén addig érdemet - 
lenül táplálkozott. Látva a sok kevélyt, ki mást fel 
sem vészen ; a sok igazságtalanságot, mely semmi jogot 
sem tisztel ; a sok rágalmazót, ki minden szívet meg- 
vérez ; a sok üres lelket, mely azt hiszi, hogy a világ 
körülte fordul meg, érte létezik csupán; a sok rend- 
ellenességet, mely mindenütt mutatkozik : elveszteném 
életkedvemet, ha azt nem tudnám, hogy az Ür keze 
majd megmozdul, ha annak idejét látja s elkezdi 
gyakorolni osztó igazságát a szívek s az élet felett. 
Igen, K. K. ! világítélet a szívben, világítélet az 
életben! Isten megfizet kinek-kinek az ő cselekedete 
szerint. Engem megnyugtat ez a tudat. Vajha ti köz- 
tetek is szívére venné mindenki ez igazságot! A jó 
azért, hogy biztatást és erőt nyerjen fáradalmaiban, 
a rossz pedig azért, hogy, elég korán, más életirányt 
válasszon, s ne készítsen önmaga számára keserű 
végperceket s gyötrelmes elköltözést. Ámen. 



XI. 

A magyar nemzeti lobogd. 

— Millenniumi. — 

a) Előima. 

Népeknek Istene, nekünk is szerető édes Atyánk! 
Alázattal borulunk le a népek millióival együtt mi is 
szent színed előtt és hálás szívvel imádjuk nagysá- 
godat és szeretetedet. 

Szeretetedet, amellyel, édes anyánk mellett, édes 
anyát adtál nekünk e szép, e drága, ez imádott ha- 
zában; és nagyságodat és hatalmadat, amellyel egy 
ezredév alatt, annyi vihar és hányatás között is, meg- 
tartád számunkra ezt a drága kincset, amelyhez szí- 
vünk, életünk, mindenünk van forrva nekünk. 

Áldott légy. Atyánk, a szép napokért, a boldog 
órákért és a dicsőségért, amelyeket a nemzetnek, e 
szép hazában, eddig megélni engedtél. De áldott légy 
az erőnek lelkéért is, amely szép erényeket nevelt fel 
fiaink szívében és amely megerősíté leiköket ott, ahol 
ennek a hazának életéről, boldogságáról és jövőjéről 
volt szó. 

Óh, ne vond meg. Atyánk, tőlünk ezt a kegyel- 
medet jövőre sem ! 

Neveld és erősítsd mindnyájunk szívében a tiszta 

hazaflaság erényét; a hazának, a jónak, a szépnek 
és nemesnek szeretetét. 

Ne engedd, hogy valaha a népek között a ma- 
gyar nemzet érje meg a legszégyenletesebb bűnt a 
világon; — azt, hogY saját fiai verjék át, hálátlan 
kézzel, annak az édes anyának szerető szívét, amely 
szült, ápol és egykor eltakar. 

Ez a nap, amelyet ma ezredéves múltjából kivá- 
lóan neked szentelünk, legyen a szép és nagy esz- 
méknek s tanúiságoknak égö oszlopa a rohanó idö 
előttünk álló nagy titkainak homályában és a minket 
körül csapkodó tenger mélységes hullámai között. 

Ezredéves múltunk szép emlékei, annak dicső- 
sége, a történet ítélőszéke előtt szerzett becsülete, 
élesztgessék szívünkben a te tiszteletednek és az igaz 
erényeknek lobogó tüzét, hogy így legyen e szép 
haza, amint volt kegyelemből eddig is, a közmívelt- 
ségnek, a közboldogságnak megszentelt földje; egy 
megáldott kicsi hely abból, ami után, mint legmaga- 
gasabb emberi cél után, kell áhítoznunk — a te 
országod eljöveteléből. 

Áld meg, Atyánk, e szép hazát, ez ezredéves 
közös édes anyánkat, mennél több diadallal a közös 
emberi nag^'^ célok munkálásában és a mívelt nem- 
zetekkel reá váró nemes versenyében, és áldj meg 
mindnyájunkat is. A Jézus nevében kérünk. Ámen. 

b) Egyházi beszéd. 

Alapige: Lukács. XII: 32. „Ne félj, kicsiny sereg, mert 
tetszett a ti atyátoknak, hogy adjon nektek országot". 

Ezen a szent helyen, itt, Istennek házában, Is- 
tennek színe előtt, mi, tehetetlen, bűnös emberek, 
éltünk minden percében, csak hálával és megaláző- 
dással borúihatunk le. De a mai napon, ezzel az 
alkalommal és az ehhez az alkalomhoz kötött emlékek 
hatása alatt, szinte megállnak szívünknek dobbanásai 
a nagy hálatartozás kötelességének súlya alatt, s ma, 
a nemzetek és népek történetében, egy, az isteni örök 
hatalomnak s világkormányzatnak s abban az ö irán- 
tunk tanúsított megkülönböztető szeretetének csodáját 
jöttünk ide ünnepelni. 

Mert valóban. Istennek megkülönböztető szeretete, 
bölcsességének és hatalmas karjának különösebb tá- 
mogatása kellett ahhoz, hogy a magyar nemzet, a népek 
sorsát vezető Istennek mintegy uj jmutatására, az ő lelké- 
nek ihletésére, mintegy égi szózat gyanánt hallván szent 
leckénknek szavait és azoknak ígéretét: „Ne félj 
kicsiny sereg, mert tetszett a ti atyátoknak, hogy adjon 
nektek országot^, mint egy maroknyi nép a nemzetek 
hullámzó tengerében és annak irtóztató erejével szem- 
ben, elindult felkeresni, meghódítani ezt a neki ígért 
országot; azután megkezdvén hivatását a nemzetek 
történetében és az emberiség fejlődéséből neki jutott 
szerep betöltésében, a legtöbbször vészben, viharban, 
még többször ellenséges áramlatok között, nem egy- 
szer vére hullásával tartotta fenn ezt a szép hazát. S 

íme, ma ezredéves fennállásának ünnepét szentelheti 
meg Isten kegyelméből, akkor, amikor nálánál szám- 
ban, erőben, sokszor még kiválóbb szellemi tulajdo- 
nokban hatalmasabb népek is kitöröltettek a nemzetek 
sorából s csak a történet lapjain maradt fel emiéke- 
zetök, sokszor lesújtó ítélet és megrázó tanúiság 
gyanánt is, dicstelen életükért. 

Igen K. K. ! De hát ma, amidőn imádott hazánk 
ezredéves fennmaradásának a történet előtt szinte 
csoda számba menő ünnepét szenteljük meg, nem 
szabad sem szívünknek igaz, benső érzése mellett 
maradnunk csupán, sem a külső fénnyel megelégednünk, 
mert így nálunknál éretlenebb történeti kifejlődésü 
népek is tudnak ünnepelni a hosszú időknek megért 
szerencsés lefolyása felett; hanem mindnyájunknak 
éreznünk kell azt, hogy ama baljóslatú végzet: „El- 
vész a nép, amely tudomány nélkül való", első sor- 
ban épen ez imádott magyar hazán és társadalmán 
teljesedhetik be legkönnyebben, egészen különös hely- 
zeténél és sajátságos viszonyainál fogva, ha itt csak 
egy ember is találkozik közöttünk, aki nem érti hiva- 
tását és e nagy évfordulónak még nagyobb tanulsá- 
gait és intelmeit; ha itt csak egy ember is találkozik 
közöttünk, akinek Isten imádása mellett, nem ez az 
elv irányozza lépteit: „a haza minden előtt '*; és akit 
egész megrázó erejével nem hat át annak tudata, 
hogy Magyarország súlya, jelentősége és boldogulása, 
a nemzetek nagy családjában és annak életküzdelmei- 
ben, első sorban e magyar haza tagjainak értelmi és 
erkölcsi forrásaiban van letéve s nem elég ennek az 
Istentől megáldott földnek javait csak fogyasztani, 
dicsőségén élődni, a nagy nemzeti erényeket és erőket 

csak emlegetni, hanem kötelesség azt, ha csak por- 
szemnyivel is, mindenkinek fentartania és követnie. 

Magyarországot, ezt a mindnyájunk által imádott 
szép hazát, ennek a nemzetnek erényei tartották meg. 
Ezekben az erényekben rejlö erőiben van megfejtve 
a világtörténet előtt fennmaradásának csodája, de 
ebben van jövőjének, egy új ezredévnek biztosítéka 
is. Maga ő Felsége, koronás Királyunk mély belátás- 
sal a jövőbe, méltán írta trónjának alapjára e sokat 
mondó jelszót: „Bizalmam az ősi erényben!'' 

Ezek az ősi erények azokra a nemzeti lobogókra 
vannak feljegyezve, amelyekkel ma méltó örömmel 
és lelkesedéssel díszítettük fel házainkat, városunkat ; 
s ezekre a lobogókra, az azok által képviselt és jel- 
képezett erényekre, vérükkel is megpecsételt szent 
esküt tettek le őseink. 

Jertek K. K.! Újítsuk meg mi is mindnyájan ezt 
az esküt, az új ezredévnek küszöbén s hogy eskü- 
törésbe közülünk senki ne essék: olvassuk le emlé- 
keztetésűl azokat az erényeket, amelyek a magyar nem- 
zet lobogójára vannak jegyezve s amelyek jövőjét biz- 
tosítják ! 

Az a piros szín ott a nemzeti lobogón, a ma- 
gasban: a lelki, testi tehetségek kifejtésének, a tett- 
erőnek, a jellemszilárdságnak, a hazáért dobogó szív 
tiszta vérének és a hazaszeretet égő tüzének beszélő 
jelképe előttünk. 

Tagjaiban él egyedül a nemzet és ennek kezé- 
ben van letéve annak emelkedése vagy bukása és jaj 
annak a nemzetnek s benne annak a társadalomnak, 
amely testi és lelki erőben, hazafiúi jellemben, sza- 

badság-szeretetben satnya, vagy végképen megromlott 
nemzedéket nevel fel, akár közszelleme, akár intéz- 
ményei, akár társadalmi szokásai által. Jaj azért, mert 
az ilyen társadalom hasonlít a temetőhöz, ahol tudva- 
levőleg színes virágok is nyílnak ugyan, de lent, az 
eltakart hantok alatt halál vagyon; és jaj azért, mert 
ma már, minden nemzetnek első sorban szellemi és 
testi épségétől függ egyedül fentmaradása. Annak a 
népnek, amelynek tagjai titkos vagy nyilvános bűnö- 
ket követnek el, abban az irányban, hogy a lélek 
Istennek képe, a test pedig a szentlélek temploma 
lehessen az emberben, annak elsepréséhez nem kell 
sem hódító hatalom és pusztító hadjárat, sem véres, 
döntő csaták ... az önnön maga ásta meg köny- 
nyelmü, bűnös kezekkel sötét és dicstelen sírját s 
annak el kell pusztulnia a természeti és el az erkölcsi 
világrend kérlelhetetlen törvényei szerint. A rút sziba- 
rita vázakat összetöri az idő egyetlen gyönge érintése 
és a testben és lélekben nyomorékok vagy épen 
halottak, nem sokáig mozoghatnak bukás nélkül ott, 
ahol az élet vívja a maga harcait. 

Óh! ne feledje el azért közülünk senki sem, 
ezt az első gondolatot; mert csak azt megtartva lesz 
a magyar nemzet kezében múltjának, dicsőségének 
lobogója jövőre is az a jelvény, amelyre, mint egy- 
kor Nagy Konstantin harcosainak zászlójára, ezt az 
ígéretet jegyezte fel a népek Istene: 

„Ezzel fogsz győzni!^ 

Az a másik szín, a fehér, ott, nemzeti jelvényünk 
közepén, az emberi élet központjának, a szívnek, a 
hazafiúi erkölcsöknek tisztaságát, szennytelen voltát 
jelképezi és arra emlékeztet. 

Nincs egy élni, tenni óhajtó nemzethez K. K. ! 
inkább illő, természetesebb és az egész életet is bol- 
dogító kincs, mint a kedélynek tisztasága és a tiszta 
erkölcs. Óh, az élet és annak földies viszonyai, benne 
a nagy és nehéz küzdelmek és az emberek, a külön- 
féle és szerte ágazó érdekek, úgy is mind ott hagy- 
ják később az egyes ember szívében is, egy egész 
életre törekvő nemzet lelkében is, rideg és kímélet- 
len kezüknek érintéseit s ugyan gondoljátok meg : 
mivé válik az emberi szív, és mivé egy egész nem- 
zetnek is szellemi irányzata, ha le van törölve róla 
erkölcsi tisztaságának üde zománca? Mivé az a tár- 
sadalom, amelynek tagjainál soha sem volt meg az 
ártatlanság kora? akiknek lelkében egy óráig sem 
érezték jól magukat az eszményeknek fehér angyalai? 
amelynek tagjai már erkölcsi sebekkel lépnek ki 
az életbe, a nagy nemzeti feladatoknak megol- 
dására is ? ! 

Oly szomorú, kínos látvány ez, mint mikor a 
virág ott hever megtépve, széttapodva az utca porá- 
ban; vagy amikor már elébb korhadt, szúette oszlo- 
pot rak valaki tetőzete alá, hogy annál korábban és 
biztosabban a romok alá kerüljön. Az érdekek, a 
szenvedélyek olyan lelketlen dulakodása így, e nélkül 
a nemzet élete, amelyben győzelem egyikre sem kö- 
vetkezhetik, hanem csak a biztos bukás ; mert mint 
a költő mondotta: „Minden ország támasza, talpköve 
a tiszta erkölcs, mely ha megvesz, Róma ledől s rab- 
igába görbed^. 

Óh! ne feledje el azért közülünk senki sem ezt 
a második gondolatot sem! Mert csak ezt az ősi 
erényt megtartva, lesz a magyar nemzetnek csatákban 

megedzett és annak tüzéből becsülettel kihozott lo- 
bogója azzá a jelvénnyé, amelyre ezt az ígéretet 
jegyezte fel a népek istene: 
„Ezzel győzni fogsz!'' 



Az a harmadik szín, a zöld, ott az alapon: küz- 
delmeinknek, becsületes munkálkodásunknak alapja; 
a tetterő szárnyainak emelő lelke — a reménység ; 
az igaz ügy diadalában és a gonosznak bukásában 
bízó hit biztató színe; vallásos életünknek, ez ősi 
erénynek, legédesebb gyümölcse . . . Mikor feltekin- 
tünk reá, mindig ezt látjuk rajta feljegyezve: „Van 
bíró a felhők felett'' s mellette azt a másikat, azt a 
szívünk mélyéig ható szót, amelyet azok közül a fél- 
istenek közül került, a csatamezőn bukdácsoló hős, 
vérző sebére téve kezét, hagyott nekünk örökségül, 
ezt mondván: „Előre!'' 

Láttuk hazánk életében is elbukni az igazságot : 
de hát csak újra felemelkedett az! Láttuk gyakran 
dulakodni közöttünk az ármányt : dehát csak minden- 
kor megszégyenült; és láttuk vészben, viharban 
hazánkat; láttuk rabláncot csörgetve annak fiait és a 
vérpadon annak nagyjait : dehát az isten azért még is 
€sak megsegített; mert hiszen az égről a legnagyobb 
földi hatalmasságnak sem lehet olyan könnyen le- 
vernie a csillagokat; dehát azért csak mégis betelt 
végre a költőnek mondása: „Meg fogyva bár, de törve 
nem, él nemzet e hazán!" 

Es jaj minékünk, ha ez a szó, ha ennek az 
örökségnek kötelező emléke elhalványul valaha szí- 

vünkben; ha nemzeti törekvéseinket nem emeli a 
reménységnek lelke: a magyar nemzet sorsát vezérlő 
gondviselés biztató, erőt kölcsönző hite ; nem, épen 
most, amidőn aligha nem igen közel áll az az idő, 
amidőn a magyar nemzetnek épen azt kellend meg- 
mutatnia a világ előtt, hogy, amint joga volt eddig 
létére, úgy hivatást is érez magában arra, hogy Istene 
segélyével megoldja azon feladatokat is, amelyeket 
kitűzött számára az isteni gondviselés akkor, amikor 
bölcseségével az emberiség sorsának fejlődését meg- 
állapította. 

Óh ! ne feledje el azért K. K. ! közületek senki 
sem ezt a harmadik gondolatot sem! Mert csak azt 
megtartva lesz a nemzeti lobogó kezünkben a meg- 
nyflott új ezredéven át is azzá a jelvénnyé, lélek- 
emelő erővé, amelyet azzal a paranccsal adott át 
őseinknek Istene a magyar nemzet kezébe: 

y^Ezzel kell győznöd! . . . 

Vagy vele és érte meghalnod! ..." Ámen. 

c) Utóima. 

Hálával borulunk le ismét előtted, jó Atyánk, 
Istenünk, e szent, e nagy napnak áldásaiért, szívün- 
ket betöltő örömeiért és nagy tanulságaiért egyaránt ! 

Hálával, óh, mert mennyi áldással, milyen ke- 
gyelemmel szórta be a te végetlen, a te örök, kif árad- 
hatatlan szereteted életútainkat ! Megállva előttük s 
kegyelmedből élvezve azokat, szinte megráz emberi 
gyöngeségünk tudata s méltán szívünk elfogódása 
között kérdezzük magunktól: ha megérdemeltük-e 
mindazokat ! ? 

Te, Atyánk, aki ismered szívünk dobbanását és 
ismered annak vágyait, mielőtt ajkunkra vennők azo- 
kat, lelkünk szükségeinek betöltésére, Szent Fiad 
vérével táplálva, alapítád meg közöttünk a te orszá- 
godat s mellette adtál nekünk szép és édes hazát, 
hogy annak körében is töltsük be magasztos emberi 
kötelességeinket és szent hivatásunkat, hogy így az 
ég és a föld, már itt a földi életben összeölelkezze- 
nek egymással s dicsőítsék nagy dolgaival a te hatal- 
madat s táplálják a mi boldogságunkat is. 

Milyen nagy, milyen kifogyhatatlan javak forrása 
reánk nézve ez a szép, ez az áldott haza, amely 
immár ezredéves beszélő bizonysága szeretednek ke- 
zeink között! Bizony nem a rengő kalászok miatt 
csupán, amelyek munkáink után megadják minden- 
napi kenyerünket ; nem is pusztán szép völgyeiért és 
halmaiért, amelyeket mint egy nyitott könyvet tártál 
elénk, hogy szépségeiből lelked alkotó erejének nagy- 
ságára vonjunk következtetéseket s leborulva imádjuk 
teremtő erődet . . . hanem különösen azért, amiért 
úgy ide kötötted szívünket, hogy „itt élnünk, halnunk 
keW, hogy annak megtartásában megdicsőítetted hatal- 
madat ; hogy azt életünk csendesen rengő bölcsőjévé 
s boldog nyugágyává jelölted ki ; hogy nagy példákat 
állítottál elénk koronként, amelyek megtanítottak min- 
ket azt szeretni; hogy még a reá hulló vércseppek- 
ből és könnyekből is gazdag aratást engedtél szá- 
munkra s változatos eseményeit, derült és elborult 
napjait, örömeit és fajdalmait, sőt még azt is tanul- 
ságosakká tetted reánk nézve, amikor hatalmad és 
intő végzésed megrázkódtatva ment át felettünk, meg- 
próbálva mintegy azt, ha megérdemeljük-e kegyelme- 

det: ha nem „csa/c puszta ajakkal vallunk-e a mi 
istenünknek, szívünk pedig távol van te tőled l?'^ 

De hálával borulunk le jó Atyánk más irányú 
nevelő áldásodért és szeretetedért is, 

Te, Uram, aki megmérhetetlen bölcseséggel kor- 
mányzód a roppant világokat és rendezed be a ter- 
mészet háztartását; akinek hatalmas kezed minden 
égi testnek kimutatja helyét, ott, a felettünk elterülő 
égboltozaton ; aki ragyogó fényt gyújtasz meg a sötét 
éjszakában és annak járatlan útain; aki megszabod 
útját az ég királyának s elrendeled, hogy fényével, 
életet keltő melegével, itt virágos szőnyegek terülje- 
nek el nyomain ; amott égbe törő cédrusok támadja- 
nak teremtő erején : hasonló bölcseséggel és gondos- 
kodó szeretettel vezeted a népek és nemzetek sorsát 
és életkifejlődését. 

Támasztasz prófétákat és támasztasz nagy lelke- 
ket, akik parancsolatodra és tőled nyert küldetésük- 
nek engedve, összekötik a földet az éggel s akikben 
és akik által, mint a szivárvány színpompájában ölel- 
keznek össze a teremtmények te veled; te végtelen, 
te kifogyhatatlan szeretet ! . . . össze ölelkezik a kicsiny, 
a senuni, a por, az ember a megmérhetetlennel, a 
legtisztább lélekkel, a mindenható, szerető édes atyá- 
val és teremtővel ! 

Légy örökre áldva és magasztalva tőlünk, sze- 
rető Atyánk és Istenünk, hogy a inívelt és bizonyára' 
valamennyien igen magas emberi céloknak szolgáló 
nemzetek és népek sorában, magyar nemzetünket, 
e maroknyi népet, e „kicsiny sereget" is kiválasztád 
arra, hogy adtál neki koronként nagy embereket, akik 
megtanították kortársaikat, meg bennünket, meg a késő 

Mitrorics : Papi dolgozatai. 10 

unokákat igazán, lángolón szeretni e hazát; szeretni 
a szabadságot, amely egyik feltétele hozzád való ha- 
sonlatosságunknak és emberi méltóságunknak ; szeretni 
vérünk hullásával és a száműzetés keserű könnyeink- 
kel áztatott kenyerével is; akik megtanítanak imádni 
az eszményeket és az emberiséget boldogító elveket, 
amelyekre sok ember megalkuszik a kenyérért, a 
dicsőségért, a nyugalomért, vagy az élet keresztjeinek 
hordozásától való irtózásból ; megtanítanak szeretni a 
hazát, szeretni törhetlenűl, szeretni alku nélkül; meg- 
tanítanak szeretni a vallást, a tiszta erkölcsöket, amely 
minden ország támasza, talpköve. 

Oh, oltsd Atyánk, ezeket az erényeket, azoknak 
szeretetét jövőre is mindnyájunk szívébe ! Cselekedjed, 
hogy ne akadjon soha egy is, akire e szép haza sor- 
sának vezetését bíztad, — ne, mert ilyen bűn iszo- 
iiyúsága ismeretlen még a nemzet előtt, — aki felett 
íalán emez ítéletet kellene mondanod: ,, Elküldtelek, 
hogy térítsd hozzám a te népedet és te megalkudtál 
annak vére felett!^ És ne akadjon közöttünk egy is, 
legyen az nagy vagy kicsiny, aki nem engedelmes- 
kedve atyai szereteted és bölcseséged hatalmának, 
amelyet imádott hazánk sorsának vezetésében eddig 
tanúsítottál, átokként hozza e magyar hazára, az 
engedetlen népek sorsa felett mondott, porig alázó 
ítéletedet és iszonyú igazságszolgáltatásodat: „jEfe a 
nép az, amely nem engedett az ümak. Megtapodom a 
népeket az én hai^agomban'^ . {3 erem. VII:28. ; Ézsaiás 
LXIII : 6.) 

De mélységes hálával borulunk le végre előttecl, 
óh királyok királya! azért is, amiért a legjobb, leg- 
nemesebb, az ö népével együtt érző királyra bíztad 

kegyelmedből, ez imádott közös magyar haza sorsá- 
nak és boldogságának vezetését ez idö szerint. Áldd 
meg Atyánk, felséges Urunkat és Királyunkat és áldd 
meg felséges családját napok és évek hosszú sorával, 
mindig nagyobb, mindig növekvő dicsőséggel. Népei- 
nek jóléte, alattvalóinak törhetetlen hűsége, hódolatteljes 
szeretete legyen, mint volt eddig is, felséges koroná- 
jának legfőbb ékessége, trónjának legerősebb támasza. 
Vezesse dicsőségről dicsőségre nemzeti lobogónk ki- 
bontott, a hazafiúi szeretet és a trón iránti hűségben 
kipróbált, sokszor őseink vére hullásával is meg- 
pecsételt, megedzett szárnyait ; vezesse, ha kell, vész- 
ben és viharban egyaránt s ha nyugalmas, békés 
fejlődést írtál sorsunk könyvébe, a népek boldogságát 
eszközlő közmíveltség csendes munkája közben is. 

Legyen bölcs, legyen szeretettel teljes uralkodása, 
kezdete és biztos alapja egy új ezredévnek, amelynek 
kapuját immár megnyitottad kegyelmedből számunkra. 

Igen, édes Atyánk, sorsunk bölcs és kegyelmes 
intézője, így összedobbanva szívünk s így össze- 
ölelkezve lelkünk, imádott édes Anyánk, a Haza oltára 
előtt, a nagy és megszentelt nap örömei, nagy em- 
lékei és felemelő tanulságai alatt, hadd zendüljön meg 
ajkainkon az ének: 

„Áldd meg Ür Isten a népeket, 

Melyek e Magyar hazában 
Találták meg nyugvó helyöket, 

Fejedelmünk árnyékában. 
Tartsd meg e haza békességét, 

Nyelvét, határit, törvényét; 
Oltalmazzad ennek épségét. 

Mint a te szemeid fényét''. (220. dics. 7. v.) Ámen. 

XII. 

A hamis és valódi keresztyén okosság. 

— Közönséges. — . 

Alapige: Máté X: 16. íme én elbocsátalak titeket, mint 
juhokat a farkasok közé; legyetek azért okosok, 
mint a kígyók, és szelídek, mint a galambok. 

Az az ellentét, mely Isten országa és a világ 
között van, világosabban és élesebben talán sehol 
sem tűnik fel, — s ezért a világot meggyőzni talán 
sehol sem nehezebb, — mint épen ott, hol ennek 
okossága és értelme, ember- és életismerete, magatar- 
tása a fennálló viszonyokkal szemközt, az előítéletek 
és gyöngeségek iránti kímélete ellenmondásba jut az 
evangélium komoly és magas kívánalmaival, az igaz- 
ság, tisztaság és lelkiismeretesség egyszerű és elúta- 
síthatlan követelményeivel. 

Az első keresztyénség vértanúság, nem pedig 
emberi tetszéshaj h ászás ; lelkesült, halálra kész oda- 
adás, nem pedig furfangos számítás volt. Utasításai 
nem arról szóltak, hogy hogyan mehetnénk keresztül 
szerencsésen a világon; teljességgel nem, hanem 
intés arra, hogyan múljuk felül győzelmesen a világot. 
Krisztus nem alkalmazkodott okos tartózkodással, vagy 
kíméletes hallgatással kortársainak nézeteihez. Ellenke- 

zöleg, monda: „én igazság és élet vagyok"; azért 
születtem és azért jöttem a világra, hogy bizonyságot 
tegyek az igazságról. Nem tett barátságos engedmé- 
nyeket az írástudók és farizeusok előtt; ellenkezőleg, 
képmutatóknak, kígyóknak, festett koporsóknak nevezte 
őket. Nem hízelgett a hatalmasoknak, a főpapnak, 
vagy az ö tanácsának, Heródesnek és Pilátusnak, kik- 
nek kezeibe volt letéve élete; ama kérdésre, mely 
sorsára annyira elhatározó volt : te vagy-e ama király ? 
nem tagadólag, vagy kétértelmű szavakkal felel. íme 
ez volt felelete: te mondád, az vagyok! Tanítványai- 
tól is azt kívánta, hogy kövessék az ö nyomdokait. 
Ne tekintsenek útj okban se hátra, se oldalra, hanem 
vegyék fel az ö keresztjét. Intette őket a széles or- 
szágúttól, rögös pályát jósolt övéinek. Es tanítványai 
követték is őtet. Jelszavuk volt: „Engedelmeskedjél 
inkább Istennek, mint az embereknek". És végük a 
véres áldozat volt. Hogyan fér majd mindezzel össze, 
hogy Krisztus mégis maga magasztalja az okosságot, 
hogy az igazságtalan szóló példázatban dicséri öt, 
amiért okosan cselekedett ; míg ellenkezőleg megróvja 
az esztelen polgárt, ki tőkéjét hasztalanul szórta el, 
vagy az esztelen hajadonokat, kik nem vigyáztak. 
Kimondja ama szemrehányással teljes szavakat: a 
világnak fiai okosabbak, mint a világosságnak fiai. 
Mint mindezekből láthatjuk, van olyan keresztyén böl- 
csesség is, melynek magasabb erkölcsi feladata van, 
de amely eme ravasz, világi értelemben vett bölcses- 
ségtől végtelenül különbözik. S épen ez ad nekem 
alkalmat arra, hogy ma az okosságról szólván, be- 
szédemben feltüntessem a világi vagy hamis, más 
oldalról pedig a keresztyén, vagy valódi okosságot. 

Lássuk tehát először is az annyira elterjedt vi- 
lághoz való alkalmazkodásnak bölcseségét. Ennek 
uralma, keresztyének, nagy és általános. Ha ebben 
állana a valódi bölcseség, valódi műveltség, keresni 
kellene, ki közöttünk nem bölcs ilyen értelemben? 
Akkor bizonyára alig volna szükség a nevelésre. Igé- 
jének hirdetése a világ minden részében és minden 
nyelvében egyaránt hallható. A család csendes szo- 
bájában épen úgy, mint a zajos társaságokban; az 
iskolákban épen úgy, mint az uccákon és piacokon; 
most zajtalanul és óvatosan, majd hangosan és elbiza- 
kodva; most csak mint elejtett könnyelmű szó, majd 
mint átgondolt és tapasztalatokra épített elmélet, me- 
lyet a szülék mint életbölcseséget adnak át g^'^er- 
mekeiknek, midőn azokat a szülei háztól a nagyvilágba 
bocsátják el. 

Igen, ennek uralma nagy és általános. Erős gyö- 
kereket vert a családi nevelésben, elterjeszkedik az 
állam nyilvános életében; joggá lesz a szokás ereje, 
igazsággá a hagyomány régisége által, mint amelynek 
épen nem, vagy csak félve mer az ember ellent mon- 
dani, hogy a nevetségességnek átkát valahogy magára 
ne vonja. 

Es milyen behízelgően, csaknem megcáfolhatat- 
lanul hangzik ennek a beszéde?! 

A viszonyok — mondják a világ szerinti böl- 
csek — az emelkedő műveltség által nehezebbek let- 
tek; mi már olyan korban élünk, hol minden harcot 
vív egymás ellen, midőn untalan oly akadályokra és 
ellenállásra találunk, melyeket csakis okossággal lehet 
felülmúlni. Hogyan is jöhetnénk ki ily rendszer mel- 
lett a meg nem hamisított igaz joggal, a tiszta, egy- 

szerű gyermeki ártatlansággal ? Nem itt alkalmazható-e 
már épen az a tanács, hogy az ember okos legyen, 
mint a kígyó?! Zárjuk el azért az igazságot a szív 
csendes kamrájába; építsünk ott bent annak oltárt, 
hogy azon a szellem kincseit elrejthessük! 

Es akik így beszélnek, K. K. ! azok még nem a 
legrosszabbak. Ezek még hisznek az igazságban, de 
nincs elég bátorságuk, hogy érte küzdjenek is. Ket- 
tős elv vezeti őket: az egyik tiszta, a másik tisztá- 
talan. Két arcuk, két nyelvük van nekik: az egyik 
az igazságé, a másik a látszaté; az egyik mindig 
mosolyog, mindennel meg van elégedve, a másik 
komoly bensőséggel teljes és fájdalmasan megindult. 

S valóban mily életrevaló és élelmes az az elmé- 
let, melyet ezek az emberek vallanak, melyek szerint 
cselekesznek, melyet e világ szerinti bölcseségük 
ajánl : Láttassál ! — ez az első és nagy parancsolat, — 
az az általában mutasd magad mindig a legjobb és 
legfényesebb oldalról, ott, hol a külvilágba lépsz. 
Takard el gyöngéidet, vakítsd el a rövidlátókat, hiszen 
a világ úgy is csalódni akar. Terjeszd azért magad 
körül az előkelőségnek, megbízhatóságnak és illedel- 
mességnek látszatát ; kerüld mindenáron a világ meg- 
botránkozását ; verj szenvedélyeidre, melyeket már 
legyőzni végképen nem tudsz, legalább az emberek 
előtt, bizonyos korlátokat; kísérd figyelemmel a külső 
tekinteteket. Ezekre van mindenek felett szükséged. 
Milyen vagy bensődben, mit mívelsz titokban, meny- 
nyire festett koporsó vagy szívedben, milyen büsz- 
hödt erkölcsi hulla fekszik lelkedben: mindez egye- 
dül csak reád, magadra tartozik; ezekről számadással 
senkinek sem vagy adósa . . . 

Senkinek sem? . . . nem, magadnak sem? . , . 
Nem, lelkiismeretednek sem ? . . . Nem, még terem- 
tödnek és bírádnak sem, ki az elrejtett dolgokat is 
látja, ki a szíveket és veséket is vizsgálja? . . . 

A másik tanítás, amit az okosság ad: Hízelegj! 
Beszélj jól és kedvesen mindenkihez, kivel csak 
érintkezel ; különösen pedig azokkal, kik érnek és 
tehetnek is valamit; tehát a nagyokkal s pártfogóid- 
dal, kiktől egykor még életed szerencséje is függhet. 
Általában mondd nekik mindig a legkellemesebbet. Távol- 
ról se érintsd csak egy komoly szóval se benső rejtett 
gyengeségeiket és az ő titkos bűneiket. Ne ellenkezzél 
velük soha könnyelmű nyilatkozataidban; ellenkező- 
leg, legyezd apróbb gyengéit, hiúságait, melyektől 
elvégre senki sem szabad. Ne légy fukar a dicsérő 
szavakkal, hiszen az így is csak értéktelen váltó- 
pénz, mely jön s megy az emberek kezében, amelyet 
adunk és veszünk. 

A harmadik tanítás: Hallgass! Igén, ez talán 
még a legfontosabb és a leghasznosabb. Hunyd be 
szemeidet a rossz előtt, mely talán körülvesz téged; 
de különösen amaz égbekiáltó jogtalanság előtt, ha 
azzal a hatalmasok és magasrangúak környezetében 
találkozol. Hanem még erősebben zárd be ajkaid, 
ha a nyilt szóért veszedelem vagy kellemetlenség fe- 
nyeget! Hogyha pedig csakugyan beszélned kell, 
fátyolozd el, szépítsd ki a bűnnek utálatos képét. 
Nevezd azokat szeretetre méltó gyöngeségeknek ; bo- 
csásd meg, vagy mellőzd el mosolygó vállvonogatás- 
sal. Mert hát mit is érdekel mind ez téged? Te 
vagy-é hívatva arra, hogy a világot megjavítsd ? Avagy 
ki tett téged a te atyádfiának őrzőjévé, avagy bírá- 

jává? Minek avatkoznál máaok ügyeibe, mikor úgy is 
elég teendőid vannak saját magad körül ! 

Hát én nem mondom, K. K. ! hogy mindez nem 
hangzik elég ügyesen és tetszetősen; de hogy becsü- 
letes s hozzá még keresztyén bölcsesség lenne, azt 
már egyáltalában nem hihetem. 

Igaz, neked is látszanod kell ; a világosságot nem 
szabad véka alá rejtened, hanem engedned kell, hadd 
világoljon az az emberek előtt. Igen, neked is lát- 
szanod kell: a tökét, mely kezedben van, nem sza- 
bad elásnod; hadd kamatozzék az gazdagon szor- 
galmad és buzgalmad s Isten által kölcsönzött ado- 
mányaid kiképzése és alkalmazása által. De ha 
keresztyén, ha becsületes vagy, sokkal komolyabb- 
nak, sokkal igazabbnak, sokkal kevélyebbnek kell 
lenned — a szót magasabb, erkölcsi értelemben 
véve — semhogy többnek vagy másnak mutasd 
magad, mint amennyit érsz! 

Neked mindenben mindeneknek előtte kell lenned; 
mindenekben növekedned, haladék nélkül kincse- 
ket gyűjtened; minden áron arra törekedned, hogy 
több légy, mint amennyit fizetsz! Csak így maradsz 
meg mindvégig becsületben; csak így lesz emléked 
megáldva a jövő nemzedék előtt is. 

Igen, neked is barátságosan és szeretettel kell 
beszélned az emberekkel; sőt elnézned és hallgatva 
tűrnöd hibáikat is. Csakhogy nem félelemből, hanem 
szeretetből. Megbocsátasz, de nem az arcátlan és 
parázna bűnösöknek, hanem aki töredelmessé lett; 
mindent el akarsz simítani, de nem azért, hogy híze- 
legj, hanem, hogy megjobbíts. 

Valóban mennyire más, mennyire emberibb, meny- 

nyire becsületesebb a bölcseség, melyet a keresztyén- 
ség ajánl és amelyet ennek alapján én is hirdetek 
előttetek! Amott hazugság és kislelkűség, itt igazság 
és bátorság vannak egymással szövetségben; amott 
alacsony önösség a mozgató erö és a cél, itt az isteni 
igazság országa és az az iránti lelkesült odaadás, annak 
eljövetele, küzdelme és diadala. Ott az emberismeret 
és az irántok tanúsított magatartás nem egyéb, mint 
azok gyengéinek a felhasználása és kizsákmányolása; 
itt semmi más, csak embertestvéreink iránti szeretet. 
A keresztyén bölcseség a megfontolás, az előre- 
látás és az önmérséklés szelleme. Meggondolva a jö- 
vőt, felhasználva a múltat s uralkodva a jelen fölött, 
ez az okosság eszközli, hogy tiszta szellemmel néz- 
hetünk körül a világban. Ez az okosság mindenek 
előtt az emberek megkülömböztetésének a képessége ; 
ember- és életismeret a legnemesebb értelemben. Ez 
az okosság tudja, hogy nem csak arról van szó : akard 
a helyeset, hanem, hogy a helyes időnek, a helyes 
alaknak, az alkalmas mértéknek s az alkalmas ember- 
nek megválasztása is fontos dolog. Ismeri ez az em- 
berek gyengéit is; tudja kímélni, és el tudja viselni 
mások tévedéseit, előítéleteit, szenvedélyét, de nem 
azért, hogy hódoljon azoknak és hogy kizsarolja általa- 
az embereket. Hasonlít a jó nevelőhöz, aki tudja, 
mennyivel lehet megelégednie és mit lehet várnia. 
A helyett, hogy elhamarkodott és viharos buzgalmá- 
ban azonnal gyümölcsöket és érett kalászokat kívánna, 
először a jó magvakat hinti el a termékeny földbe s 
gondosan készül elő a jobb időkre. Hasonlít az az 
előrelátó és jól felfegyverkezett harcoshoz : ismerve az 
ellenség ravaszságát és elrejtett cseleit, óvatos minden 

hibás eljárás irányában. Vár míg a mérték megtelik, 
míg az alkalmas óra eljövend, midőn az igazság jogos 
és hatalmas szava győzelmes elhatározásra bírja öt. 

Legyetek azért szelídek, mint a galamb. Krisztus- 
nak eme szavai — amint fejtegetéseinkből is látszik 
— nem csupán üres szavak; legbensőbb lényének 
kifejezései ezek. Tiszta képe ez, mely a hamisság le- 
helletétöl érintetlenül áll lelkünk előtt. így vigyük át 
azt magunkba, hogy ha az ő nevét akarjuk hordani, 
ha az ő követői akarunk lenni. Ez az értelme amaz 
intelemnek: „Állj ellent a világ kísértéseinek!" Ez a 
pont az, amiben tizennyolc század óta a nagyszerű 
előmenetel mellett sem változtunk és amely csökö- 
nyösségünk miatt nincs semmi igaz mentségünk. 

íme,- halljuk az ő beszédét: „Aki az igazsággal 
van, az hallgatja az én szómat". Ámen. 

Schwarz Károly nyomán. 



xin. 

I 



Isten igazságossága. 

— Közönséges. — 

Alapige: Róma. II.: 2. Az Istennek ítélete igazság szerint 
vagyon. 

Megvalósul-e Istennek világában is az, amit mi 
'emberek igazságosságnak szoktunk nevezni, oly kér- 
dés K. K. ! amellyel már bizonyára igen sokszor talál- 
koztunk az életben. Kétszeresen is nehéz reá felel- 
nünk, ha meggondoljuk, hogy különösen ez a tér az, 
amelyen felizgatott jogérzetünk leginkább hivatva érzi 
magát arra, hogy ítéletet tartson a világ és Istennek 
útai felett. Hiszen már Jób előtt, az ö fájdalma felett 
való gúnyolódásnak tűnt fel az egészségeseknek az 
Isten igazságosságáról való beszéde és magában az 
újszövetségben is így kiáltanak fel Isten oltára körül 
a vértanúk lelkei: „Uram, aki szent és igaz vagy, 
meddig nem teszesz még ítéletet és meddig állasz 
még bosszút, a mi vérünkért azokon, akik e földön 
laknak?! (Jel. VI.: 10.) 

Igen K. K. ! ez a „meddig még ?^, a türelmetlenség- 
nek és a méltatlankodásnak ez a kifakada, hányszor nem 
szállott fel a mi ajkainkról is s hányszor állottak meg 
lábaink megdöbbenve, ha csak némi boldogulást is 
láttunk olyanoknál, akiknél ítéletünk szerint a vég- 

romlásnak kellett volna bekövetkeznie ! ? És — így kiál- 
tunk fel igen gyakran még ma is, — mit vétkezett 
a szerencsétlen ártatlan gyermek, aki a tisztátalan 
származás szégyenfoltjaival jött a világra, és aki a 
bün és szégyen közt nőve fel, elvégre maga is a bűn- 
nek és megsemmisülésnek lesz áldozatává? Avagy 
mit vétkezett az a hívő, szerető szív, amely mindent 
hitt, mindent remélt és akinek boldogsága örökre el- 
veszett, amint azt az „igen" szót kimondotta? A 
napszámosnak kunyhójától a fejedelmek palotájáig, 
íme, mennyi tarka végzet ! — és mindez az érdem sze- 
rint volna ? És az élet első kiáltásától, az utolsó halál- 
sóhajig, mennyi panasz, mily sok köny, mily sok 
néma, szívetemésztő bánat ! és ezt szintén mind meg- 
érdemeltük volna ? ! 

Óh hát emez ellentétekben, emberileg szólva, 
bizony igen nehéz az igazságot megtalálnunk. Szívünk 
szeretné hinni, hogy egy örök szeretet uralkodik a 
világ felett, amely a madár fiait megőrzi odafenn a 
puha, csendes fészekben és a gyermekeket ott mele- 
gíti az édes anya dobogó szíve felett. Szívünk szeretné 
hinni, hogy végtelen könyörületesség, jóság és türe- 
lem van elárasztva a világ felett. Igen, de az a 
szeretet, jóság és kegyelem valóban igazságosan van-e 
hát kiosztva és mindig azoké-e hát a jutalom, tiszte- 
let és elismerés, akik türelemmel és becsületes mun- 
kával várják Istennek országát? és mindenkor bánat 
és szorongás jut-e osztályrészül azoknak, akik a 
rosszat tevék? 

Pál apostol hánykódó, töprengő lelkünk mind 
eme nehéz kérdésére határozottan azt feleli, hogy 
igen, midőn felolvasott szentleckénkben azt mondja: 

,^Az Istennek ítélete igazság szerint vagyon^. Engedjé- 
tek meg azért, hogy ez alkalommal én is eme nehéz 
kérdéssel foglalkozzam s bebizonyítsam azt, hogy 
igenis, az Isten igazságos, csakhogy az ö igazsága nem 
az élet egyes mozzanatairaj hanem az egészre vonatkozik. 

Azt állítottam K. K. ! hogy Isten igazságát nem 
annyira az élet egyes jelentéktelen eseményeiben, vagy 
az egyes ember kicsi dolgaiban kell első sorban 
keresnünk és megítélnünk, hanem a világ egészében 
és az emberiség egyetemében. És valóbán az élet 
ellenmondásait mindaddigmegnem oldhatod, míg azttar- 
tod csak igazságosnak, hogy a boldogságot és a nyomort 
mindenkinek a te egyéni érzelmeid szerint kellene 
kiosztani. Ügy áll a dolog, hogy az egész emberisé- 
get terheU a tökéletlenségnek, a bürmek nyomora; 
épen azért ennek a tökéletlenségnek és bűnnek az egé- 
szét látogatja meg Isten az emberiség egyetemében. 
Nekünk, természetesen, méltányosabbnak látszanék 
sokszor, ha ennek az emberi bűnnek terhét egy- 
nehány inkább megbélyegzett főre lehetne hárítani; 
s igazságnak neveznők azt, ha az egész emberi nem 
bűnének büntetését egynehány kiválóbb gonosztevő 
hordozná el. Hanem aztán ennek az egész létnek 
minden édes, lélekemelő, boldogító érzelmét ; mindent, 
ami csak fény és enyhület; mindent, ami csak szép 
ezen a világon, azoknak ölébe szórnánk, akiket 
tisz-táknak és bűn nélkül valóknak rajzol le képze- 
letünk. 

De hát amidőn a létnek összes fájdalmait ily 
módon egyik vagy másik embertársad lelkén szeret- 
néd nyugodva látni, óh, hát számba vetted-e amaz 
irtóztató kísértéseket, amelyekkel annak az elveszett 

szerencsétlen embernek léte első percétől küzdenie 
kellett? A rossz példaadás, amely szüntelen környezé 
azt a szomorú sorsot, amely épen abban a percben 
nyert diadalt felette, amelyben szíve óvatlanul maradt ? 
Óh és hát számba veszed-e, hogy azoknak a kiemel- 
kedő, fényes alakoknak, akiknek feje köré fonja kép- 
zeleted a dicsőség koszorúját, mily könnyű dolog 
volt, hogy jókká legyenek? íme az édes anya első 
mosolya és az édes atyának első őrködő tekintete, 
az egész élet amaz összhangja, mely körülvéve és a 
jóhoz való szoktatás, mily könnyen eszközlék, hogy 
lelkébe fogadja mindazt, ami csak szép és öszhang- 
zatos, mindazt, ami csak kellemes az élet céljaira. 
És, amidőn elérkezett az óra, amelyben szíve nyitva 
volt, mint maradt ki — szerencséjére — ama szíve- 
sen fogadott kísértés és hány szerető, segítő kéz sie- 
tett felé nyúlni, hogy megtartsa az egyenes ösvényen, 
midőn lábai a hamis útra tévedtek? . . . 

Oh ! ha mindezt számba vetted : én nem hiszem, 
hogy volna szíved kiszakítani néhány szerencsétlen 
embert az isteni általános irgalom és igazság köte- 
lékéből s áldozatul dobni oda, hogy gyönyörködjék 
vére hullásán, amiért te valamivel erősebb és sze- 
rencsésebb voltál! . . . 

De hát Isten még mások miatt sem oldhatja fel 
az ő igazságosságának a kötelékeit, melyek az életet 
és az emberiséget a maga egészében össze tartják. 
Bizonyára nincs közöttünk senki sem, aki el merné 
magáról mondani, hogy ő semmiben sem felelős 
embervilágunk gyarlóságaiért, ezt az ember szívet 
szinte kikerülhetetlenül terhelő fogyatkozásokért. Mert 
ugyan ki merészelné elvitatni, hogy már csak abban 

a körben is, amelyért mi magunk vagyunk első sor- 
ban felelősök és amely mi magunktól függ első sor- 
ban, a boldogságnak sokkal magasabb fokát teremt- 
hettük volna meg, ha valóban olyanok lennénk, 
aminőek lenni tartoznánk és ha valóban azt a példány- 
képet tartanok magunk elé, amelyre elhívattatánk. 
Igen, de hát egyikünk vétkezik gyöngeségböl, a mási- 
kunk a szív fásultsága miatt ; az egyikünk sokat akar, 
a másikunk pedig keveset, a legtöbben pedig azt sem 
tudják, hogy mit kellene akarniok. így aztán minden 
órában ezer olyan dolog történik, amely eléggé • bizo- 
nyítja, hogy tiszta, teljes boldogságot alapítani ezen 
a földön mi nem. vagyunk képesek. Hát hiszen az 
igaz, hog^' neked nincsen részed abban az érzékiség- 
ben, pártszenvedélyben és erkölcsi igazságban, mely 
már napjainkban is annyiszor hozott kárhozatot a 
társadalomra és egyes nemzetekre ; igen, de hát hány- 
szor hódoltál te is a hiú fénynek és látszatnak, a 
kevély dicsőségnek és a gyorsan változó szokások- 
nak? Mily gyakran hiányzott nálad a kellő erély a 
bűnnel szemben s mily gyakran nem voltál eléggé 
felkészülve a küzdelemre, sőt egész kíváncsian kacér- 
kodtál azzal? Oh, hát hiszen azt tudom, hogy azt a 
magot, melyből annyi gyom verődött fel ezen a vilá- 
gon, nem mind mi vetettük el ; de hát azt is tudom, 
hogy azért gyakran nőni engedtük a gazt abban a 
kicsi kertben, amelynek ápolását reánk bízta a Gond- 
viselés. És ha mások többet, nagyobbat mulasztottak, 
talán csak azért történt, mert a munkásság, a köte- 
lesség teljesítés tere volt szélesebb. És ha az a kicsi 
hely, mely gondjainkra bízatott, de amely soha sem 
lehetett világvárossá, az élet széles küzdő terévé vál- 

tozott volna, a romlottság talán a te szívedet sem 
találta volna jobban elzárva, mint amazokét. 

Ne az Isten igazsága ellen zúgolódjál azért, ha 
itt-ott néha ártatlan vér is jelzi a végzet útjait s ha 
a Gondviselés néha gyors előre haladásában ezreknek 
lépi is át boldogságát, — hanem imádd szerető szív- 
vel az ő irgalmát, mert hiszen a legtöbb esetben 
mindenki gyönge az életnek azon az őrállomásán, 
ahová álh'ttatott. Azért nagy igazság van abban, ha 
mindenki hordozza az egésznek büntetését is. 

Egyébiránt a világban, annak még egyes esemé- 
nyeit vizsgálva is, sokkal több igazságosság van K. K. ! 
mint amennyi talán a felületes szemlélő előtt feltűnik 
— mihelyest csak ezekben az egyes eseményekben is 
az egészet vesszük figyelembe. Valóban nem hiányzik 
mindabban az igazság, amit emberi jogérzetünk már 
azonnal kínzó megsértésnek nevez, csak abban az 
tgyes mozzanatban is a fejlődésnek egész menetét 
próbáljuk keresni. * Természetes, ha egy tolakodó száj- 
hős ott kevélykedik az igaz érdem helyén s te azt 
várod, hogy majd elsepri őt onnan a népszava, mint 
Isten szava : óh, hát ebben az esetben igen gyakran, 
bizony igen sokáig várhatsz; sőt attól félek, hogy 
ezen a ponton inkább azt fogod megérni, hogy az a 
léha ember sikerről-sikerre fog előre haladni s a világ 
nem ő felette, hanem te feletted fog kacagni. És ha 
te is, mint egykor Jónás, oda ülsz Ninive kapujába 
s várod azt, ha utóléri-e annak lakóit már este a 
büntetés, amiért reggel vétkeztek: óh, hát bizony 
könnyen megtörténhetik, hogy önmagad végkép el- 
epedsz odakinn az égő nap tüze alatt, azok pedig 
tovább fognak vétkezni fényes palotájok hűvös ter- 

Mitrovics : Papi dolgozatai. I. 11 

meiben. Mert hiszen az Isten igazságossága az apos- 
tol szerint, hosszútűrő. Az sohasem használja a hir- 
telen való beavatkozást, mert hiszen már megelőzőleg 
az egész világot úgy alkotá, hogy a büntetés együtt 
nőjjön a bűnnel. 

Igen, K. K. ! fejlődés a törvénye az anyagi és 
erkölcsi életnek egyaránt. Lásd, az a sudár fa amott, 
nem egyszerre állott elő; először lehullatta a tölgy 
magvait, aztán lassan nyíltak meg burkai; az a lát- 
hatlan csira levelet hajtott, és mennyi időre volt még 
ezután is szüksége, hogy koronája az égre nyúljon 
fel. Lásd, az erény sem áll elő egyszerre ; csak csen- 
des, láthatatlan hajlamok azok, amelyek kezdetben a jó 

* 

erkölcsű gyermeket a rossztól megkülönböztetik. Csak 
a jóban való öntudatlan gyönyörködés az, amely az 
ifjúnak ellenállhatatlan hájat kölcsönöz. Majd csak 
ezután következik az érett férfi biztos látása, mely 
elsimítja az ellentéteket és elég erős mindenkor a jót 
választani. íme, így jön létre az a tartós szilárdság, 
amely az ég adománya, a jónak megszokása, az, 
amit erénynek nevezünk. 

Lásd, épen így a bűn sem áll elő egyszerre. 
Elsőben csak bizonyos határozatlanság és gyöngeség 
az, amely szeretné a jobbat. Igen, de hát fél a küz- 
delemtől ; azért a rosszat addig tűri maga körűi, míg 
aztán ingere ellenállhatatlanná válik, és így további 
Mennyi fokozat áll elő a nyilvános bűnöktől odáig, 
hol aztán a szégyennek nincs többé határa, mert hi- 
szen egész feneketlen örvénnyé válott az. 

És lásd, a büntetés sem áll elő egyszerre. Kez- 
detben csak egy szorongó, nyugtalanító érzés a szír 
vedben, amelyet nem elégít ki semtmi sem, mert hi- 

szén egy benső hang mondja benned, hogy érde- 
metlen vagy reá. Aztán lázasan kapkodsz minden 
után s azok semmivé törpülnek kezeid között. Sze- 
retnél vissza lépni, de hát már többé nem lehet. 
Szenvedélyeid átokká váltak fejed fölött; megmozdul 
szívedben az az emésztő féreg, mely ki nem vész, 
az az égető tüz, mely soha ki nem alszik ... íme, 
a büntetés megérkezett abban a nyomban és szoron- 
gásban, amellyel meg látogatja Isten azoknak lelkeit, 
akik a bűnt cselekszik. Óh, az isteni igazságosság 
emez egészének lefolyásáról s itt-ott egész megren- 
dítő alakban való nyilvánulásáról emberi, rövidlátó 
értelmünknek a legtöbb esetben csak sejtelme is alig 
vagyon. Látjuk a kevély tölgyet, de nem azt a férget, 
mely bensejében éjjel és nappal rágódik. Csak^ ha a 
vihar földre döntötte már a korhadt törzset : akkor 
állunk meg csudálkozva a pusztulás felett, amelyet 
senki sem sejtett a zöld levelek alatt. Látjuk a mo- 
solygó arcokat és a vidám szavakat; igen, de hát 
kinek van csak sejtelme is arról, hogy mi minden 
megy véghez ott, a sötét fátyol alatt! S csak ha a 
végső, a legnagyobb is megtörtént már, akkor ismer- 
jük fel azt az irtóztató nyomort, mely az ilyen ember 
szívét emésztette s csak akkor kérdezzük megdöb- 
benve : mi mindennek kellett már előbb megtörténnie, 
hogy ez az utolsó, ez az irtózatos is lehetséges le- 
gyen ?! 

Igen, K. K.! ilyen összefüggésében, ilyen egysé- 
gében, a kezdetben és a végben, emberi életünknek 
és a világnak egészében kell keresnünk és imádnunk 
Istennek igazságosságát és az ő irgalmát. Az a sok 
köny, amely az élet küzdelmeiben, annak változatos 

eseményei között, egyszer-máskor bizonyára bőven 
áztatta már mindnyájunk arcát, nevelési eszköz az 
Ür kezében és nem vessző, hogy lesújtsa azzal gyer- 
mekeit. És ennek a szép, ennek a nagy világnak bi- 
zonyára valami magasabb célja és mélyebb értelmű 
jelentősége is van s nem csupán annyi, hogy a bol- 
dogság és a nyomor, egész az utolsó szemig, egyenlő 
mértékkel osztassanak ki a hétköznapi emberek szá- 
mára, és hogy minden üzleti szellemű embernek az 
utolsó fillérig beváltassanak beléje vetett reményei. 

Az egyesnek itt csak annyiban van jelentősége, 
amennyiben az egésznek szolgál; s hogy Isten elér- 
hesse a világgal céljait, ahhoz a ti könyeitek és sóha- 
jaitok is épen úgy szükségesek voltak, mint talán azoknak 
nyomora, akiknél bűneik voltak meglátogatva eme 
nyomor által. Igen, az egészre, a világ eme maga- 
sabb céljaira kell folyvást tekintenünk. És aki hisz az 
Isten ilyen természetű igazságosságában, az hiszi azt 
is, hogy van olyan visszafizetés is, mely túl esik 
ennek az ingatag földnek a határain; az hisz egy 
magasabb világban is. Mert e nélkül a hit nélkül elvégre 
minden más örökre üres és vigasztalan beszéd marad. 

Óh ragadja meg azért közöttünk mindenki hálás 
szívvel ennek a hitnek a horgonyát, amely annyi 
mjndent megmagyaráz, amely oly sokat kiegyenlít és 
az életben mindent, még a csalódások által megseb- 
zett szívnek a fájdalmait is, elhordozhatóvá teszi. Ámen. 

Hattsrath után. 



XIV. 

Emberi vágyaink és reményeink csaló- 
dása. 

— Közönséges. — 

Alapige : Jakab, IV : 13 — 16. Nosza immár ti, kik azt mond- 
játok: ma vagy holnap elmegyünk ama városba 
és ott esztendeig lakunk és kalmárkodunk és nye- 
reségünk leszen ; ti nem tudjátok, micsoda követ- 
kezik másod napon. Mert micsoda a ti életetek? 
olyan, mint a pára, mely egy kevés ideig tetszik, 
azután semmivé lészen. Holott ezt kellett volna 
mondanátok: ha az Ür akarandja és ha élünk, 
ün ezt vagy amazt fogjuk cselekedni. Ti pedig 
dicsekedtetek a ti kevélységtekkel ; minden ilyen 
dicsekedés gonosz. 

Mai szövegünknek szavai, valamint Jakab apos- 
tolnak egész levele is, tulajdonképen Izrael népének 
tizenkét törzséhez vannak intézve. Abban az időben 
ök már az egész földön szét szórva éltek. Kereskedő 
nép lévén, minden tengerparton és minden forgalmi 
helyen ott lehetett látni annak tagjait s éppen ez a 
körülmény magyarázza meg az apostol dorgálását. 
„Ti, akik ezt mondjátok : ma vagy holnap elmegyünk 
ama városba és ott egy esztendeig lakunk és kalmár- 
kodunk és nyereségünk lészen" s erre aztán mint- 
egy minket is figyelmeztetve, így folytatja az apostol : 
„Avagy tudjátok-e, hogy micsoda következik a második 

napon? Mert micsoda a ti életetek? Olyan, mint a 
pára, mely egy kevés ideig tetszik, azután semmivé 
lészen!" 

Mint láthatjuk tehát, szövegünk azoknak a ma- 
gunk előtt annyira biztosnak hitt várakozásoknak 
rosszalását foglalja magában, amelyekre aztán nyomban 
a csalódás következik. Bizonyára nem sok szóra van 
szükség, abból a célból, hogy kimutassuk, hogy éle- 
tünk annyi hasztalan vágyakozásból, annyi időszerűt- 
len reményből és hiú törekvésből van összetéve! 
Hiszen épen azok, akik legjobban ismerik ezt az 
életet, a leghajlandóbbak is egyúttal arra, hogy a 
csalódások láncolatának jellemezzék azt. De hát épen 
azért, mert az életben mindnyájan oly sokat álmo- 
dunk, oly sokat tévedünk és bánkódunk, foglalkozzunk 
ezzel a tárggyal kissé bővebben és fordítsuk K. K. ! ez 
istenitiszteleti órát arra, hogy gondolkozzunk kissé beha- 
tóbban emberi vágyaink és reményeink csalódásai felett ! 

Abban a tényben, hogy sokkal több a meg- 
semmisült, mint a beteljesedett reményünk, bizonyára 
senki sem fog közöttünk kételkedni. Hiszen csakugyan 
úgy áll a dolog, hogy vagy magunkat csaljuk meg, 
vagy az élet ábrándít ki bennünket. Azok a gyümöl- 
csök, amelyek után törekedtünk, igen gyakran mások- 
nak ölébe hullanak s csak a fáradság, a gond és a 
munka verejtéke marad meg a mi számunkra. Es ez 
épen a csalódás. Vagy ahol már a kéklő hegyek mint- 
egy illatozva feküsznek lelki szemeink előtt, ott a fárasztó 
utazás után kopár szirtet, sivár pusztaságot és jég- 
harmatot találunk csupán. És épen ebben áll a kiábrándu- 
lás. Mi mindnyájan azzal a reménnyel látunk hozzá az élet 
„kalmárkodásához^ , hogy majd gazdag „nyereségünk 

leszen'', de azt aztán már senki sem tudja közöttünk, 
hogy a holnap ugyan mit hoz reánk? Igen! de hát 
saját esztelenségünkben, vagy ennek a földi életnek 
semmis voltában rejlik-e hát oka annak, hogy mindez 
Így vagyon? Avagy Isten valami magasabb célokat 
akart elérni talán az élet mindeme csalódásai által? 
Bizony lehetséges K. K. ! hogy mindezek együttvéve 
eredményezik tapasztalatunkat, amelyet oly kevéssé 
vagyunk képesek megérteni és amely felett oly kese- 
rűen szoktunk panaszkodni. 

Mert annyi első tekintetre is kétségtelen, hogy leg- 
több reményünk és vágyunk már természeténél fogva 
olyan, hogy mulhatlanúl csak csalódást kell eredmé- 
nyeznie. Isten ugyanis örök, változhatatlan törvények 
szerint rendezte be a roppant nagy világot. Ebben a 
nagy világban mindennek meg van a maga oka; itt 
minden következmény bizonyos feltételekhez van 
kötve és még azt is, ami rövidlátásunk szerint csak 
véletlennek és jelentéktelennek tűnik fel, annyi ezernyi 
esemény készíti elö s mint egy hatalmas isteni kéz 
vezeti céljai felé. Igen, dehát az ember gondolatában 
rendesen átugorja ezt a természetes törvényszerűsé- 
get. Vágyaink rendesen a távolban csaponganak és 
gyakran épen azoknál mulatunk a legszívesebben, 
amelyek ránk nézve leginkább elérhetetlenek. így 
történik meg aztán, hogy aratni akarnánk sokszor ott 
is, ahol nem vetettünk; hogy akarjuk ugyan az ered- 
ményt, de nem a feltételeket s hog^^ óhajtjuk ugyan 
a célt, de a küzdelmektől már visszariadunk. Óh, 
avagy nem minden henye és dologtalan ember olyan 
természetű gazdagságról álmodozik-e, amellyel — 
reménye és vágyai szerint — egy véletlen szerencse 

fogja majd elhalmozni? Avagy nem minden érde- 
metlen ember olyan különös eseményben remény- 
kedik-e a legörömestebb épen semmiségének érzetében, 
amely aztán majd csak megalapítja az ö jó himevét ? 
és avagy nem minden tunya azt szeretné-e a leg- 
jobban, ha a véletlen hös tetteket jegyezne fel az ö 
javára? ... és így tovább. Valamennyi gyönge jellem 
így kecsegteti magát a fényes jövővel, amely teljesen 
kiszakíttatván ennek a világnak föltételei közül, egy 
olyan boldog életet van hivatva teremteni, amelyben 
aztán a legszebb gyümöcsök csak úgy maguktól hul- 
lanak majd a boldog álmodozók karjai közé. 

Milyen nagy szerencse K. K. ! hogy a világnak 
az Isten által megállapított rendjét egy hajszálnyira 
sem zavarják meg ám az eféle ábrándos képzelgések ; 
hogy egy percre sem akadályozzák meg annak folyá- 
sát léha sóhajtozásaid és hogy semmiféle esemény 
sem állítja meg azt útjában, csupán csak a te hiába 
való vágyaidnak a kedvéért. 

Azt akarod talán, hogy tisztelet környezze neve- 
det? Oh légy hát ebben az esetben férfiú! Vagy 
szeretnél gazdaggá, boldoggá lenni talán? Nos hát 
munkára fel! s amellett légy eléggé bölcs is, mert a 
tett nélkül való álmok és hiú remények úgy enyész- 
nek el, mint azok a buborékok, amelyek a hullám 
felszínén támadnak. Elégedetlenségnél és világgyülö- 
letnél aztán nem is hagynak egyebet hátra a szívben 
magok után. 

De ha igaz az, hogy csalódásaink felett vágyaink- 
nak már csak esztelen volta miatt sincs okunk a 
panaszra, méginkább igaz az, hogy eme csalódások- 
nak vágyaink sokasága is az oka. Én Istenem, mi 

mindennek kellene a világon megtörténnie, ha azt 
akarnók, hogy minden embernek beteljék minden 
kívánsága!? Ez az élet már természeténél fogva is 
annyi sok mindenféle dolgot hoz elö! Csakugyan 
szinte tetszeleg magának a tarka változatosságban és 
az ezerféle ellentétekben! Sokszor ámulattal kell 
megállanunk az eseményeknek eme megszűnés nél- 
kül való forgása előtt! Igen, dehát a világnak igazán 
ezerszer kellene sarkából kifordulnia, ha mindannak 
meg kellene történnie, amit az emberek csak várnak,, 
akarnak és óhajtanak. Ugyan gondoljatok csak K. K. ! 
ti magatok eme vágyak közt levő ellenmondásokra I 
Én azt hiszem : lehetetlen lesz át nem látnotok, hogy 
itt a csalódás valóban kikerülhetetlen. . . . 

íme mindenik gazdaggá akar lenni és épen ezért 
egyik sem lehet azzá! Az egyik esőt kér földjére, 
míg szomszédja fényes napokat szőlőgerezdjeire. Az 
egyik békéért, a másik háborúért esenkedik. Szóval 
mindeniknek megvannak a maga külön vágyai ; azért 
hát mindeniköknek szükségképen csak csalódniok 
lehet. Mint az őszre hajló égen a fellegek, úgy támad- 
nak a megszámlálhatatlan gondolatok. Az egyik szellő 
új alakot ad azoknak; a másik alatt majd nyomtala- 
nul enyészik el. A dolgok pedig haladnak a magok út- 
jain, mit sem adva a léha álmodozók tetszésére 
vagy zúgolódására. 

Azt azonban távolról sem akarom K. K. í tagadni,, 
hogy nemcsak a henyének és dologtalannak, nemcsak 
az esztelennek és szenvedélyeskedőnek van oka panasz- 
kodnia megsemmisült reményei felett. Óh a becsületes 
munkának, a bölcs megfontolásnak is igen gyakran 
porba hull jutalma ! Lehet, hogy hiába vetted figyelembe 

az idők jeleit és hiába mérlegelted higgadt megfonto- 
lással a jövőt. Reményedet nem rendkívüli esemé- 
nyekre alapítottad, hanem nemes eréllyel küzdöttél 
és használtad fel a körülményeket céljaid szerint, — 
Azért hasztalan törekvéseid után mégis csak rosszul 
sikerült kísérleteid egész sorozatára kell majd vissza- 
tekintened; nem találtad meg azt, aminek örülsz, 
amit pedig megtaláltál, afelett lehetetlen örvendened. 
Nézd, hát ebben az esetben tanúid meg te is az 
apostol ama keserű igazságát : „Micsoda a mi életünk ? . . 
Olyan, mint a pára, mely egy kevés ideig tetszik, az- 
után semmivé leszen. 

Földi létünk valóban a múlandóság hazája csak 
és aki itt építi fel az ő házát, az igazán futó homokra 
építi, melyet mint kártyavárat seper el az első vihar. 
Feláldozhatod életerődet egészben vagy részleteiben a 
kincsek és javak szerzésére, mégis csak egy fordulata 
kell az örökké változó eseményeknek s öreg korod- 
ban már csak koldusbot jut a kezeid közé. Te vetet- 
tél, hanem azért mégsem aratsz. Lehet, hogy te 
összes életboldogságodat helyezted gyermeked szere- 
tetébe, akit szíved vérével táplálsz és végtelen gon- 
dok és hűség között nevelsz — s íme a halál belenyúl 
boldogító terved közé ... az a kis szem bezáródik 
s egész életboldogságodnak egyszerre vége van ! Avagy 
lehet, hogy te munkával szolgáltad az állam, a tár- 
sadalom ügyét ; azok a napok, amelyeket elzárt szobá- 
ban töltöttél, halvánnyá tették arczodat s kezeid resz- 
ketővé válottak az éjnek virrasztása miatt — símé, egy 
hadjárat iszonyai egyszerre elrabolják munkádnak 
áldásait s egy pártviszály földig dúlja évek hosszú 
során át folytatott szorgalmad épületét. Ilyenkor aztán 

mindig fájí^almasan tapasztalod, hogyha csak ebben 
az életben keressük isteni céljaink megvalósítását, 
akkor valóban a legszánandóbbak vagyunk az emberek 
között. Mert hiszen az élet igazán csak olyan, mint 
a pára, amely csak egy kevés ideig látszik, de azután 
semmivé leszen. Csalódásra és keserű kiábrándulásra 
találunk mindenütt, ahova csak szemeink tekintenek. 

Igen, de hát miért helyezte Isten szívünkbe a 
reménynek ezt a világát, ha egyszer elvégre is csa* 
lékonynak és valótlannak tűnik fel az? Mire való a 
boldogság után való eme vágy, ha egyszer sohasem 
jut osztályrészünkül az, és mire való az idvességnek 
reménysége is, ha egyszer azt itt e földön feltalálnunk 
mégsem lehet?! Avagy nem sokkal boldogabbak len- 
nénk-e, ha a dolgokat kezdettől fogva úgy látnók, 
amint azok a valóságban vannak? s a világtól sem- 
mit sem várnánk mást, mint amit az a valóságban 
megadni tud? Mit akar Isten, midőn szívünkbe a 
csalfa reményeket oltá, melyek jövő boldogságunkról 
mesélnek ugyan, de amelyek sohasem teljesülnek? 
Mit akar azzal, mikor a férfiúnak végtelent ígér, ha 
egyszer részére az élet semmit sem ád?! 

Óh, félre ne ismerjétek a bölcs célzatot, melyet 
a mindentudó mindezzel összekötött ! Ö ezekkel a re- 
ményekkel ösztönöz bennünket erőink gyakorlására 
és megfeszítésére s ezek által vezérel minket ahoz a 
célhoz, melyhez eljuttatni akar. Egész életünk folya- 
mán boldog remények és várakozások karján kísér, 
melyeket azokhoz a várakozásokhoz lehetne leginkább 
hasonlítani, melyek egy utasnak emelik kebelét. Ugy 
érezzük, hogy nem is sejtett gyönyör várakozik reánk 
túl a kéklő hegyeken. Valami nagyot, valami fensége- 

set várunk. Ha pedig már ott vagyunk, íme, csak 
fáradt voltunkat, s az utazás kényelmetlenségeit él- 
vezzük. Hanem azért a remény ismét új gyönyörö- 
ket tükröz elénk; azért hát csak tovább és tovább 
megyünk. Igaz, hogy nem találjuk meg azt, amit 
keresünk, dehát megerősödtünk s egészségesen és 
erősen lüktet a vér ereinkben. Igaz, hogy csa- 
lódtunk : dehát eme csalódás nélkül bizonyosan otthon 
maradtunk volna, pedig milyen jó, hogy útra keltünk. 
Isten, a mi mennyei Atyánk, épen így nevel 
bennünket a remények és vágyak által, amelyeknek 
céljai máskülönben sokszor csekélyek, változók, hiába- 
valók. Naggyá lenni, befolyással bírni, boldoggá 
lenni: íme ezek azok, amelyeket reményeink elénk 
tárnak, de amelyekkel meg is csalnak. Azonban mé- 
gis, mivel keressük azokat, megerősítik tehetségeinket, 
fejlesztik jellemünket és kifejtik szellemünket. Igaz, 
hogy fájdalommal teszed gyermekedet a sír ölébe és 
méltán zúgolódol magadban, hogy miért kellett szí- 
vedben olyan reményeket támasztani, amelyek meg- 
csalnak és nyomorúltá tesznek ; dehát lásd, a boldog- 
ságnak ez a reménysége tanított meg arra, hogy ön- 
megtagadólag, bensőleg gyermekednek áldozd fel maga- 
dat; ez nemesített meg annyira, hogy szeretni tudj, 
és ez tett bensőleg jobbá tégedet. Avagy nehéz mun- 
kában emésztetted fel legjobb éveidnek erőit s most 
azt tapasztalod, hogy munkád gyümölcseit nem él- 
vezheted? Igen, dehát lásd, a munkában megerősödtél, 
férfiúvá lettél s szellemedet kiképezted azokra a cé- 
lókra, amelyek már túlfeküsznek a föld határain. 

Hatisrath után. 



XV. 

Isten után való vágyakozásunk. 

— Közönséges. — 

4 

Alapige : Zsoltárok könyve : XLII. 1 — 3. Az éneklő mester- 
nek, Kóráh fiainak tanítása: Mint a szarvas kíván- 
kozik a forrásvíz után, ú^ kívánkozik lelkem hoz- 
zád, óh Isten ! Szomjúhozik lelkem Istenhez, az 
élő Istenhez ; mikor mehetek el és jelenhetek meg 
Isten előtt? 

A zsoltárok, a vallásos kedély eme fenséges, 
költői alkotásai, bizonyára K. K. ! a legbecsesebb 
alkotó részei szentkönyvünknek; de közöttük talán 
egy sincs szebb és általánosan ismeretesebb, mint 
épen a negyvenkettedik zsoltár. Ennek első verseit 
választottam e mai alkalommal egyházi beszédemnek 
is szövegéül. És ugyan mi lehet ennek az oka? mi- 
ért lett épen ez a zsoltár annyi megszomorodott 
léleknek a kedvelt énekévé ? Bizonyára nem másért, 
mint azért, mert a zsoltáríró által kifejezett honfi 
bánat mellett még ennél is valami mélyebbet, neve- 
zetesen az Isten után való vágyakozást is, magában 
foglalja ez az ének. A 42-ik zsoltár, épen ezen ok- 
nál fogva, örök kifejezése, valódi énekek éneke, min- 
den vallásnak, mert biszen az embernek a vallása 

csakugyan nem is egyéb, mint az Istennel való 
összeköttetés utáni vágyakozás. Valóban, nincs szí- 
vünknek egyetlen érzése sem, mely annyira természe- 
tes, annyira emberi, annyira hozzá illő és jogos volna, 
mint a léleknek Isten után való vágyakozása, amely- 
nek mai szövegünk oly tiszta kifejezést ad. | 

Azt mondottam, hogy természetes és emberi min- 
denek előtt. 

Árnyék és látszat ölelnek bennünket K. K. ! 
körös-körül. Olyan alakok vonulnak el mellettünk, 
amelyeknek távolról sem értjük benső törvényeit. 
Sőt saját magunk is egy-egy talány vagyunk s igaza 
van a költőnek, hogy: álmodik körülöttünk a nagy 
mindenség és álmodozunk abban mi is. . 

Igen, de hát lelkünknek még is feleletre van 
szüksége s valami ellenállhatatlan erő kényszeríti 
arra, hogy áthatolva a tünemények változó játékán, 
az érzékiség csalódásain át, minden dolog alapjához, 
az igazsághoz jusson el. Úgyde az Isten maga az 
igazság. 

Aztán szívünknek szeretnie is kell. Egy áldó kéz 
nyugszik felettünk, amelyet megragadni s ajkainkhoz 
emelni, óhajtunk, még akkor is, mikor büntet, mert 
hiszen ez a kéz még ezt is igazságosan cselekszi. 
Eme szeretet nélkül nem élhetünk; és ha azzal már 
a teremtett dolgokat is megajándékozzuk, mindamel- 
lett is, hogy szeretetünk oly sokszor viszonzás nélkül 
marad, hogy sokszor félreértetünk s eltaszíttatunk, 
óh, hát megvonhatnók-e ezt a szeretetet attól, aki 
örök forrása minden világosságnak, örök forrása min- 
den életnek és minden javaknak? 

Képzeljünk el egy példát az életből. Neked egy 

láthatatlan jóltevö naponként mindazokat a jókat 
megadja, amelyek csak szükségesek az életre ; jóltevö 
beavatkozását életed minden elképzelhető mozzanatá- 
ban megérzed s gyöngéd gondoskodásának jeleivel 
minden lépten-nyomon találkozol; ahol állasz és 
ahová mégy, mindenütt csak az ö gyöngéd érzelmé- 
nek emlékeztető jeleire akadsz; éjjel és nappal kö- 
zeledben érzed lehelletének fuvalmát ; ő a te lég- 
köröd, amely körülveszen; — de egy dolog meg 
volna tiltva előtted: az, hogy őt valaha megláthasd, 
hogy vele valaha beszélhess, — óh, mondd meg, nem 
annak a siket édes atyának kínzó, gyötrő fájdalma 
szállaná-e meg szívedet, aki csak egyetlen egyszer is 
óhajtotta volna hallani gyermekének édes hangjait? 
avagy annak a világtalan ifjú anyának kínzó vágyó- 
dása, aki legalább csak egyszer szeretett volna hü 
házastársának tiszta szemébe tekinteni ? ! 

Igen, de hát nem mind megtörtént-e ez veled, te 
nyugtalan, dobogó emberi szív? Hát nem halmozott- e 
el téged ama nagy láthatatlan, mindazokkal a jótéte- 
ményekkel, amelyeket kibeszélni nyelvünk igen sze- 
gény és amelyeket végig tekinteni szemünk egészen 
erötelen? Élettel ajándékozta meg szívedet, beleolt- 
ván mindazokat az érzelmeket, amelyek boldogítanak; 
aztán odahelyezett a szeretet karjaiba, hogy felneve- 
kedjünk, erősödjünk testben és lélekben s örüljünk 
az életnek. Felettünk tartotta atyai kezét és megol- 
talmazott s íme, egész idáig megsegített. Óh azért 
Atyám és Istenem, ez a sóvárgó, nyugtalan szív szere- 
tett, mióta csak érezni tud és keresett, mióta öntu- 
datra jutott. Ha az élet tarka játéka komolynak tűnt 
fel előtte, azért történt csupán, mert azt hitte, hogy 

a te elrejtett kormányzó kezedet foghatja meg abban. 
És ha beléd vetett hitétől fellángolva, édes sejtelem- 
mel- csodálta a teremtés pompáját, azért történt 
csupán, mert téged látott ekejtve a látható világ 
fátyola alatt. Téged keresett ez a szív a tavasz fuval- 
latában és téged az elsiető év árnyaiban; téged a 
föld mélységeiben és téged az égboltozat magassá- 
gain; téged önmagában, téged maga körül és téged 
maga felett. Te vagy az ő első vívódása és te vagy 
az ő utolsó menedéke. Hozzád száll fel a gyermek 
ajkairól annak első, töredezett imája és neked ajánlja 
a haldokló a maga lelkét szájának utolsó lehelleté- 
vel • . . Ezért mondom, K. K. ! hogy semmi sincs olyan 
természetes^ olyan emberi, annyira velünk született 
valami, mint az Isten után való vágyakozás. 

Óh tudom, hogy vannak olyanok is, akik az 
ilyen vágyakozást egy józan és erős emberhez illet- 
lennek tartják; akik azt az esztelen ellenvetést han- 
goztatják, hogy különösen a keresztyén vallás egy- 
általában nem a boldog és szerencsés emberek szá- 
mára való. Aki lelkében már egészen megrendült és 
végképen megtörött; akinek idelent nem nyílik többé 
már a remény virága s nem mosolyog többé felé a 
boldogság; akinek szívét csak fájdalmasan érintik az 
élet örömei s fáradt szemeit csak rontják a napnak 
sugarai : — óh, hát az ilyen, — így beszélnek az esz- 
telenek — hadd meneküljön a sivár templomokba, 
hogy ott egy más világgal vígasztaltassék meg; ez 
majd csak betölti amaz ígéreteket, amelyekkel a földi 
élet öt itten megcsalta; — óh, hát az ilyen ember 
hadd álmodja át életének utolsó napjait abban a 
légkörben, amely elég csöndes és enyhe ugyan a 

betegek számára, de bizonyára nyomasztó és kínzó 
az egészségeseknek. 

Óh ne hallgassatok ti, K K. ! az eféle csábító be- 
szédekre ! Ellenkezőleg, éppen az Isten után való vágya- 
kozás az, ami a keresztyén embernek minden jó dolog 
ban erőt és bátorságot, a munkához örömöt ad. A kiseb- 
bítő szavakból csak annyi az igaz, hogy ez a vágya- 
kozás, kétségen kívül, az emberi szívnek bizonyos, 
önmagával való folytonos elégedetlenségéből származik. 

íme, a gyermek, ki elégedetlenül dobja el magá- 
tól a játékszereket, melyekkel még előbb egy pár órát 
boldogan töltött el; és a férfikor szélesebb hivatási 
körében, az örök nyugtalanságban, a mi újabb vágyó- 
dásoknak élő szívünket az ifjúkor lármái és boldogító 
örömei többé már nem érdeklik. Vágyaink tárgyai 
változnak; de maga ez az örök vágyakozás azért 
folyvást megmarad. Amit a gyermek óhajtott, amit 
élénk színekkel festett maga elé, talán a szabadság, 
talán a függetlenség boldogságát, az ifjú mind meg- 
nyerte s íme azért mégse szállt keblébe a nyugalom. 
És amiben az ifjú, az élet valódi kincseit vélte felta- 
lálni, az erőt, a szélesebb körű hatást, a férfi mind 
elérte és mégis hiányzik nála valami, ami nélkül 
nincs egyetlenegy nyugalmas órája a családi életnek 
és ami nélkül lehetetlen az élet kemény tusai között 
csak egy percre is megállanunk. A legnagyobb szeren- 
csével végzett pályafutás után is, és a legtisztább 
lelkekben is elénk áll az a kérdés: „Én Istenem én 
erős Istenem, miért hagy ál el ennyire engemet?" És 
erre a kérdésre : „mikor látom meg a te orcádat" 
nincs más felelet, mint ez: „Itt nem, ezen a gyar- 
lóságokkal teljes életben nem : most látunk csak, mint 

Mitroyics : Papi dolgfozataf. L 12 

egy homályos tükör által, mígnem az atyához megyünk 
és ö nála maradunk". 

Óh, ne ócsárolja és ne kicsinyelje azért közületek 
K. K. ! senkisem ezt a vágyakozást. Lásd ott, annak 
az embernek, aki szenvedélyétől elragadtatva, övéinek 
kikeserít ésére, igaztalanul kezd civódást csendes 
otthonában, később nyugodtabb óráiban nyugtala- 
nító bánat szállja meg szívét magaviselete miatt ; — 
vagy annak a másiknak ott a társas életben, akinek 
arcára szégyenpírt kerget alacsony gondolkozásmódjá- 
nak és nemtelen érzelmeinek tudata ; — annak a 
kiváló egyénnek mindezek mellett, aki minden tettével 
egy-egy fénysugárt hozott be amaz isteni világosságból, 
ebbe az oly sokszor sötét, hányatott életbe: vala- 
mennyinek ez a boldogan óhajtott világ állott szemeik 
elé; és valamennyiök érezte szívében, hogy azt a 
bűnösök nem bírhatják örökségképen, mivel Isten az 
igazaknak ígérte oda a világ fundamentomának felé- 
pítése előtt. Óh ne szégyenelje azért közületek senki 
sem ezt a vágyakozást, mert a mi üdvösségünk javára 
Istennek hatalma az ! Még ha mások megvetik és ócsá- 
rolják is, még ha mindennap azt kérdenék is tőled : „Hol 
van a te Istened" : ugyan mit bánthatna téged az ? ! 
Sőt inkább mondjuk el a zsoltáríróval: 

„Én lelkem, mire csüggedsz el, 

Mit keseregsz emiyire? 

Bízzál Istenben s nem hagy el, 

Kiben örvendek végre, 

Ki nekem szemlátomást 

Nyújt kedves szabadulást. 

Nyilván megmutatja nekem, 

Hogy csak ő az én Istenem*. Ámen. 

(Hausrath után.) 



XVI. 

Az élet apró gondjai és hiábavalóságai 

felett való panasz. 

— Közönséges. — 

Alapige: Máté, XXV: 21. Monda néki az ö Ura: Jól 
vagyon jámbor és hív szolgám, kevesen voltál hív, 
sokra bízlak ezután : menj bé a te uradnak örömébe. 

Ismerek slz életben K. K. ! egy panaszt, amellyel 
szívünk oly örömest csalja meg önmagát, amidőn azt 
tapasztaljuk, hogy gyakran legjobb céljainktól is messze 
elmaradunk. Ez a panasz az, hogy életünk legnagyobb 
részét a legértéktelenebb és a legmindennapibb dolgok 
töltik ki és legjobb erőinket egészen azok emésztik 
fel. Valami magasabbra aztán, ami képes volna meg- 
adni az életnek valódi becsét, épen emiatt már szinte 
nem is gondolhatunk. Nem az bánt bennünket, hogy 
másoknak gazdagság, tisztelet és fény, nekünk pedig 
csak igen mérsékelt szerencse, vagy alacsony helyzet 
és keserű munka jutott osztályrészünkül ; mert hiszen 
emiatt nemtelen dolog volna panaszkodnunk. Oh, 
nem; mi még szerényebb sorssal is megelégednénk 
és még más újabb terhet is szívesen vállainkra emel- 
nénk. Csak aztán volna olyan célunk, amelyért szí- 
vünknek is forrón lehetne dobogni. 

12* 

Igen, dehát ugyan ki volna képes elszámlálni 
azokat az ezer hiábavalóságokat, amelyekből életünk 
áll, avagy azokat az egészen mindennapi gondokat,, 
amelyek alatt lelkünk lassan vérzik el? Bölcsőnk 
mellett pedig bizonyára nem arról zengett egykor' a 
dal, hogy erőnknek a ház fenntartásának legközönsége- 
sebb érdekében kell felemésztődnie s hogy legjobb 
lényünknek a legközönségesebbhez kell tapadnia. 
Innen van aztán az a zúgolódás, amellyel köszöntünk 
minden reggelt s amely alatt elfáradva és lehangolva 
térünk nyugalomra ; úgy érezzük, mintha a nap csak- 
ugyan nem is hozott volna számunkra semmi olyat,, 
amiért érdemes lett volna felkelnünk. 

Bár méltánytalan ez a panasz is, azonban még 
sincs semmiféle közössége sem az élettel betölt amaz 
élvhajhászatnak hasonlóan hangzó kifakadásaival, 
amelyet már semmisem érdekel és semmisem csalo- 
gat többé. Ez már mindent átélvezett és minden iránt 
érzéketlenné vallott. A mi panaszainknak csak az az 
oka, hogy még arról a legj óbbról és egyetlenről is le 
kell mondanunk, ami egyedül képes az életnek meg- 
adni a becsét. 

Igen, ez az, ami az élet nyomorúságos voltát 
ellenállhatlanúl érezteti velünk; ez az, amelyről azt 
hisszük, hogy miatta egészen jogosan tehetünk panaszt 
az ég előtt. Mivel ebben az órában épen az élet apró 
gondjai és hiábavalóságai felett akarunk elmélkedni, 
a tárgy fontossága megérdemli, hogy kissé közelebb- 
ről megtekintsük: vajon mennyiben alapos általában 
ez a panasz és mennyiben van jogunk épen nekünk 
erre a panaszra? 

Eme panaszok felett elmélkedvén K. K. ! minde- 
nek előtt okosan tesszük, ha elvonjuk azoktól mind- 
azt, amit csak kevélységünk és nagyravágyásunk tol- 
dott hozzájuk. A szemrehányások egy nagy része aztán 
ily módon azonnal elenyészik. 

Bizonyára alig van K. K. ! csak egy ember is 
a nap alatt, aki el ne hitetné magával, hogy neki 
tehetségeinél fogva egészen különösebb igénye van és 
lehet társadalmunk nagy munkájának intézésében. 
Ügy, hogy ezt a nagy épületet igazán mindenki csak 
bizonyos előkelő helyről akarná kormányozni, hanem 
aztán a kövek egybehordására önszántukból már csak 
kevesen vállalkoznak. Igen, dehát ugyan hol zengett 
K. társam bölcsődnél az a dal, hogy épen te vagy 
az a Messiás, akire a társadalom várakozott? Ugyan 
hol van a szüksége annak, hogy épen csak te hir- 
detheted a világnak azt az igazságot, amelynek egy- 
egy homályos sejtelme a te lelkedben is életre kel? 
És ugyan miért volnál csak épen te az, aki meg- 
szabadítja az ő népét és megmenti a társadalmat a 
végveszedelemtől ? Óh, az ilyen önteltségből származó 
panaszok ellen bizonyára nem igen szükséges vé- 
delmeznünk Istennek világháztartását, mert hiszen 
kevélységed felett valóban inkább csak mosolyognunk 
lehet. 

De hiszen a te panaszod úgy-e nem is az, hogy 
a társadalom erkölcsi nagy munkájában nem te nyered 
el az első, vagy a második helyet, hanem sokkal 
inkább az, hogy épen semmi kiválóbb alkalmazáshoz 
sem juthatsz és emellett az anyagi élet szükségeinek 
kielégítése emészti fel egész életedet, hogy mind- 
azokat a dolgokat előteremthesd, amelyek az életre 

szükségesek. így aztán végre annyira betelsz és bele- 
fáradsz, hogy valami magasabbra törő lelkesedést ezek 
után többé már csakugyan senki sem várhat tőled?! 

Igen K. felebarátom, de hát lásd, a hibásak leg- 
nagyobb részben ekkor is megint csak mi magunk 
vagyunk. Mert hiszen ha mindaz, amit mi élet- 
szükségnek nevezünk, csakugyan nélkülözhetetlen 
lenne, abban az esetben összes emberi erőinket csak- 
ugyan az anyagi szükségek szolgaságában kellene 
felemésztenünk. Ebben az esetben aztán csakugyan 
kétségbe kellene esnünk a világ isteni rendeltetésének 
megvalósulhatása felett. És ha a mi Urunk és tanító 
mesterünk is mindazt szükségesnek tartotta volna az 
életben, amit mi nélkülözhetetleneknek tekintünk, 
igazán félek, hogy a világ megváltás nélkül maradt 
volna; és ha az ő tanítványai mindazokat a földi 
örömöket élvezni akarták volna, amelyeket mi élvezni 
méltóknak, jogosultaknak és szükségeseknek tartunk, 
a Jézusról való örök hit bizonyára mint puszta szó 
hangzott volna el Júdeában és Jézusnak működése, 
mint gyenge habgyürü, enyészett volna el az emberi- 
ség tengerének háborgó hullámai között. 

Te szélesebb és valamely kitűnőbb téren kívánsz 
úgy-e munkálkodni ? óh, abban az esetben mondjál le 
minden hiábavaló igényedről. Akkor a tágasabb 
munkatér bizonyára nem fog hiányozni. Hiszen meny- 
nyi tenni való van még az állam, az egyház és tudo- 
mány terén egyaránt. Csak aztán ne rettenj vissza 
az áldozattételektől sem, aminő a nélkülözés, az inség 
és a nyomor ! Avagy a föltalálok, a bölcsek és tudó- 
sok között szeretnél fényleni? Nos hát fizesd meg 
érte a drága árt; áldozd fel az éjnek álmait, a nap- 

nak nyugalmát ; áldozd fel érte az egészségedet. Munka 
bizonyára van még elég, ahol a kitartó szorgalom 
aztán mindent tehet. Dehát egy pár tunyálkodással 
eltöltött óra alatt, természetesen még senki sem jutott 
pálmaágakhoz. Aki nélkülözhetetlennek tartja magára 
nézve, hogy idejében meg legyen nyugalma, vagy 
dús tápláléka és ruházata, épen oly mértékben, mint 
másoknak s hozzá meg legyenek örömei is: annak 
aztán nem szabad ám a nagyokat az ö nagyságukban 
irigyelnie. Aki azt hiszi, hogy odafent az élet magas 
állásaiban önmaga számára nyerhet valamit, óh, hát 
az ilyen ember maradjon inkább csak ott, ahol van, 
és maradjon inkább csak az, ami. Mert csak egyetlen 
tekintetet kell vetnünk Jézus és az ö apostolainak 
életére, s azonnal megtanuljuk, hogy meg kell és mi 
módon kell önmagára nézve meghalnia annak, aki 
ama magasabb célok elérésére tör. Megtanuljuk, 
hogy szegénység és nélkülözés, gúny és meggyaláz- 
tatás, börtön és száműzetés, megostoroztatás és vérpad 
ím e földön igen sokszor a sorsuk azoknak. Fizesd 
meg hát te is ezt az árt s a tágasabb hatáskör bizo- 
nyára nem fog hiányozni. ! 

Azonban mindezek a nagy és véres áldozatok 
K. K ! bármennyire nemesek és szépek, bármennyire 
nagyok és isteniek is különben, senki sem kívánja 
ám mi tőlünk! 

A jog és a rend megalapításának és fentartásá- 
nak érdemét másutt is megszerezhetjük ám, nem 
csupán csak oda fenn, a dicsőségnek tövises pályáján ! 
Es arra a célra, hogy terjesszük a világosságot és az 
igazságot, még más eszközök is vannak, nem csupán 
a tudománynak lassú vértanúsága; és annak, hogy 

Isten országának szolgáljunk, más útja is van, mint 
egyedül a kínos kereszthalál. Dehát, természetesen 
ezek épen abban a zajtalan, láthatatlan tevékenységben 
állanak, amelyeket szellemteleneknek és Istentől elha- 
gyottaknak tekintesz. Pedig lásd, az alkotásnak épen 
ezt a módját követi maga Isten is. Minél magasabb 
célt tüz ki maga elé, annálinkább szükségesnek tartja 
ö is a lassanként való előkészületet. Hogy az emberi- 
ség megtanulta ismerni ezt a földet, amelyen lakik 
és ismeri a napot és a holdat, az álló és a bolygó 
csillagokat, bizonyára éhez sem volt elegendő az, hogy 
a bölcsek és a nagyok fürkészőleg hatoljanak be az 
éjszaki tenger jégkérgei, vagy a dél égető sivatagai 
közé. Éhez is mindenek előtt arra volt ám szükség, 
hogy gyermekeink megtanulják a hangot kiejteni és 
a jegyeket olvasni. Hogy az a lenyes ígéret betellett, 
és eljött lassanként az idő, amikor az írás szavai 
szerint, nincs többé igazságtalanság és háborúság, 
sem gonosz indulatok és vétkes gondolatok, bizonyára 
éhez sem csak az volt szükséges, hogy a próféták 
bátorsága dacolni merjen a bálvány templomok fel- 
csapó lángjaival; és nem csupán csak az, hogy az 
Ur teste érettünk megtöressék és vére kiontassék: 
hanem szükség volt még az is, hogy gyermekeid az 
Ur iránt való engedelmességben és figyelemben nőt- 
tek légyen fel s megtanulták légyen tenni a jót és 
kerülni a vétket; megtanulták gyakorolni az erényt 
és gyűlölni a gonoszt. 

Azt én tudom, hogy mi mindnyájan örömest 
választanok azt, hogy egyetlen nagy tettel és egyetlen 
nagy áldozattal váltsuk meg magunkat, s így egy 
ugrással nyerjük el az élet koronáját. Dehát egyetlen 

elhatározással csupán és egyetlen tettel magában még 
senkinek sem jutott osztályrészül az. Óh, mert való- 
ban, mennyivel könnyebb dolog, talán egy pillanat- 
nyi nagylelkűség hatása alatt, oda dobni életünket 
valamely magasabb cél, vagy szeretett barátunk érde- 
kéért, mint gyakorolni azokat az ezerféle, jelentékte- 
lennek látszó kötelességeket és szolgálatokat, melye- 
ket tőlünk a mindennapi élet megkíván; mennyivel 
könnyebb egyetlen nagyobb áldozatot hozni, mint 
kitartó szeretettel és türelemmel elviselni hozzánk- 
tartozóink és barátaink gyöngeségeit és sokszor bántó 
tulajdonságait; és mennyivel könnyebb felvenni a 
küzdelmet, magával az egész világgal, mint vissza- 
tartani és szívünkből minden pillanatban kitépni 
tudni saját szenvedélyünk megutált hajlamait. 

Igen K. K ! ezzel a zajtalan tevékenységgel, ezzel 
a láthatatlan áldozattétellel nyerhetjük csak el az élet 
legszebb koronáját. Az életnek legmindennapibb dol- 
gai azok, amelyekben annak legnemesebb oldala meg- 
nyilvánul és amelyekben az erény, a hit és a szere- 
tet ereje a legjobban érvényesül. Es erényeiteket 
sokszor nem azzal mutathatjátok ki, hogy kiürítitek 
talán a méregkelyhet és elszenveditek a kereszthalált 
is felebarátotokért, hanem azokkal az ezerféle leeresz- 
kedő szolgálatokkal ott a szegények kunyhóiban, 
ott a betegek ágyainál és ott a gyermekszobában! 
És a ti hitetekről is nem azzal tesztek tanúbizonyságot, 
hogy elmentek a nagy világba hirdetni talán a pogá- 
nyoknak az evangéliumot, hanem azzal a hűséggel és 
türelemmel, amelyet tanúsít közületek ki-ki szerény 
hívatáskörében. A szeretetetek sem akkor lesz lát- 
ható, ha meghalni is készek vagytok egymásért; 

hanem azokban az ezer, kicsi szolgálatokban, kész- 
ségekben, figyelemben, amelyek valóban csakugyan 
kicsinyek arra, hogy csak egy szót is vesztegessünk 
rájuk, de azért mégis az életnek épen ezek a mindennapi 
gondjai és az egymásután tünö napoknak épen ezek 
a csekélyre becsült cselekményei között találhatja fel 
az ember legmagasabb feladatát. 

Ne zúgolódjatok azért, ha talán életeteket az ilyen 
csekélyeknek látszó szolgálatok emésztik fel, mert hiszen 
azok is az Isten országának érdekében történnek vala- 
mennyien. Ne zúgolódjatok, ha talán az élet drága 
ideje szerény és csekélynek látszó tevékenység között 
foly és enyészik is el, amely önmagunknál sem igen 
hagy hátra semmi olyan tettet, amely megérde- 
melné a különösebb visszaemlékezést. Az egész- 
nek javára ezek a csekély szolgálatok is szükségesek. 
Ezekben is van elég alkalom arra, hogy gyakoroljátok 
az erényt, kitüntessétek tökéletesbűléseteket. Mint egy- 
másmellé gyűjtött homokszemekből, ezekből is épít- 
hettek fel egy olyan természetű életet, mely nem 
egyes kimagasló fénypontjai, hanem annak az egé- 
szen átható szelleme áJtal nyeri meg a felettük álló 
bíró helybenhagyását. 

Igen, K. K ! tekintsünk fel mindnyájan, a dolgok 
örök rendjének alkotójához. Istenhez. Isten sem csak 
a hatalmas világokban és napkörökben, hanem azok- 
ban az elrejtett virágokban is, amelyeket gondtalanul 
tépünk szét kezeink között — a legnagyobban épen 
úgy, mint a legkissebben — és a legmagassabban is 
épen úgy, mint a legalacsonyabban — a maga egész 
dicsőségét mutatja ki. Ámen. (Hausrath után.) 



xvn. 
Az Isten csak utoljára! 

— Közönséges. — 

Alapige: Lukács XV. 11 — 15, 17 — 32. Egy embernek vala két 
fia és monda az ifjabbik az ö atyjának : Atyám, 
add ki nékem az örökségből az én részemet. Annak 
okáért az megosztá közöttük az örökséget. Nem 
sok napok után pedig, mikor mindeneket egybe- 
takart vobia az ő ifjabbik fia, messze méné ide- 
gen tartományba, és ott eltékozlá minden marhá- 
ját, mivelhogy nagy tékozlással élne. Minekutánna 
pedig mindeneket eltékozolt volna, támada nagy 
éhség abban a tartományban és ö megkezde fo- 
gyatkozni. És elmenvén, adá magát annak a tar- 
tománynak egy lakosához, ki elküldé őtet az ö 
mezeire, hogy legeltetné az ö nyáját. Mikor pedig 
magába tért volna, monda: Az én atyámnak 
mely sok szolgái bővőlködnek kenyerekkel, én 
pedig éhen halok meg. Felkelvén elmegyek az 
én atyámhoz és ezt mondom neki: Atyám, 
vétkeztem az ég ellen és te ellened! És nem va- 
gyok immár méltó arra, hogy te fiadnak hivattas- 
sam: tégy engemet olyanná, mint a te szolgáid 
közül egy ! Felkelvén azért, elméne az ö atyjához. 
Mikor pedig még távol volna, meglátá ötét az ö 
atyja és megszáná őtet és hozzá futván, esek az 

ő nyakára és megcsókolgatá őt. Monda neki az ő 
fia: Atyám, vétkeztem az ég ellen és te ellened 
és nem vagyok immár méltó arra, hogy te fiad- 
nak hívattassam; és monda az ő atyja az ő szol- 
gáinak : Hozzátok elő amaz én fő öltöző ruhámat, 
öltöztessétek fel őt és adjatok gyűrűt az ő ke- 
zébe és sarut az ő lábaira. És előhozván ama 
meghízlalt tulkot, öljétek meg és lakozzunk vígan ; 
mert az én fiam megholt vala és feltámadott, el- 
veszett vala és megtaláltatott. Kezdenek azért ví- 
gan lakni. Vala pedig az ő nagyobbik fia a me- 
zőn, ki mikor hazajővén, közelgetett volna a ház- 
hoz, hallá az éneklést és a vigadozást. És egyet 
a szolgák közül megszólítván, megtudakozá, mi 
dolog volna az? Az pedig monda neki: A te 
öcséd jött meg és megöleté a te atyád ama hiz- 
lalt tulkot, mivelhogy egészségben jött meg. Meg- 
haraguvék pedig az és nem akara bemenni; az ő 
atyja annakokáért kimenvén, kére őtet, amaz pe- 
dig felelvén, monda az atyjának : Imé, ennyi esz- 
tendőktől fogva szolgálok néked és soha paran- 
csolatodat meg nem rontottam, mégis nem adtál 
nékem csak egy kecskefiat is, hogy az én bará- 
taimmal vígan laknám. Minekutánna pedig a te 
fiad megjött volna, ki minden marhádat elköltötte 
megöletted neki ama hizlalt tulkot. Ö pedig 
monda néki: Te fiam mindenkor én velem vagy 
és minden marhám tiéd. Víg kedvvel kell vala pe- 
dig néked lenned és örvendezned kell vala, hogy 
a te atyádfia megholt vala és megelevenedett, el- 
veszett vala és megtaláltatott. 

Bármennyire tisztán és alaposan gondolkozzék 
is K. K. ! az ember istenről, a magasabb tárgyakról, 
általában a vallásról, épen azért, mert emberi termé- 
szetét meg nem tagadhatja, felfogásában, gondolatai- 
nak jelzésében lesz mindig valami az emberi fogy a- 

tékosságból. Nem bírván felfogni a magasabb létezésü 
dolgok benső, igaz lényegét, saját gondolkozása módja 
szerint igen gyakran ruházza fel azokat olyan tulaj- 
donságokkal, melyekkel azok egyáltalán nem bírnak, 
egyáltalában nem bírhatnak. Hogy az emberi felfogás 
eme gyöngesége és ferdesége aztán az idők folyamán 
mennyi hibás gondolatot, alaptalan tételt juttatott be 
a vallásba, ennek igazolásául legyen elég ez alka- 
lommal csak egyről megemlékeznem. Általánosan valljuk, 
hogy keresztyén vallásunk egyik sarkalatos tétele a 
megváltás tana, az a felfogás, mely szerint Isten, ki 
lényegében örök, változatlan szeretet, az emberek bű- 
nét, ama félrelépést, melyet az életben egyikünk és 
másikunk elkövet, csak ama sötét feltétel alatt bo- 
csáthatta meg s bocsáthatja meg a jövőben is, hogy 
Jézusnak, kit annyira szeretett, kiben az írás szavai 
szerint is : álnokság soha nem találtatott, a kínos ke- 
reszten kellé meghalnia ; . . . tehát, hogy a hamisak, 
az elesettek élete az ártatlan, a legtisztább ember 
életén szerezhető meg és pedig épen isteni akarat, 
isteni igazság határozata folytán. 

K. K. ! Vallási tételünk igazolásánál szeretünk 
folyvást hivatkozni Jézusra, ki alapítá azokat; az ő 
ítéletére, ki bizonyosan legjobban tudta, mit tanított 
és mit akart. És ez jól is van így. Igen, de hát nem 
egészen emberi felfogása-e az Istennek, ha azt hisz- 
szük róla, hogy ő a szeretetét föltételekhez köti; 
hogy ő kegyelmet csak a büntetés után ad, épen 
úgy, mint az ember. Igen, mert az ember nem en- 
ged jogából, igazságából csak legkevesebbet is; az 
emJ3ernél a viszontszeretet érzelmére csak akkor szá- 
mithatsz, ha megalázott, megtört az élet ama vétse- 

gért, melyet ellene talán elkövettél. Dehát mondjátok 
meg, tud-e, akar-e tudni maga Jézus Istennek ilyetén 
felfogásáról csak legkevesebbet is ? Tanított-e ö ilyen- 
ről csak egyszer is? Hiszen épen az ö nyilvános be- 
vallása szerint Isten végére mehetetlen, kifáradhatatlan 
szeretet ; nem csak az ártatlannak, hanem még a bű- 
nösnek sem akarja halálát, söt inkább a megtérését 
és az életét. Épen a felolvasott példázatban szívig- 
hatő vonásokkal ábrázolta az emberi szív, az emberi 
élet történetét s itt is teljesen az ellenkezőt tanítja, 
t. i. világosan kimondja, hogy az atya megbocsát 
egyszerűen azért, mert megbocsátani akar és tud, 
csupa szeretetből, feltétel nélkül; azért, mert ö nem 
ember, hogy szeretetét az emberi szív ingatag hű- 
sége szerint változtatni tudná; azért, mert ö nem 
ember, ki csak annyit ad, amennyit tesz; hanem 
igenis szerető atya, ki egyetlen szó, egyetlen szemre- 
hányás nélkül fogadja keblére a példázatban el- 
esett, de megtért gyermeket; szerető atya, ki eme 
szavakkal ad kifejezést örömének: „Az én fiam 
meghalt vala és feltámadott, elveszett vala és meg- 
találtatott". 

K. K. ! A mai alkalom újabb bizonysága Isten 
eme szeretetének. Azért, hogy nagysága annál inkább 
kitűnjék, kísérjük végig a példázatban vázolt ifjút 
nehéz életútain, szenvedései közt és megtérésében, 
annyival is inkább, mert ez a kép a mi élettörténetünk- 
nek is a képe leszen. 

A legelső kérdés, mely a kezünk alatti szöveg- 
nél méltán felmerülhet : ki volt az elveszett ifjú ? mit 
képvisel ? s miben állott tulaj donképen ama tévedés, melybe 
o, az atyai házzal való szeretetlen szakítás miatt esett ? 

Hogy az apa két fiában, kikről a szöveg emlé- 
kezik, Izrael népe és a hűtelen, bűneiben megátalko- 
dott pogány nép volna ábrázolva, mint ezt, érezve a 
példázat horderejét és egész álláspontjuk ellen irány- 
zott törekvését, némely írásmagyarázók gondolják, nem 
vehető fel; nem már csak annál az egyszerű oknál 
fogva sem, mert így a fiú tévedésének egyenes oka a 
jó Isten lenne, ki épen az ő felfogásuk szerint egyedül 
választja ki Izrael népét, egyedül részesíti különös sze- 
retetében és akaratának folytonos közlésében. Emellett 
a felvétel mellett a pogány nép el sem eshetett, mert 
hiszen eleitől fogva ki volt zárva Isten kegyelmé- 
ből. Kétségtelen ezért, hogy az eltévedt fiú képé- 
ben Jézus az emberiség nagyobb részének történetét 
rajzolta. 

Élvezet, öröm és jólét után való vágy, emellett 
roppant könnyelműség: íme az okok, amelyek miatt 
ö elhagyja az atyai házat, a családi szeretet és együtt- 
lét barátságos tűzhelyét; s épen ez az út vezeti őt 
egyszersmind végromlásra és szánandó nyomorba is. 
Javainak, a kikövetelt atyai örökségnek, rövid idő alatt 
egyszerre vége van; idő, erő, tehetség és egészség, 
mint árnyak tűnnek, múlnak el előtte. Es minő ter- 
mészetes, találó és sötét képe ez az emberi romlás- 
nak, mely, mint a megindult hótömeg, visszatarthat- 
ianúl rohan önsúlya alatt a végelveszés mélysége felé ! 
Hány emberben alszik el végképen az érzékiség 
nyomása alatt a lélek minden nemesebb gondolata, 
a szív minden tisztább érzelme, míg végre egé- 
szen megszokva a rosszat, a lealacsonyítót, oly 
mélység elébe kerül, honnan nincs többé vissza- 
térés ! 

íme az ifjabbik fiú, a szöveg előadása szerint^ 
örökséggel hagyja el az atyai házat. Kicsiny volt már 
az az ö számára, azért kivágyik a nagy világba, hol 
jövőre korlátlanabbúl élvezheti szabadságát. De sza- 
baddá lesz-e hát valóban, igazán ? ? . . . Nem K. K. ! 
a házi fegyelem helyett, mely terhessé vált ránézve^ 
az atyai felügyelet helyett, melyet megunt, íme szegény- 
séget, éhséget, szolgaságot, s ami több, lealáztatást 
talál. És ama tévedés, melybe a fiú esik, ama vissza- 
élés, melyet szabadságával elkövet, ama szolgaság és 
lealacsonyítás, melybe öt magaviselete sodorja, fáj- 
dalom, mind közösek mi velünk is. Elhagyjuk mi is 
az atyai házat, s vele együtt, igen gyakran, a gyermeki 
kor ártatlanságát, odaadó engedelmességét. Kivesszük 
mi is örökségünket, ama tehetségeket, melyekkel az 
Isten közülünk kit-kit felruház. Szűkké válik szá- 
munkra is a családi élet szerény köre; valami úgy 
vonz ki a nagy világba, hol annyi a kötelesség, a 
munkakör, s munka után az élvezet, az elismerés!.. 
Keressük mi is a szabadságot. De ki is venné rossz 
néven az önállásra törekvést, sőt a valódi és tiszta 
élvezet keresését is? Igen, de hát megtaláljuk-e min- 
dig amit keresünk? nem tévedünk-e, mint ez az evan- 
géliumi ifjúval történt, álútakra? Nem hajhászunk-e 
látszatot a valódiság helyett? s igaz öröm, benső ki- 
elégítés helyett nem táplálkozunk-e öntudatlanul is 
amaz életölő gyümölcsökkel, melyeket a bün útai, 
a feléjök tévedt könnyelmű utas számára, oly gazda- 
gon teremnek. Aztán lassanként mindig beljebb hato- 
lunk a világba, az élet lármája és baja közé. Szorult 
helyzetünkben mindig akad egy-egy jó gondolat, mely 
percre kisegít: most ezt, majd amazt árusítjuk el az 

atyai ház hozományainak maradványai közül. Ha a 
hanyagság, elaludt kötelességérzet nem adhat kényel- 
met: megszokjuk a nélkülözést, a könnyes kenyeret 
is. És ha végre, mint az evangéliumi ifjúra, reánk 
szakad a végszükség, eldobjuk utolsó értékes birto- 
kunkat is, — a becsületérzést. Aztán így kipusztulva 
és ilyen mélyen elsülyedve, elvesztjük isteni eredetünk 
érzetét is, s leszünk szolgái, alacsony hízelgői mások- 
nak, azok előítéleteinek, megszokott bűneinek. Ennyire 
megfogyatkozva a szolgaság odadobott hulladékaival 
tápláljuk ekkor a mi lelkünket, s így kiáltozunk az 
evangéliumi szerencsétlen ifjúval: ^Az én atyámnak 
mely sok szolgái bővelkednek kenyerekben, én pedig 
éhen halok meg!" 

Hanem még szerencse K. K. ! ha bennünk is 
előbb vagy később, de végre még is felébred, mint 
az evangéliumi ifjúban, a megbánás, a hazatérés vá- 
gyának érzete, s felkelvén, elmegyünk mi is a mi 
Atyánkhoz s ezt mondjuk neki: „Atyám! vétkeztem 
az ég ellen és te ellened, és nem vagyok méltó arra, 
hogy fiadnak neveztessem!" . . . 

Iga^, hogy a legtöbb esetben minket is, mint őt 
csak az elbírhatatlanságig emelkedett szükség nyomora, 
a lelki, testi elszegényedés vezet vissza ő hozzá. Meg- 
tesszük a jót, mert a rossz örökös gyalázatot hoz 
fejünkre; követjük az igazat, mert a hamisnak útai 
átokkal vannak terhelve . . . Mindegy K. K. ! A fel- 
támadt szégyenérzetben már megjavúlásunk első fel- 
étele rejlik. Mindegy, csak egyszer bizalommal köze- 
ledjünk feléje: csak egyszer komoly elhatározásunk 
legyen a megjobbúlásra, mint az evangéliumi ifjúnak. 
Elhagyatottságának közepette íme feltámad lelkében 

Mitrovics : Papi dolgozatai. I. 13 



194 



az atyai háznak emléke, az atyai szeretet kiolthatat- 
lanságának reménye. Ezek után már megjobbulása 
nem marad, mint sokaknál szokott, a puszta föltétel- 
nél, szép szándéknál; tudva, hogy meghallgattatík, 
hogy kegyelemre talál, a szöveg előadása szerint: 
valósággal elmene az ő atyjához. 

Es minő a fogadtatás, amelyben ő részesül? Az 
ember legfeljebb csak bizonyos bántalmakat képes 
megbocsátani, hogy épen nagylelkűnek láttassék. Nehez- 
teléséből sokat elfelejt ugyan és sokat betakar az idő, 
hanem a szív, a lélek mélyén nem egyszer ott marad 
a vett sérelmek keserű emléke, mely, mint a betakart 
tűz, mindig beljebb emészt ; míg egyszer eljö az alka- 
lom, midőn azt éreztetheti . . . Aztán fölkel a szöveg- 
ben ábrázolt nagyobb ifjú is, az emberi irigység és 
engesztelhetetlen gyűlölet eme példaképe . . . „Miért 
bocsátanál meg ő neki, miért pazarolnád hálátlanra 
jóságodat? íme én annyi esztendeje szolgálok néked; 
soha parancsolatodat meg nem rontottam. Te nem 
látod az érdemet, mely előtted fekszik; pártolod a 
rosszat, mely körülötted pusztít és téged keserít". 

Igen K. K. ! az ember csak így szeret ; de az 
atya, kiről Jézus a szövegben szól, kinek szeretetét 
ő előttünk vázolja, a szemrehányás égető tövise 
helyett vigasztaló balzsamot ad a vérző szívre; meg- 
vetés helyett ünnepi köntössel ruház fel ; megtérésünk 
feletti örömének ezekkel a szavakkal ad kifejezést: 
,j Hozzátok elő amaz én fööltöző ruhámat és öltöztessé- 
tek fel öty mert az én fiam meghalt vala és feltáma- 
dott, elveszett vala és megtaláltatott^^. Ö föltétel nélkül 
szeret és felemel ott, hol az ember keserű szemre- 
hányásokat teszen, s az elkövetett vétségek szégyen- 

érzetével zárja el a megbántó szív őszinte közeledését, 
dacára annak, hogy az Ür csak legkésőbb, hogy az 
Ür csak utoljára. 

Vajha K. K. ! a kép, melyet Jézus előttünk vázolt 
s a mai alkalom, mely ő rá oly nagyszerűen emlé- 
keztet, ne szállana el tőlünk minden lelki haszon 
nélkül, hanem látva az emberi élet tévedéseinek főbb 
okait, az isteni szeretet végtelenségét, komoly őrzőül 
állana oda mindnyájunk lelke elé az élet tévútain, s 
komoly kötelező alap lenne Isten és felebarátaink 
szeretetére. A mai nap szeretet és hálaadás lenne 
lényegében; vajha volna abban csak egy óra, egy 
perC; melyben úgy állanánk egymással szemközt, 
mint az hozzánk valóban illenék: az igaz szeretet, 
az igaz testvériség érzelmével. Ott künn az életben 
annyiféle érdek, annyi félreértés szakít el bennünket 
egymástól; legyen ez a hely legalább olyan, hol lélek- 
ben, szeretetben egyek vagyunk. Ha az atya így 
szeret minket, talán a fiúkhoz sem illik, hogy gyűlöl- 
jék egymást. Hiszen szép dolog, ha a zsoltáríró kifeje- 
zése szerint: igazság és békesség csókolgatva jár 
közöttünk. Az isteni és felebaráti szeretetet gyakorolni 
csak kezdetben nehéz; megszokva édességét, önként 
hajlik a szív érzésére, mert mindenütt viszontszere- 
tetet teremt. Tegyük meg egyszer azt, hogy ne min- 
dig úgy legyen, amint a szív önösségében szeretné, 
amint a pillanatnyi előny ajánlaná ; hanem úgy, mint 
azt magasabb hivatásunk megvárná. Higyjétek el, az 
életnek nincs jobb és boldogítóbb elve, mint az, 
melyet az ősz János evangélista az úrtól tanúit, pél- 
dája szerint alkalmazott: „Fiaim, szeressétek egymást!" 
Ámen. 

13' 



xvm. 

Komoly intelem és nagy ígéret 

ünnepe ez! 

— Húsvéti. — 

Alapige: János. V. 25. vers. Bizony-bizony mondom nék- 
tek : Eljő az idő és most vagyon, mikor a halottak 
hallják az isten fiának szavát; és akik hallandják,. 
élnek. 

Az emberiség megváltásának történetében, két« 
ségen kívül a legnevezetesebb két pont : a nagypéntek 
és a húsvét. Amaz az isteni nagy és szent ügynek 
megdöbbentő bevégzése, úgy látszó bukása véres 
kereszttel, fekete koporsóval; ez pedig diadalünnepe 
annak az igazságnak, hogy ami igaz, ami isteni,, 
mindig csak győzedelmesen mehet keresztül a világon. 

Maga az a rövid három nap, amely az emberi- 
ség sorsára elhatározóvá lett, annyira jelentékeny és 
maradandó emlékezetű, hogy nem csodálkozhatunk 
rajta, ha a keresztyénség eleitől fogva szorongó, 
kegyeletes ünnepnek tartotta a Krisztus halálától fel- 
támadásáig eltelt pillanatokat. 

És méltán! 

Mert mindaz, ami szent, nagy és dicső, mindaz, 
anü igazság és amit jónak, erénynek, isteninek tar- 
tunk ezen a világon, talán sohasem volt inkább ki- 

téve a bukásnak és az ebből származó kétségnek, 
mint azon a napon, amelyen a legtisztább erénynek 
képe, a Krisztus, keresztre feszíttetett . . . íme a világ 
csak három napig nélkülözte a Krisztust és már is 
sötét lett körülte minden! 

De viszont az emberiség sohasem ült nagyobb 
ünnepet, mint mikor a kegyes Magdolna képében 
Krisztus koporsójához zarándokolt keserű sorsát meg- 
siratni, és amikor az emberiség üdvének sírján, a 
halál angyala helyett az élet fehér ruhába öltözött 
angyalát találta és az ezt kérdezte tőle: ^yMit keresi- 
tek a holtak között az élőt ? . . . Nincsen itt, mert fel- 
támadott !^ 

íme Isten hatalmára és erejére a temető tarló tt 
mezeje mint változik a feltámadt élet virágos kertjévé ! 
Es a koporsó zárait feltörve, mint lép ki Jézus, síró 
kedveseihez, ezt mondván: „Békeség tinektek! Ha 
mindenek elhagynak is, én veletek maradok a világ 
végéig / . . * Ne féljetek ! !" 

K. K. ! Én kiolvasom szívetek szent dobogásából, 
hogy midőn ez ünnepi alkalommal erre a szent helyre 
sereglettetek : ti e biztató ígéret igézete alatt állottatok és 
a feltámadt új élet diadalát ünnepelni jöttetek ide. 
Elindultatok a szent kegyelettől vezetve, meglátogatni 
a Krisztus koporsóját, s íme mily boldogok vagytok, 
hogy a hit erejétől elmozdított kövön már is ott áll 
az élet angyala, hirdetve ma is: ^ Eljön az idő és 
most vagyon, mikor a halottak hallják az Isten fiá- 
nak szavát és akik hallandják, élnek!" 

Azt hiszem, húsvéti örömünket nem szentelhet- 
jük meg szebben, mint ha komolyan elmélkedünk e 
szavak jelentősége felett s megvizsgáljuk azt a hus- 

véti igazságot, hogy a húsvét csakugyan örökéletet 
biztosít számunkra. 

K. K. ! A panasz az emberek ajkán általános, 
hogy az élet olyan rövid, hogy az ember olyan kevés 
ideig élhet, s még alig kezdi meg munkáját, elszólítja 
mellöle a halál; vagy ha elvégzi is, a fáradtság gyü- 
mölcsét elérnie, megnyernie, a munka által teremtett 
boldogságot élveznie, itt e földön, csak ritkán lehet. 

Es ennek az annyiszor hangoztatott panasznak 
mindenesetre van annyi értelme, hogy ez a földi 
élet igen ritkán, söt talán soha sem elégíti ki és 
elégítheti ki az élni szerető embert; az emberi szív 
természeténél fogva epedő vágyával szüntelen egy 
magasabb, tartósabb élet után sóvárog. 

És ha ez a forró, természetes vágy, amelynek 
tárgya egy tisztább, magasabb új élet, — igaz és tiszta 
lenne minden ember szívében ! Mennyit tehetne akkor 
az erős hit és szent akarat az új élet létesítése és 
elnyerése érdekében ! ? „Ha annyi hitetek volna, mint 
a mustármag és azt mondanátok a hegynek, omoljon 
a tengerbe: a hegy a tengerbe omlanék!" 

Nem tudom, ti miként vélekedtek K. K. ! De 
annyi igaz, hogy az emberek nagyobb része, vala- 
mint nem igen hisz a feltámadásban és annak ered- 
ményében, az örök életben, éppen úgy nem is mun- 
kálja azt a maga részéről lelkiismeretesen . . . „íme, 
eljött az idő, sőt most vagyon, mikor a halottak 
hallják az Isten fiának szavát és akik hallják, élnek" 
s íme mondja az angyal: „Nincs itt az Űr, feltáma- 
dott" — s Krisztus kilépvén a koporsóból, felkereste 
tanítványait és megálla középen és monda: „Bé- 
kesség ti néktek!" És mégis, valamint akkor, úgy 



199 



ma is akadnak hitetlen Tamások, akik sebhelyeket 
kérnek az Ürtól, akkor, amikor homlokát a meg- 
dicsőülés, a győzelmes élet fénylő sugara ragyogja körül, 
hirdetvén: „Én élek és ti is éltek!" . . . 

De hát kérdem: mi megfoghatatlan van abban, 
ha a tanítvány ott ül tanítójának jobbján ? S mi 
megfoghatatlan van abban, ha az Ür nem hagyja el 
azokat, akiket neki adott az atya ! S mi megfoghatat- 
lan van abban, ha az igaz keresztyén lelki élet túl- 
éli a porló koporsó deszka falait s ha az igaz munka, 
Isten igazságosságából, elnyeri méltó jutalmát! 

Vagy az ember talán már saját boldogságában 
is kételkedik?! Hiszen ismét mondja az Űr: „Akik 
hallják az én szómat, élnek" 

K. K. ! Már az életben megszoktuk azt, hogy hiú 
számítással várjuk a munka eredményét, annak gyümöl- 
csét. S épen nem tartjuk különösnek, ha ebbeli vára- 
kozásunk és reménységünk nem csal meg bennünket. 
Mondjátok meg azért: nem természetes-e, ha az 
igaz keresztyén élet csak nagy lehet végeredményé- 
ben ? I Ha Krisztust a Golgothán is követve, vele együtt 
eljutunk Atyjának jobbjára, amelyet megkészített eleitől 
fogva az igazak számára. Mondjátok meg, hogy nem 
természetes-e, ha Krisztus életet ígér azoknak, akik 
meghallják az ő szavát, akik követik őt ? ! 

Óh, hiszen vannak már itt e földi életben is 
fényes, nagyszerű és beszélő emlékei az örök életnek, 
csak szét kell tekintenünk és nem kell bezárnunk 
értelmünket és szívünket azoknak kiáltó tanulságai 
előtt. Vannak egyes fénysugarak, melyeket az igaz 
keresztyén élet hozott le ide a földre, amaz eloltha- 
tatlan tüz tengeréb ől a sírontúli világ napfényének . . . 

Nézzétek csak, egy jó családapának munkája meglát- 
szik a tizedik ivadék családi életén, erkölcsén és jólétén 
egyaránt; egy jótékony intézet, amelyet a szeretet emelt 
fel, ezrekre árasztja áldásait; és egy nagy hazafi 
munkásságát, erényeit szájrul-szájra adják át a nem- 
zedékek egymásnak. Óh, hát csak a keresztyén élet lenne 
olyan eredménytelen, olyan szegény, olyan áldástaJan, 
hogy nem érhetné el, amit Krisztus igér azoknak, 
akik hallják az ö szavát és követik öt, — csak ö nem 
érhetné el az örök életet!? 

És ez a hit K. K. ! életszüksége emberi szívünk- 
nek. Vegyétek el a munkaerőtől azt a bíztató tudatot, 
hogy fáradsággal végzett munkájának gyümölcsére 
biztosan számíthat, hát az bizonyos, hogy kétségbe 
esve huUand le keze nehéz munkájáról. Vagy vegyétek el a 
keresztyénségtöl azt, amiért létezik ; vegyétek el a maga- 
sabb szellemi fenmaradást s töröljétek ki annak hit- 
ágazatai közül a feltámadás megnyugtató tanát s meg- 
látjátok, hogy mennyire szerencsétlen lénnyé tettétek 
az embert, amikor így elraboltátok tőle azt, ami egye- 
dül tette emberré: szívét és léikét, azt, aminek a ke- 
resztyén szellem tápláléka, tehát élete is. 

A keresztyénség az embert, amellett, hogy em- 
berré akarja tenni, a szó nemes értelmében, még bol- 
dogítani is kívánja híveit. Ezért ragaszkodott eleitől 
fogva, szent kegyelettel Krisztus feltámadásának hité- 
hez s ezért ünnepié folyvást, hagyományos kegyelettel 
a húsvétot, amely ezt a tant ^ megpecsételte. Azért ko- 
moly felelősséget vállal magára az, aki bármi áron 
szakítani akarna ezzel, az ezredéves erkölcsi testűlet 
hite által szentesített meggyőződéssel. 

Azért mi, ünneplő hívek, most, amidőn eljött az 

idő, amelyben halljuk az Isten fiának szavát, ne kemé- 
nyítsük meg a mi szíveinket, söt inkább menjünk 
örömmel és erős hittel üdvözölni a feltámadt Krisztust, 
az élet fejedelmét és kérjük öt, hogy részeltessen 
minket, híveit, feltámadásának édes hasznaiban. Mert 
hiszen kihez is mennénk máshoz? „Örök életnek 
beszéde vagyon Uram te nálad ; ne vess el azért min- 
ket a te orcád elől!" 

Menjünk hozzá bizalommal és zengjen ajkain- 
kon a húsvéti ének: 

Előtted arcra esünk s kérünk édes Jézusunk, 

Részeltess halálodnak és feltámadásodnak 

Drága érdemében, 

Édes gyümölcseiben. 

Cselekedd szent lelkeddel, végtelen érdemeddel, 

Hogy új életet éljünk, végre porból felkeljünk 

Az örök boldogságra 

És halhatatlanságra! 
Ámen. 



XIX. 

„Mit állatok itt, nézvén a mennybe ? !'' 

— Aldozócsütörtöki. — 

Alapige, Cselek. I. 9 — 11. vers. És mikor ezeket mondotta 
volna, az ö láttokra fölemeltetek és a felhő Jézust 
béfogváü; elszakasztá őket az ő szemeik elől. És 
mikor ő utána az ő szemeiket az égbe függesz- 
tették volna, ímé két férfiak fejér ruhában meg- 
állának mellettek; kik mondának is: Galileabeli 
férfiak, mit állatok nézvén mennybe ? E Jézus, aki 
oda felvitetek ti tőletek mennyországba, aképen 
jő el, amiképen láttátok őtet felmenni mennyekbe. 

Azon ünnepek között, amelyeket keresztyén 
egyházunkban, méltó hálával és buzgósággal szoktunk 
megünnepelni, bizonyos tekintetben kétségenkivül a 
húsvét ünnepe a legnagyobb és szívünkre legmélyeb- 
ben ható, mert hiszen ebben ünnepeljük az igazságot, 
a Krisztus győzelmét és a keresztyén vallásnak a 
magát leélt pogány és zsidó vallás szelleme feletti 
diadalát. De, hogy ennek a gyözedelemnek gyü- 
mölcsei hitünk javára állandók legyenek, még egy 
újabb megpecsételésre, arra a bizonyságtételre volt 
szüksége, amely szerint a húsvéti ünnep győzője, a 
feltámadott Krisztus, mint megdicsőített láthatatlan feje- 
delem és kormányzó él folyvást az ö egyházában és 
a mi leikeinkben. 

Hitünknek ezen megerősítése végett ezért csatla- 
kozik az áldozócsütörtök, mint Jézus mennybemene- 
telének lélekemelő emléke, oly szorosan és bensőleg 
a húsvét ünnepéhez. Szívünk ugyanis teljes meg- 
gyugvást, meg nem tántorítható vigasztalást, remé- 
nyeinek és vágyainak szilárd alapot egyedül csak abban 
a tényben és hitben találhat, hogy a mi hitünknek 
fejedelme oda szállott vissza, ahonnan küldetett, a 
világ sorsát és abban a mi életünket is kormányzó 
Istenhez és hogy a neki adott örökhatalommal és vé- 
getlen szeretetével örök időkre onnan kormányozza 
és vezeti az ő egyházát. 

Mint egykor a Krisztus mennybemenetelének, az 
ö megdicsőülésének közvetetlen szemtanúi, lélekben 
boruljunk le mi is az isteni végetlen hatalomnak ilyen 
felemelő igazságszolgáltatása előtt s tanulságul és hi- 
tünknek erősítése végett tegyük fel ez ünnepi alkalom- 
mal mi is az áldozócsütörtök ünnepének felolvasott 
szövegünkben kifejezett eme nagy kérdését : „Mit álló- 
tok itt, nézvén a mennybe ? /" 

- I. 

Szívünknek, lelkünknek töprengésére, ennek a 
gyarló és hányatott életnek szorongásai között, egy 
égi szózat hangzik felénk. És ez a kicsi, sokképen 
csalódott emberszív, fölemelkedve igaz hazájába, ég- 
felé szállva visszhangozza ezt az édes szózatot : várjuk 
hitünknek azt a meg erősítését , azt a vigasztaló bizonyos^ 
ságot, hogy túl e földi élet céljain és annak göröngyein, 
halhatatlan lelkünk ott az égben, ahová üdvözítőnk is 
emelkedett, örökké élni fog / . . . 

Mert valóban, ugyan mi volna és ugyan mennyit érne 

ez a földi élet, mennyit érne küzdelmeivel, égö könyeivel, 
keserű csalódásaival, ha annak értékét és becsét pusztán 
^bból akarnók meghatározni, hogy a mérték egyik felére 
annak örömeit és élvezetét, amásikra fájdalmait és szívün- 
ket gyötrő szorongásait tennők? így aztán a szám- 
adást csak azzal a keserű csalódással lehetne meg- 
állapítanunk, hogy abban a sötét, rideg sírgödörben 
vége van mindennek s amikor koporsónkra reáhulla- 
nak a pusztító földgöröngyök, egyedül ez a megdöb- 
bentő igazság állhat előttünk étetünk eredménye és 
tanulsága gyanánt : ;, Soha többé . . . mind örökké /" . . . 
Mert hiszen annyival csupán, amennyivel sok 
szegényes, mindenáron élni szerető szív közöttünk itt 
beéri, az én szívem, amelybe többre, magasabbra törő 
vágyakat oltott az isteni gondviselés, meg nem elé- 
gedhetik ... Óh hát én tudom, hogy sok ember a 
szerencse, a boldogság mámorában, az ifjúi erő jól 
eső érzetében, a pillanat elbizakodottságában nagy és 
felülmúlhatatlan dolgokat álmodik. Az, hogy végső cél- 
ját, itt a földön még nem érheti el, már csak azért 
is képtelenségnek látszik előtte, mert hiszen azt hiteti el 
magával, hogy jobban, boldogabban, mint a földön, 
már nem is folyhatnak a dolgai. De hát ez a földi 
boldogság és szerencse hűtelen, csalfa kísérő társa ám 
életünknek! Én, mint az Úrnak szolgája is, sok olyan 
haldokló betegnek az ágya fellett állottam már meg, 
aki ezekben a szorongó percekben, szíve utolsó dob- 
banásainak közeledését érezvén, mit sem akart már 
tudni a földnek túlhalmozott áldásairól s elszálló 
lelke csak abban a boldogító hitben talált emelő szár- 
nyakat és megnyugvást a rémítő pillanatok között, 
hogy igaz hazájába emelkedik fel, oda, ahova az 

áldozó csütörtök felhői takarták el szemeink elöl lel- 
künknek megváltóját s ahonnan az égi szózat hal- 
latszott felé : „Én élek és ti is éltek . . . Akarom, 
hogy akik az enyéimek, azok énvelem együtt leg^^e- 
nek! 

n. 

Dehát aggódó és méltán szorongó szívünknek, 
az áldozócsütörtök lelkünkre vetett árnyékának hatása 
alatt, arra a kérdésre: „Mit állótok nézvén a menybe?'' 
még egy másik megnyugtató, felemelő felelet is 
van, amelynek még földi életünkben is nagy hasz- 
nát vehetjük és ez az, hogy várjuk mi is az 
igazság diadalát és várjuk életünknek, tetteinknek igaz- 
ságos megítélését. 

Bármennyire felemelő, bármennyire megnyug- 
tató is K. K. I ránk nézve az a tudat, az a hit, hogy 
igaz hazánkban egykor a mi Megváltónkkal az ő kor- 
mányzata alatt együtt leszünk ; bizonyára szomorú 
és lelkünk erejét, erkölcsi bátorságunkat leverő lenne 
az, ha e reménységünk csak egy messze eső, túlvi- 
lági életnek az útait világosítaná meg előttünk, de 
biztató sugarai nem vetődnének ide a földi életre is. 
Kétségbe kellene esnünk, ha az áldozócsütörtök, mint 
Jézus megdicsőítésének, az igaz ügy legmagasabb 
felmagasztalásának ünnepe és tanulsága, boldoggá 
tenne ugyan egy túlvilági életben, de nem lenne 
elég ereje, épen úgy mint magánál Jézusunknál, 
nagy és benső bizonyságokat tenni a felől, hogy az 
igaz ügynek, hogy bármely irányban kifejtett becsü- 
letes törekvéseinknek az emberiség, közmíveltség, az 
egyház, a haza, a társadalom javára célzó munkás-^ 



206 



Ságunknak, elvégre is meg kell lennie a maga ered- 
ményének és diadalának ; meg még akkor is, ha talán 
mégegyszer annyi rosszakarat áll is útjába, mint ez 
az életben, fájdalom, oly gyakran történik ; meg még 
akkor is, ha mégegyszer annyi irigye és ócsárlója 
akad is munkásságunknak, mint amennyivel sokszor 
közöttünk a legkisebbnek is küzdeni kell; meg még 
akkor is, ha mégegyszer annyi rosszakarattal ítéli 
is meg a világ, sokszor legőszintébb, legbecsületesebb 
törekvéseinket ! 

Hát K. K. ! én nekem, az én lelkem előtt az 
áldozócsütörtök az erkölcsi igazságszolgáltatásnak is 
nagy és szép ünnepe; s nagy jelentősége szerin- 
tem abban áll, hogy benne és általa Istennek hatalma 
itt e földön, az emberek szeme láttára és az ő gyarló 
ítélettételökkel szemben dicsőíti meg az igazságot s 
biztosítja annak diadalát. 

Ennek az ünnepnek tanulsága és megszentelő 
ereje nélkül elveszíteném végképen munkakedvemet; 
a nélkülözés megtörné erőmet, megrendítené hitemet, 
ha csak azt látnám, hogy a henye, a dologkerülő 
mily sokáig fényesen lakozik közöttünk, azt pedig 
példákból nem ^tapasztalnám, hogy azért elvégre 
koldusbotra jut — az Isten pedig lassanként engem 
is majd csak megsegít. Erőtlenségem miatt le kellene 
mondanom a bcsűlet harcáról, az erény küzdelmé- 
ről, ha csak azt látnám, hogy mindenütt pusztítva, 
minden munkabért magához harácsolva, önhittségé- 
vel mily sokáig jár közöttünk a gonosz; azt pedig 
sohasem tapasztalnám, hogy a magasból végre alá- 
bukik, s helyére azok jutnak el, akiknek kenyerén 
eddig érdemetlenül táplálkozott . . . látva a sok kevélyt, 

aki most fel sem vészen, a sok igazságtalanságot, 
amely semmi jogot sem tisztel ; a sok rágalmazót, aki 
minden szívet megvérez; a sok üres lelket, amely 
azt hiszi, hogy a világ körülte fordul meg, hogy ö 
érte létezik csupán ; a sok rendetlenséget, mely minde- 
nütt mutatkozik: — elveszíteném életkedvemet, ha 

nem tudnám, hogy az Űr keze, mint egykor a Krisz- 
tus megdicsöittetésénél, majd csak megmozdul, amikor 

annak idejét és szükségét látja s elküldi gyakorolni 

igazságát a szívek és az élet felett! . . . 

Meimybe menésed élő reménységünk, 
Hogy minket is mint örökségedben 
Részesítesz nyert dicsőségedben Ámen. 



XX. 

Légy ember! 

— Iskolai év megnyitásakor. — 
Alapige: L Király k. II. 2. Légy ember! 

A neveléstől függ, K. K. ! egyeseknek és az egész 
társadalomnak szerencsés jövője, óhajtott boldogsága 
és reményeinek megvalósulása. Nemcsodálkozhatunkhát 
rajta, ha olyan sok ember lelkének egész odaadásá- 
val és önfeláldozásával örömest foglalkozik ezzel a 
tárggyal, az arra vonatkozó elvek megállapításával, az 
e részben követendő legjobb irány kijelölésével és 
annak ajánlásával. Kinek is maradhatna szíve közöm- 
bösen, erősebb megdobbanás nélkül, mikor így arról 
van szó, hogy az emberiségnek régóta várt szebb jö- 
vője ilyen módon önmagunktól függ!? Kinek is ma- 
radhatna a keze tétlenül, ha arról van szó, hogy 
minden ember, ki csak egynek is az Ür kicsinyei kö- 
zül lelkiismeretesen felveszi gondját. Isten országának, 
a közerkölcsiség és műveltség kiépítésének nagy mun- 
kájához ajánlotta fel nem megvetendő szolgálatát ! ? 

Mégis elég különös, K. K. ! hogy nagyobb 
határozatlansággal, szembeötlőbb ingatagsággal, az 
egymásnak merően ellentmondó okok és irányok egész 
nagy tömegével talán sehol sem találkozunk gyakrab- 

ban, mint épen ezen a téren. Pedig ezen a téren 
kísérleteket tenni, épen azért, mert erkölcsi lény- 
ről van szó, nem lenne szabad, mivel itt újra kez- 
deni, a jobb irányt még egyszer megkísérlem nem 
lehet. Itt minden tévesztett lépés szomorúan meg- 
bosszulhatja magát s nem is gondolt keserű gyümöl- 
csöket teremhet. 

A neveltetés nem egyéb, — gondolja és hirdeti 
az egyik, — mint egyszerű előkészület arra a pá- 
lyára, melyre majdan lép s arra az állásra, melyet 
elfoglalni fog. Nem egyéb, — erősíti ennek ellenében 
egy másik, — mint egyszerű szoktatás arra, hogy 
ki-ki elsajátítsa azt a gondolkozási és érzési módot, 
mely annak az osztálynak a sajátja, melyhez épen 
tartozni fog. Sem egyik, sem másik, — mondja egy 
harmadik, — mert hiszen annak célja szemlátomást és 
elvitázhatatlanúl az, hogy az embert olynemű ügyes- 
ségek és alkalmazkodási módok birtokába juttassa, 
melyek kézzelfogható nyereséggel járnak s mellé még 
tisztességet és elismerést is hoznak. Többet mondok ! 
Napjainkban nagyon előtérbe nyomul az az elv is, 
mely a nevelésnek minden feladatát eme szavakba 
foglalja : engedelmes, hű tagokat az államnak ; minden 
egyéb másodrangú s jelentéktelen dolog. 

Hát pedig, K. K. ! az eféle mind nagyon kicsi- 
nyes felfogása a nevelés nagyszerű feladatának, mert 
a nevelés sokkal egyetemesebb, mint az egész em- 
bert átölelő képzés. Az olyan nevelés, mely egysze- 
rűen bizonyos viszonyokra, felszámítható előnyökre 
szorítkozik, ellentmondás önmagában s bizonyára töb- 
bet árt, mint használ ! Hiszen az ember nem csupán 
és egyedül önmagáért, sőt nem is első sorban az 

államért, hanem magasabb rendeltetéséért él. Érte- 
lemmel és szabadsággal felruházott lény, kinek fel- 
adata, hogy keresse az igazat és jót ; első sorban Isten- 
nek szolgálatában áll. Vannak bizonyos tehetségei, 
előnyei, hajlamai és kötelességei, melyeket semmi ide- 
gen hatalom igénybe nem vehet. Ámde az emberek 
nagy többsége minderre nem gondol; ezért aztán 
az egyikök csak az élet piacán kapkodó ügyes 
vevőket, a másikuk önhitt és szerénységnélküli 
félmívelteket, a harmadik alacsony szolgalelkeket 
nevel. 

K. K. ! a mai alkalom, helyi viszonyainknál fogva 
egy új iskolai év megnyitására esik. Alkalomszerű 
talán, már csak az uralkodó különféle nézetek miatt 
is, hogy ebben az ünneplés órában bizonyos meg- 
állapodásra jussunk a felett, hogy mire kell főleg a 
nevelésnek irányulnia. „Erősödjél meg és légy em- 
ber", mondja szövegünk, mintha mondaná más sza- 
vakkal: A nevelés egyedüli feladaUij hogy az embert 
emberré nevelje. Míg ezt a tételt részletesebben kifej- 
tem, kísérjen figyelmetek. 

Az első, mire a nevelésnél ügyelnünk kell, 
az értelmi képzés, tehát az, hogy szokjunk mind- 
nyájan lehető korán gondolkozni. Mi kívántatik 
ahoz, hogy az ember emberré neveltessék? Erre 
nézve az egyik, legelső kellék kétségen kívül az, 
hogy szoktassuk őt lehető korán gondolkozni. Ezért 
van értelmé, mi egyedüli kiváltsága és előnye más 
teremtmények felett; ez volt első szép és nagy terve 
vele magának a teremtőnek. Ki az emberi, sokat je- 
lentő nevezetet nem csak épen hordani, hanem való- 
ban megérdemelni is akarja, ki ama kötelességeket, 



211 

melyek reá várakoznak, megoldani, amaz örömöket, 
melyek ránézve szabadosak, tisztán élvezni óhajtja, 
attól méltán megvárhatjuk, hogy eszével élni, azzal 
gondolkozni tudjon. És pedig nem úgy, mint sok ne- 
velő akarja, mint sok ember ilyen nevelés után kö- 
zöttünk azt tényleg gyakorolja. 

Akárhány embert ismerek ugyanis, ki az élet 
kis és nagy dolgaihoz, a társadalom rendezett és ren- 
dezetlen kérdéseihez egyaránt hozzá szól, most nehéz 
ítélettel, majd szép ajánlatokkal ; ki mindenütt ott van, 
hol a valódi értelem, a tiszta felfogás tehetne vala- 
mit; hol a nyomós ítélettételre valóban nagy szük- 
ség volna. Meglepi az embert bőbeszédűsége, sok- 
oldalú tájékozottsága. Csodálkozunk rajta: hogyan fér 
el egy embernél annyi ismeret, ilyen nagy lélek, eny- 
nyi jó akarat és csak később vesszük észre, hogy 
egész jellemében, összes képzettségében nincs egyet- 
len vonás, mely lelkéből, saját gondolkozása után, ön- 
tudatosan nőtt volna ki. Másé volt a szó, melyet 
orcapirúlás nélkül, fennhangon utána mondott : csak 
kölcsönzött a fény, melyet, mint színes üveg tetsze- 
tős alakban hidegen visszavetett. Azt dicsérte, mit 
másoktól hallott magasztalni. Ahoz mutatott komoly 
képet, amivel gondolkozó főket is úgy látott foglal- 
kozni; meghajlott ott, hol a jellemeket próbáló vihar 
szárnyaira kelt; magasba vágyott, de csak mint az 
élősdi kúszó növény, az erős tölgynek derekán, an- 
nak biztos árnyéka alatt. 

Valóban, a világon sok olyan ember van, kinek 
az életben minden, egész a nyomorult egykedvüségig, 
oly igen jól megyén. Van sok alacsony hízelgő is 
közöttük, ki a bűnt is kész felmagasztalni, ha abból 

14* 



212 

haszna, ha annak fényes kísérete van. ^ Aztán annyi 
ember hunyászkodik meg, ha megzendül a hatalom 
ijesztő szava, hogy hiába szólasz, hiába vázolod a 
reá öregedett viszonyok nyomasztó, tarthatatlan vol- 
tát. Mindennek oka bizonyára nem az, mintha telje- 
sen meg volna elégedve létező viszonyaival, hanem 
igenis az, hogy őt a tunya, a léha lelkek elvére ta- 
nították, amely szerint minden úgy van jól, amint 
van; hogy őt úgy nevelték, hogy mindig mások és 
pedig a kényelmesebb lépésüek után menjen. Az az 
oka, hogy feje van ugyan, de nem gondolkozik; ér- 
telme volna, de hasznát venni nem tanították; hogy 
mellőzték nevelésében mind azt, mi az embert igazán 
emberré teszi : az önálló, értelmes elmélkedést, a tu- 
dománynak is — ami szabaddá teszen — első fel- 
tételét. 

Igen K. K.! ez a fő és mellőzhetetlen mindenek 
előtt; ha másért nem, már csak egy igen komoly, 
számbaveendő ok miatt is. Nevezetesen : ez eszközli 
azt, hogy az ember az igazat a hamistól, a valósá- 
got a látszattól, legalább a ^lényegesebb, saját javát 
és előmenetelét közelebbről érdeklő dologban meg- 
különböztetni képes. Ez eszközU azt, hogy felülemel- 
kedve az öröklött előítéleteken, tettei és mulasztásai 
felett mindenkor számot adni tud. Ez eszközU azt, 
hogy az ember rendeltetésével, kötelességeivel, jogai- 
val, reményeivel, Isten és embertársai iránti viszonyai- 
val teljesen tisztában van: hogy a dolgokat helyes 
szempontból fogja fel s ítéü meg. Én nem mondom 
ugyan, hogy a nélkül is nem lehet nevelni oly lényt, 
aki jár-kel Isten szép ege alatt, mint más, engedel- 
meskedik is, mint annyi sok; de hogy az ilyen lény 

Istennek, eme legtisztább értelemnek, képét hordaná 
magán : azt már nem hihetem ; ellenben, hogy az ér- 
telem nélkül alkotott tömeg romjai alá is temetheti 
magát a lelketlen alkotót, az életben azt igen sok- 
szor tapasztaltam. Az apostol nevében kérlek azért. 
Atyámfiai! ne legyetek értelemmel gyerekek ! 

A másik, mire a nevelésnél ügyelnünk kell: az 
erkölcsi képzés. Ügyeljen tehát minden ember arra, 
hogy értelmi növekedése mellett is erkölcse tiszta 
maradjon, mint a gyermeké, akinek, ha nincs meg- 
rontva, épen jelleme a tisztaság, az ártatlanság. Azért 
nemesítsük annak szívét lehető korán, hajtsuk aka- 
ratát a jó felé és pedig a vallás érzelmének a táp- 
lálása által. Ez az ö nevelésének tulajdonképen a végső 
célja. Minden egyéb, még az értelem képzése is, csak 
eszköz ennek a nagy célnak a megközelítéséhez és 
pedig épen azért, mert az ember valódi értéke ér- 
zelmének, kedélyvilágának, erkölcsi jellemének jósá- 
gain nyugszik csupán. 

Embernek lenni annyit teszen, mint tisztelettel 
viseltetni ama kötelességek iránt, melyeket ki-ki ma- 
gára vállalt ; tenni örömest és föltétel nélkül azt, amit 
parancsol a kötelesség, és mellőzni gondosan azt, mit 
az megtilt. Egy parányi becsületérzést, a jónak mustár- 
magnyi szeretetét, a tiszta lelkiismeretet, a szíves 
munkakedvet, egy kicsi lelkesedést, a dolgok iránti 
őszinte érdeklődést s mindenekelőtt a magunkra vál- 
lalt kötelességek iránti tiszteletet többre becsülöm, 
K. K.! a nagy észnél, többre a széles ismeretnél, 
többre a hegyeket megingató erőnél ; kivált ha hiány- 
zik abból a jóakarat, hiányzik a jó szív, ha nincs 
meg annak tulajdonképeni gyümölcse: a tiszta 

erkölcs. Miért hajlanék meg az előtt, aki természettől 
adott szép tehetségeit, szerzett ismereteit arra hasz- 
nálja fel, hogy mentől ravaszabbul szője a hálót 
gyöngébb, egyszerűbb embertársainak elejtésére ! Én 
az eml)erek között emberi erkölcsöket keresek; mert 
ha a ravaszságot akarom megtisztelni, akárhány vé- 
rengző vadat találok olyat, mely e mesteri szerepet 
az embernél ügyesebben viszi. Mit ér előttem az, 
miért hajlanám meg előtte, kinek ismeretei szélesek, 
kinek tudománya világra szóló, — de gyakran meg- 
lopja kötelességének óráit. Miért hajlanám meg az 
előtt, aki mindent kicsinyel, mindent ócsárol, ő maga 
azonban mit sem teszen és tétlenségét azzal fedezi, 
hogy a nagy embertől elég, ha csak néha-néha ki- 
nyújtja is kezét, ha örökösen nagyokat mond is tett 
nélkül . . . Óh, én a méhben nem azt becsülöm, hogy 
örökösen zsong, hanem azt, hogy e mellett folyvást 
gyűjtöget; s a hangya azért képe előttem az igaz 
szorgalomnak, mert munkájában reggeltől késő estig 
nyüzsög s a magánál jóval nagyobb teherrel is meg- 
birkózik. 

Azért, K. K. ! én is azt tartom, mire a bölcs 
olyan szépen figyelmeztet : „A ' tudományt vegyétek 
inkább, mint a választott aranyat ; életnek kútfeje az, 
a halál tőrének oltalmazására". (Péld. Vm. 10., XIII. 
14.) De arra is vigyázzatok aztán, mit a próféta és 
az apostol mond : „A te tudományod csalt meg téged 
s ha jövendőt tudnék is mondani és minden titkot, 
bölcseséget tudnék is, ha szeretet nincsen bennem, 
semmi vagyok, ragasszatok azért a tudomány mellé 
jócselekedeteket". (Ézs. XLVH. 10., I. Kor. XIH. 2., 
II. Péter I. 5.) „A tudós embert megerősíti a jóság". 

(Péld. XXIV. 5.) Igen, K. K. ! akinél ez másként va- 
gyon, akinek nevelésénél ez erkölcsi szempont mel- 
lőztetett, annál épen az hiányzik, ami az embert leg- 
inkább kiemeli s megkülöiibözteti ; annál hiányzik a 
legerősebb elválasztó vonás: a szívnek nemessége. 
Ezt pedig semmi ki nem pótolja a világon. És én 
nem mondom, hogy másként is nem lehet nevelni; 
hogy nem lehet nyereségesebben, a mindennapi élet 
számára való tekintettel, földi előnyökre való bizto- 
sabb kilátással ; de azt is tudom, hogy erkölcs nélkül 
a tudomáy kétélű gyilok, szív nélkül az erő állati 
előny, hogy az istentelennek minden gazdagsága bűnre 
vagyon. (Péld. X. 16.) És aztán mit használ valaki- 
nek, ha mind e világot megnyeri is, ha az ő lelke 
megbüntettetik ? avagy micsoda váltságot adhat akárki 
is az ő lelkéért?! (Máté XVI. 26.) 

Tény az, K. K. ! hogy korunk a társadalmi át- 
alakulás nehéz és válságos ideje. Szép, de nagy és 
nehéz célokat kell megvalósítanunk minden irány- 
ban. Emberi célok pedig csak emberek és pedig arra 
termett emberek által valósíthatók meg. Azért akire 
mások vezetése bízatott, lebegjen előtte folyvást ez a 
cél s a szerint viselje gondját övéinek ; akinek pedig 
a képzésre szüksége van, készséggel engedjen az ilyes 
irányú nevelésnek. A nevelőnek legyen irányelve, a 
tanítványnak életcélja mai szövegünknek tanítása : 
erősödjünk meg mindnyájan és legyünk emberek! Ámen. 



XXI. 

A bírnivágyás szertelenségének oka 

és következményei. 

— Közönséges. — 

Alapige: I. Timóth. VI. 6—12. Bizonyára nagy keres- 
kedés az isteni szolgálat az elégséggel.' Mert sem- 
mit sem hoztunk e világra, kétségnélkűl semmit 
ki sem vihetünk. Hogy ha pedig eledelünk és 
ruházatunk vagyon, azokkal megelégedjünk. Akik 
pedig meg akarnak gazdagúlni, esnek kísértetbe 
és tőrbe és sok balgatag és káros kívánságokba, 
melyek bemerítik az embereket a halálos vesze- 
delembe. Mert minden gonoszságnak gyökere g. 
pénznek szerelme, melyet némelyek, akik kívánták, 
eltévelyedtek a hittől és magokat általszegezték 
sok gondokkal. Te pedig oh, Istennek embere, 
ezeket eltávoztassad : kövessed pedig az igazságot, 
az isteni szolgálatot, a hitet, a szeretetet, a békes- 
séges tűrést, a szelídséget. A hit által való nemes 
harcot harcold meg, ragaszkodjál az örök élethez, 
melyhez hívattattál is, és nemes vallástétellel 
vallást tettél sok bizonyságok előtt. 

Az új szövetségnek úgynevezett pásztori levelei, 
amelyek egyikéből olvastam fel mai szövegünket is, 
egészen gyakorlati téren mozognak. A vallásos élet- 
nek nem annyira isteni feltételeivel, mint inkáhb 

annak emberi megvalósításával foglalkoznak és pedig 
az életnek egészen oly ismeretes téréin, mint ami- 
nöek a család, a gyermekszoba, vagy magán és 
nyilvános életünk és egész életünknek gyarlóságai. 
En magam, természetesen, örömestebb beszélnék az 
Isten országának nagyszerű céljairól, mint annak földi 
akadályairól; örömestebb az emberiségnek magasabb 
feladatairól, mint annak sajnálatra méltó elmaradott- 
ságáról, ha nenj volna tény az, amiről mai szövegünk 
szól, mondván, hogy „igen sokan esnek kísértetbe 
és tőrbe és sok balgatag és káros kívánságokba, 
melyek bémerítik az embereket a halálos veszede- 
lembe". Dehát, ha mi talán mellöznök is, tényleg 
azonban mégis megvannak azok az ezerféle kötelé- 
kek, amelyekkel lebilincsel bennünket az érzékiség 
a maga birodalmához. Mindezek ellen már bizonyára 
igen sokat beszéltek, és írtak a jobb és a bölcsebb- 
emberek, dehát a bajok azért mégis csak újra vissza- 
térnek. És éppen korunknak egyik gyöngesége, az a 
bűn, amelyről szövegünk is szól, a meggazdagodásnak 
és bímivágyásnak a bűne, már ezerféleképen elítél- 
tetett és el fog ítéltetni ezután is, de azért mind- 
amellett ma is, ugyanolyan divatja van. 

Engedjetek meg azért, hogy a mai alkalommal 
én is elmondhassam korunk emez általános erkölcsi 
irányú gyöngesége felett nézeteimet s szövegünk 
alapján feltüntessem a birnivágyás szertelenség ének okát, 
majd annak következményeit és röviden a gyógysze- 
rét is. 

I. 

Az anyagi jólét és a gazdagság utánvaló szer- 
telen törekvésnek, a túlságba menő bírnivágyásnak 
az okát említettem első helyen. Igen, dehát lehet-e 
ebben a tekintetben okokról szólani? Hiszen rende- 
sen azt szokták mondani, hogy a fösvénynek, a 
kapzsinak nincsennek semmi okai ; ő fösvény és kapzsi 
anélkül, hogy tudná, hogy miért s a nélkül, hogy 
megkérdezné önmagától, hogy miért? Hanem hát 
szövegünk a betegségnek nem ezzel az alakjával 
foglalkozik s az apostol szeme előtt nem az ilyen 
értelemben vett kapzsiság, hanem az olyan termé- 
szetű bírnivágyás lebeg, amely igen is tudja, hogy 
miért törekszik a vagyonra, amely igen is szeretné 
a gazdagságot! Sőt még egyúttal azt is tudja, hogy 
miért? „Bizonyára nagy kincs — így szól a 
szöveg az írásban — a kegyesség a megelégedéssel, 
mert semmit sem hoztunk e világra s éppen ezért 
semmit sem vihetünk el. Hogyha pedig eledelünk és 
ruházatunk vagyon, azokkal megelégedjünk; mert, 
akik meg akarnak gazdagodni, esnek kísértetbe és 
tőrbe és sok balgatag és káros kívánságokba, amelyek 
bemerítik az embereket a halálos veszedelembe." íme 
az elégedetlenség és élvezetek után való vágyakozás 
tehát szövegünk szerint, a bírnivágyásnak alapjai 

Ezzel aztán már az egész kérdést a helyes szem- 
pont elé állítottuk. Nem az a baj fenyegeti veszede- 
lemmel a társadalmat, hogy némelyik ember nyomo- 
rult szolgasággal imádja a vagyont, egyszerűen ma- 
gáért a vagyonért, hanem abban van a nagy veszedelem, 

hogy mindinkább maga az egész élet kezd oly 
alakot ölteni, amelyben az egyénnek legjobb, legdrá- 
gább erejét és tehetségeit kell érvényesítenie, a min- 
deneknek fölibe helyezett vagyon, az előkelő anyagi 
állás megszerzése érdekéből. És a szoktatás éhez 
már a gyermekszobában megkezdődik. Hiszen ma 
már a gyermek is tudja, hogy mi volna szebb, mi 
volna jobb és mi volna drágább s esztelen szeretete 
az ilyenek iránt igen hamar könnyelművé teszi aka- 
ratát. Ma már a gyermekszobában utánozzák az idő- 
sebbek hiúságait. így lesz aztán az ifjú kéjelgővé, 
pazarrá; az idősebb csillogóvá és felfuvalkodottá — 
mignem egyszer odáig jutunk, hogy ennek az élet- 
nek egyetlen gondja lesz a vagyonnak minden áron 
való megszerzése. És valóban ma már nincsen éle- 
tünknek olyan órája, amelyet ne ennek az iránynak 
a szolgálatába kellene áUítanunk, és nincsen olyan 
eszme vagy gondolat, amelyet ne ezen a téren kel- 
lene értékesítenünk. Mert hiszen egyedül csak így te- 
remthetjük elő azokat az eszközöket, amelyekkel 
nagyra növesztett igényeinket képesek vagyunk ki- 
elégíteni. Ma már a tehetség is pénzzé lett és az erő 
és idő is azzá tétetett. Lelkünk összes készletét, sőt 
néha erkölcsünk, jellemünk féltékenyen tartogatott 
kincseit is fel kell váltanunk, mert hiszen ahol nagy 
igények vannak, ott soha sincsen elég, ott mindig 
csak kevés lehet. Óh, hova is tűntek el azok az idők, 
amidőn a lelkek még szép álmokon is csügghettek, 
anélkül, hogy emiatt azért mindjárt a koldusbottól 
kellett volna tartamok ! ? Óh, hová az egyszerű erköl- 
csök és szerény igények kora, hová a csendes csa- 
ládiasság ideje, amikor még a családapa és a család- 



220 



anya gyermekeinek körében találta fel legnagyobb 
boldogságát ! ? 

Bizonyára egyszerű, de boldog kor volt az, amely- 
ben kiki önmaga is élhetett és másokat is élni hagy- 
hatott. De ma, amidőn az atya is más úton halad és 
máson ismét az anya is; midőn emellett aztán már 
a gyermekeknek is meg vannak a maga külön útjai 
s nagyon természetesen mindeniknek meg vannak a 
maga igényei, a maga örömei s épen ezért a maga 
kiadásai is : ma már nem létezik többé egyetlen olyan 
öröm, amely semmibe sem kerülne. A drága örö- 
möknek aztán igazán nincsen határa. így most már 
aztán pihenésről többé szó sem lehet! Ami tegnap 
még talán sok vala, mára már egészen kevéssé lőn; 
és ami tegnap még talán egészen új volt, ma már 
ócskává lett ; és ami tegnap még annyira feltűnt, hol- 
nap már egészen egyszerűvé, unalmassá változott! 
Természetesen, minél tompábbá, érzéketlenebbé tet- 
tük idegeinket, annál drágábbak az ingerlő eszközök. 
Azért ma már ugyan ki mondhatja el, hogy ő gaz- 
dag; ki mondhatja el, hogy elege van a bűnnek 
ebben a körforgásában, amelyben a kezdet véggé és 
a vég örökös kezdetté leszen?! 

íme, a gazdagság igényekhez szoktat ; az igények 
újabb gazdagságot tesznek szükségessé, így aztán az 
alap következménnyé, a következmény okká változik. 
S ha a nyilvános élet viszonyai egyszer lesodortak 
ebbe az örvénybe, akkor aztán az egyénnek nincs 
hatalma arra, hogy megmeneküljön. 

Mikor ennyire el vagyunk kényesedve, ennyire 
elernyedtünk és elerőtlenedtünk, természetesen már 
arany mankóra van szükségünk, hogy tovább von- 

szolhassuk magunkat. Csoda-e, ha így aztán mindenki 
a vagyont hajhássza ? Csoda-e, ha a szívek elvadulnak 
és a szenvedélyek lesznek uralkodókká ; csoda-e, ha ma 
már még az ifjúság szeme előtt sem a jobb célok 
lebegnek s szívok nem az égi eseményekért hevül, 
hanem körültök minden ezt az egyet hangoztatja : „Ha 
élni akarsz, igyekezzél mindenek előtt vagyonra szert 
tenni!?" Igen, ez az ének zeng már csaknem mind- 
járt a bölcső körül. Csoda-e aztán, ha az ifjú lel- 
két a megélhetés félelme szállja meg s attól remeg, 
hogy szegénysége miatt majd a rövidebbet fogja 
húzni; mindent csekélynek tart, amiért az ifjú szí- 
vek melegen szoktak különben dobogni ; s hogy élet- 
pályájának megválasztatásánál nem azt kérdezi: mi 
lesz hivatási köröm, hanem azt, hogy mi lesz a fize- 
tésem? s hogy a családi élet alkotásánál nem a sze- 
retet és hűség, hanem a vagyon után tekint? 

II. 

Hogy az ilyen viszonyoknak aztán mi a követ- 
kezménye, azt K. K.! bizonyára nem nehéz dolog fel- 
tüntetni. 

Olyan légkör képződött körültünk, amelyben min- 
den ajkon csak ez a kérdés csüng : ;, Mennyibe kerül ? " ; 
amelyben közkeletűvé lett ez a mérték: „Mennyije 
van ?" s amelyben mindennek ez a mértéke : ^^Mennyit 
jövedelmez ! ?^ 

Az élet igazán nagy vásárrá lett, amelyben min- 
denki fut és szalad, tesz és fárad ; de hát nem azért, 
hogy testvérsebeket enyhítsen, hogy a nyilvános élet 
bajait meggyógyítsa vagy Istennek országát megala- 

pítsa; hanem azért, hogy vagyonra tegyen szert s 
gazdaggá legyen s hogy kísértetekbe és tőrbe essék 
s bemerítse magát a halálos veszedelembe. Óh, mert 
elpazarolt élet az egyeseknél és elpazarolt erők az 
egésznél : csakugyan ez az összes eredménye a lélek 
nélkül való küzdelemnek. 

Avagy tekintsetek csak be sok családnak életébe ! 
Meglátjátok ott, amit szövegünk mond: ;,mint téve- 
lyedtek el a hittől s mint szegezték által magokat sok 
gondokkal". Óh be boldog házasságok is azok, ame- 
lyeket a Mammon kötött és óh be derék családok is 
azok, amelyekben ez a bálvány emelte fel trónusát ! . . . 
Nézd csak: az atya sajnálkozva számlálgatja a gyer- 
mekének szájába adott falatot; a gyermek meg vi- 
szonzásul, epedve számítgatja atyjának éveit. Nézd 
csak: a testvérek közösen csalják meg egymást az 
örökségen s mindazok az áldások eltűnnek egyszerre, 
amelyekkel az ég elárasztotta ezt a különben boldog, 
ezt a különben szentséges erkölcsi viszonyt. Hivatása 
szerint tulajdonképen a családnak Isten templomá- 
nak kellene lennie. És íme: az ilyen családban en- 
nek a templomnak ajtai a gonosz lelkek számára 
vannak felnyitva. De ezek aztán nem is felejtik el a 
büntetést az ilyen szentségtörés ellen! Eljön a irigy- 
ség, mely gyötrelemmé teszi számukra a líiások sze- 
rencséjét; el a harag és félelem, amellyel saját gaz- 
dagságunk is a gond és aggodalom forrása leszen; 
és el az elégedetlenség, gyűlölség, és telhetetlenség, 
amelyek betelhetetlenül újabb táplálék után áhítoznak 
szüntelen. 

Avagy jöjjetek közelebb egy lépéssel és nézzé- 
tek meg egyesek szívét ; nézzétek J^meg annak szoron- 

gásaival, egész terhével és nyugtalanságával, nézzétek 
meg irigységével és gyűlöletével együtt. Mennyien 
hasonlítanak közülök ahhoz az emberhez, aki ifjú 
korában egykor egy aranypénzt talált s attól kezdve 
tekintete folyvást lábai elé az útra tapadt s aztán 
igaz, hogy meglehetős számú elveszett pénzdarabot 
talált, de hát emellett mást mit sem látott és hallott 
ebből a szép világból, csak az uccák, porát; nem 
látta a kék eget és a virágos réteket; nem a mada- 
rak dalát és a patakok csergését ... A pornak élt és 
a porba hullott alá ! . . . 

III. 

De hát a gyógyszer? — kérdi szívünk; méltán 
megriadva az élet ilyen sötét, ijesztő képei előtt. 

Szent leckénk mély ismerettel mutat erre is: 
„Bizonyára nagy kincs az Úrnak félelme, megelége- 
déssel, mert amint semmit sem hoztunk magunkkal 
e világra, úgy semmit sem vihetünk el innét. És ha 
van eledelünk és ruházatunk, elégedjünk meg azzal!" 

Vajha belátnók azért, végre-valahára, hogy az 
Istennek parancsai boldogságunkra, önzésünknek ado- 
mányai pedig kikerülhetetlenül romlásunkra vezetnek. 
Vajha meglátnók mindazt a sokféle nyomort, amely 
körülted leselkedik, amely, mint egy fekete árnyék, 
csügg fejed felett. Mindezt te magad teremtetted, mind- 
ezt te magad növelted fel és mindezt te magad láncoltad 
sarkadhoz életútaidra ! Óh ez az emberi szív mennyire 
eped a boldogság, a béke és a nyugalom, mennyire a 
barátság és a szeretet után ! Sokszor mennyit tudnánk 
érte adni, ha árúcikk módjára meg lehetne azt ven- 
nünk! 

De hát, amit oly fájdalmasan nélkülözünk, hány- 
szor nem taszítjuk el magunktól mégis durva kezek- 
kel ; és ami után oly fennen epedünk, hányszor 
nem tapodjuk a lábaink alatt! Mi barátságot akar- 
nánk valamennyien, hanem magunk telve vagyunk 
azért egyenként kicsinyléssel, rágalommal és önzéssel. 
Mi békét akarnánk valamennyien, hanem magunk 
telve vagyunk azért bírnivágyással, szenvedéllyel és 
kevélységgel. De ha már nem indíthat meg semmi 
§em, hogy megtartsad Istennek parancsolatait — nem 
az ö fenséges volta, nem az ö céljainak nagyszerű- 
sége, nem az emberiség boldogsága, nem az Isten- 
országának jövője, óh gondolj hát ! — mert hiszen a 
nap sugarai gyakran kicsi nyíláson is áttörhetnek — 
gondolj hát legalább saját boldogságodra, saját nyu- 
godalmadra; mert amit az ember vetett, azt kell ok- 
vetlenül aratnia. Ámen. 

(Hauarath után.) 



XXII. 

A látszat csal. 

— Közönséges. — 

Alapige : I. Péter II : 1 — 2. Levetvén minden gononoszságot, 
minden álnokságot, képmutatásokat, irigységeket, 
és minden rágalmazásokat: mint most született 
gyermekek, az Isten beszédének ama tiszta tejét 
kívánjátok, hogy ennek általa nevekedjetek. 

A mindennapi életben akárhány olyan példa- 
beszédszerű szólásmódot találhatunk K. K. ! melyek 
a legfigyelmesebb és legalaposabb tapasztalat által 
megállapított igazságot foglalják magukban. Épen ezért 
méltán megvárhatnók, hogy tetteinkben, magunkvise- 
letében, általában a gyakorlati életben ezeket nagyobb 
figyelemben, gyakori alkalmazásban részesítsük. Emez 
igazságok közé tartozik a többek között ez is: a 
látszat csal. 

Valóban oly tétel, mely a külső természetben 
épen úgy, mint ember-világunkban, egyes események- 
nél épen úgy, mint cselekedeteink nagyobb részénél 
egyaránt igazolva van. íme a legigénytelenebb, mit 
sem mutató gyümölcs lehet a legtáplálóbb, a legíz- 
letesebb, míg ennek ellenében a legfenségesebbnek 
látszó a legkeserűbb s kikerülhetetlenül halált hozó. 
Tiszta, felhőtlen égről látjuk leáldozni a napot, ragyogó 

Mitrofics : Papi dolgozatát 15 

haldoklása mindnyájunk szívére erősen hat; előre 
örülünk a reggel nagyszerűségének, a holnap verő- 
fényének. És íme a reggel sötéten, komoran érkezik 
meg és ekkor az ég felhője, mintha árnyékot vetne 
a szívre, a lélekre; valami úgy nyomja, úgy szorítja 
azt. — A látszat csal! 

Sötét, nehéz felhők ülnek meg fejünk felett; 
összekulcsolt kezekkel, remegő szívvel állunk meg 
munkásságunk eredménye előtt a bekövetkezendő 
összeomlás percei alatt. Istenem! hogy lesz vége 
egyszerre életem keresményének . . . Aztán a támadó 
szél tisztára sepri az ég boltozatát, minden előtűnő 
napsugár egy-egy visszatérő remény, melyet innét a 
kétségbeesés űzött el . . . íme a látszat csal! 

Óh de hányszor megyünk mégis a látszat után, 
óh és hányszor kapkodunk mégis ily ködképek után ? ! 

Hanem ez talán csak a külső természetben, a 
külső eseményeknél van így. Az emberekkel való 
érintkezésben, azok megítélésében bizonyosan nem 
csalódhatunk. Igen K. K. ! így kellene annak lennie, 
ezt kívánná az apostol is, midőn a szent leckében a 
gonoszság, álnokság, tettetés és képmutatás levetkezé- 
sét sürgeti; hanem a látszat az embereknél is több 
esetben könnyen csal. És épen ennek bebizonyítása lesz 
mai rövid egyházi beszédem tárgya. Figyelmezzetek! 

Eddigi emberismeretünknek egyik hibája, hogy 
azt nézzük csak, ami szemünk előtt van; az, hogy 
megmaradunk a külsőségnél. Azért nekünk is 
felteheti az Ür a kérdést: „Mit látni mentetek volt 
ki? hogy gyenge ruhába öltözött embert lássatok-e?" 
(Mát. XI. 8.) 

A látszat valóban a legkönnyebben akkor csal- 

hat meg, ha valakinek külső helyzetéből az ő belső 
minőségére akarnánk következtetést vonni. Például 
nem történik-e ez meg akárhányszor, a most ki- 
emelt igazság ellenére is ? . . . 

„Istenem, milyen boldog ember ő !" . . . Mondjátok 
meg K. K. ! ez a felkiáltás nem hangzik-é akárhány- 
szor fülünkbe, ha az életben egyik vagy másik, kül- 
sőleg előnyös helyzetben levő embertársunkról van 
sző ? Mennyi mindene van, mit mi boldog álmainkban 
sem merészelünk óhajtani ! Az ég pazar kézzel árasztja 
rá boldogságát; felülemeU az életnek oly sokszor 
nyomasztó gondjain; neki igazán minden óra új 
örömöt hoz; mindene megvan ahoz, hogy irigylésre 
méltó legyen! 

Igen K. K. ! az erős napfény mindig zaklatja a 
szemet; a ragyogó nap sugara nem egyszer könybe 
borítja azt. Mások jóléte, az élet túlhalmozott boldog- 
sága rendesen ilyen fénnyel van körülvéve; igézőn 
kápráztatja a szemet, mely távolról tekint felé ; nem 
egyszer könybe lábbad miatta, kivált ha ebben a 
fényben valaki saját mostoha sorsának, talán saját 
nyomorának ijesztő árnyait pillantja meg. . . . Hanem 
lépj csak közelebb amaz emberhez, kit oly irigylésre 
méltónak találsz, kinek sorsát a boldogság ily minta- 
képül állította fel! Keress csak nála más valamit is, 
ne csak egyszerűen a külsőleg szerencsés helyzetet! 
Próbáld csak a boldogot saját boldogságában tanul- 
mányozni ! Én azt hiszem : elragadtatásod előbb, vagy 
utóbb, de mindenesetre elenyészik és ezzel a tapasz- 
talattal fog gazdagodni életismereted; igaz, van min- 
dene, mit oly sokan irigyelhetnek tőle, hanem, mert 
a sziv, a lélek igaz szükségét az egész külvilág birása 

15* 

sem töltheti be, hiányzik nála az, ami az örömökben 
leggazdagabbat is szánandó szegénnyé teszi, hiányzik 
nála a megelégedés! 

Lám a külvilág szegényeit a te felfogásod és 
felületes ítéleted szerint a sors mostoha kézzel gon- 
dozza ; egyszerű, igénytelen megjelenése a társadalom- 
ban, az élet zajában, azonnal azokat a nehéz terhe- 
ket juttatja eszébe, melyeket emelnie kell; mert leg- 
több esetben csak csendes szemlélője az örömöknek, 
melyeket mások élveznek, azt hiszed, hogy magának 
nincs egy vígabb órája, szívének nincs egy szabadabb 
dobbanása, lelkének nincs egyetlen derültebb gondo- 
lata sem. 

Ámde vizsgáld csak közelebbről: eme szegény 
valóban olyan-e, aminőnek te hiszed? 

^Az ember azt nézi csak, ami szeme előtt vagyon, 
az Isten pedig, ami a szívben vagyon'^. „A valóságos 
igaz jót az Űr meg nem tagadhatja; nagy gazdagság 
és rakott bolt nem fő jó, ritkán adja". Nem könnyen 
megcsalhat-e hát tégedet is a látszat, midőn azt hiszed, 
hogy a valódi boldogságot külső rang és vagyon 
hozza meg, nem pedig — mint valójában van a 
dolog — a lélek és kedély gazdagsága?! 

Azt nem is említem K. K. ! hogy a legtöbb eset- 
ben nem is vagyunk olyan helyzetben, hogy ember- 
társainkat egészben kiismerhetnők. Igaz, hogy sze- 
münkbe ötlenek azok a javak, melyek talán arra az 
ítéletre jogosítanak, hogy valakit boldognak mondjunk; 
de nem látjuk azokat a titkos gondokat, melyek lel- 
kére nehezednek ; nem látjuk azt a titkos, kínos bána- 
tot, mely mindenütt nyomába lép. Lám, pedig ezek 
együttvéve az ő lelkének az érzékenyebb oldalai. Mind- 

ezek pedig egyáltalában nem olyan jelenségek, hogy 
azokat valaki ítélet alá vehetné ! Vannak nehéz sóhajok, 
melyek a lélek mélyéről szakadnak föl az élet magá- 
nos óráiban! Vannak keserű könnyek, melyeket a 
családapa szemében talán gyermekének titkos vétke, 
vagy kisebb-nagyobb családi egyenetlenségek, vagy 
feldúlt, szép remények romjai fakasztanak. Ezeket a 
keserű könnyeket épen azért, mert a világ csak mosolygó 
arcokat lát örömest, mielőtt emberek közé lépnénk, 
gondosan fel szoktuk szárítani. . . . Mindezekhez K. K. ! 
a világ ítélete nem férkőzhetik hozzá. Ha pedig már 
vannak oly fájdalmak és könnyek, melyeket a világ 
sohasem láthat meg, emberi kéz sohasen könnyíthet, 
sohasem törülhet le, — mondjátok meg — nem hiá- 
nyos, nem hibás-e akkor emberismeretünk? Igen, 
mert mi emberek azt látjuk csak, ami szemünk előtt 
vagyon, az Isten pedig azt, ami a szívben vagyon. 

Eddigi emberismeretünknek második hibája az, 
hogy a külső nyilatkozatról a benső érzelemre követ- 
keztetünk ; az, hogy az embereket szeretjük úgy venni, 
amilyeneknek azok feltűnnek; meg aztán szeretjük, 
magasra becsüljük bennök mindjárt az első jót, me- 
lyet ajánlóul előttünk feltárnak. Én nem tudom, miért, 
de gyakran szándékosan kerüljük ezen a ponton az 
igazságot. Azon pedig, hogy a legnemesebbnek, leg- 
tisztábbnak látszó érzelmek csak mesterkéltek, csak 
tettetések lehetnek, egyáltalában vajmi ritkán gondo- 
lunk. Avagy nem láttatok-e az életben akárhány olyan 
embert, ki megindult lélekkel, élénk részvéttel hall- 
gatta végig, ha szorongatott helyzetednek, ha szíved 
keservének, ha lelked terhének képét rajzolgattad 
előtte; szinte egészen érezte, mit te magad is érez- 

tél s szinte kivette ajkadból a szót, mellyel fájdalmad- 
nak kifejezést adtál. Arcáról szinte lesugárzanak a 
szavak: „Jöjj ide szívemre, szerencsétlen; ha valaki, 
hát én leszek az, ki megenyhítlek, megvigasztallak 
szomorúságod közepette. ..." De aztán az ily élénk 
részvét, az ily nemes érzelem szava után indulva, 
keress csak valóban segedelmet az ilyen szívű em- 
bernél! Próbáld csak a tett ígéretet igénybe venni! 
A részvét emberénél hideg elutasítással fogsz talál- 
kozni a legtöbb esetben. Azóta sorsom nekem is meg- 
változott, — így mentegetőzik, — aztán az adott 
szót ma már nem is úg^^ szoktuk mondani, hogy 
annak betöltésére és kivált ilyen hamar, csalódás nél- 
kül számot tarthatnál. 

Sima szavak az ajkakon; szolgálatkészség, elő- 
zékenység, hízelgés minden kicsi mozdulatban; elné- 
zés, gyöngédség minden körülmények között . . . 
Nem is mívelt ember mai felfogás szerint, ki nem 
ilyen elvek tanácsa után él . . . Mintha bizony a 
kígyó lármát ütne előbb, ha meg akar vérzeni ; mintha 
bizony az igazság alacsony, hízelgő szolga volna csu- 
pán ; arra volna hívatva, hogy takargassa a bűnt, nem 
pedig arra, hogy megrázó, kemény ítéletet mondjon 
a gyarlóság felett. 

A csalárdság a szívben valóban oly nagy lenne 
hát, K. K. ! hogy embertársainkra már egyáltalában 
nem hivatkozhatnánk. Hiszen akkor legyen hála az 
égnek, hogy magunk sem emlékszünk pontosan a 
sok szép szóra, mely alatt egészen másat kellene 
értenünk; legyen hála az égnek, hogy magunk sem 
tartjuk emlékezetben a sok szép ígéretet, melynek 
megtartására sohasem gondolunk; hogy nem emlék- 

szünk az állandó barátsági kötésekre, arra a sok nyá- 
jas, szelíd és szeretetteljes kifejezésekre, melyben 
senki sem bízott s amelyek alatt csak a méreggel telt, 
rágalmazó, alattomos és leselkedő szív volt eltakarva ! 
Hála az égnek, hogy nem tartjuk emlékezetünkben 
azt a sok ékes, buzgalommal teljes beszédet, mely 
az igazság, méltányosság, erény és jog mellett már 
annyiszor elhangzott és amelyek lényegükben mégis 
csak zengő érc és pengő cimbalom valának az írás 
szavai szerint. 

Az életben alig van olyan bármily kicsinyes ügy, 
amelynek ne támadnának prófétái; az életben alig 
van olyan kicsinyes fájdalom, olyan jelentéktelen szen- 
vedés, mely ne találná meg az emberek közt a maga 
résztvevőit, sőt a maga könnyezőit is . . . Épen úgy, 
mint az égen, még ha verőfényes is, mindig verődik 
össze egy-két felhődarab, melyből esőcsepek hullanak 
alá anélkül, hogy tudnók, honnan és miért, anélkül, 
hogy áldása meglátszanék . . . 

Epén azért nem mondom én, hogy a jó igen 
sokszor meg nem történik ; hanem igenis a tapaszta- 
latra hivatkozva állíthatom, hogy az eredményben az 
igaz érzelemnek, a tiszta érzelem szándékának csak 
kivételesen van érdeme. A tapasztalat mutatja azt is, 
hogy abból, ha valaki a szolgálatkészséget, jótékony- 
ságot hordja örökösen ajkain, kedvező és kedvezőtlen 
időben szüntelen arról beszél, szüntelen arra buzdít, 
még teljességgel nem következik, hogy maga is szol- 
gálatkész, maga is adakozó. És avagy mondjátok meg, 
az-e hát valóban a legkegyesebb, legvallásosabb em- 
ber, ki nem mulaszt el egyetlen alkalmat sem, ha 
itt, istennek színe előtt bemutathatja töredelmes szí- 

vének áldozatát, aztán farizeusi színezettel, betöltött 
álkötelesség-érzettel él ott künn az életben ; vagy pe- 
dig ellenkezőleg az, kinek élete megszűnés nélkül 
Istendícsérés, mert szívben, lélekben, mert cseleke- 
deteivel mutatja meg, hogy ember és keresztyén a 
szó legnemesebb értelmében? Mondjátok meg: nem 
méltán állíthatjuk-e hát, hogy a látszat igen könnyen 
csalhat ebben a tekintetben is az embereknél?! 

De, ha ez valóban így van, ha az életben min- 
denütt ilyen altatással találkozunk, nem méltán meg- 
rendül-e bizalmunk az emberek iránt ? Ilyen körühné- 
nyek között nem a legcélszerűbb, legalkalmasabb 
magatartás volna-e tőlünk, ha magunkba visszavo- 
nulva, gondosan kerülnénk minden utat, mely az 
emberekkel összeköttetésbe hozhatna ? Nem K. K. ! Az 
életben alig van szerencsétlenebb ember, mint aki 
elvesztve bizalmát az emberekben, nem hisz a leg- 
őszintébb szerénységben sem, gúnyt lát a legtisztább 
közeledésben, rosszakaratú sértést a legártatlanabb 
szóban is. 

A kedélyében így megrendült embernek vigyáz- 
nia kell, hogy embergyülölete végkép el ne fojtsa 
lelkében a maga és embertársai iránti kötelességér- 
zetet, mert hiszen a legszabadabb, legönállóbb em- 
ber sem lehet kizárólag csak a magáé. 

Elhiszem, hogy nem önhittség, nem önteltség 
emel téged eg^^ fővel magasabbra a tőled kicsinynek, 
elmaradottnak nézett közerkölcsiség, a közmíveltség 
felett. Hanem hát akkor légy vezére annak, ha ma- 
gas polcodról előre látod az utat, melyen haladnia 
kellene! Az orvos sem azzal mutatja meg készültsé- 
gét, ha magára hagyja betegét; lépj hát te is az így 

megromlott erkölcsiség zúgó hullámai közé s ha ta- 
pasztalod, hogy az emberek közt kevés az őszinte 
szó, ritka a tiszta érzelem: ne embergyűlölő légy, 
hanem légy megfontoló, légy könnyen nem hívő s 
mindenek előtt légy magad tettetés nélküli igaz a leg- 
kisebb szóban, a legcsekélyebbnek látszó cselekvés- 
ben is. 

Egy szóval mutasd meg a te hitedet, a te csele- 
kedeteidből. Ne azt kárhoztasd te az emberekben, 
hogy sokszor és sokan felkeresnek, hogy veled barát- 
ságot kössenek és hogy aztán megcsaljanak! Ne hi- 
deg, ne megközelíthetlen légy te irányokban, hanem 
légy óvatos! Ne fogadd el az első jót, mellyel elő- 
legül megkínál. Ne tartsd legjobbnak azt, ki mindig 
ajkán hordja szívét; ne legroszabbnak azt, ki nem 
tudja azonnal gondosan elsimítani arcának redőit, 
mihelyst az emkerek elé lép! Hiszen ezek gyakran 
egy melegen érző szívnek és mélyen gondolkodó lé- 
leknek is lehetnek ajánló pecsétjei. 

Igen K. K.! mind annak, ami rendellenes az 
emberek között, csak egyetlen biztos, természetes és 
jogos erkölcsi ellenhatása van, és ez a rossznak meg- 
felelő jó teljes érvényesítésében áll. A hazugságnak 
és tettetésnek csak egyetlen biztosan győzedelmeskedő 
ellensége van: a komoly való, feltétlen igazság és 
önzéstelen nyiltszívüség. Ezt érvényesítve köztünk 
mindenki, majd csak bekövetkezik lassanként az, mit 
szent leckénk írója kíván, hogy t. i. : „a mi leikeink 
megtisztíttatván és szentlélek által engedvén az igaz- 
ságnak, képmutatás nélküli atyafiúi szeretettel, tiszta 
szívből egymást igen szeressük". (I. Péter I. 22. v.) 
Ámen. 



xxin. 
Amint a sátán cselekszik. 

— Közönséges. — 

Alapige: V. Mózes XII. 30. Tőrbe magadat ne ejtsd. 

Bizonyára alig van közöttünk valaki K. K. I ki 
egyszer vagy máskor nehéz kísértéseknek ne lett volna 
kitéve; ki az élet útjain sohasem akadt volna olyan 
tőrre, melyet részint maga az élet, abban az emberek, 
részint pedig önmaga; saját vigyázatlansága vetett, vagy 
ejtett lábai elé. Söt, ami aztán már fájdalmasabb, alig 
van közöttünk egy is, ki egyszer vagy máskor, kisebb 
vagy nagyobb mértékben, kisebb-nagyobb erkölcsi 
veszteséggel gyönge ne lett volna eme kísértetekkel 
szemközt ; okosan, sérelem nélkül kerülte volna ki az 
elejtésére font s ravaszul elrejtett hálót; aki a meg- 
szabadulás örömével mondhatta volna el a zsoltár- 
íróval: „Én oltalmam vagy és én erősségem, óh én 
Istenem, mert megszabadítottál engemet a madarász- 
nak tőréből". (XCI. 2—3.) Az ilyen erkölcspróbáló 
alkalmak bizonyára jövőre sem fognak hiányozni 
egyikünk részére sem; kísérő társai azok az emberi 
életnek s a velünk járó gyöngeségeknek épen úgy, mint 
az árnyék a testeknek. Hogy meg ne próbálják raj- 
tunk a hatalmukat, sokszor ravaszságukat, az ellen 

vajmi keveset tehetünk ; hanem, hogy veszteség nélkül 
kikerülhessük csalogatásait, megejtésünkre kigon- 
dolt cseleit, ez ellen már jövőre igenis többet 
tehetünk. 

Eddigi elesésünknek, sokszor szégyennelteljes buká- 
sunknak az volt egyedüli oka, hogy nem ismertük 
eléggé az ellenséget, mely reánk tört; nem a nagy- 
mérvű ravaszságot, melyet velünk szemközt alkalma- 
zott; nem az álnok, rejtelmes kígyóútakat, amelyekre 
csalt s ahonnan nem volt többé aztán becsületes 
visszatérés. Hogy azért jövőre erősebb, ügyesebb s 
egyúttal szerencsésebb harcosok legyünk, hogy ma- 
gunkat „tőrbe ne ejtsük" : ebből a célból ez ünne- 
pélyes alkalommal a világ és az emberek részéről 
várható kisértetek megismertető vonásait rajzolom le 
előttetek. 

A babonás felfogás, a gyarló, beteges képzelet, 
mint tudjuk, rendesen egészen sajátságos lényeket 
tart lasérteteknek . . . Messzi keresi, mi hozzá oly 
közel, sokszor egészen önmagában van. Az árnyék- 
ban ijesztő rémet lát, s borzadva fut tőle ; a valóság- 
ban, a világosságban pedig sokszor keblére ölelve 
tartja, vele érülközik, vele együtt cselekszik, vele 
együtt halad. Fél a sátántól, ami nem létezik; saját 
szívét, az embereket pedig föltétel nélkül szereti, meg- 
bízik benne, pedig az sokszor olyan gonosz, sokszor 
olyan ravasz. 

Nem hiszitek ti ezt ! ? Én, mint ígértem, a kísér- 
teteket rajzolom le előttetek, s e végett emberarcokat 
állítok elétek, sokszor kedves, ragyogó, mosolygó 
vonásokkal, okosan kieszelt tettekkel. Embereket név 
nélkül, az életből, — figyeljetek! 

Szövegünk a kísértetekről emlékezvén s az e rész- 
ben szükséges óvatosságot ajánlván, egy képben fe- 
jezi ki magát: tőrhöz hasonlítja azokat. A szentírás 
sokszor másutt is és örömest használja azt a hason- 
latot, azt hiszem : épen természetes, találó volta miatt. 
És valójában én is úgy találom, hogy a kísértő első, 
biztos megismertető jellemvonása épen az, hogy mindig 
titokban lép fel s mint a madárfogó, mindig gondosan 
elrejti tőrét, vagy hálóját, amelybe áldozatát ejteni szán- 
dékozik. Bármennyire merész, igen sokszor vakmerő 
és arcátlan is különben a romlottság és a bűn álta- 
lában, éji örömmadarai azok az életnek és a szívnek ; 
félnek a világosságtól, mert benne rajok csak rajta- 
kapás és szégyen következik; álarcos, becstelen hó- 
dítók az élet terén ; nyomorult szorongások közt buj- 
dokolnak a sötétben épen úgy, mint a tolvaj ; vagy 
alacsony, undok és rejtett helyeken csúszkálnak, mint 
a kígyó; félnek tőled, mikor észreveszed s közeledel 
feléjök, de megmarnak, ha lábad elé nem tekintesz, 
ha bozótjukba lépsz. 

Én még sohasem hallottam más mentséget, más 
szépítést az eltántorodott, a megejtett ember szájá- 
ban, mint az ismeret hiányát, a tudatlansággal való 
önigazolást. „Ha csak legtávolabbról is sejtem, — ime ez 
a mi mindennapi védelmünk, — hogy jogtalanság, hogy 
bün az, amit teszek, ha csak legkevésbé is meg vagyok 
győződve a felől, hogy tiltva van az, mi után kezemet 
kinyújtottam: bizonyára nem intézem lépteimet rom- 
lásom és veszedelmem felé." Akinek meg sorsa és 
mentsége nem ilyen, elcsábíttatja magát a szép, a 
fényes külső által, hogy így aztán ama másik mentsége 
legyen: „nem tudtam, nem ismertem, hogy a rossz^ 

amelyet teszek, ennyire nagy, ennyire veszedelmes 
legyen. Azt hittem: jelentéktelen, számításba sem 
vehető kicsiség az egész." S fájdalom, a legtöbben 
csak későn vesszük észre, hogy az első félrelépés 
következményeiben mily megdöbbentő, milyen irtóztató ; 
hogy az első bün amaz első vízcsepp, mely a védő- 
gáton először szivárog át, de amely után aztán a víz- 
nek romboló árja következik menthetetlenül . . . Első- 
ben egy kicsi, könnyű harmat, aztán irtóztató módon 
növekedik, rombolva rohan és sok ember sírja leszen. 
Na, igen! Az ember magasan áll amott jó hír- 
nevében, elismerésben, közbecsülésben; becsülete és 
tiszta élete, érdeme emelte oda. Elsőben könnyű, 
kicsi, bosszantó szálka lesz szemedben : jó lesz azt a 
tiszta arcot befeketíteni egy kissé a benne bízók, a 
tisztelői előtt ... Oh elég, te sátán, hiszen már látom 
az utat, amelyen ebből a célból haladni szándékozol : 
már látom sátáni terved, megkezdett munkád egész 
hosszú sorát ! Elkezdesz megfutni, mint akit a lelkiisme- 
ret, az irigység kígyója csapdos, titkosan mosolyogsz 
minden ember szemébe, akivel találkozol; megérte- 
ted vele, hogy valami olyat szándékozol mondani, 
ami még nem minden ember előtt ismeretes. Előre 
bocsátod, mint a kígyó a marás előtt a sziszegést, 
hogy te minden embert szeretsz, mindenki szeren- 
cséjén örülsz, de azért az igazságot is óhajtod ám; 
aztán neki látsz ama munkának, hogy az az ember 
amott nem is olyan nagy, mint amilyennek tartják, 
nem is annyit ér, mint amennyinek látszik; lelkének 
tisztaságához is sok szó fér nagyon ; magad ugyan 
nem láttad, de hát mondják, hogy ezt, meg ezt tette. 
Aztán megered a rágalom mérge tisztátalan ajkadon 

s annak a becsületes, türelmes embernek erkölcsi 
üldözésébe úgy bele tompulsz, hogy már a kezedre 
hullott vércseppektöl sem irtózol vissza, hogy már azt 
sem veszed észre, hogy te élőt akarsz eltemetni, de 
a ráhányott halom mindig lehull erőteljes mozdulása 
alatt. Igen ! észrevétlenül megjárod a bűnnek hosszú, 
utálatos útját ... A szeretetlenség irigységet, ez rágal- 
mat, a rágalom haragot, a harag bosszúállást teremt 
meg lelkedben, mind csak azért, mert vigyázatlanúl 
léptél a tőrbe, melyet a kísértő titokban lábaid elé vetett. 

A második jellemvonás, amelyről kísértő ellen- 
ségünket biztosan felismerhetjük az, hogy jól ismeri 
minden embernek gyöngeségeit s azért épen erről az 
oldalról támadja meg. Ügyesen alkalmazkodik minden- 
kinek a természetéhez, vágyaihoz, óhajtásaihoz, s 
megint, mint a ravasz madárfogó, mvndenkit az általa 
leginkább kedvelt csalétekkel édesget Mlója köré. 

Látom a szemedből, az unalmas, kelletlen, rest 
mozgásból, melyet minden lépten nyomon,minden 
munkádnál elárulsz, hogy szereted a kényelmet, a 
nyugalmas, terhektől és gondoktól ment életet, a nap 
hosszúsága, a teendők kivárhatlan sora örökös panasz 
ajkadon. Nincs oly kényelmetlen, terhekkel rakott 
pálya, mint a tied; meg-megállva, ácsorogva lesed 
az alkalmat s úgy megörülsz, ha meg is érkezik, 
midőn megszabadulva a kötelesség, a munka terhé- 
től, édes mitsem-tevésnek adhatod át magad. Miként 
a rest gazda, mindig a más szegénysége körül ácso- 
rogsz, annak tájéka körül hivalkodol, megjegyzések- 
kel kíséred az iparkodást, mit az kifejt; mosolygód 
a verejtéket, mit a munka arcára csal. Most ezt, 
majd amazt a fontos végzendőt kell teljesítened, csak 

hogy a magad teendője maradjon el; az az ember 
vagy, aki a sok beszéd, a sok kifogás miatt semmit 
sem ér rá teljesíteni. 

Lásd a kísértő már rég figyelemmel kíséri ilyen 
magatartásodat; azt várta csak, hogy megismerje 
gyönge oldalad. Oda símúl azért hozzád, betölti egye- 
düli vágyadat ; alkalmat szerez számodra, hogy kényel- 
mesen, összedugott kézzel tölthessed életed. Öledbe 
hullatja az élet javainak érett gyümölcsét, amelynek 
nyugalmas élvezéséhez bizonyára nem kell egyéb, 
mint az, hogy valaki elnémítsa keblében a kötelesség- 
mulasztás kiáltó szavát; mint az, hogy valaki orca- 
pirúlás nélkül el tudja költeni az ingyen kenyeret. 
Igen, így ejted tőrbe magadat s csak késő veszed 
észre azt, hogy a kísértő által kieszközölt mozdulat- 
lanság oly módon hozott rád erkölcsi halált, mint 
amaz utasra, ki hosszan élvezi a föld üdítő árnyait, s 
a pihenés alatt életölő hideg levegőt szívott magába. 

Látom, hogy gazdag vagy, s édes örömmel, 
öntelten szemléled nagykiterjedésű javaid; reszkető 
kézzel, gyermekes mohósággal számlálod fényes ara- 
nyaidat. Magadat tőrbe ne ejtsd! légy erős, ha a 
kísértő halmaz kincseket szór eléd, mert ezzel veszi 
el lelkiismereted tiszta látását, ezzel tompítja el szíved 
nemesebb érzelmeit. Te is, aki magasan kiemelkedel 
mások felett s gyorsan röpülsz a dicsőség útja felé, 
ha érzed, hogy nagyon könnyen haladsz; ha látod, 
hogy a világ, benne embertársaid mindig kisebh 
alakban tűnnek fel szemeid előtt a nagy távolság, a 
a szédületes magasság miatt: vess számot magaddal 
nem sátáni szárny volt-e az, mi idáig emelt. Vigyázz,^ 
magadat ily módon tőrbe ne ejtsd! 

A harmadik vonás, amelyről kísértő ellenségünkre 
ismerhetünk, abban áll, hogy rendesen élvezet, öröm 
és gazdag nyereség ígéretével köti meg elejtésünkre 
kitett tőreit. Utálatos, visszataszító, irtóztató a bűnnek 
arca magában, szépítés nélkül ! Hogy valaki keblére 
ölelje, neki éljen a világ láttára, a világ csúfjára, 
ilyen megvetett kísérőhöz szegődjék : meg kell először 
ölnie magában a jónak szeretetét, nemesebb ízlését 
és hajlamát, meg emberi romlatlan természetét ; aztán 
tetszetős, de sürü fátyolt dobni utálatos arcába, 
hogy eltűrhető, elszenvedhető legyen ... És az egyi- 
ket megteszi az ember és a másikat elvégzi a sátán ! * . . 
emez nagy ígéretével, amaz nagy hiszékenységvel. 

Mond a tolvajnak, hogy ama nyomorult filléren, 
mit mások verejtékes keresményéből elrabol, nem az, 
hogy Isten áldása nem nyúgoszik, de érte bizonnyal 
a penészes börtön fenekén pusztul el ; mond az irigy- 
nek, mond a rágalmazóknak, mond a mértéktelen- 
nek, mond akármilyen bűn végrehajtójának, hogy a 
bűnt megteheti ugyan, de abból ránézve mi haszon 
sem következik ! Én nem hiszem, hogy ekkor is olyan 
könnyen kinyújtsa utána a kezét; sőt ellenkezőleg 
megrázkódva áll meg sötét útjai előtt, épen úgy, mint 
az ember természetes borzadással nyúlhat csak a ke- 
hely után, amelyről biztosan tudja, hogy benne mé- 
reg vagyon. Ezért van az, hogy a kísértő sohasem 
árulja és kínálja nyíltan és leplezetlenül életölő mér- 
gét; ellenkezőleg megédesíti, megaranyozza azt, mi- 
előtt árúba bocsátaná. Tudva, hogy vevőkre, élve- 
zőkre biztosan talál, gondja van arra, hogy külseje alá- 
zatos legyen s kellemes szájízt hagyjon maga után. 

A tivornya emberének virággal befonva nyújtja 

oda a mámor édes poharát, mely elsőbben csak lel- 
kesít, gondot üz; ... az utálatos erkölcsi halott, a 
meggyalázott ember, a szégyen, a nyomor csak a 
pohár fenekén lesz látható, mikor minden késő. A 
kéjelgönek testi gyönyöröket teremt elő ; ... a mohó 
élvezet fájdahnai, a csontvázzá lett alak csak az- 
után következnek s csak a halál érkezik meg ko- 
rábban, mint kellene. Általában mindnyájunknak azo- 
kat az örömöket kínálja meg, melyek előttünk lég- 
ritkábbak, legkeresettebbek, legtöbbet igérők, — mhid 
csak azért, hogy a könnyelmű élvezet szédítő percei 
alatt aztán ránk rakhassa tőreit. Ezekből aztán nincs 
többé menekülés. 

A negyedik jellemvonás, amelyről kísértő ellen- 
ségünk kezének működésére ismerhetünk, abban áll, 
hogy elejtésünk végett már előző példákra hivatko- 
zik; a példaadás erejét alkalmazza velürlk szemben 
s megint, mint a ravasz madárfogó, a már előbb általa 
előbb tőrbe ejtett áldozatot használja fel hivogatóúl, csa- 
logatásunkra. 

A bűntudat, egy-egy szennyfolt érzése leikünkön ; 
az élet tarka, zajos és változatos szórakozásai, a jó 
kedvű, könnyelmű, mulattató társak közt is nyomasztó, 
nyugalomháborító terhe lelkünknek. Számtalanszor 
hajt borút az erőszakosan mosolygó vonások felé; 
a magárahagyatottság, az egyedüliség óráiban pedig 
szívtelen, lelketlen kínzója lesz áldozatának, mignem a 
kétségbeesés pusztájába hajtja őt. Szeretnie kellene 
önmagát s fél magával találkozni; magába kellene 
szállania s fél magába tekinteni; akár merre néz, a 
sötét árnyék mindig szeme elé kerül ; akár merre me- 
gyén, az a maró kígyó mindig sarkában van. 

Mitrovics: Papi dolgozatai. 16 

Irtóztató az a gondolat, hogy a bűnnek átkát 
csak magad hordozod; elpusztít az a tudat, hogy a 
sátán első áldozata te vagy. Káint egy életen át hur- 
colta megriadt lelkiismerete, amiért az első testvér- 
gyilkos ő vala; Júdást az öngyilkosságig űzte szé- 
gyene, amiért a legszentebb eszményképet keresztre 
ő juttatá... A többi még min& áll, de te már eltán- 
torodtál; a többi még mind becsületes, de te már 
becstelenné lettél. Első a bűnben, amiben utolsónak 
is szégyen lenni, első a rossz példában, melytől^ mint 
a félre állított gyalázatfától, mindenki félve veszi út- 
ját másfelé ! . . . 

Szerencse K. K.! hogy jobb részünk eme meg« 
maradt szégyenérzete s természetes irtózása a go- 
nosztól, még nem engedte odáig sülyedni az emberi- 
ség nagyobb részét, hogy a bűn végrehajtásában 
másokkal vetekednék, egymást e részben megelőzni, 
fölülmúlni igyekeznénk. De másrészről fájdalom, a kí-^ 
sértő igen gyakran épen eme megmaradt jobb részt 
ostromolja bennünk ! Tudja, hogy a rossz példák kü- 
lönösen vonzanak; azért gondoskodik arról, hogy a 
romlottságnak szakadékokkal teljes útját a rajtajárók 
ügyes mozgása, büntetlen volta s ideig-óráig tartó biz-^ 
tonsága által fedezze el szemeink elől. 

Igen ; ügyeinek elsőbben jó barátodat nyeri meg, 
s ez aztán maga is csábító alakot ölt magára ; a rég- 
óta fűzött barátság és hűség nevében csalogat, hogy 
te sem lehetsz jobb, mint választott s eddig becsület- 
ben is tartott másik fele lelkednek, drága barátod. 
Minek követnéd az erény, a becsületes élet oly sok- 
szor unalmas, jókedvű társak nélküli útját ? . . . lásd, 
a másik oldalon mennyi jókedvű ember mozog; az 

idö milyen könnyen, milyen gondtalanul repül ? . . . 
Nem te vagy az első, ki odahagyja a kötelesség, lelki- 
ismeretesség nehéz szolgálatát; mások is tettek úgy 
már régen te előtted; te volnál-e jobb, mint a nag^- 
többség ? ! . . . Föl tehát, az első bűnt a barátság 
nevében, szentségtörést a bünfeletti cimboráskodás 
kedvéért; lázadást az Isten ellen a sátán örömére, 
mind csak ama nyomorult biztatásra, hogy nem 
magad leszesz, hogy kárhozatra másokkal együtt 
kerülsz ! . . . 

Az utolsó vonás, mely kísértő ellenségünk műkö- 
dését elárulja, hogy, ha a mondott módokon elejtésünk 
nem sikerül, erőszakhoz nyúl s rágalmazásunkhoz folya- 
modik ; mint a madárfogó kicsinyli, szidalmazza a mohón 
lesett, de elszalasztott zsákmányt, annak óvatosságát^ 
megszabadulásánál tanúsított eszességet. 

Ismerlek hitvány alak ! Ne gondold, hogy értéke- 
dért, becsedért vágytam reád ; látni akartalak csupán ; 
most, hogy épen semmi vagy, amint jöttél, el is 
mehetsz. Ezek a megejtő szavak. 

Becsületed — így folytatja tovább — látszat 
csupán; tőr, mellyel másokat csalogatsz; magad 
azért kerülöd el az enyémet, mert te is jól ismered a 
munkát, mellyel én foglalkozom. Őszinteségedről, lel- 
ked, szíved tisztaságáról, élénk kötelességérzetedről, a 
jó melletti állhatatosságodról ne is beszélj ! Megélhetés 
módja az csupán; ki jösz vele szegényesen; 
megtartod addig, míg adnak érte valamit; ma- 
radsz, ki vagy, mert változásodért többet senki 
sem fizet. 

Ne féljetek, ne ingadozzatok ti K. K. ! az ilyen 
kicsinylő, ócsárló beszédektől ; a bukott sátán szégyen- 
lő* 

kedö mentsége ez maga előtt. Természetesen, ha 
valaki szánandó, alacsony helyen tengődik, erőszak- 
kal is lerántani igyekszik azt, ki ránézve bosszantó 
magasban uralkodik. Természetes az, ha valaki maga 
tisztátalan, másokat is ilyennek szeret látni. A bün 
az erény mellé állítva, azzal összemérve, a jó a 
gonosszal egybevetve lesz kirívóan szegény, szánandó 
módon meggyalázó . . . s nem rossz gyümölcs az, mondta 
régen a költő, melyen így rágódnak a dardzsok. Az 
igaz ügynek mindig voltak s lesznek is köztünk 
ócsárlói, irigyei. Kísértő ellenségüiik a rágalom nyilaival 
szokta fedezni nálunk vallott kudarcát, szégyennel 
teljes visszavonulását. 

A kísértéseknél nem az a veszedelmes, hogy a 
sátán alkuszik, hogy elejtésünkre tört rak ki, hanem 
az, hogy mi vele megalkuszunk, hogy tőrébe lépünk, 
vele egyességet kötünk; az, hogy elesünk, óh véssé- 
tek azért a mondott vonásokat mélyen emlékezetetekbe, 
hogy adandó alkalommal aztán, ezek után, felismer- 
hessétek őket, kikerülhessétek hálóikat. Az emberek- 
nek különösen attól a nemétől kell óvakodnotok, ki 
minden dolgából titkot csinál, holott a becsület és 
tiszta szándék útja nyílt és tettetés nélküli; attól, ki 
gyöngéinknek, hibáinknak is hízeleg, holott az igaz 
szeretet valódi nevén nevezi a bűnt, nyíltan küzd 
ellene s ily módon javítja azt; attól, ki nagyokat 
ígér, holott a jónak magában, magáért van meg ki- 
mondhatatlan édessége ; attól, ki rósz példákkal csalo- 

lolott azoktól magának is őrizkedni kellene és 
attól, ki gúnyolja a jót, holott meg kellene 
hajohúa. 

Vigyázat és értelmes óvatosság ! ! így aztán lassan- 

ként majd csak eljutunk a keresztyén állhatatosság- 
nak a magaslatára, amikor már az apostollal együtt 
örömnek tartjuk, ha különféle kísértetekbe esünk és vele 
együtt így nyilatkozunk : boldog ember az, akikísértetet szen- 
ved, de él nem esik. Igen, engedjetek az Istennek, áll- 
játok ellent a kísértetnek és akkor elfut az tőletek. 
(Jakab. IV. 7.) Ámen. 



XXIV. 

Lázár és a gazdag. 

— Közönséges. — 

Alapige: Lukács XVL 19 — 31. Vala egy gazdag ember, és 
öltözik vala bársonyba és bíborba, és minden na- 
pon vígan lakik vala. Vala pedig egy Lázár nevű. 
koldus, ki elvettetett vala az ő háza előtt és feké- 
lyekkel teljes vala. És kíván vala megelégedni a 
morzsalékokkal, melyek hullanak vala a gazdagnak 
asztaláról. De az ebek is eljőnek vala és nyalják 
vala az ő sebeit. Lön pedig, hogy meghalna a 
koldus és vitetnék az angyaloktól az Ábrahám ke- 
belébe ; meghala pedig a gazdag is és eltemettetek. 
, És a pokolban felemelvén az ő szemeit, mikor 
volna a kínokban, látá Ábrahámot távol, és Lá- 
zárt annak kebelében. És ő kiáltván monda: 
Atyám, Ábrahám ! Könyörülj rajtam és bocsásd el 
Lázárt, hogy mártsa az ö ujjának végét a vízbe és 
hívesítse meg az én nyelvemet, mert gyötrettetem 
e lángban ! Monda pedig Ábrahám : Fiam, emlé- 
kezzél meg róla, hogy te javaidat elvetted a te 
életedben, hasonlatosképen Lázár is az ő nyava- 
lyáit. Most pedig ez vígasztaltatik, te pedig gyötret- 
tetei! És mindezek felett mi köztünk és ti közte- 
tek nagy közbevetés vagyon, annyira, hogy, akik 
akarnának innét tihozzátok átalmenni, nem me- 
hetnek, sem pedig onnét ide nem jöhetnek. Monda 
pedig amaz: Kérlek azért tégedet, Atyám! hogy 
bocsásd ötét az én atyámnak házához, mert vagy- 

nak öt atyámfiai, hogy ezekről bizonyságot tegyen 
nekik, hogy ők is ide e gyötrelemnek helyére ne jöj- 
jenek! Monda néki Ábrahám: Vagyon Mózesek és 
prófétáik, hallgassák azokat. Ama pedig monda: 
Nem úgy, atyám, Ábrahám : hanem a halottak kö- 
zül, ha valamely ő hozzájok menénd, megtérnek ! 
Ábrahám pedig monda néki : Ha Mózest és a pró- 
fétákat nem hallgatják, annak sem hisznek, ha va- 
lamely a halottak közül feltámasztatnék is. 

Azon példázatok között, melyek az evangéliumi 
közleményekben Jézustól számunkra fölmaradtak, alig 
van, K. K. ! egy-egy nevezetesebb, mint épen az elöt- 
tünk fekvő. Es pedig nem azért, mintha tartalma, a 
benne kifejezett igazság és tanúiság erkölcsi hordereje 
messze túl haladná a többieket ; hanem azért, mert a 
külön irányú célokhoz és érdekekhez képest a legel- 
lentétesebb, valóban hibás felfogásra és magyarázatra 
adott és ad még ma is alkalmat. 

Szegénység és gazdagság, túlhalmozott bőség és 
nyomasztó inség sokszor állanak az életben kirívó, 
megdöbbentő ellentétben és közelségben egymás mel- 
lett . . . Azért, akik a keresztyénséget, ezt a legmaga- 
sabb, legfenségesebb erkölcsi életelvet, egészen a lelki 
szegényeknek az ügyévé kívánnák tenni, megvető ki- 
csinyléssel, az igaz munkásságot és szorgalmat mél- 
tán bosszantó könnyelműséggel beszélnek még ma is 
a gazdagság ellen, az előnyös vagyoni helyzet ellen; 
és pedig, — mint mondják, — épen a felolvasott 
példázat alapján, amelyben felfogásuk szerint a gaz- 
dag erkölcsi sülyedésének épen szerencsés anyagi 
állapota volt egyedüli oka. 

K. K. ! rendesen úgy vagyunk vele, hogy, ha va- 
lanü jóval magunk nem bírunk, ócsároljuk, rosszaljuk 

másoknál; az erőtlenségünk miatt elérhetetlen magas- 
ságot szédületesnek, veszedelmesnek tartjuk és hir- 
detjük ... De hát azért ne adjunk mégis Jézusnak 
szájába olyan igazságokat, melyeket ö sohasem állí- 
tott; ne beszéljünk a vagyon ellen, mely a szorga- 
lomnak, ennek a legszebb, legáldásosabb emberi erény- 
nek a jutalma. Hiszen ezt maga Jézus erkölcsi jóvá 
szentelte föl ! Ne beszéljünk nyiltan az élet, a tapasz- 
talat ellen, hiszen kenyér nélkül itt e földön a leg- 
szentebb, legmagasabb ügy is csak nehezen él meg; 
hiszen kikerülhetetlen anyagi szükségletek vesznek 
körül s parancsolnak mindnyájunkkal. 

A másik hibás nézet, mely a kezünk alatti szö- 
veggel szemben fehnerült, még sokkal gyakoribb, ige- 
hirdetésünk, valláserkölcsi nevelésünk, — mintha min- 
dent elvégzett volna már a jelen élet szükségei körül 
— folyvást a földi élet határain túl esö világ érde- 
kében történik. Ilyen szempontból foglalkozunk az 
erkölcsi igazságszolgáltatással is! Ajánljuk a jót, de 
nem azért, mert annak itt ezen a földön, az előttünk 
ismeretes és felfogható élet határán belől, van meg 
saját áldása, hanem azért, mert annak jutalma nagy- 
szerű — az ismeretlen jövőben. Sötét színekkel áb- 
rázoljuk a rosszat; de nem azért, mert az itt a föl- 
dön emberellenes, mert nyomban követi saját ítélete, 
a lelkiismeretben, az élet erkölcsi igazságszolgáltatá- 
sában, hanem azért, mert beszámítás alá esik az az 
élet megszűnése után. 

Es ilyenkor mindig a kezünk alatti példázatra 
hivatkozunk, melyben a gazdag büntetését, a szegény 
jutalmát a földi élet bevégzése után nyeri el. 

Nem mondom én K. K., hogy Jézus nem egy 

magasabb életre készíté elö az emberiséget ; de, mert 
itt a földön oly sok a végezni való, véleményem sze- 
rint Jézus amarról azért állított kevés bizonyosat, el- 
lenben annál inkább utalt kit-kit a saját megoldandó 
kötelességére. A felolvasott példázatban csak a laiku- 
sok felfogása kedvéért és ahoz alkalmazkodva szólott 
ilyen módon, ámde azért az itt sürgetett feltételekre 
sohasem gondolt. A gazdagról és szegényről mondott 
példázatával nem volt más célja, mint az, hogy a 
gyakorlati életből merítve a tárgyat, annak számára 
ezt a két tanácsot adja: tanulj a gazdag szomorú 
sorsából önmérséklést és vigyázatot az élet kedvező 
napjaiban, másrészről türelmet és Istenben helye- 
zett bizalmat Lázártól a szenvedések és nyomorok 
között. 

így levén a dolog, ez alkalommal tartandó egy- 
házi beszédem fő gondolatát azért ennek alapján én 
is eme szavakban foglalom együvé: 

A jólétben vigyázz, 

A szegénység meg nem gyaláz ; 

A jövő képe lassan majd csak kiderül, 

S az Isten nem hagyja övéit egyedül. 

Míg e gondolat megvilágítása végett kissé bő- 
vebben elemezném felolvasott szövegünket, ajándé- 
kozzatok meg becses figyelmetekkel. 

A szövegben vázolt kép előterén kétségen kivül 
a gazdag áll, mégpedig aképen feltüntetve, hogy első 
tekintetre semmi vissza taszítót, semmi megvetendőt 
sem találunk adott vonásaiban. Fény és hatalom, 
öröm és kényelem környezik őt minden oldalról. Még 
azt sem olvassuk róla s így nem is állíthatjuk felőle, 
hogy igazságtalan úton, talán uzsora, vagy csalás, má- 

sok könyeinek árán jutott volna az élet fly előnyös, 
kedvező helyzetéhez ; vagy, hogy a szegények, a te- 
hetetlenek elnyomására használta fel hatalmát, melyet 
gazdagsága a kezébe adott, Sőt, mi több, nem is oly 
fásult szívű, hogy ne láthatná csak percig is a nyo- 
mort, mely zavarhatná élvezetében: ime ő megtűri 
ajtaja előtt a szegény Lázárt, kit nyomora oda vezetett. 
Igen K. K.! az élet előnyös helyzete, talán az 
álnagyság, sokszor elég kényszerítő erő ítéletünk el- 
tántorítására ; sokszor az erős fény, máskor előítéle- 
tünk, rosszul titkolt érdekeink nem engedik, hogy 
részrehajlatlanúl mondjunk ítéletet az ilyen jellemek 
felől. Most is ez az oka, hogy a szövegben ábrázolt 
gazdagnak a képe első tekintetre ilyen megnyerő ; mert 
valójában megvetendő alak ő egész lényében, egész 
belsejében. Olyan ember ő, ki Isten nélkül az időben 
az időért él csupán ; anélkül, hogy gondolkodni tudna, 
vagy akarna az élet magasabb jelentősége és célja 
felett. Előtte minden a test s annak örömei közé temet- 
kezve el, nem kívánja ismerni a lélek magasabb, ne- 
mesebb életét és örömeit . . . Egészen a pillanat, a föld 
embere s e mellett szívtelen, látszólag gyöngéd ke- 
délye mellett is. A szegény, nyomorában fetrengő 
Lázárt megtűri ugyan küszöbe előtt, de távolról sem 
részvétből, gyöngéd érzelemből, vagy szánalomból, 
hanem egyszerűen csak azért, mert egészen közöm- 
bös. Elfásúlt lelkét az előtte fekvő idegen nyomor 
már nem is bánthatja s még arra sem tartja méltónak, 
hogy eldobassa szemei elől. Minek is?!... Hisz az 
Ínség csak sötét árnyék, mely mellett nagy gazdag- 
ságának és jólétének fénye annál erősebben, annál 
láthatóbban ragyog vissza! — Mint rendesen szokott 

lenni, öt is zavarja élvezetében a sötét gondolat, hogy 
az nem tarthat örökké, hogy mindennek vége lesz; 
a halálról ö is kénytelen tudni, hogy az életnek, ja- 
vainak, boldogságának kikerülhetetlen vége és elrab- 
lója. Először megkísérli ö is, mint annyian, megsza- 
badulni e nehéz nyugtalanító gondolattól; hanenf' 
annak kétségbeejtő árnya mindig közelebb nyomul 
a távozó évekkel . . . oda ül emlékeztetőül az ősz haj- 
szálakra, a halvány arcra, az elsötétülő szemekre ; 
míg végre egészen hatalmába esik, amint a szöveg 
mondja: eltemettetik. 

Igen, ö eltemettetik — és pedig örökre ! 
Az erős fény soha se hal ki egyszerre. 

A hízelgésnek lángja is, — mely idáig elkísér, 
hogy fényétől sohase lásd teljes valójában önmaga- 
dat, lelkiismeretedet, — még egyszer felloboghat síro- 
don is, hitegetett nagyságod előtt; hanem abban a 
percben, midőn a göröngyök lélekrázó dobogással 
hullanak porsátorodra, mindennek vége van; azután 
új élet következik, melyet senki se ismer, melybe 
maga Jézus is a megsenmiisülés borzalmával szállott 
alá. (János VII. 1., Lukács XXII. 42. és XXII. 4.) S 
csak annyi bizonyos, hogy ezután áll be az erkölcsi 
igazságszolgáltatás — az emlékezetben, a közvélemény 
ítéletében. És ez az igazságszolgáltatás, a szöveg 
szavaival élve, egész gyötrelmével beáll, nem ugyan 
a magad számára, — mert a dobogni megszűnt szív 
többé nem érez, — hanem környezetednek és azoknak 
a keserítésére, kiknek életét az erkölcsi kölcsönös 
szövetkezés és érülközés a tiéddel hozott közelebb 
összeköttetésbe. Ezeknek aztán már nem kárpótlás, 
ha ekép könyörögsz is jövőjükért : „Kérlek Atyám tége- 

det, bocsásd el ötét az én Atyámnak házához, mert 
vágynak nékem öt atyámfiai, hogy ezekről bizonysá- 
got tegyen nekik, hogy ök is ide, a gyötrelemnek 
helyére ne jöjjenek". 

„Vagyon Mózesetek és prófétáitok, hallgassátok azo- 
kat, mert, ha azokat nem hallgatjátok, annak sem hisztek, 
ha valamely a halottak közül feltámasztatnék is". 

Az élet gazdagsága K. K. ! nem csupán az egy- ' 
másra halmozott vagyonból áll; ama lelki-testi szép 
tehetségek, melyekkel közülünk ki-ki bír, mind cél- 
szerűen felhasználandó kedvezményei, az élet számára 
értékesítendő tökéi az időnek és a szerencsés körül- 
ményeknek. Azért, ha a szövegben vázolt gazdag pél- 
dája nem volna is elegendő intelem a könnyelműen, 
hasztalanul eltöltött élet késő bánatára, itt van közöt- 
tünk az élet kérlelhetlen következetessége, a tapaszta- 
lat komoly tanúsága: rendeld el a te házadat, mert 
meghalsz és többé nem élsz. (Ézs. XXXVÜI. 1., 11. 
Kir. XX. 1.) 

Es a szegény Lázár megindító, szívig ható, szomorú 
képe, gyötrelmes tengődése ? . . . Szegény és hozzá 
nyomorék ! A szegénységet még elhordaná ; a munka, 
a lemondás és a türelem enyhítnék kissé nyomorát. 
Aki még dolgozni tud és akar, annak még nincs oka 
kétségbe esnie sorsa felett. Az igyekezetnek még min- 
dig joga volt és joga lesz a kenyérhez, a mindennapi 
becsületes megélhetéshez. 

Igen, de egy nyomorék, ki a szöveg szavai sze- 
rint elvettetett, kinek fekélyek borítják testét, egy 
szerencsétlen, igazi koldus, hogy éljen meg az, hogy 
tengesse nyomorult életét ?!!... Az emberi szív ér- 
zéketlen marad nyomora előtt, midőn az állatok rész- 

vétet tanúsítanak kínjai iránt ! Óh a szegénység keserű 
kenyere, az inség teljes terhe, csak a Lázár név meg- 
tartó oltalma és segedelme mellett hordozható úgy, 
hogy a lélek egészen meg ne törjék, egészen el ne 
kárhozzék kísértő hatása alatt. Ma is minden igaz 
szegényt, igaz koldust Lázárnak nevez a szánalom, 
és ma is minden Ínségnek az a mindennapi imája: 
Isten segíts ! . . . Es ö meg is segít ; csak tűrjük sor- 
sunkat oly nyugodtan, oly föltétlen, oly kifáradhatat- 
lan odaadással, mint Lázár! 

íme a szöveg előadása szerint lön, hogy meghalt 
a koldus és vitetek az angyaloktól az Ábrahám kebe- 
lébe. Az Ür lelke vele volt életében, nyomorai között ; 
mellette állott azért a küzdelmes végpercekben, a 
halál fájdalmas, utolsó mosolyában is! 

Ne higyjétek azt K. K. ! hogy meghalni csak a 
gazdagnak nehéz, mert annak kell legtöbbel szakítania, 
legtöbbről lemondania. A halálban minden ember 
annyit veszít, amennyit szeret. Az élet ily kedvező 
helyzetében gyakran olyassá lesz a szív, annak szere- 
tete, mint ama virág, mely annál jobban elzárja kebe- 
lét, minél fényesebben, minél forróbban ragyog felette 
az égnek sugara. Aztán, mint a szöveg mondja: ki 
elvette javait már az életben, annak legfelebb a keserű 
emlékezés fájhat csupán ... De egy szegény, kinek 
nincs egyebe, mint ruházata, mint becsülete és igaz 
szeretete, az nehéz borzalommal tekint a végpercek 
felé ; annak méltán van szüksége az isteni segedelemre ! 

És minő szerencse, hogy az Ür nemcsak meg- 
segít, hanem kárpótlást adva a múltakért, meg is 
jutalmaz a kipróbált hűség után. Meggyújtja, felizgatja 
a könnyelműen átélt napok emlékének sebeit azok 

lelkében, kik a gazdaghoz hasonló életet folytatnak, — 
hogy ök is gyötörtessenek, amiért elvetették, eldob- 
ták javaikat, a drága időt, a kezükbe adott szép al- 
kalmat. Ámde a szegény is elveti rongyait, s meg- 
válik az élet által vágott sebeitől, mint Lázár, — hogy 
megvígasztaltassék. 

K. K. ! Szegénység és gazdagság, szerencse és 
nyomasztó helyzet, öröm és bánat, köny és mosoly,, 
mint eddig, úgy jövőre is váltakozni fognak életünk- 
ben. Azért szeretném, ha mindezek, ha az élet minden 
helyzete meghozná, kifejtené részünkre erkölcsi át- 
alakító és képző erejét; szeretném, ha már itt az 
életben minden ember úgy használná fel nála letett 
örökségét, rendelkezése alatt álló gazdagságát, s úgy 
tűrné a netalán bekövetkező nélkülözéseket, hogy, 
azok a lélek javára történnének, igaz, erkölcsi tökélete- 
sedésünket segítenék elő. Jólét és öröm most, majd 
szenvedés a jövőben; inség a jelenben s nyugalom 
azután : igaz, hogy ez a megfoghatatlan, igen gyakran 
beláthatlan útja az isteni akarat és bölcseség szabad 
rendelkezésének; dehát sok ember tökéletesedésének 
az az akadálya, hogy folyvást egy alaptalan, ismeret- 
len jövőben él s tanúiság nélkül hagyja elvonulni a 
jelennek legvilágosabb, legkomolyabb intéseit is. Nem 
azt mondom : minden órádnak gondtalanul leszakaszd 
virágát, hanem azt, hogy úgy intézd minden lépte- 
det, úgy végezd minden cselekvésedet, hogy arról 
minden percen számot tudj adni. így, ha akkor jön 
is el végórád, mikor azt nem várnád, mikor arra még 
nem is számítál, nem fog kétségbeejteni a szövegben 
vázolt gazdag késő bánata, mert tehetséged szerint 
idejében végeztél el mindent. Ámen. 



XXV. 

„Nem beszédben áll az Isten országa !"^ 

— Közönséges. — 

Alapige, I. Korinthus. IV. 20. Nem beszédben áll az Isten- 
nek országa, hanem a lélek erejében. 

Mélyértelmü és vigasztaló biztosítéka az K. K. I 
a szentírásnak, mihozzánk gyenge és mindennapi em- 
berekhez, hogy mi Istennek vagyunk munkatársai. 
Mert hiszen ebben az az Ígéret van letéve, hogy 
mindaz, amit teszünk és alkotunk, nem hasztalanul 
tettük, hanem megmarad az Istennek az emberiség 
érdekéből végzett nagy munkájában. 

Természetesen ebben a tekintetben minden attól 
függ, hogy a mi emberi munkálkodásunk valóban az 
ö szellemében történjék és az ö örök céljainak szol- 
gáljon. Mert van ám más természetű munkásság is, 
amely az igazat a hamisság által tartja fel; vagy pe- 
dig olyan, amely utoljára is csak fának, pelyvának 
és pozdorjának bizonyul be s ez épen jutalma, is. És 
a tévedés e tekintetben szinte egészen általános ; 
mert hiszen rendesen Isten épen ott nincs jelen, 
ahol az emberek a leglármásabban beszélnek, a leg- 
szenvedélyesebben buzgólkodnak és a legtüzesebben 
huzalkodnak az ö nevében. 

Abban ugyanis igazán örökké gyermekek mara- 
dunk, hogy Istennek hatását mindig ott keressük, 
ahol az emberek a legtöbb port verik fel. Ügy lát- 
szik, az ennek az oka, hogy a nyilvános élet lármá- 
jában sok meglepő és szinte lebüvölö van, ezért az- 
tán utoljára az egyes ember könnyen elhiszi, hogy 
az emberiség története felett ott döntenek, ahol a legna- 
gyobb lánnát csapják. Pedig hát a jelen kornak a 
tévedései felett, amely a szabadság és előrehaladás 
harcosának szereti magát nevezni és amely a mámo- 
ros tömeget ezeknek az eszméknek neki tüzeli, a ké- 
sőbbi kor rendesen azt az ítéletet szokta kimondani, 
hogy a szabadság és előrehaladás ügyének igazán 
csak azok szolgáltak, akik a családi élet zajtalan szo- 
báiban és az iskola csendes termeiben fegyelemre, 
jó erkölcsre és kegyességre nevelték az ifjú nemze- 
déket és azok, akik szűkebb magányukban a világot 
átalakító gondolatok és intézmények felett gondolkoz- 
tak s láthatatlan tevékenységükkel ápolták a jognak 
és a meg nem vesztegetett törvényszerűségnek az ér- 
zését és tiszteletét. Es míg ennek a világnak a leg- 
nagyobbjai már Jézus napjaiban is szenvedélyes ki- 
törésekkel küzdöttek egymással, sőt sokszor gúnyolták 
egymást, a vallás és erkölcsiség ürügye alatt, a ké- 
sőbbi tapasztalat bebizonyította, hogy mindkettő csak 
ott mentetett meg, ahol voltak olyan férfiak, akik szí- 
vok legértékesebb kincseit hivatásuknak és családjuk 
szentélyének tartották fel, ahol voltak anyák, akik 
szerényen és irtózattal visszatartották magukat mind- 
attól, amiről odakünn az élet piacán van szó. 

Felolvasott szent leckénk alapján arról az igaz- 
ságról akarok ez alkalommal némelyeket elmondani, 

hogy ami módon magának Istennek a világban való 
munkássága csendes, zajtalan, sokszor alig észre- 
vehető működésben áll, épen úgy az ö országa sem 
jö úgy el, hogy az ember azt eszébe vehetné. Nem 
mondják ezt : ime itt, vagy ime amott vagyon. Ugyan- 
így nem azok az emberek teszik jobbá, szebbé ezt az 
emberi életet, akik a nyilvános élet áldatlan lármájá- 
ban és küzdelmeiben keresik; hanem azok, akik 
saját szívükben, saját környezetükben végzik e lassú, 
zajtalan átalakítás nagy munkáját. 

Nehéz igazság ez kétségen kívül; megértéséhez 
tagadhatatlanul bizonyos erkölcsi érettség kívántatik. 
Ez pedig a legtöbb embernél többnyire csak akkor 
szokott megjönni, amikor már előbb végképen kime- 
rült ott künn az életnek végnélküli tusaiban; amikor 
abba belefáradva mégis újra meg újra építi kártya- 
várait, amelyek már az imént annyiszor összeomlottak. 

Mert hát valóban, ugyan nem az-e korunknak 
általános hitvallása, hogy Istennek a jog, a szabad- 
ság, a törvények és intézmények által kell győznie s 
erre támaszkodva aztán, az emberek Istennek orszá- 
gát is úgy akarják felépíteni, mint akár csak egy 
közönséges államot. Hosszú idő óta munkálkodnak 
azon, hogy ezt a világot egy nyugalmas lakóhelyé 
alakítsák át és a rosszat, a nyomort kiűzzék onnan. 
Dehát bármennyi kiváló fő gondolkozott is afelett, 
bármennyi kéz munkálkodott is azon, bármennyi 
ember fáradozott is annak érdekében, útai mindig 
csak oda vezettek, az élet lármás piacára és min- 
denki csak a próféta irtó fejszéjét ragadta meg s 
mindig azután nézett csupán, hogy merre folyik a 
K i s s n vize, amelybe fojthatná be ellenségeit. Látjá- 

Mitroncs : Papi dolgozatai. 17 

tok, ez aztán az alapja annak, hogy az élet ezer 

meg ezeréves küzdelmének annyi kevés az ered- 
ménye. Ez az alapja annak, hogy örökösen küzde- 
nek, de sohasem győznek ; hogy örökösen beszélnek,, 
de célhoz mégsem juthatnak. 

Mindezeket így látva, annak belátására volna 
immár valahára nagy szükségünk, hogy a világ bol- 
dogsága egészen más dolgokra vezethető vissza leg- 
utolsó és legmélyebb gyökereiben; hogy ez a bol- 
dogság nem azoktól a kérdésektől függ, melyek a 
kedélyeket felizgatják és a pártokat egymás ellen 
kikeserítik és hogy mindazokkal a jogokkal, törvé- 
nyekkel és intézményekkel, amelyeket némelyek min- 
den áron keresztül akarnak erőszakolni, mit sem 
lehet ám teremteni, hanem csak az az ember javít- 
hatja meg tartósan a viszonyokat, aki az embereket 
képes jobbakká tenni. Az az állam, amelynek legjobbak 
intézményei és törvényei, népe azonban ki van kese- 
rítve s e miatt széthúzó elemekből és elmérgesített 
ellentétekből áll, bizonyára a legrosszabb állam ezen 
a világon. Épen így az olyan egyház, amelynek a 
legtisztábbak hitbeli igazságai és legnagyobb a szabad- 
sága, hanem aztán telve van huzalkodással, egymás 
ellen való torzsalkodással, bizonyára nem kap más 
tanúságlevelet a mi megváltónktól, mint azt, mely 
így hangzik: „Sohasem ismertelek titeket. Távozzaiok 
el én tőlem, ti gonosztevők^. Igen, csak ezt; mert & 
saját bensejükbe, szívükre útasítá azokat, akik Isten 
országát keresik; ide útasítá prófétáit is. 

S mi mégis nem évről-évre mindjobban elfeled- 
jük-e ezt a bensőnkbe vezető utat?! Én Istenem! 
mindenütt keressük Istennek útait, keressük odakint 

a társadalomban, az államban^ általában az egész vi- 
lágban, csak nem azokban, kik hozzánk legközelebb 
állanak, csak nem saját családunkban és legkevésbé 
saját szívünkben. Óh, hát ugyan mióta lettünk saját 
magunk előtt annyira semmik, annyira érdemetlenek, 
hogy már meggondolni, tanulmányozni valónk sincs 
semmi, de semmi magunkon, lelki világunkon, szí- 
vünkön, ezen az Istentől kincsekkel megrakott kis 
világon ? ! Igen érdemetlenek és semmik vagyunk ma- 
gunk előtt, hogy mindig csak odakünt bolyongnak 
gondolataink a pillanat zűrzavarában! Látjátok: ez 
nem mindig volt így s nekem úgy tetszik, mintha 
tegnap és azelőtt még több megfontolás, több ma- 
gimkba szállás és több buzgólkodás uralkodott volna az 
emberek közt és mintha a külsők után való hajszolás 
és azoknak vadászata napról-napra nőne közöttünk! 
Mert hát kérdem: ugyan hova lettek atyáinknak 
boldog napjai, midőn ők még számot is adtak benső 
életükről? Hová lettek azok az idők, amidőn a férfi 
szentnek tartotta ifjú korának emlékeit és még az 
öreg is érdemesnek tekintette feljegyezni saját maga 
számára azokat az órákat, amelyekben Istennek ujjai 
érintek meg őt? Hová azok az idők, amidőn az ifjak- 
nak még meg voltak a maguk imái és a maguk pél- 
daképei és amidőn még fel is jegyezte magának 
mindazt, ami szívét bensőleg megérintette és amikor 
még csak nagy és kiváló egyénekről szeretett és tu- 
dott olvasni a történet lapjain? Kérdem: hová lettek 
ezek az idők? No igen, a nü ifjaink más egyebeket 
tudnak ám bő mértékben ezek helyett! Jól ismerik 
a bálványokat, amelyeket a pillanat fölemel és holnap 
már elfeled. Jól tudják, hogy mit mondott ez, vagy 

17* 

amaz államférfiú és mit mennydörgött ez meg ama 
másik népszónok. íme, ítéletet tartanak a társadalom 
minden kérdése felett s ifjú ajkuk ismétli a megszür- 
kült bölcseséget, amely a kiélt népámítók szájából 
megnyilatkozott. 

Óh, hát ti atyák és ti, akik anyák vagytok! na- 
gyon eljött immár az ideje annak, hogy megmond- 
játok, de megmondjátok ám ismételten gyermekeiteknek, 
hogy ne keressék Istent a pártküzdelmek viharában 
és a politikai küzdelmek földrengéseiben és azokban 
a csapkodó lángokban és tüzecskékben, amelyeket 
ennek a világnak bálványai most itt, majd ott gyúj- 
tanak, hanem saját ifjú szívükben. Ott állítsanak ok 
fel tem plomot és ott ékesítsék íel ezt a templomot a 
jobb, a nagyobb, a nemesebb példányképek alakjai- 
val; hagyják más prófétáknak azt, hogy népek és 
nemzetek, hogy a világ folyásának felfúvott napi kér- 
dései felett tanácskozzanak! 

És mi magunk is, szeretteim, mindnyájan zárjuk 
be magunk után az utcák lármájának kapuit és tár- 
juk fel szívünknek ajtait ama lélek előtt, amely 
csendben, zajtalanul teremt, amely a szeretet, a hű- 
ség, az erény, a hit és kegyesség erejével már itt a 
földi életben felépítheti Istennek országát. 

Látjátok, a világ megjobbításának ilyen munká- 
jára mindnyájan el vagyunk híva és ilyen lélekkel 
élni szeretni, hatni, alkotni, bizonyára senki előtt sem 
lehet kicsi dolog ; csak érezzük azt, hogy ezzel Isten- 
nek munkáját végezzük s az egész emberiségnek hasz- 
nálunk. Azt segítjük evvel elő, hogy végre-valahára 
megvalósuljon köztünk Istennek országs, amelyért 
mindennap imádkozunk. 

Igen, szeretett testvéreim, ne kicsinyelje senki 
sem az Istentől való ilyen elhívatást. Jézus munkál- 
kodása, szellemének és példaadásának hü követője ez. 
Látjátok, Izrael nagyjai a felett vitatkoztak, hogy a 
főpap uralkodjék-e vagy a király, vagy a császár? 
A tömeg pártokra szakadt és a nép vezetői két világ- 
részben lettek híresekké. A mi Idvezítőnk pedig a kis- 
dedeket hívta magához és azokat áldotta meg s azok- 
nak jelentette ki azokat, amelyeket a bölcsek nem 
kívántak hallani. Es íme, annak a világnak nagyjai el- 
tűntek és elfelejttettek, neki pedig az Isten oly nevet 
és dicsőséget adott, amely minden név és dicsőség 
felett való. Ámen. 

(Hausrath után.) 



XXVI. 

A farizeus és a publikánus. 

— Közönséges. — 

Alapige: Lukács XVIII. 9 — 14. Monda némelyeknek, kik 
elhitték magukban, hogy ők igazak volnának 
és egyebeket semminek állítanak, ilyen példa- 
beszédet : két ember mene fel a templomba, hogy 
imádkozzék; az egyik Farizeus és a másik publi- 
kánus. A farizeus megállván, ilyen módon imád- 
kozik vala magában: Isten! hálákat adok néked, 
hogy nem vagyok olyan, mint egyéb emberek, 
ragadozók, hamisak, paráznák, vagy minemű ím 
e publikánus is ; böjtölök kétszer egy héten, 
igazán megadom dézmáját minden marhámnak, 
A publikánus pedig távol állván, nem akarja 
vala szemeit is az égre fölemelni, hanem veri 
vala meUét, mondván: Isten, légy irgalmas 
nékem bűnösnek! Mondom néktek, alájőve ez 
az ö házához, megigazíttatva inkább, hogy nem 
amaz ; mert valaki felmagasztalja magát, megaláz- 
tatik és aki megalázza magát, felmagasztaltatik. 

Egy-egy hibásabb, hanem azért még magasabb 
míveltségü egyének által is gyakran vallott tétele alig 
van K. K. I napjainkban is a vallásnak, mint az, hogy 
a hit — melyről annyit beszélünk, de, amelyről fogal- 
maink, meghatározásaink még is oly hiányosak, sok- 
szor egészen ferdék — teljesen együvé esik a vallással. 

teljesen egy azzal; söt ennél is tovább megyünk és nem 
elégszünk meg azzal az alaptalan s valóban rosszakaratú 
eljárással sem, hogy valakinek a tényleges vallásos éle- 
tét az általa elfogadott tételeknek a mennyisége szerint 
ítéljük meg; hanem még azt a következtetést is le- 
vonjuk, hogy valaki erkölcsisége egyáltalában nem 
lehet jobb, mint amilyen az ö hite. E szerint tehát 
valakinek feltétel nélkül minden körülmények közt 
csak annyiban van igaz emberi értéke, amennyiben 
könnyen hajlandó mindent, ami csak legtávolabbi 
összeköttetésben is áll a vallással, azonnal magáévá 
tenni, amennyiben tehát a vallásban igaz lelkinyug- 
vás, benső kielégítő érzelem helyett alaposabban vizs- 
gálva csak kényelmet, úgylátszó igazságot, könnyelmű 
önámítást keres. 

K. K. ! Jézus történelmi nagyságát, ama tisztele- 
tet, melyet a jobb lelkek részére oly örömest meg- 
adnak, éppen az alapítá meg, hogy merészen szakí- 
tott korának vallásos felfogásával. Alig volt ugyanis 
valaha ember, ki éppen a mai kor értelmében keve- 
sebbet hitt, mint éppen ö. Egy cél volt csupán, mely 
vallástanítói hivatalának középpontját tévé és ez: ke- 
resni az ember magasabb, igazi rendeltetését; egy 
tétel volt csupán, melyet hitt, melyet imádott és ez: 
keresni mindenben az igazságot, mely — felfogása 
szerint — eleitől fogva az Isten volt. 

De ti azért talán csak nem fogtok arra gondolni, 
hogy ő vallástalan lett volna ? Talán csak nem fogjá- 
tok megtagadni, hogy ő igaz emberi erkölcsi példa- 
kép még ma is lélekben, érzelemben, akaratban és 
cselekedetben egyaránt ? ! . . . Igen ! de hát akkor kö- 
vessétek öt az igazságos ítélet hozásában is! Ha ö 

benne nem a vallás kényszerítő törvényeinek az ala- 
pítóját, hanem a szabad, mindenkit kielégítő gondol- 
kozás védőjét imádjátok, ne ítéljétek el könnyelműen 
ama követőjét sem, kinek a vallás több mint néhány 
holt betű, néhány tétel, melyre más megtanít, ne ítél- 
jétek el annak követőjét, ki a bensőre, az érzelemre 
bízva mindent, nem állítja azt ki szemlére, mint éppen 
a kezünk alatti példázatban a farizeus tévé. 

Hogy jövőre az eféle igazságtalan ítélettételtől 
Jézusnak céljához képest, inkább őrizkedjünk, annak 
megmutatására használom fel én is a kezünk alatti 
szöveget, hogy nem a külső az, mit valakinek vallá- 
sában megítélnünk kell, hanem ellenkezőleg a belső, 
mely a felületesen vizsgáló rosszakarat előtt több- 
nyire láthatatlan. E végre állítsuk szemközt a példá- 
zatban előforduló két egyén jellemét s keressük fel a 
hasonlatosságot magunk között. 

A farizeus, szövegünk szerint, a legnagyobb 
pontossággal és buzgalommal igyekszik betölteni Isten 
iránti kötelességét, melynek központja és összege, — 
az ő felfogása szerint, — az istenitisztelet szabályá- 
nak szigorú teljesítése. Ki tudná benne ezt a pontos- 
ságot, mely egész a szűkkeblüségig megy, megvetni, 
vagy ócsárolni is ? ! Igen, de másrészről ki ne ismerné 
fel egyúttal azt is, hogy milyen visszataszító, meny- 
nyire elítélendő a farizeus egész magatartása, minden 
szava, minden mozdulata, melyet a szöveg előadása 
szerint a templomban tanúsít, mond és tesz. íme: 
ö megálla a templomban; bizonyosan nem más céllal, 
minthogy mindenkitől látható legyen, mindenki előtt 
feltűnést okozzon, kevélyen, fölemelt fővel. Aztán el- 
kezd magában, a többiektől különválva, tehát bizo- 

nyosan fenhangon, vagy legalább is eléggé hallhatóan, 
imádkozni . . . 

Hanem imája nem a megindult, Istenhez vágyó 
szív és lélek fölemelkedése; nem is kérés, vagy az 
eddig elvett jó megköszönése, tehát meghálálása an- 
nak, amit a tehetetlen ember Isten kezéből vett, 
hanem kevély öndicsekvés, arcátlan fölhányása annak, 
mit adott ö enmagától, mit tett ö saját erejéből, mit 
tett ö enmagától, mintha az isteni segedelem táma- 
szára neki mindezekhez a legkisebb szüksége sem 
volna. 

Emellett dicsekvése, mint rendesen szokott lenni, 
szeretetlen lenézése mindannak, ami körülötte van. 
„Isten ! hálákat adok neked, hogy nem vagyok olyan, 
mint egyéb emberek, vagy minemű íme e publiká- 
nus is!" Az igaz érdemnek, az igaz nagyságnak 
önmagában van meg jutalma, megnyugtató érzése; 
fénye, mint a napnak sugara, örök és hasznos, ha szemet 
huny is rá a világ, ha nem is akarja észre venni a 
rosszakarat ... 

Igaz, dehát nem lesz-e az azért ma is sok kis 
jellemnél, sok tetszelgőnél farizeusi teherré, mely nem 
fér meg az öntudat benső, boldogító kis világában ? . . . 
Hadd lássák az emberek, így talán nagyobbnak tűnünk 
fel ! — Mondjátok meg K. K. ! nem sok öntelt ember 
beszél-e még ma is eképen a farizeussal: „Nem di- 
csekszem, de kitartó munkám és fáradságom elisme- 
réséül mondhatom, hogy ami vagyok, önmagam ere- 
jéből vagyok, s ha össze is mérem magamat a kicsi 
publikánussal, abból örömömre csak a nagyságom 
biztos mértékét állapíthatom meg; erre pedig, mint- 
hogy észre venni azt a világ magától nem akarja, 

jó lesz kissé a szerénység mellőzésével is figyel- 
messé tenni másokat." 

És mivel dicsekszik a farizeus, s mivel dicsek- 
szenek a hozzá hasonló jellemek, kik ígyen akarják 
mások elismerését részükre kierőszakolni ? ! Komolyan 
számot vetve magunkkal, eddigi elismerésünkkel, az 
élet magánosabb óráiban, midőn az önvallomás igaz- 
ságát nem némíthatja el a hamis önszeretet, midőn 
mindenki annyi önmaga előtt is, amennyit ér, belátjuk, 
hogy elvégre még sem olyan sok az, mit a magán- 
és közügy érdekében, annak előbbvitelére tevénk; 
belátjuk, hogy az igaz nagyságra igaz érdem kellene. 
Mivel pedig avval nem bírunk, azt mondjuk el mi is, 
mit a farizeus, hogy mik nem vagyunk, mit nem 
tettünk, mi kárhoztatást érdemel; mint ő mondja: 
nem ragadozó, nem hamis és nem házasságtörő ! . . . 

Igen, ö nem ragadozó. Azaz nem olyan, ki nyíl- 
tan rabolja el mások javait; de hány embertársának 
vehette el lelke nyugalmát, legdrágább kincsét; hány 
embertársának szennyezhette be jó hírnevét, mely az 
aranynál is többet ér; hány embertársára tört rá 
szeretetlen, haragos beszédével, szemrehányásával s 
általában hány embert rabolhatott így meg lelkében, 
szívében, életében? . . . 

Ö nem hamis, — mondja ő. Igen, ő nem csalt 
meg senkit a szó közönséges, aljas értelmében . . . 
De hányat szedhetett rá behízelgő, sima szavaival; 
hányat csalhatott meg a kígyóbölcseséggel kieszközölt 
s benne helyezett bizalmában; hánynak maradhatott 
adósa szeretettel, szívességgel és hálával ? ! . . . 

Ö nem házasságtörő / . . . De legyőzte-e hát tisz- 
tátalan gondolatait, aljas érzékiségét? legyőzte-e álta- 

Iában önmagát, erős akaratát, a külső szeretetlen em- 
bert? — feleljen meg rá ö maga s feleljen meg rá 
a hozzá hasonló gondolkozásúak lelkiismerete, melyet, 
íme, így állítanak ki közszemlére s mások bámulatára. 

Es ez a vonás, K. K. ! a farizeusban s a vele 
rokonlelkek jellemében mégsem a legsötétebb, nem a 
legelítélendöbb. 

Hozzá kell szoknotok ahoz is, hogy az ember 
mások előtt mindig nagyobbnak kíván látszani, mint 
aminő valósággal ; a csak látszólagos nagyságnak pe- 
dig nagymennyiségű dicsekvésre van szüksége, hogy 
észrevétessék. Hozzá kell szoknotok ahoz is, hogy az 
életben sok ember takarja szeretetlenségét, hiú becsvá- 
gyát, mások iránti lenézését csillogó, megnyerő farizeusi 
köntössel. Hozzá kell szoknotok, hogy a sima, édes be- 
széd mellett az életben igen gyakran a keserű, a 
rosszat akaró szív és érzelem van elrejtve. Sőt ha 
figyelmesebben, mélyebben vizsgáljátok az embere- 
ket, igen soknál meg fogjátok találni, amaz erkölcsi 
gyöngeséget is, mely a farizeus jellemében a legvisz- 
szataszítóbb, legjellemzőbb s mely abban áll, hogy ő 
s a hozzá hasonló természetek vallásosaknak tartva 
magukat, épen itt. Isten előtt állanak meg, hogy di- 
csőítsék mindenható erejét, hogy hozzá emelkedjenek 
fel . . . Hanem a föld, a gyarló, kicsinyes önszeretet 
nem engedi meg, még az ily komoly percben sem, 
hogy ne magával foglalatoskodjék, ne magát imádja, 
ne magával dicsekedjék. 

Meggyőződhettek a felől is, — ami egyébiránt 
azonos az előbbivel, — hogy a külsőleg egyéni vál- 
tozásoknál a vallás nemcsak ön- és mások ámítása, 
hanem olyan eszköz, mellyel Isten előtt is tűntetni 

kívánnak. De Istennek nem kell az ilyen szív, mely 
gyöngeségeivel, ravasz számításaival ilyen fényes külső 
alatt rejlik. Elítéli azt és a szerény publikánus részére 
adja elismerését, mondván : valaki magát felmagasztalja, 
megaláztatik s aki megalázza magát, felmagasztaltatik. 
És valóban milyen vonzó, milyen megnyerő alak 
a publikánus, úgy, amint az a szövegben feltüntetve 
van, a maga szerénységében, ajánló egyszerűségében. 
Ö megáll távol a templom valamely elrejtett helyén; 
a szöveg előadása szerint kerülve minden feltűnést, 
nem akarja, hogy valaki észre vegye őt s így kíváncsi 
tekintettel zavarják meg igaz magábaszállásában, Isten- 
nel való társalgásában. Szerényen visszavonul az em- 
berek elől, hogy annál háborítatlanabbúl, annál több 
lelki haszonnal beszélhessen Istenével, számolhasson 
önmagával s lelkiismeretével. Míg a farizeus dicsek- 
szik, ő alázatos panaszra kél erkölcsi gyöngesége és 
saját maga felett; míg amaz kevélyen emeü fel ma- 
gát mások felejt, ö alázatos marad Isten előtt, mondva: 
Uram! légy irgalmas nekem bűnösnek! Nem hason- 
lítja össze magát másokkal, csak azért, hogy egy kis 
szerénytelenség után ez összemérés azután előnyére 
üssön ki. Nem tekintget maga körül: hány kíváncsi 
szem kíséri figyelemmel, hány ember irigyli az ő em- 
beri tökéletességét, magas állását, fényes környezetét ; 
nem jön-e valahonnan tettei, érdemei iránti elisme- 
rés, melyet azonnal fogadhasson s jövőre is ajánl- 
hasson . . . Nem, a publikánus csak önmagába, saját 
bensejébe, saját lelkébe néz; ő a valódi, nemes ön- 
megalázás, keresztyéni szerénység és az isteni hata- 
lom segedelmére szívesen számító embernek megnyerő, 
követésre méltó jellemképe. 

Nem mondom én K. K. ! hogy az ember ne 
adjon semmit önmagára, ne bízzék legkevesebbet sem 
önmagában, meglevő tehetségeiben ... Az erkölcsi 
önérzet, a munkakedv és hivatás már félmegoldása 
a kötelességnek, elöföltétele a szerencsés bevégzésnek. 
De hát ne dicsekedjék maga ott, hol érdeme éppen 
nincs! Ne vélekedjék alaptalanul úgy, hogy ö azért 
nagy, mert nálánál mások még kisebbek; — mint a 
farizeus, ki a lenézett publikánus úgy vélt kicsinysé- 
gében, farizeusi szerénységében látja önmagát. Ismerje 
el, hogy a világ szerencsés kifejlése talán még nem 
az ö bölcsességének intéző erejétől függ egyedül s 
különösen ismerje el : hogy emberé a munka, az áldás 
Isten és a szerencsés körülmények kezében van s 
vallja be szerényen keresztelő Jánossal: az ember 
semmit sem tehet önmagától, hanem ha Istentől 
adatik s aki én utánam jő, én nálamnál feljebb való, 
kinek sarujának kötőjét hogy megoldjam, nem vagyok 
méltó. (Ján. I. 27. IH. 27.) 

Aztán miért is volna a szerénytelen öndicsekvés 
így magunk között, midőn az önámítás leendő nagy- 
ságunknak akadálya inkább. A mások rászedése, a 
közvélemény félrevezetése ez, már pedig ez elvégre 
általánosságban mégis csak el tudja választani az igaz 
érdemet a látszattól ; azért hogy az egyszerre kikelt 
cser és a nyomorult tövisbokor darabig egyidejűleg 
növekszik, meglátszik majd az igazi nagyság a jövő- 
ben, majd a végkifej lésnél ! 

Ha a szövegben vázolt két példa nem állana is 
előttünk, ha nem tudnók is, hogy Jézus egész élet- 
folyása alatt ócsárolja, dorgálja a farizeusi jellemeket, 
a mai élet tapasztalataira támaszkodva is, elég okunk 

van K. K. ! hogy különösen a mások vallásosságának 
a megítélésén ne a külsőt vizsgáljuk, ne abból von- 
junk következtetést a bensőre, az érzelemre. Mert, ha 
valahol, úgy a vallásban áll a bölcsnek az az ítélete : 
„mint a ködök és a szél, melyekben nincs eső, olyan, 
aki kérkedik", (Példb. XXV. 14.) mert e nép csak 
szájjal közelgett hozzám, de az ő szíve távol vagyon 
én tőlem. (Ézs. XXIX. 13.). Sőt általában visszatartva 
ítéletünket, talán rosszakaró gyanúsításainkat, minek 
nyúlnánk mi oly dologhoz, mely elvégre mindenkinek 
saját lelkiismereti ügye, s melynek igazságát elvégre 
az látja legjobban, ki a szíveket és veséket vizsgálja. 
Én azt hiszem, mindnyájunknak van még teendőnk, 
saját benső háztartásunk, saját lelkiszükségleteink 
körül. Ahelyett, hogy másokat igazítanánk, végezzük 
mi azt a munkát, mi reánk bízatott, s hagyjuk az 
ítéletet a lelkiismeretnek és Istennek, ki e részben is 
megfizet kinek-kinek. Ámen. 



xxvn. 

Mi módon lehet a keresztyén vallás a 

béke kötelékévé. 

— Közönséges. — 

Alapige. Efézus IV. 1 — 6. Kérlek titeket én, ki fogoly va- 
gyok az Úrban, hogy járjatok úgy, mint illik a ti 
hivataltokhoz, mellyel hivattattok. Minden alázatos- 
sággal és szelídséggel és lelki kegyességgel, el- 
szenvedve egymást a szeretet által. Igyekezvén 
megtartani a léleknek egységét, a békességnek kö- 
tele által. Egy test és egy lélek vagytok, miképen 
hogy a ti hivatalotoknak egy reménységére is hi- 
vattattatok. Egy az Ur, egy a Hit, egy a Kereszt- 
ség. Egy az Isten és mindeneknek Atyjok, ki min- 
denek felett vagyon és mindenek által ; és ti ben- 
netek mindenitekben. 

Szent vallásunk azzal az ígérettel mutatkozott 
be a világnak, hogy a meghasonlott emberiség szá- 
mára egyetértést az egymástól szétszakasztott, külön- 
vált népeknek pedig békességet fog hozni. ,, Dicsőség 
a magasságban Istennek, békesség a földön és az 
emberekhez jó akaratos — íme ez volt az első üd- 
vözlet, amellyel az új vallás a küzdelemben kifáradt 
világ elé lépett. Tanítványainak is az volt a megismer- 
tető jellemvonásuk, hogy egymást szerették; béke és 
egyetértés, szeUdség és szeretet voltak az egyedüli 

gyümölcsök, melyeket teremniök kelletett. Ha azonban 
ma megkérdezzük: hogy mint töltötte be a keresz- 
tyénség ama feladatát, melyet hite eléje szabott, iga- 
zán a földre sülyed tekintetünk a szégyen miatt s 
kénytelenek vagyunk bevallani, hogy a világtörténet- 
nek el kell ítélnie az emberiséget. 

Alig hangzottak el az Ürnak utolsó szavai a ke- 
reszten, az első lelkesültség pünkösdi szélzúgása csak 
alig vonult keresztül — s íme, azonnal megkezdődik a 
görögök zúgolódása a zsidókból lett testvérek ellené- 
ben, mondván: én Pálé, én Péteré, én Apollóé, én 
meg a Krisztusé vagyok. Avagy végig kísérjük-e, kö- 
vessük-e még tovább a történet folyását ? Olyan csata- 
mezők, szégyenhelyek, máglyák és vérpadok előtt fog 
az elvezetni bennünket, amelyek valóban csak gúny- 
jai lehetnek a mennyei seregek ama kijelentésének, 
amelyek egykor ezt hirdették: „Békesség e földön és 
az emberekhez jó akarat!" 

Bizonyára bátran feltehetjük a kérdést: ha nin- 
csen-e elég olyan vértől pirosló csatamező és akár- 
hány olyan emlék, amely előtt elpirulunk; nincsen-e 
mindenütt, ahol és ahová a keresztyénség csak be- 
hatolt Konstantin napjaitól egész Lutherig mindazon 
országokban, amelyeket keresztyének laktak, vagy bír- 
tak valaha? 

De másrészről a keresztyénség nem hívatkozha- 
tik-e a maga csendesen munkálkodó hatalmára, me- 
lyet a kedélyek felett gyakorol ; arra a békére, amelyet 
az egyesek lelkében teremtett; arra a gyógyító bal- 
zsamra, amelyet az a sebzett szívekre csepegtetett; 
azokra a csendes helyekre, a szenvedések tanyáira, 
a sírhalmakra és gyászszobákra, amelyek a csapások 

ellenére is olyan békességet élveztek, aminőt a világ 
nem ismer és nem a világtörténet sem. De hát akkor 
nem érthetjük meg, miért mondotta mégis az Idve- 
zftö: y,kz én békességemet hagyom ti nektek!'^ 

De mégis aggodalmat keltő és fájdalmas marad 
mindenesetre mindenkor az a tapasztalat, hogy ami 
az egyesek szívében békét teremt, ugyanaz másoldal- 
ról szétválasztja az embert embertestvérjétöl, egyik 
társaságot a másiktól s egyik népet a másik néptől. 
De hát ami az egyesek lelkének háborgató hullámait 
lecsendesíti, oly viharnak kell-e annak csakugyan 
lennie, mely egymás ellen zúdítja a nemzeteket ? Hát 
ami az egyesek szívének mpgyógyítja sebeit, oly kard- 
nak kell-e csakugyan lennie, mely száz új sebet ha- 
sít? Az apostol, akinek szavait felolvastuk, nem ily 
véleményben van: „Igyekezzetek megtartani a lélek- 
nek egységét, a békességnek köteléke által". — íme, 
erre hívja fel a keresztyénséget is szent leckénk. 
Epén azt tünteti fel, hogy mint kell épen a vallásnak 
a békesség kötelékének és az egyetértés eszközének 
lennie. Ily módon maga az apostol adja szánka 
ezt a kérdést : Mi módon lehet a keresztyénség a béke 
kötelékévé ? Az egy hit, az egy keresztség, az egy 
Isten által — ez e szövegnek a feltett kérdésre adott 
felelete. 

I. 

Az apostol előtt szinte magától értetődőnek lát- 
szik, hogy csakis az egy hit lehet mindenek előtt a 
béke köteléke. Mert hiszen hogy is lehetne, hogy a 
közös meggyőződés, a közös feladatok, a közös remé- 
nyek tudata közelebb ne hozná az embereket egymás- 

hoz ? Az érzéki természet egyeseket és azok érdekeit, 
mint ellenséget állítja egymással szembe. A létért való 
küzdelem az egyik embert ellenségévé teszi a másik- 
nak; az élet akárhány oly válaszfalat állít fel, mely 
egyeseket és egész köröket elkülönít egymástól. Az 
azonban lehetetlen, hogy az emberiség közös feladata 
és az Istenországa, melynek mindeneket magában kell 
foglalnia, együvé nem hozná azokat, kik máskülönben 
előbb hidegen és ellenségesen állottak talán egymás- 
sal szemben. 

És ha a hit ennek ellenére is nem a békének, 
hanem olyan gyakran a küzdelemnek a forrása, óh 
csak azt ne mondjátok, hogy ennek maga a hit az 
oka! Csak azt ne mondjátok, hogy a hit természeté- 
nél fogva civakodó, türelmetlen és keresi a háború- 
ságot. Hiszen Jézusnak hite szeretet volt Ábrahám 
fiai és a pogányok iránt egyaránt. Az apostol is a 
zsidóknak zsidó, a görögöknek görög volt és nem 
fegyvert, hanem békességet hozott e világra. Csak el- 
korcsosult nemzedék vehette elsőben ajkaira azt a 
szót, hogy az ember abban a mértékben lesz türel- 
metlenné, amilyen mértékben meggyőződésében erő- 
södik. Csakhogy a türelmetlenség korántsem a meg- 
győződésnek a következménye s nem is a hitnek ki- 
folyása, hanem igenis a jellemnek gyöngesége. Esz- 
telenség azért azt mondani, hogy a szilárd hit egy- 
úttal merev, kizárólagos és türelmetlen is. Ennejk ép 
az ellenkezője áll. A leggyakrabban azok a zavarodott 
kedélyek szoktak türelmetlenek lenni, kik most ez, 
majd amaz iránt lelkesednek s futó lángolásukban 
azt kívánják, hogy az egész világ az iránt lelkesüljön, 
ami őket épen ma lángra gyújtja. Ellenben, aki szilárd 

álláspontot foglalt el a dolgokkal szemben, aki érzett 
valaha valamit abból, hogy mily hatalmas, eredeti és 
diadalmaskodó hatása van az isteni léleknek az emberi 
szívek felett : az mindenekelőtt igazságos lesz a mások 
véleménye iránt és pedig épen azért, mert az ilyen 
ember önmagán tapasztalta, hogy a meggyőződést 
nem lehet önkényünk szerint válogatni. Az ilyen ember 
tudja, hogy azt az istenség és az élet teremti meg 
lelkünkben ; Isten pedig az embert kezdettől fogva így 
•és nem másként alkotá, s e körülmény viszont jelle- 
münknek ezt és nem más kinyomatot adá. Ezért 
valóban az ingatag nézetű egyének szoktak inkább 
türelmetlenek lenni, mint a szilárd meggyőződés 
emberei. 

Igen K. K. ! a hit türelmes és csak a szeszély 
türelmetlen. Mert csak az tekinthet nyugodtan, derült 
kedéllyel az élet játékaira, aki biztos kincset hord 
saját kebelében. Ne véljétek azért, hogy, ahol hit- 
buzgalomról hallotok, az valójában mindig a hit 
erejéből származik. A bűnös szív természetesen leg- 
örömestebb a legfényesebb céget választja ki, hogy 
€éljait annál biztosabban elérhesse s gyakran szívesen 
csalja meg önmagát is, a helyett, hogy dicsőségvágyának 
és érzékiségének sóvárgásait bevallaná. Azonban a 
hit szentélyeinek semmi közük sincs a szenvedélyek 
lármáihoz. Azért ahol a benső élet gyöngyeit az utcára 
szórják ki, csak azért, hogy civódás tárgyául szolgál- 
janak a durva tömegnek, — ahol a vallás fegyverré 
tétetik, hogy földre sújtsuk vele azt, akihez másként 
nem férkőzhetünk, — ahol a szabadság, igazság és 
világosság csillogó szavai csak azért hangzanak, hogy 
felköltsék a tömeg ujjongó viszhangját: ott lényegé- 

ben véve sohasem a hit érdekeiről volt szó, hanem 
csak az illető egyénnek a saját énjéről, a saját dicső- 
ségéről és a saját befolyásáról. Ha azért eddig a leg- 
utálatosabb tettek talán a hit nevében hajtattak végre, 
ne a hitet kárhoztassátok ti azokért. Hiszen a kedé- 
lyek kikeseredése, a pártfelek szenvedélye, a nemze- 
tek egymás ellen való torzsalkodása ugyanazt más 
név alatt is végre hajthatta volna. Ne a hitet 
kárhoztassátok hát azokért, mert a nevek magokban 
még nem okai egyszersmint a dolgoknak is! 

Mi sem ott fogjuk a hitnek müveit csodálni, ahol 
zaj és fény csalogatja a tömeget, ahol a nagy sza- 
vak csak azért hangzanak a léha ajkakról, hogy lángra 
gyújtsák a rajongók szenvedélyeit. Hiszen ott a dicsőség- 
vágy, a viszálkodás, a bün Kain amaz átkával van 
beszennyezve : békétlenkedő és ingatag légy e földön,^^ 
munkád a szétszaggatásban és rombolásban álljon 
csupán ! 

Az igazi hit eddig még mindig egyesített ; azok- 
ból a népekből, kik mint ellenség állottak egymással 
szemben, olyan családot alkotott, amely külömböző 
érdekeik, ellentétes hajlamaik és egymás ellen törfr 
igyekezetük mellett is, egyesült a közös feladat, közös 
cél és közös jövő érzetében. És az igaz hitnek ez az 
egyesítő ereje még ma sem szűnt egészen meg. A 
szelídség és alázatosság, az elnézés, engedékenység 
és türelmesség gyakorlása ugyanis még ma is abban 
a mértékben lesz rád nézve könnyűvé, amilyen mér- 
tékben valóban és igazán betöltéd szívedet az igaz 
hit erejével. Minél magasabb buzgalmad és készséged, 
hogy ebből a földből Istennek paradicsoma alkottas- 
sék, annál szívesebben fogod üdvözölni azokat, kik 

másoldalról bár, de ugyanazt a munkát végzik ; annál 
könnyebben át fogod látni, hogy az egymástól eltérő 
utak is elvégre mégis csak egy közös cél felé irányúi- 
nak. Söt még ott is, ahol meggyőződésedért ellen- 
állani, vagy talán küzdeni leszesz kénytelen, épen a 
jó végső diadalába, a dolgok isteni vezetésébe vetett 
erős hited elveszi annak is keserűségét s betelik raj- 
tad az írás ama szava : „A keresztyének, ha küzdenek, 
mintha nem is küzdenénk!'* 

II. 

De a legmélyebb alapot arra nézve, hogy mért 
kell nekünk a léleknek egységét megtartanunk, az 
apostol természetesen, csak az utolsó sorba állítja : 
„Egy az Isten és mindeneknek atyjok, ki mindenek 
felett vagyon és mindenek által és ti bennetek min- 
denitekben ! " 

Igen, elvégre minden vallásos cselekvésnek az a 
végső alapja, hogy az az Ür orcája előtt történjék s 
hogy ezt az Istent, aki mindeneknek atyja, mint 
Istent mindig úgy fogjuk fel, hogy ő örökös intelem 
a békére. Mindnyájan hiszünk az egy Istenben — 
ez volt kezdettől fogva a jelszó, mely a keresztyén 
vallásokat, a hitelveket, a pártokat és szakadásokat 
egymással kibékíteni törekedett. És ha ma valaki túl- 
kegyes buzgalomból nagyon laposnak és közönsé- 
gesnek nevezné talán az erről való beszédeket, gon- 
dolja meg, hogy az mai szövegünkben gyökerezik 
s ott az apostol közelebbről is kifejti azt. 

„Egy az Isten és mindeneknek atyjok" — íme így 
szól a versengés embereihez. Ezzel a felettünk levő 
örök szeretetre mutat, aki minden gyengeségünkkel 

és hibánkkal együtt hordoz minket; aki látja az élet 
háborgásait és jósággal egyenlíti el azokat ; aki hosz- 
szú tűréssel eltűr minket s kegyelemmel vezet a 
megtérés felé. 

Akinek pedig még erre az atyai szeretetre való 
mutatás sem volna talán elég intelem a békességre, 
azt arra figyelmezteti az apostol, hogy egy Isten van 
felettünk és ez ura és bírája az embereknek. Szemei 
ismerik bensőnket s összes bűnös hajlamaink, hibáink 
és vétkeink nyilvánvalók ö előtte. Ezt tudva aztán, 
kinek van bátorsága arra, hogy követ emeljen test- 
vérje ellen?! Nem el kell-e az ajkakon némulnia a 
kíméletlen szónak; nem elszégyenülve kell-e aláhul- 
lania a fölemelt kéznek és nem elpirulva kell-e magát 
megaláznia a kevély tekintetnek arra a gondolatra, 
hogy él egy Isten, aki ismeri bensődet szigorának és 
buzgólkodásának minden titkos rugóival, harci kedved- 
nek és civódási igyekezetednek minden céljával? 
Óh, mennyi csata és huzalkodás maradt volna meg- 
vívatlanúl, ha a küzdök előbb Isten elé állították 
volna szívókét s meggondolták volna, hogy egy Isten 
van mindnyájunk felett! 

Azonban első szavaihoz az apostol ezt a mási- 
kat fűzi: „Egy az Isten, aki általatok is vagyon"*. 
Amivel aztán arra intetünk K. K. ! hogy mi még más 
tekintetben is felelősök vagyunk istennek. Ö mi álta- 
lunk akar lenni, ő akaratának eszközeiül választott 
ki bennünket, hogy szolgáljunk mindnyájan bölcs 
céljainak. A legnagyobb méltóságra, Istennek képvi- 
seletére van az ember e földön hívatva. 

Ki akarná félre ismerni az egységre való in- 
telmet, mely ebben fekszik? Nehéz ugyan az, amire 

Isten bennünket elhívott, és nagy, amit ö ránk 
bízott. 

• íme, ha e földet Istennek kertjévé, a világ intéz- 
ményeit Istennek intézményeivé és az embereket 
Istennek fiaivá és a világot Istennek országává akar- 
játok alakítani : abban az esetben eggyé kell lennetek. 
Ha a minket környező természet szigora ellen valamit 
tenni akartok, ha a megmívelt földeket a pusztító 
elmék ellen védelmezni szándékoztok és ha a for- 
rongó és tomboló erőket saját szolgálatotokba akar- 
játok állítani, hogy azoknak segítségével bejárjátok a 
szárazat és a tengereket: akkor százezer karnak kell 
együtt, egy terv szerint, egy módon és egy célra 
munkálkodnia. Valamint a földet, úgy az emberiséget 
is csak közös együtthatás által lehet felhasználhatóvá 
tenni. Azt a munkát, melyet atyáink hagytak ránk, 
egyetértéssel kell átvennünk és egymásra való irígy- 
kedés nélkül kell, midőn már vágyódásaink kialszanak, 
utódainknak átadnunk. De mindenek előtt bizalommal 
kell munkatársaink iránt viseltetnünk, ha előre és 
nem hátrafelé akarunk haladni a közös feladatok 
megoldásában. 

Erre a bizodalomra azonban természetesen csak 
az tehet szert, aki az apostolnak utolsó szavait is 
képes megérteni : ,^Az Isten tibennetek, mindenitek- 
ben van^^. 

Bármennyire külömbözök legyetek, bármennyire 
külömbözöknek is érezzétek magatokat, mindazonáltal 
Isten az, aki mindnyájatokban él. Ö maga akarta 
mindezt igy, midőn az egyiknek könnyed érzelmet, 
a másiknak fürkésző értelmet, viszont az egyiknek 
lángoló elhatározást s a másiknak lassan mozgó 



V 



280 

töprengés természetét adá. Ö maga az, aki a hiva- 
tásban és képzettségben, a jellemekben és a képes- 
ségben ezeket a külömbségeket megalkotá. Ö dicső- 
ségének és szeretetének a teljességét akarta ebben 
a gazdagságban nyilvánosítani. Nos hát, ezt az Isten- 
től így elrendelt külömbséget te használnád-e fel 
civódásra és háborúságra? Te gyülölnéd-e meg fele- 
barátodat azért, mert az kételkedve találgatja azt, 
ami téged hamarjában lángra gyújt; vagy mert ő 
aggódva vonja kétségbe azt, ami a te lelked előtt 
egész tiszta fényben ragyog? Tudd meg tehát, hogy 
az Isten van tibennetek, mindenitekben ! Neki így és 
nem másképen van szüksége mindenitekre. 

Azért ha te talán rombolni látsz másokat ott, 
ahol hited szerint építeni kellene, és viszont építeni 
látsz ott, ahol nézeted szerint munkád haszontalan 
fáradozás : óh, csak azt ne hitesd el magaddal, hogy 
ezért mindjárt kötelességed közbelépni, hanem gon- 
dold meg, hogy egy az Isten, aki mindenek felett 
vagyon és mindenek által és tibennetek, mindenitekben. 

Mint láthatjuk K. K. ! az apostol az egy hitet, 
az egy keresztségét, az egy Istent kötötte, mint a 
békességre való intelmet, az ö gyülekezeteinek szí- 
vére. Ez az intelem szól még folyvást a mai keresz- 
tyénséghez is. 

Mai napság annyi sokat szeretünk beszélni e ko- 
moly célok felől. Annyi a kor színvonalán álló vezér- 
szerű, vállalkozó ember közöttünk, hogy igen ideje 
volna már egyszer jobbra, vagy balra határoznunk 
el magunkat. 

Vég nélkül emlegetjük, hogy egyedül az ügy 
komolysága és az igazság követelménye választ el 

egymástól bennünket. Nos hát, ha eközben teljesen 
elveszítenök azt a gondolatot, amely mindent egyesít, 
el az egy Istent, el az egy keresztség gondolatát, a 
jövendő nemzedéknek bizonyára nem nagy oka leend 
örülni munkánk felett. 

Munkálkodjék tehát mindenki úgy, amint jónak 
látja az előtt az ítélőbíró előtt, aki mindnyájunk 
felett vagyon és az előtt az Isten előtt, aki mindnyá- 
junkban lakik; de közben ne feledje el senki sem, 
hogy az Isten mindnyájunk által vagyon és hog^^ 
nem egy embernél van csak az igazság. Ezzel oly 
magvait hintjük el a békességnek, amelyből a béke 
vetése növekszik fel. Csak így mondhatjuk aztán el. 
hogy igyekeztünk megtartani a léleknek egységét a 
békességnek köteléke által. Ámen. 

(Hausrath után.) 



Jegyzetek. 



I. „Az én lelkipásztori hitvallásom". 24. 1. Debreceni bekö- 
szönő beszéde volt s mint ilyet, ki is adta az egyház presbyteriuma 
ezzel a címmel : „Az én lelkipásztori hitvallásom. Beköszönő egyházi 
beszéd. Irta s elmondta a debreceni ev. ref. egyház nagytemplomá- 
ban 1896. április hó 12-ón Mitrovics Gyula, a debreceni ev. ref. egyház 
egyik lelkipásztora. Debrecenben. Nyomatott a város könyvnyomdá- 
jában. 1896 — 517^. 1 — 17. 1. M. ez első debreceni szereplésével nagyon 
szerencsétlenül járt. Tudvalevőleg debreceni meghívását, utóbb meg- 
választását nagy viharok, erős választási küzdelmek előzték meg, 
amelyektől azonban ő, mellesleg megjegyezve, állandóan távol és a 
legideálisabb tisztaságban tartotta volt magát. Épen azért érthető 
volt az az óriási érdeklődés, mellyel egyháza, az egész város, a 
közeli vidék, sőt még számos távol lakó barátja is sietett az ő bekö- 
szönője elé. Mitrovics azonban egész télen át fütetlenül áUó parochiá- 
jában erősen áthült, annyira, hogy hangját pár napra teljesen elvesz- 
tette. Természetesen nagyon összetörte a dolog ; hiszen igen sok és 
erős szenvedélyt kellett neki ez első papi fellépésével lefegyvereznie. 
Annyival nagyobb lelki erőről tett tanúbizonyságot, hogy az elegancia és 
temperamentum akkor sem hiányzott előadásából. 

n. „Ments ki uram engemet!" 43. 1. Biblia magyarázatnak 
szánta. A yyDebreczen^ 1897. aug. 15-iki tárcájában mint ilyet közölte 
ezzel az alcímmel : „Biblia-magyarázataimbóP. — Tényleg használt 
papírosra és első felét csak ceruzával vetette papírra, amint biblia 
magyarázatainál szokta. Munkaközben kerekítette ki egyházi beszéddé. 
Debrecenből 1897. máj. 6-ról keltezi. Többször elmondotta, u. 1887. 
aug. 2. az ispotályi templomban, 1898. szept. 4. az újtemplomban, és 
1899 a nagytemplomban a nap megjelölése nélkül. Mindháromszor mint 
urvacsorai beszédet, uj kenyérre. 

111. „Isten igéje és az emberi sziv'S 49. 1. 1870. június 17-iki 
kelettel. Mitrovics Sárospatakon, mint az iskola papja, lehetőleg min- 
den szorgalomszak első vasárnapján prédikált a városi templomban. 
Ezt a szép szokását, ha csak elhalaszthatatian akadályok útjába nem 
álltak, mindig megtartotta. E gyakori működése egyik magyarázata 
annak a nagy és eleven hatásnak, melyet tanítványaira gyakorolt. — 
Valószínűleg ezt is ilyen alkalomra készítette. Ezt bizonyítja az is, 
hogy az előre haladottabb évadhoz képest ennek az egyh. beszédnek 

eired^ti címe csak ez volt: rKözönséf^es rgyházi beszéd'*, A ^Ta- 
vaszi vetéskor'' kék, r Isten igéje és az emberi sziv, f(fkete ceni- 
závaly akkori följegyzés, mikor a jelen kötet számára összeszedni 
kezdte az egyes darabokat. 

Debrecenben csak egyszer használta, mit ez a végére feketd 
ceruzával odatett megjegyzés bizonyít : ,,1902. áprii ti. újtemplom^ . 

Mint új használatkor rendesen szokta, itt is számos kisebb he- 
lyet kizárt, olykor pótolva, olykor teljcí^on elhagyva. A pótlások egy- 
részét lila tintával, másrészét ceruzával szúrta a lap szélére. A lila- 
tintás beszúrások a Láng Henrik fordítások korából valók : valószínű. 
hogy akkor ismét elmondhatta Sáros] >atakon. A c«í»riizás egyetlen 
bejegyzés és a legtöbb kizárás, amint a betűk formája is mutatja. 
már debreceni keletíí. 

Itt a teljes szöveget közíiljük, az összes betoldásokkal, mert ii;ry 
láttuk, hogfy a tartalomnak gazdagsága és teljessége így kívánja Egy 
kivétellel; t. i. a bevezetés vége innen: ^Sézzük meg a szövegt-i" 
stb. új, debreceni toldalék. Tíimör rövidsége szebb az rredeti szö- 
vegnél és azt fölöslegessé is teszi. Kiadásunk szövegkritikai értéke 
szempontjából — nieg a kihagyott rész tartalmi becse miatt — azon- 
ban itt közöljük a bevezetés 187ü-iki szöveg szerinti eredeti záradékát 
a következőkben: Ha a vallásban K. K! az ember. Isten mellett nem 
volna oly lényeges tényező, ha a legmagasabb lelkiszövetkezés nem 
a legtisztább szabadság, kényszerítés nélküli ön elhatározáson alapuló 
függés érzete volna, így lenne az ; az ige, az igazság csudákat tehetne 
még ma is. De, mert az embernek e részben nem akarnia szabad és 
lehet, én nem mondom^ hogy helyesen és észszerűen, a kezünk alatti 
hasonlat jellemzően emeli ki azon négy fokozatot és különféle állást. 
melyet az ember a hirdetett Istenigéjével s az igazsággal szemközt 
általában elfoglalhat. Kísérjük eme fokozat kimutathatása végett felvett 
szöveghűnket. 

IV. „A kánai menyegző**. 58. 1. ^Sárospatak, jun. 7. 1872^. 
keltezéssel. Nyilván az új év^-el kezdődő szorgalomszak első vasárnap- 
jára irta és mondotta el. Egyike azoknak a beszédekn^-k, melyeket 
Mitrovics legjobban szeretett. Debrecenben még négyszer elmondotta, 
mit a végére irt következő ceruzás feljegyzései igazolnak : 

„1898. január 9. újtemplom. 
. január 23. kistemplom. 
január 30. nagytemplom. 
1902. január 19. ispotály". 

Utólag sehol sem igazított rajta, vagy zárt ki belőle. Betoldás 
is csak e^y helyen, a második szakasz végén van, hol a bibliai pél- 
dákat szaporította, Achál, Joon és Dávid királyok feleségeiveL Mind 
ezek a kistemplomi előadást megelőzőleg ; mert ezeket a kistemplomra 
vonatkozó feljegyzéssel együtt lila tintacemzával, a többieket pedig 
feketével vezette oda. 

Az elSimát szintén Debrecenben irta hozzá. A betűk jellege és 
a tinta színe ezt bizonyossá teszi. 

Eredeti címe csak az volt: ^Farsangi egyházi beszéd^. Homilia 
alakban. Rendezéskor ez utóbbi alcímet törölte s a főcímek alá sora- 
koztatta. 

V. »,Ilyen főpap illik mi hosaánk!^*. 68. 1. Az alsóborsodi 
egyházmegye indítványára az 1890. szept. 16—17. Sárospatakon tartott 
őszi egyházkerületi közgyfilés határozta el közszeretetben álló püspö- 
kének ünneplését abból az alkalomból, hogy a következő 1891. év 
szeptemberében tölti be püspökségének 25-ik, papságának 50-ik és 
miskolci szolgálatának 40-ik esztendejét. Az ünneplés programmjának 
megállapítására Bornemissza József alsóborsodi esperes és Vay Béla 
báró e. m. gondnok elnöklésével egy 12 tagú bizottságot küldött ki, 
melynek Mitrovics is tagja volt. (Lásd az egyházkor, jegyzőkönyveket^ 
mj. Sárospatak, 1890. 24. 1. 47. jk. pont) A bizottság nagyszabású 
progframmot terjesztett a következő, 1891. ápril. 28 — 30. Miskolcon 
megtartott tavaszi közgyűlés elé. E programmnak főbb pontjai: alapít- 
ványgyűjtés az ünnepelt nevére, emlékalbum átnyujtás, és szept 20., 
az őszi egyházkerületi közgyűlést megelőző vasárnapon alkalmi isteni 
tisztelet, melyen az ünnepelt imát s Mitrovics alkalmi egyházi beszé- 
det mond. (Lásd a tavaszi közgyűlés jegyzőkönyvét; mj. Sáros- 
patak. 1891. 39. 1. 10. jk. pont.) Egyúttal, jobbára a régi tagokból, 
újabb bizottságot küld ki a rendezésre. Ez a beszéd keletkezésének 
a története. Magát a lélekemelő ünnepet külön, a jegyzőkönyvi ponto- 
kat megelőzőleg, leírja az 1891. szept. 20 - 22. őszi miskolci gyűlés 
jegyzőkönyve. (Sárospatak, 1892. 5. 1 ) Az ünnep a programmhoz híven 
folyt le. Az egyházi beszédet a 74. dics. eléneklése és az ünnepelt 
imája előzte meg. Utána nyomban mint legidősb e. m. gondnok Ko- 
máromy László megnyitotta a közgyűlést és a távollevő Vay báró 
íőgondnok levelének felolvasása után a kerület nevében üdvözölte a 
jubilánst. A begyült pénzösszeget konviktusi alapítvány gyanánt a 
sárospataki főiskola, a miskolci főgimnáziiun és felsőbb leányiskola 
között osztotta meg Kun Bertalan. A kerület ugyanekkor elhatározta, 
^ogj egy emlékkönyvben fogja szép ünnepét megörökíteni. Ez emlék- 
könyv azonban sohasem készült el. Ezért Mitrovics beszéde is a jelen 
kiadványt megelőzőleg csak a Sárospataki Lapokban jelent még meg 
(1891. évfolyam.) Mivel nyomtatásban egyszer már megjelent, stílusán 
mit sem változtattam. 

VL „A mások vallásos meggyöiödése iránt való tflrelmet- 
lenség**. 77. 1. 1872. jan. 28-iki kelettel. Debrecenben nem használto 
fel. De Patakon, a kézírás állapotából kitetszőleg, többször elmondhatta. 
A betoldások két különböző időből erednek. Először csak a 19. verset 
választotta textusul; a 18-at utóbb vezette rá. Utóbb kék ceruzával, 
melyet jóval később kezdett használni, még Máté X. 34. ismeretes és 
azonos jelentésű helyét is odajegyezte a kezdő lap fejére : rNe gon- 

doyátok, hogy azért jöttem volna, hogy békességet bocsássak a földre ; 
nem azért jöttem, hogy békességet bocsássak, hanem fegyverf^. 

Vn. ^ hit Jó oselekedetek nélkül*'. 88. 1. Utóbb éhez ia 
jegyzett fel egy másik alkalmas szöveget : „Mi haszna vagyon, atyám- 
fiai, ha valaki mondja, hogy hite vagyon, cselekedetei pedig nincsenek?! 
Avagy megtarthatja-e őt az a hit? (Jakab IL 14.) 1872. márc. 10-r61 
keltezés. Debrecenben ezt sem használta. Eredetileg közönségesnek 
készült. 

ym. ,»A Bieretet régi és üj paranosolatja". 96. 1. Úgy lát- 
szik, soha sem mondotta el. 1876. dec. 24-ről kelt. 

IX. ,j8ten és a világtörvények'*. 113. 1. 1876 okt. 29. keletteL 
Utóbb iskolai évmegnyitó vasárnapon mondotta el. Ezt bizonyítja a 
következőkben közölt eredeti, újabb záradéka, melyet ceruzával irt 
utólagosan kézírásának hátsó oldalára: „Nem ok nélkül mondottam el, 
K. K. I e részben való gondolataimat e szent helyről, éppen a mai 
alkalommal. Most, midőn a beállott új iskolai évvel elindul ki-ki, hogy 
a tudomány széles mezején keresse, a neki adott tehetség szerint, az 
igazat, szeretném, ha egyikünk sem feledné el az írás intését: ,. senki 
felettébb ne bölcselkedjék, mint amint kell vala bölcselkedni!^ Én is 
vallom azt, hogy elvész a nép, amely tudomány nélkül való ; hogy a 
tudomány, az ismeret drága, végtelen súlyú kincs az élet hajón ; de 
azt is tudom, hogy az élet háborgó, szirtekkel rakott, messzire nyúló 
tengerét emelkedett lélekkel átrepülni csak a vallás szárnyain lehet. 
Ahelyett, hog^y vakon rohanva a világosságnak, gondtalanul perzselnek 
le a szárnyakat, keressük mi mindnyájan elsőbben Istennek országát, 
azután mindezek megadatnak nékünk. Amon'^. 

X. „A világítéletről**. 126. 1. Egyike legkedveltebb beszédeinek. 
1872. jún. 2-röl keltezi; Debrecenben elmondta 1896. ápril 24. a nagy- 
templomban, május 3. az ispotályiban, 1897. jan. 3. az újtemplomban, 
1898. szept. 18. az kistemplomban- A javítások, pótlások mutatják, 
hogy már Patakon is többször használhatta. Egy ilyen újabb alka- 
lommal adta neki a mai címet. Ugyanekkor más két textust is alá- 
jegyöz : „Nem hamis az Isten, hogy elfelejtkezzék a ti cselekedetekről 
és a ti fáradtságos szerelmetekről, melyet mutattatok az ő nevéhez, 
hogy tudniillik szolgáltatok és szolgáltok a szenteknek^ (Pál levele a 
zsidókhoz. VI. 10.) és ^Vigyázzatok azért, mert nem tudjátok, mely 
órában jő el a ti uratok". (Máté. XXIV. 42.) 

XI. „A magyar nemseti lobogó**. 135. 1. Már előbb megjelent 
a köv. hosszadalmas című alkalmi kiadványban : ;, Magyarország ezer- 
éves fennállásának emlékére Debrecenben 1906. évi május 9. a nép- 
iskolák ünnepélyén a nagytemplomban Némethy Lajos ev. ref. lelkész 
által és 1896. évi május 10. a nagy-, Kossuth-utcai és ispotályi tem- 
plomokban az ezredéves közisteni tiszteleteken Könyves Tóth Kálmán, 
Mitrovics Gyula, ev. ref. lelkészek és Ferenczy Imre, ev. ref. s. lelkész 
által írott és elmondott egyházi beszédek és imádságok. Kiadta a deb- 



receni egyház presbyteriiima. — Mivel már nyomtatásban megjelent, 
stílusán nem simítottam. 

XII. ,»A hamis ^s valódi keresatyén okosság". 148. I. 1869. 
jau. 21. Sárospatakról keltezi. A kézírás elnyúzott volta és a külön- 
böző korokból származó bejegyzések azt mutatják, hogy már Patakon 
is többször használta. Debrecenben elmondta az újtemplomban 1896 
aug. 16., az ispotályiban 1896. aug. 23. s a kistemplomban 1896. szept. 6. 
— Művének a végén feljegyzi a forrást „Sch. K. Predigten aus der 
Oegenwart'' című egyházi beszédek 2-ik gyűjteményéből fordított igen 
csekély módosítással'^. Utóbb még két textust keresett hozzá. Pál. 
Róm. Xn. 16. ^Ne legyetek bölcsek, csak a magatok értelme szerint^ 
és I. Kor. m. 19. „E világ bölcsesége Isten előtt bolondság''. 

XTTT. „Isten igasság orssága". 156. 1. 1888. jún. 3. Saját szavai 
szerint „Hausrath után**. Elmondta Debrecenben is : 1898 május 8. 
az újtemplomban, 1898. május 15. az ispotályiban, 1898. jún. 5. a nagy- 
templomban. 

XIV. „Emberi vágyaink és reményeink osalódása**. 165. 1. 
Ezt is még Patakon irta. Debrecenben elmondta 1897. jan. 10. az ispo- 
tályban, 1897. február 21. a kistemplomban, 1902. augusztus 24. az 
újtemplomban, 1902. szept. 14. a nagytemplomban. — A formális befe- 
jezést a kézírásban elhagyta. Utóbb, valószínűleg már Debrecenben, 
kék ceruzával a 146. dics. 5. versét írta oda hatásos befejezésül: 

^Reménységgel ruházz fel : 

Soha kétségbe ne esbcm ; 

Szívem hozzád gerjeszd íol : 

Ne csak hasznomat keressem ; 



Szeress, mint sajátodat. 
Kövessem akaratodat*^. 
A fogalmazáskor címet nem adott neki. Az első lap élén oda- 
J6gyzi : nHausrath'^-ból rövidítve, alakítva. 

XY. „Isten után való vágyakozásunk**. 173. 1. Címet csak a 
jelen kiadáshoz, összeállított tartalomjegyzékében adott neki. 1887-ből 
kelt. Az idézett ének, mellyel végzi, a XLU. zsoltár 3. verse. Eredeti- 
leg az 1—3. verseket választotta textusul ; utóbb, Debrecenben, már 
csak az l-t és 2-t olvasta fel. 

XVI. ,^z élet apró gondjai és hiábavalóságai felett való 
panasz". 179. 1. 1886. nov. 11. írta, nagyon sok apró stiláris javítást 
tett rajta ő maga is már, különösen az elején. Debrecenben is elmondta 
1899. nov. 26. a nagytemplomban, 1902. május 4. az újtemplomban, 
1902. május 25. az ispotályiban. Címét szintén utólag kapta, de még 
a kiadás alá rendezése előtt. 

XVII. „Az Isten osak utoljára". 187. 1. Ugyanerről a kedvelt 
szövegéről (Lukács XV. 11-32.), a XXIV. számú beszéden kívül egy 
másik prédikáció feldolgozásához is hozzáfogott, de az befejezetlen 

maradt, A kézírás használt volta azt mutatja azonban, hogy azt mégis, 
a.z előadás ihletére bízva a hiányzó rész pótlását, elmondhatta. Mivel 
egy textusnak más és más oldalról való feldolgozása nagyon tanulsá- 
gos, az újabb kísérletet egész terjedelmében itt közlöm, minden vál- 
tozás nélkül, amint következik : 

Midőn már egyszer, régebben ezelőtt, a maihoz hasonló alka- 
lommal, ugyancsak a most felolvasott szöveget választám egyházi 
beszédem alapjául, akkor, mint erre talán némelyek vissza is emlé- 
kezhetnek közületek, azon hibás felfogás megcáfolására igyekeztem azt 
felhasználni, mintha Isten személyválogató lehetne szeretetében és ke- 
gyehnében. Némelyek nevezetesen, hivatkozva a példázatban szereplő 
két fiúra, erősen hiszik és ezt másoknak is tanítják, hogy az atyai 
háznál folyvást megmaradó örökös az előre elválasztottak képviselője 
általában, a másik pedig azokat ábrázolja, kiket Isten előttünk isme- 
retlen okok miatt, üdvözíteni nem szándékozik. Bebizonyítottam akkor, 
hogy ez eljárás nem lehet a keresztyénség szeretetteljes és igazságos 
Istenének eljárása; hogy mindnyájunk sorsát és boldogságát egy- 
forma iflraz érdekeltséggel és jó szívvel vezeti és eszközli. Most, foly- 
tatva mintegy a kezünk alatti példázat kimeríthetetlen szépsége és 
gazdag tartalma feletti elmélkedést, egy másik hibás, az úrvacsorá- 
zással szorosan egybe függő tan kiigazítására kívánom azt ismét fel- 
használni. Tudjátok azt, hogy megállapított hitformáink szerint, ne- 
künk is vallanunk kellene, hogy ,,a keresztről való tudomány Istennek 
hatalma a mi idvességünkre". I. Kor. I. 18. ; hogy régi protestáns 
felfogás szerint is, Isten csak a kereszten erőszakkal kihullott vér- 
cseppekért bocsátja meg bűneinket, hogy nekünk a megtérésben 
semmi érdemünk nincs, hog^ Isten ily szomorú emlékekkel egybe- 
kötött feltételekhez köti. 

A kérdés csak az : maga Jézus tulajdonított-e halálának ilyen 
világváltsági értéket; tanított-e Istenről ilyen hibásan és keresztyén- 
ellenesen, vagy a mi ő hozzá is. Istenhez is illőbb, talán olyan véle- 
ményben volt, hogy az Atya megbocsát eltévedt gyermekének egy- 
szerűen csak azért, mert visszatérnek az atyai házhoz, tehát csupa 
szeretetetbői, feltétel és szemrehányás nélkül ? En nem akarok na- 
gyobb keresztyén lenni, mint maga Jézus vala, azért az ő igaz tanít- 
ványa maradok, ha azt állítom, hogy ő e tárgyra nézve az utóbbi mó- 
don tanított és nyilatkozott. Hogy pedig ezt bebizonyítsuk, kísérjük 
végig, a kezünk alatti példázat alapján, az ifjabbik örököst, életében 
talán saját életünk egy pár vonására ismerhetünk s mielőtt a szeretet 
jegyeiben részesülünk, csodálni tanuljuk a mi Atyánk föltétlen és tiszta 
szeretetének nagyságát. 



Minő előélete lehetett ez ifjúnak atyja házánál, családi tűzhely 
közelében, erre nézve szövegünk nem ad felvilágosítást; a történetet 
egyenesen azzal nyitja meg, hogy egyszer csak azon kéréssel áll meg 

atyja előtt: ^Aty&m, add ki nékem az én örökségemből az én része- 
met l Nem sok napok után pedig, mikor mindeneket egybe takart 
volna, messze méné idegen tartom&nyba és ott eltékozlá mindenéf. 
Mint akarta, mint óhajtotta, saját urává lett tehát. Megszabadulva az 
atyai felügyelettől, meg a családi fegyelem és illem törvényeitől, ér- 
zékiség, élwágy és könnyelműség között pazarolja el barátainak tár- 
saságában kikapott örökségét. Egyetlen intő szó sem hangzik felé s 
ha valaki kötelességének teljesítésére merészelné talán figyelmeztetni, 
barátaival együtt bizonyosan igy válaszolna: hogy töltjük el időnket, 
mit teszünk vagyonúnkkal, az kizárólag a mi dolgunk, abban rendel- 
kezni velünk, vagy parancsolni senkinek sincs joga. „Minekutána pedig 
mindeneket eltékozlott volna, támada nagy éhség abban a tartomány- 
ban, és ő meg kezde fogyatkozni". Eddig csak a bűn, mit könnyű végre- 
hajtani . . . most már gyümölcse is mutatkozik : a koldus-szegénység 
és keserű nyomor I Elszegényedve, kipusztulva lelkében, megbete- 
gedve testében, egyedül az idegen földön, messze atyjától, elhagyva 
barátaitól, íme, ez a végszükség, mely szívének benső tájékára sza- 
kad. Most még ideje volna arra, hogy visszatérjen atyjához, megsza- 
badítsa magát siralmas helyzetéből, de rosszul ismeri az, K. K. t a 
bűnt és a bűnöst, aki nem tudja azt, hogy azzal gyakran nyomorult 
koldus-kevélység van összekötve s hogy fűt-fát megmozgat elsőben 
a segedelemért s csak aztán bírja legyőzni álszemérmét s azután 
tér meg Istenéhez. Inkább végkép tönkre jutni, mint a jó szóra hall- 
gatni ; ügyesnek elvégre lenni kell most már csak azért is, az atya 
nélkül, az Úr segélye nélkül is ; minek volna oly hamar ismét a nyo- 
morult gyámság, e kiskorú szolgálat I . . oda fordul azért régi jó ba- 
rátaihoz, kiknek egykor oly sok vidám órát szerzett kedvezőbb nap- 
jaiban; hanem az egyik meghalt, a másik maga is megfogyatkozott, a 
harmadik szomorúan csüggeszti le fejét . . . egyik sem akar segíteni. 
Hanem most már csak visszatér atyjához ? . . . Nem az, K. K. l az Ur 
csak legkésőbb, az Űr csak utoljára. Idegen emberekhez fordul te- 
hát s a világ szolgálatában keres foglalkozást. Sírva néz száz ember 
arcába, kétségbeesetten nyit be száz ember ajtaján, hanem az egyik 
hidegebb, részvétlenebb, mint a másik, még a szép szót is sajnálják 
tőle, vele joga van mindenkinek röviden s szeretetlenül bánni. Hanem 
most már csak visszatér atyjához ? ! . . . Nem az, K. K. 1 az Úr csak 
legkésőbb, az Úr csak utoljára. Hiszen ő préda és tékozló, neki kol- 
dulni sem szabad I „Elmegy tehát s adá magát annak a tartománynak 
egy lakosához, ki elküldé őtet az ő nyájait legeltetni'. Minő irtóztató kép, 
minő lealacsonyítás ez itt s hozzá olyan hamar ! . . Ő, egy héber örö- 
kös, egy x>ogánynak szolgálatában I ? Atyjának nem akar szolgálni s 
most nyájat kénytelen legeltetni ; az volt szándéka, hogy saját ura 
legyen s nyomorult szolgává lőn,- szabadságot s élvet keresett s éh- 
séget, nyomort és szégyent talált; atyjának asztala mellett már un- 
dórral űlt a bőség miatt, unta a kényelmet, most fáradtan, napsütötten 



289 



téír meg este nyájával a mégis szfikölködik s nincs mit ennie . . . ha- 
nem azért az Úr mégis csak legkésőbb, az Úr csak utoljára! 

De nekünk csak nem talán ? 1 . . . Fájdalom, K. K. I ama téve- 
dés stb. stb. 

A XVII. számú kész beszédet 1870. november 25-én irta. Deb- 
recenben használta 1897. március 7-én az ispotályban, 1897. március 
14-én az újtemplomban, 1902. február 10-én a nagytemplomban. Do 
Patakon is többször elmondotta. 

XVin. „Komoly intelem és nagy ígéret ünnepe ea". 196. 1. 
A debreceni korszakból való ; valószínűleg első elmondása előtt kevés- 
sel írhatta, ámbár sokszor már hónapokkal készült előre egy-egy 
kedvesebb és örömmel várt alkalomra. Elmondotta 1897. április 18-án 
az ispotályban, 1898. április 11-én a nagytemplomban. Az idézettének 
a 22. dics. 4->5. verse. 

XIX. ,,Mit állótok itt, nézvén a mennybe ? !" 202. 1. Szintén 
debreceni. A formális bezárás itt is elmaradt, de azért nem tekint- 
hető töredéknek. Utóbb a 34. dics. 5. versét irta oda a kézírat hátsó 
lapjára tinta-ceruzával. Ugyanezzel jeg^yezte fel reá a „stb.'^-t a zára- 
dék helyett és ezt: „Schenkel után vázlatosan; átdolgozva'^. Az el- 
mondását illető feljegyzések teljesen zavarosak a sok javítás és át- 
húzgálás miatt. Annyi valószínű, hogy legalább is kétszer elmondotta. 

^^» tyliégy ember !*'. 208. A címet csak e kiadáshoz kapta. 
Cím helyett csak ennyi van rá írva : „Iskolai év megnyitásakor". Már 
Patakon is legalább háromszor elmondotta ; ezt mutatják a különböző 
koroktól származó bejegyzések (mert Patakon még nem jegyezte az 
elmondás idejét, csak a szereztetés keltét, míg Debrecenben épen 
megfordítva járt el) és az alább egész terjedelmében és változatlanul 
közölt újabb bevezető rész. 1872. szept. 6. írta, illetőleg fejezte be. 
Debrecenben elmondta az ispotályban 1896. jún. 14., a kistemplomban 
1896. július 26., az újtemplomban 1897. febr. 14. és a nagytemplomban 
1898. márc. 13. Az első lapon két bibliai helyet is följegyzett még ce- 
ruzával: Póld. XXIV. 5. és János ev. XVII. 12. Valószínűleg nem 
textusnak szánta, hanem csak mint az alapgondolattal vonatkozásban 
álló helyeket írta föl. Az új külön bevezetés itt következik: 

„Felolvasott szentleckénk arra hív fel, azt a tanácsot adja min- 
nyájunknak : Légy ember! S én, mintha sok ember arcán látnám eme 
kétkedő töprengést : Különös egy tanács, feltűnő egy utasítás, hát nem 
vagyunk-e mi mindnyájan emberek, hogy arra kelljen buzdíttatnunk 
legyünk emberek! 

Ha emberi mivoltunk abban állana csupán, amibe helyezi azt 
büszkélkedve sok ember közöttünk : hogy itt járunk Isten szabad ege 
alatt fölemelt fővel, szép vonásokkal, más teremtmények közül magasan 
kiválva, hogy lehető kényelmet, jólétet biztosítunk számunkra, mikor 
más lényeknek oly kemény harcot kell folytatniok a mindennapi kenyér 
éfli általában a megélhetés felett, hogy már magunk is sokszor mások 

sEíyyÖrÖYel áztatjuk a földet, mely jólétet, hatalmat, úgy vélt .becsü- 
letet teremt sz&munkra : óh, hát akkor bizonyára mindnyájan emberek 
Tagyunk és sokszor épen az is a baj, hogy nagyon is kimutatjuk em- 
beri miyoltunkat. De ha az ember fogalma alatt nem valami, ezeknél 
sokkal nagyobbat, sokkal nemesebbet értünk, hát valljuk meg őszintén, 
mai, igen el6re haladott korunkban is sokszor beáll a régi bölcs esete : 
keresnünk kell az embert, míg reá találunk a sok között, ki ez elne- 
vezésre és méltóságra oly igen számot tart. Uy tapasztalat mellett aztán, 
csakugyan kitűnik, hogy nom felesleges az, mikor szent leckénk arra 
hív fel, hogy legyünk emberek s ennek alapján engedjétek meg ez 
alkalommal, hogy én is azzal a kérdéssel foglalkozhassam beszédem- 
ben : Mi szükséges ahhoz, hogy az ember valóban ember legyen ? 

Míg e kérdésre főbb vonásaiban felelnék, ajándékozzatok meg 
szíves figyelmetekkel''. 

XXI. yyA. bimi vágyás SBertelenségének oka és következ- 
ményei**. 216. 1. Mitrovies általában nagyon szabadon bánt a textus- 
sal, helyesebben szólva, nem lévén a prot. egyháznak hivatalos szö- 
yegük, mint már a „Visszaemlékezések "-ben is említem, az eredeti 
görög szöveg controljának veti alá a fordításokat. Ez sehol nem tűnik 
ki annyira, mint ennél a beszédnél, különösen az idézett első versnél. 
Ez Karolinái így hangzik : ,. Bizonyára nagy kereskedés az isteni szol- 
gálat az elégséggel'^, míg Mitrovies így adja : «nagy kincs a kegyes- 
ség a megelégedéssel*'. Ez utóbbi értelmesebb és az eredetinek meg- 
felelőbb?** ^Em Ss 7copi6[Abí; [/.é^a; r^ euae^sta [íjexoí auTapxsía^. így adja 

Luther is a maga fordításában : Es ist aber ein grosser Qewinn, wer 
gottselig ist und lilsst ihm genügen'^. Károli itt erősen küzd a nyelv 
képzetlen voltával. Ez egyházi beszéd Patakon készült, Hausrath után 
1887. november 8-án. M. megjegyzi utólag : »Szép műének a tárgyhoz 
a 189. dics. 8., 9., 10. vers. Debrecenben elmondta 1897. április 25-én az 
újtemplomban, 1897. május 2-án a nagytemplomban, 1897. június 20-án 
az ispotályiban s 1897. június 25-én a kistemplomban. A címet ehhez 
a kiadáshoz kapta. 

XXII. „A látssat osaP*. 225. 1. A címet utólag, e kiadáshoz 
kapta. 1870. jan. 6. szerzetté. Az utóbb választott második textust I. 
Sámuel. XVI. 7. teljes szövegében kiírta s Debrecenben valószínűleg 
ezzel használta is: „Az ember azt nézi csak, ami szemei előtt vagyon ; 
az Isten pedig azt, ami a szívben vagyon". Utó\bb ehhez a textushoz 
— de még Patakon — külön, alább változatlanul közlött, bevezetést 
irt. Később Debrecenben még .eggyel szaporította a textus variatio- 
kat : Siralom 1. 19. Elmondotta 1896. máj. 17. az ispotályban, 1896. július 
5. az újtemplomban, 1896 okt. 11. a nagytemplomban. Patakon is több- 
ször használhatta. A bevezetés második "kidolgozása így hangzik : „I. 
Sámuel Xyi. 7. Blőhaladott műveltségünknek, társadalmi s egymáshoz 
való viszonyunknak, mai napság már közönségesen vallott és elfogadott 
elveinknek van K. K. ! egy sajnálandó hiánya s elítélendő hibája : az 

nevezetesen, hogy vajmi ritka közöttünk az őszinteség s már nem is 
szégyenletes előttünk a tettetés, az alakoskodás. Odáig jutottunk el, 
hogy a nyiltszivűség, mely oly igen illenék hozzánk embertestvérek- 
hez, immáron a régi szebb napok emlékei és visszakívánt erényei közé 
tartozik csupán ; hogy mindenikünkben két ember lakik, az egyik ha- 
misat a világnak mutogatjuk, a másik gyarlóbbat gondosan takargat- 
juk; hogy mindez irányban növekszik azon emberek száma, kik ha- 
sonlítanak a lanthoz, mely szépen szól másoknak, de amely önmagát 
nem hallja. Az igaz műveltséggel igazságosnak, az igazsággal meg- 
felelő valóságnak, igaz életnek kellene járnia s ma már annál inkább 

lehet és kell tartanunk valakitől, minél erősebb képzettségű ő 

Megértük azt, mitől az apostol oly régen intett : a tudomány sokszor 
álnoksággal teljes s lesznek olyanok az utolsó időben, kik képmuta- 
tással szólanak álnokságot. Csel. XIII. 7., I. Tim. lY. 2. Egy célunk, 
6gy rendeltetésünk volna mindnyájunknak ; egymás nélkül épen az 
életközösség miatt elvégre el nem lehetünk, ismernünk kellene egymást 
valójában, tudnunk kellene, kikkel utazunk a közös, messze cél felé; 
igen de hát útközben mindnyájan hamis pénzzel fizetünk egymásnak 
s mindenki azt árulja, ami tulajdonképen nem az övé. 

Úgy tapasztaltam K. K. ! hogy megcsalni legkönnyebo azt, ki 
magát megcsalni engedi; hogy e visszás, e ferde helyzetnek egyik 
oka hibás emberismeretünk, írással tanított elfogult ítéletünk, hogy, 
mint az ez alkalomra választott szöveg mondja: az ember azt nézi 
csupán, ami szeme előtt vagyon, az Isten pedig azt, ami a szívben 
vagyon. 

Célom ez alkalommal K. K. t a most vázolt visszás helyzet meg- 
változtatásának egyik gyógyszeréről, az alaposabb emberismeretről 
szólani, mely célt úgy vélem legbiztosabban elérhetni, ha kimutat- 
hatom azon hibákat, melyekbe az emberek iránt eddig gyakorlott 
ítéletünknél rendesen esni szoktunk'^. 

XXIII. „Amint a sátán oseleksaik". 234. 1. A címet szerezte- 
tésekor adta neki az író. Kelet nélkül van. A lila tinta és az írás 
jellege a Láng H. fordítás idejére vall. Debrecenben 1897. febr. 28. 
mondta el az újtemplomban. Utóbb még ezt a textust találta hozzá : 
„Valaki titeket meg ne csaljon hitető beszéddel I*^ Koloss. II. 4. De 
emlékezetem szerint inkább az eredeti szöveget használta. 

XXIY. „Lázár és a gazdag*'. 246. 1. Lásd a részben az azonos 
textusú XYII. beszédet. Eredetileg ima nélkül, csak a szokásos műfaji 
jelzéssel, 1874. kelt. Debrecenben elmondta 1896. jul. 12. az ispotály- 
ban, 1896. jul. 19. a nagytemplomban, 1896. aug. 2. az újtemplomban. 

XXY. „Nem beszédben áll az Istennek országa." 255. 1. 
Bejegyzése szerint ^^Hausrathból" új szöveggel, rövidítve, módosítva. 
Bár e szerint nem eredeti, mégis az alkalmat valószínűleg a Debrecen 
közéletét akkor tájt gyakran megzavaró, főleg politikai pártoskodás 
adhatta neki. Debrecenben kelt 1898. okt. 11. Használta 1898. nov. 13. 

az újtemplomban, 1898. nov. 20. a. nagytemplomban, 1902. március 16. 
az ispotályiban. 

XXYI. „A fariaeus és a pablikánus'S 262. 1. 1870 nov. 11.. 
irta. Debrecenben nem használta. Kiadói munkám nehézségeinek 
jellemzésére megjegyzem, hogy ez a prédikáció, míg nyomtatásban 
2 oldal, az eredeti kézírásban csak 3 oldalt tesz ki. Elképzelhető, 
milyen feladat volt annak kibetűzése és nyomda alá leírásolása I — 
A címet utólag, e kiadáshoz kapta. 

XXVn. „Mi módon lehet a keresztyén vallás a béke kö- 
telékévé?" 271. 1. „Hausrathból, rövidítve", mondja Mitrovlcs kelet 
nélkül, a kézírás jellegéből ítélve, pataki életének utolsó évtizedéből. 
Számos utólagos igazítással és kizárással. — Debrecenben gyakran 
használta : 1902. jun. 1. az újtemplomban, 1902. jun. 8. az ispotályban, 
1902. jun. 22. a nagytemplomban. 

/. M. Gy. 

